Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
បវរកញ្ញាខ្មែរទី២ ឡើងដល់ Top10 ក្នុងកម្មវិធី MGI មានប្រវត្តិនិងចំណុចពិសេសទាំងនេះ	https://business-cambodia.com/articles/miss-grand-cambodia-top10-	នៅយប់ថ្ងៃទី២៥ ខែតុលា ឆ្នាំ២០២២នេះ កញ្ញា ពេជ្រវត្តីសារ៉ាវឌ្ឍី បវរកញ្ញាតំណាងឱ្យប្រទេសកម្ពុជា បានឈ្នះជ័យលាភីលំដាប់ Top10 នៅក្នុងកម្មវិធី Miss Grand International ដែលជាស្រីទី២ បំបែកប្រវត្តិសាស្ត្រកម្ពុជាដែលទទួលបានជ័យលាភីលំដាប់ទាំង១០ក្នុងការប្រកួតកញ្ញាឯកនៅលើឆាកអន្តរជាតិ។ តើជ័យលាភីរូបនេះមានប្រវត្តិ និងចំណុចពិសេសអ្វីខ្លះ? កញ្ញា ពេជ្រវត្តីសារ៉ាវឌ្ឍី មានអាយុ២៣ឆ្នាំ កម្ពស់១៧៧សង់ទីម៉ែត្រ មានស្រុកកំណើតនៅខេត្តព្រះសីហនុ បានសិក្សាថ្នាក់បរិញ្ញាបត្រផ្នែកទេសចរណ៍ ហើយសព្វថ្ងៃកញ្ញាក៏ជាតារាសម្ដែងនិងបង្ហាញម៉ូដផងដែរ។ ត្បិតមានវ័យក្មេងមែនពិត តែបើក្រឡេកមកមើលជីវិតលើវិថីសិល្បៈរបស់យុវតីរូបនេះវិញ កញ្ញាបានឆ្លងកាត់បទពិសោធន៍មិនធម្មតា ព្រមទាំងឈរលើលំដាប់កំពូលៗក្នុងកម្មវិធីជាច្រើនដូចជា៖ Miss World Cambodia Top2 និង Miss Intercontiental 2021 ផងដែរ។ គួរជម្រាបផងដែរថាក្នុងនាមជាអ្នកតំណាងប្រទេសក្នុងកម្មវិធីប្រកួតសម្រស់ Miss Grand International 2022 កញ្ញា ពេជ្រវត្តី សារ៉ាវឌ្ឍី មានគោលបំណងអាចជួយលុបបំបាត់និងបញ្ឍប់រាល់អំពើហិង្សាទៅលើស្រ្តីនិងកុមារ តាមរយៈសំឡេងរបស់នាង ព្រមជាមួយគោលដៅនិងក្តីសុបិនក្លាយជាម្ចាស់ជ័យលាភីកម្មវិធីលំដាប់ថ្នាក់ពិភពលោកមួយនេះ៕ ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T15:07:14.732Z", "category": "ភាពជាអ្នកដឹកនាំ", "views": 1671, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធនាគារ ស្ថាបនា ដាក់ដំណើរការ « Sathapana Gateway » ជាផ្លូវការ ដើម្បីផ្តល់ដំណោះស្រាយទូទាត់ប្រាក់តាមអនឡាញកាន់តែងាយស្រួលសម្រាប់ម្ចាស់អាជីវកម្ម និងអ្នកប្រើប្រាស់	https://business-cambodia.com/articles/sathapana-gateway	ភ្នំពេញ ថ្ងៃទី២៥ ខែតុលា ឆ្នាំ២០២២៖ ធនាគារ ស្ថាបនា ដាក់ឱ្យដំណើរការជាផ្លូវការនូវកម្មវិធី Sathapana Gateway ដើម្បីបង្កើនភាពងាយស្រួលដល់ការទូទាត់ប្រាក់តាមអនឡាញរវាងអាជីវកម្ម និងអ្នកប្រើប្រាស់ ដែលធ្វើឱ្យការទូទាត់ទំនិញ និងសេវាកម្មគ្រប់ប្រភេទកាន់តែរហ័ស និងងាយស្រួល។ គោលបំណងនៃការបង្កើត Sathapana Gateway គឺដើម្បីជួយកាត់បន្ថយការលំបាកសម្រាប់ម្ចាស់អាជីវកម្មដែលត្រៀមចូលក្នុងទីផ្សារថ្មី ហើយជួយឱ្យអាជីវកម្មទាំងនោះបង្កើនការលក់ទៅដល់អតិថិជនទាំងក្នុង និងក្រៅស្រុកប្រកបដោយប្រសិទ្ធភាពខ្ពស់។    Sathapana Gateway គឺជាដំណោះស្រាយទូទាត់ប្រាក់តាមអនឡាញ ដែលអនុញ្ញាតឱ្យដៃគូពាណិជ្ជករទទួលយកការទូទាត់ប្រាក់តាមរយៈប័ណ្ណឥណទាន/ឥណពន្ធជាមួយក្រុមហ៊ុន Mastercard និង Visa ទាំងក្នុងស្រុក និងក្រៅស្រុក សម្រាប់ការទិញទំនិញ និងសេវាកម្មគ្រប់ប្រភេទនៅលើទីផ្សារ។ កម្មវិធីនេះអាចដំឡើងប្រើប្រាស់បានយ៉ាងរហ័ស និងងាយស្រួលនៅលើផ្លាតហ្វមរបស់ម្ចាស់អាជីវកម្ម ដោយមិនចាំបាច់មានជំនាញផ្នែកព័ត៌មានវិទ្យានោះទេ។ ពិសេសជាងនេះទៅទៀត វាអាចជួយសន្សំសំចៃពេលវេលាបានយ៉ាងច្រើនដល់អាជីវកម្មក្នុងការទទួលសាច់ប្រាក់ពីអតិថិជន។ សូមគូសបញ្ជាក់ផងដែរថា Sathapana Gateway ត្រូវបានបំពាក់ដោយប្រព័ន្ធបច្ចេកវិទ្យាសុវត្ថិភាពទំនើបចុងក្រោយបំផុត ជាមួយនឹងបទពិសោធន៍ទូទាត់ប្រាក់យ៉ាងងាយស្រួល ដែលអាចឱ្យអាជីវកម្មថ្មី និងអាជីវកម្មដែលមានវត្តមានលើទីផ្សារយូរឆ្នាំទទួលបានអត្ថប្រយោជន៍យ៉ាងច្រើននៅក្នុងទីផ្សារឌីជីថលដែលកំពុងតែរីកចម្រើន និងជាទីពេញនិយម។ លោក Jean Pierre Gagnon អនុប្រធានប្រតិបត្តិនៅ ធនាគារ ស្ថាបនា មានប្រសាសន៍ថា៖ «ការដាក់ឱ្យដំណើរការកម្មវិធី Sathapana Gateway គឺជាសមិទ្ធផលដ៏អស្ចារ្យមួយទៀតសម្រាប់យើងនៅធនាគារ ស្ថាបនា។ កម្មវិធីនេះមានមុខងារសំខាន់ៗចំនួន៤ដែលផ្តល់នូវសេវាកម្មរហ័ស ងាយស្រួល និងសុវត្ថិភាពខ្ពស់ ដែលអនុញ្ញាតិឱ្យអតិថិជនរីករាយជាមួយការបញ្ជាទិញទំនិញបានគ្រប់ពេលវេលា ដោយមិនចាំបាច់ទៅកាន់ហាងលក់ទំនិញដោយផ្ទាល់នោះទេ។ លើសពីនេះ ម្ចាស់អាជីវកម្មអាចទាក់ទាញអតិថិជនទាំងក្នុងស្រុក និងក្រៅស្រុកបានកាន់តែច្រើន ដែលជួយឱ្យការលក់មានកំណើនទៅតាមនោះផងដែរ»។ លើសពីនេះទៅទៀត ជាមួយនឹងមុខងារជាច្រើនលើកម្មវិធី Sathapana Gateway អាជីវករអាចពង្រីកខ្លួនឱ្យកាន់តែខិតជិតអតិថិជនទូទាំងពិភពលោក ជាមួយនឹងដំណោះស្រាយទូទាត់ប្រាក់ប្រកបដោយសុវត្ថិភាពខ្ពស់ និងអាចជឿទុកចិត្តបាន។ សម្រាប់ព័ត៌មានបន្ថែម សូមទំនាក់ទំនង ០២៣/០៨១ ៩៩៩ ០១០ ឬចូលទៅកាន់គេហទំព័ររបស់ធនាគារ ស្ថាបនា www.sathapana.com.kh/sathapana-gateway ។ អំពី ធនាគារ ស្ថាបនា   ធនាគារ ស្ថាបនា គឺជាធនាគារពាណិជ្ជឈានមុខគេមួយនៅកម្ពុជា ដែលមានទ្រព្យសកម្មសរុបជាង ២,៤ ពាន់លានដុល្លារអាមេរិក និងមានបុគ្គលិកជាង ៤.០០០នាក់។ យើងមានបណ្តាញសាខាយ៉ាងទូលំទូលាយនៅទូទាំងប្រទេសដែលមានសាខាជាង ១៧០សាខា ស្ថាបនា ព្រីមារណ៍ចំនួន ៣ និងម៉ាស៊ីនអេធីអឹមជាង ២៥០។ យើងផ្តល់ជូនសេវាធនាគារយ៉ាងពេញលេញដូចជា៖ សេវាឥណទាន សេវាដាក់ប្រាក់បញ្ញើ សេវាiBanking ធនាគារចល័ត ប័ណ្ណឥណពន្ធ និងប័ណ្ណឥណទាន សេវាផ្ទេរប្រាក់ក្នុងស្រុក និងក្រៅប្រទេស សេវាផ្ទេរប្រាក់ឆ្លងប្រទេសងជាមួយ SWIFT និងសេវា Visa B2B Connect Western Union ហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងទៀត។   ក្រៅពីនេះ យើងក៏មានផ្តល់ជូនសេវាប្រមូលពន្ធ និងសេវាទូទាត់ថ្លៃសេវាសាធារណៈជាមួយក្រសួងសាធារណការ និងដឹកជញ្ជូន និងក្រសួងការងារ និងបណ្តុះបណ្តាលវិជ្ជាជីវៈ។ ទន្ទឹមនឹងនេះ យើងក៏មានការសហការជាមួយក្រុមហ៊ុនផ្តល់សេវាទូទាត់ចល័តផ្សេងទៀតដូចជា ៖ វីង ផាយផេ ទ្រូម៉ាន់នី លី ហួរ វេលុយ អ៊ីម៉ាន់នី និងបាគង ដើម្បីផ្តល់ជូនភាពងាយស្រួលបន្ថែមទៀតដល់អតិថិជនរបស់យើង។  ថ្មីៗនេះ ធនាគារ ស្ថាបនា ទើបតែទទួលបានពានរង្វាន់ Best Mobile Banking App ឆ្នាំ២០២២ និង Mobile Banking & Payment Initiative of the Year ពីទស្សនាវដ្ដី Global Brands Magazine របស់ប្រទេសអង់គ្លេស និង Asian Banking & Finance Retail Banking Awards សម្រាប់កម្មវិធីស្ថាបនា ម៉ូបាលរចនាបទថ្មី ដែលផ្ដល់នូវសេវាកម្មរហ័ស ងាយស្រួល និងសុវត្ថិភាពជាងមុនជូនដល់អតិថិជន។ ពានរង្វាន់ទាំងពីរនេះគឺជាសក្ខីភាពបង្ហាញពីកិច្ចខិតខំប្រឹងប្រែង និងការប្ដេជ្ញាចិត្តរបស់យើងដើម្បីបម្រើអតិថិជនឱ្យបានកាន់តែល្អប្រសើរ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T10:14:18.374Z", "category": "PR", "views": 123, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
វិធីសាស្រ្តកៀរគរដើមទុនវិនិយោគតាមរយៈ ICO ដែលវិនិយោគិនយល់គួរដឹង	https://business-cambodia.com/articles/how-to-raise-capital-through-ico-that-investors-should-know	ការកៀរគរដើមទុនដើម្បីបង្កើតអាជីវកម្មថ្មី ឬពង្រីកអាជីវកម្មអាចមានច្រើនប្រភេទដូចជាការប្រមូលដើមទុនតាមរយៈមិត្តភ័ក្ត បងប្អូន ការទទួលកម្ចីពីគ្រឹះស្ថានហិរញ្ញវត្ថុ ឬតាមរយៈការបោះផ្សាយភាគហ៊ុននៅលើផ្សារមូលបត្រជាដើម។ បន្ថែមពីវិធីសាស្រ្តខាងលើនេះ ការកៀគរទុនវិនិយោគអាចធ្វើឡើងតាមរយៈការធ្វើ ICO (Initial Coin Offering) ដែលវាកំពុងក្លាយជាវិធីសាស្រ្តថ្មី និងពេញនិយមមួយ។ តើអ្វីជា ICO? ICO គឺជាវិធីសាស្រ្តក្នុងការកៀរគរដើមទុនដើម្បីវិនិយោគលើគម្រោងទ្រព្យឌីជីថលជាក់លាក់មួយហើយ អាចឱ្យវិនិយោគិន វិនិយោគលើទ្រព្យឌីជីថលនោះ ហើយនឹងទទួលបានផលចំណេញនាពេលអនាគត។  ICO ស្រដៀងគ្នានឹង ការបោះផ្សាយលក់ភាគហ៊ុនជាសាធារណៈជាលើកដំបូង (IPO) ផងដែរ។ ការធ្វើ ICO គឺជាវិធីសាស្រ្តដំបូងបង្អស់ ដែលអាចអោយអ្នកវិនិយោគចាប់ផ្តើមដាក់ទុនក្នុងការវិនិយោគលើទ្រព្យឌីជីថល។ ការធ្វើ ICO ដែលប្រកបដោយជោគជ័យនាពេលកន្លងមក ក្រុមហ៊ុន Ethereum បានធ្វើ ICO ដំបូងគេបង្អស់នៅឆ្នាំ ២០១៤ ហើយបានក្លាយជា ឧទាហរណ៍ស្តីពីការធ្វើ ICO ដ៏ល្អមួយ។ លើសពីនេះទៅទៀត   ក្រុមហ៊ុន Ethereum នាពេលនោះបានកៀរគរដើមទុនតាមរយៈការបោះលក់ទ្រព្យឌីជីថលជាសាធារណៈជាលើកដំបូងរបស់ខ្លួនបានចំនួន ១៨ លានដុល្លារ ក្នុងរយៈពេលត្រឹមតែ ៤២ថ្ងៃ ប៉ុណ្ណោះ។ សូមចុចទីនេះដើម្បីទទួលបានពត៌មានលម្អិត ការធ្វើ ICO ចែកចេញជាពីរប្រភេទរួមមាន Private ICO និង Public ICO 1/ Private ICO គឺជាដំណាក់កាលនៃការកៀគរទុនតាមរយៈការធ្វើ ICO ពីវិនិយោគិនផ្ទៃក្នុង និង បណ្តាញទំនាក់ទំនងរបស់ម្ចាស់គម្រោង ICO។ វិនិយោគិនក្នុងដំណាក់កាលនេះមានឱកាសចំណេញ ខ្ពស់ ដោយសារអាចទិញទ្រព្យឌីជីថលក្នុងតម្លៃល្អ។ ទាក់ទងនឹងដំណាក់កាល Private ICO នេះ ក្រុមហ៊ុន Z1 FINANCIAL បានដាក់លក់ទ្រព្យឌីជីថលជាឯកតាវិនិយោគ (ZTU) នៅដំណាក់កាលនេះក្នុងតម្លៃ ០,០០០៥ ដុល្លារអាមេរិកក្នុង ១ ឯកតាវិនិយោគ (ZTU)។ 2/ Public ICO គឺជាដំណាក់កាលនៃការកៀគរទុនតាមរយៈការលក់ទ្រព្យឌីជីថលទៅ សាធារណៈ ជនទូទៅ។ វិនិយោគិនគ្រប់គ្នាអាចទិញទ្រព្យឌីជីថលបានក្នុងដំណាក់កាលនេះ។ ក្រុមហ៊ុន Z1 FINANCIAL បានដាក់លក់ទ្រព្យឌីជីថលជាឯកតាវិនិយោគ (ZTU) ក្នុងដំណាក់កាល Public ICO ក្នុងតម្លៃ ០,០០០៧ ដុល្លារអាមេរិក ក្នុង 1 ឯកតាវិនិយោគ (ZTU)។ អត្ថប្រយោជន៍ពីការវិនិយោគក្នុងដំណាក់កាល ICO វិនិយោគិនដែលវិនិយោគលើទ្រព្យឌីជីថលក្នុងដំណាក់កាល ICO តែងតែទទួលបានផលចំណេញច្រើនជាង វិនិយោគិនដែលធ្វើការវិនយោគនៅលើទីផ្សារជួញដូរ។ អត្ថប្រយោជន៍សំខាន់មួយចំនួនគឺការទិញបានលឿន បានតម្លៃល្អ ហើយមានឱកាសលក់ចេញវិញនឹងទទួលបានចំណេញខ្ពស់។ តើទុនដែលកៀរគរបានពីការធ្វើ ICO យកទៅធ្វើអ្វី? ក្រុមហ៊ុនដែលបានធ្វើ ICO ដោយជោគជ័យនឹងយកទុនដែលប្រមូលបាននោះទៅវិនិយោគក្នុងគម្រោងជាក់លាក់ ដែលអាចបង្កើតលទ្ធភាពរកប្រាក់ចំណេញ និងបែងចែកប្រាក់ចំណេញខ្ពស់ ដល់វិនិយោគិនដែលបានវិនិយោគលើទ្រព្យឌីជីថលក្នុងដំណាក់កាល ICO នេះ។ ឧទាហរណ៍ ក្រុមហ៊ុន Z1 FINANCIAL ដែលកំពុងដាក់លក់ទ្រព្យឌីជីថលជាសាធារណៈ បានលើកឡើងនៅក្នុងសៀវភៅមគ្គុទេសក៍វិនិយោគរបស់ខ្លួនថា នឹងកៀរគរដើមទុនពីការធ្វើ ICO ទៅវិនិយោគគម្រោងចំនួន២ ដែលជាការអភិវឌ្ឍដោយក្រុមហ៊ុនសមាជិកមួយនៃសម្ព័ន្ធ។ គម្រោងទាំងនោះរួមមាន គម្រោង Harmony Valley ដែលជាគម្រោងវីឡាលំហែកាយបែបអឺរ៉ុបដំបូងគេបង្អស់នៅកម្ពុជាដែលមានតម្លៃវិនិយោគសរុបរហូតដល់១០០លានដុល្លារអាមេរិក និង គម្រោង Mondol Doung Chet ដែលជាគម្រោងវីឡានិងរីហ្សតលំហែកាយមានតម្លៃវិនិយោគសរុប ២០ លានដុល្លារអាមេរិកនៅខេត្តមណ្ឌលគិរី ។ ការចេញផ្សាយឯកសារមគ្គទេសក៍វិនិយោគ ឯកសារមគ្គទេសក៍វិនិយោគតែងត្រូវបានផ្សព្វផ្សាយស្របពេលការធ្វើ ICO ដើម្បីជាផែនទីបង្ហាញផ្លូវដល់វិនិយោគិនទ្រព្យឌីជីថល។ ក្រុមហ៊ុនដែលបោះលក់ទ្រព្យឌីជីថលនិងធ្វើ ICO តែងធ្វើសេចក្តីណែនាំដល់វិនិយោគិនសក្តានុពលតាមរយៈឯកសារមគ្គទេសក៍នេះ។ ចុចទីនេះទាញយកសៀវភៅមគ្គទេសក៍វិនិយោគរបស់ក្រុមហ៊ុន Z1 FINANCIAL  សម្រាប់ពត៌មានលំអិតសូមទៅកាន់គេហទំព័ររបស់ក្រុមហ៊ុន www.z1.financial	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T10:11:19.988Z", "category": "PR", "views": 132, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ផ្លូវល្បឿនលឿនភ្នំពេញ-បាវិត ជិតដល់ថ្ងៃបើកការដ្ឋាន ខណៈក្រុមហ៊ុនសាងសង់និងក្រសួងបានពិភាក្សាចុងក្រោយ	https://business-cambodia.com/articles/second-expressway-in-cambodia	កាលពីថ្ងៃទី២៤ ខែតុលា ឆ្នាំ២០២២ ឯកឧត្តមទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន និងជា ប្រធានគណៈកម្មការអន្តរក្រសួងដើម្បីជំរុញដំណើរការអនុវត្តគម្រោងហេដ្ឋារចនាសម្ព័ន្ធផ្លូវល្បឿនលឿន តភ្ជាប់ពីរាជធានីភ្នំពេញទៅក្រុងបាវិត បានអញ្ជើញដឹកនាំគណៈកម្មការប្រជុំពិភាក្សាការងារ ជាមួយក្រុមហ៊ុនសាជីវកម្មស្ពាន និងថ្នល់ចិន(CRBC)។ នៅក្នុងអង្គប្រជុំនោះបានពិនិត្យ និងពិភាក្សាលើកិច្ចព្រមព្រៀងក្របខណ្ឌ និងកំពុងពិនិត្យជំរុញការចរចា កិច្ចសន្យាភាពជាដៃគូរវាងរដ្ឋ និងឯកជន សម្រាប់គម្រោងផ្លូវល្បឿនលឿនភ្នំពេញ-ក្រុងបាវិត ឱ្យបានចប់ក្នុងពេលឆាប់ៗខាងមុខនេះ ដើម្បីឈានទៅបើកការដ្ឋានសាងសង់ហេដ្ឋារចនាសម្ព័ន្ធផ្លូវល្បឿនលឿនតភ្ជាប់ពីរាជធានីភ្នំពេញទៅក្រុងបាវិត។ តាមការបង្ហើបឲ្យដឹងពីឯកឧត្ដមទេសរដ្ឋមន្រ្ដី ស៊ុន ចាន់ថុល កាលពីពេលកន្លងទៅ ផ្លូវល្បឿនលឿននេះអាចនឹងត្រូវបើកការដ្ឋានសាងសង់នៅអំឡុងពាក់កណ្ដាល់ឆ្នាំ២០២៣ខាងមុខ។ ផ្លូវល្បឿនលឿនភ្នំពេញ-បាវិត គឺជាគម្រោងផ្លូវល្បឿនលឿនទី ២ ហើយក្នុងប្រទេសកម្ពុជាបន្ទាប់ផ្លូវល្បឿនលឿនភ្នំពេញ ក្រុងព្រះសីហនុ ខណៈផ្លូវនេះគឺជាផ្លូវថ្មីទាំងស្រុងដែលមានប្រវែងសរុបប្រហែល ១៣៥ គីឡូម៉ែត្រ ដែលត្រូវសាងសង់ជា ០៤គន្លង តួផ្លូវមានទទឹង ២៥,៥ ម៉ែត្រ។ ហើយផ្លូវមួយខ្សែនេះ នឹងចាប់ផ្ដើមចេញពីភ្នំពេញនៅចំណុចផ្លូវក្រវ៉ាត់ក្រុងទី៣ កាត់តាមខេត្តកណ្តាល ខេត្តព្រៃវែង និងខេត្តស្វាយរៀង ឆ្ពោះទៅក្រុងបាវិត ព្រំដែនកម្ពុជា-វៀតណាមតែម្ដង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T09:57:03.927Z", "category": "អចលនទ្រព្យ", "views": 496, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជំនួញបច្ចេកវិទ្យាថ្មីប្លែក២នេះ ជួយឱ្យកម្លោះសង្ហា២រូប ក្លាយជាសេដ្ឋីទ្រព្យលាន$តាំងពីវ័យខ្ទង់២០ឆ្នាំ	https://business-cambodia.com/articles/brian-wong-and-alexandr-wang	ការទទួលបាននូវភាពជោគជ័យ សល់ទ្រព្យរាប់លានដុល្លារទាំងវ័យក្មេងមិនមែនជារឿងងាយស្រួលនោះទេ។ ជាក់ស្ដែងស្ថិតនៅក្នុងវ័យខ្ទង់២០ឆ្នាំ យុវជនមួយចំនួនធំ កំពុងតែរស់តែងតោលជាមួយគោលដៅជីវិតនៅឡើយ ប៉ុន្តែសម្រាប់កម្លោះសង្ហា២រូបខាងក្រោមនេះវិញបានក្លាយជាសេដ្ឋីវ័យក្មេង ជាមួយនឹងទ្រព្យខ្ទង់លានដុល្លារទៅហើយ។ តើពួកគាត់ជានរណា និងរកស៊ីអ្វីខ្លះ ទើបធ្វើឱ្យលោកសល់ទ្រព្យច្រើនទាំងក្មេងបែបនេះ? ១. លោក Brian Wong ជាសហស្ថាបនិកក្រុមហ៊ុនបច្ចេកវិទ្យា Kiip លោក Brian Wong គឺជាសហគ្រិនវ័យក្មេង ជាអ្នកនិពន្ធវ័យក្មេងមួយរូប របស់ប្រទេសកាណាដា និងជាសហស្ថាបនិកក្រុមហ៊ុន Kiip ជាក្រុមហ៊ុនផ្តល់ជូននូវរង្វាន់តាមកម្មវិធីទូរស័ព្ទ ទៅដល់អ្នកលេងហ្គេមកុំព្យូទ័រ នឹងទទួលបានរង្វាន់ពិតៗពីម៉ាកយីហោ  និងក្រុមហ៊ុនផ្សេងៗសម្រាប់សមិទ្ធផលក្នុងហ្គេមដែលគាត់បានបង្កើត។ លោកបានកើតនៅថ្ងៃទី១៤ ខែមេសា ឆ្នាំ ១៩៩១ (បច្ចុប្បន្នមានវ័យ៣១ឆ្នាំ) នៅទីក្រុង Vancouver រដ្ឋ British Columbia ដែលឪពុកម្តាយ មានដើមកំណើតជាជនជាតិហុងកុង។ លោកត្រូវបានគេប៉ាន់ស្មានថាមានទ្រព្យសម្បត្តិ ១.២លានដុល្លារ។ កន្លងមកលោកក៏បានចែករំលែកនូវគន្លឹះជោគជ័យសំខាន់ៗរបស់លោកផងដែរគឺ៖ ត្រូវហ៊ានសួរ ព្រោះអ្នកគ្មានអ្វីខាតបង់នោះទេ  ហ៊ានគិតទុកមុនចំពោះរឿងអាក្រក់បំផុតអាចកើតឡើង  ញញឹម  រក្សាការចង់ចេះចង់ដឹងចង់ឃើញនិងអន្ទះសារ  ត្រូវរៀនអ្វីថ្មីៗជានិច្ច។ ២. លោក Alexandr Wang ស្ថាបនិកក្រុមហ៊ុនបច្ចេកវិទ្យា Scale AI លោក Alexandr Wang បានចាប់ផ្តើមក្រុមហ៊ុនបច្ចេកវិទ្យា Scale AI នៅអាយុ១៩ឆ្នាំក្រោយគាត់ឈប់រៀននិងបោះបង់ថ្នាក់មហាវិទ្យាល័យ។ បច្ចុប្បន្ន កម្លោះសង្ហាវ័យក្មេងរូបនេះ ត្រូវគេប៉ាន់ស្មានថាមានទ្រព្យប្រមាណ១ពាន់លានដុល្លារ។  ក្រុមហ៊ុនបច្ចេកវិទ្យាដែលបង្កើតបញ្ញាសិប្បនិមិត្ត មួយនេះត្រូវបានបង្កើតឡើងនៅឆ្នាំ២០១៦ ហើយបច្ចុប្បន្នក្លាយខ្លួនជាក្រុមហ៊ុនដែលមានតម្លៃ ៧ពាន់លានដុល្លារនិងបានសហការជាមួយក្រុមហ៊ុនបច្ចេកវិទ្យាយក្សជាច្រើនទៀតនៅក្នុងលោក។ កាលនៅក្មេង Alexandr Wang ជាសិស្សពូកែគណិតវិទ្យា ដែលចូលចិត្តចូលរួមក្នុងការប្រកួតគណិតវិទ្យាថ្នាក់ជាតិ និងការសរសេរកូដជាដើម។ នៅអាយុ ២៥ ឆ្នាំ គាត់គឺជាមហាសេដ្ឋីដែលបង្កើតទ្រព្យមហាសាលដោយខ្លួនឯងមានវ័យក្មេងជាងគេបំផុតរបស់ពិភពលោក។ មហាសេដ្ឋីដែលមានដើមកំណើតជាជនជាតិចិនរូបនេះ មានម្តាយឪពុកជាអ្នករូបវិទ្យាដែលសិក្សាលើគម្រោងអាវុធសម្រាប់យោធាអាមេរិក បានធ្វើអន្តោប្រវេសន្ត៍មកកាន់ជាយសហរដ្ឋអាមេរិក។ យោងតាមការថ្លែងប្រាប់ទស្សនាវដ្តី Forbes មហាសេដ្ឋីវ័យក្មេងរូបនេះបាននិយាយថា "គ្រប់ឧស្សាហកម្មទាំងអស់កំពុងមានទិន្នន័យដ៏ច្រើន គោលដៅរបស់យើងគឺដើម្បីជួយពួកគេដោះសោរសក្តានុពលនៃទិន្នន័យ និងបញ្ចូលថាមពលអាជីវកម្មរបស់ពួកគេជាមួយនឹងAI"៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T09:53:57.696Z", "category": "ភាពជាអ្នកដឹកនាំ", "views": 269, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ដើរតាមឃ្មុំរកឃើញផ្កា! បើកឡានឱ្យគេ សេដ្ឋីឱ្យលុយ២ម៉ឺន$ តែមិនព្រមយកព្រោះហេតុផល១នេះ	https://business-cambodia.com/articles/li-ka-shing-driver-learned-lesson-	សុភាសិតមួយឃ្លាពោលថា សេពគប់បណ្ឌិតៗទី២គឺជាខ្លួនអ្នក បើកាលណាអ្នកឈានជំហានជាមួយអ្នកណាជីវិតអ្នកនឹងដូចអ្នកនោះ។ ជាក់ស្តែងមេរៀនមួយរបស់តៃកុងឡានរបស់មហាសេដ្ឋីលេខ១នៅហុងកុង លោក លីកា ស៊ីង បានផ្តល់លុយឱ្យអ្នកបើកបររបស់គាត់ចំនួន២ម៉ឺនដុល្លារដើម្បីចាយពេលចូលនិវត្តន៍ ប៉ុន្តែបុរសរូបនោះបែរជាបដិសេធ មិនព្រមទទួលយកទៅវិញ តើព្រោះមូលហេតុអ្វីទៅ? លោក លី កាស៊ីង មហាសេដ្ឋីលេខ១របស់ហុងកុងដែលត្រូវបានគេស្គាល់ថា គឺជាអ្នកវិនិយោគនិងជាសេ្តចអចលនទ្រព្យ។ មហាសេដ្ឋីវ័យ ៩៤ឆ្នាំរូបនេះមានអ្នកបើកឡានឱ្យគាត់ម្នាក់ ដែលគាត់បានឱ្យអ្នកបើកឡានជំនិតរបស់គាត់នោះ នូវលុយមួយចំនួនប៉ុន្តែ បុរសរូបនោះបានឆ្លើយបដិសេធភ្លាមៗ ហើយបានពោលយ៉ាងដូច្នេះ “អរគុណលោកថៅកែហើយ ប៉ុន្តែខ្ញុំមានលុយគ្រប់គ្រាន់សម្រាប់ចាយហើយ” ឭដូច្នេះលោកលីកាស៊ីងឆ្ងល់ណាស់ក៏សួរទៅអ្នកបើកឡានថា “ប្រាក់ខែរបស់អ្នកត្រឹម១ពាន់ទៅ២ពាន់ដុល្លារប៉ុណ្ណោះ តើអ្នកឯងមានលុយឯណាសល់ពីណាមក?” អ្នកបើកឡានក៏តបថា “ខ្ញុំបើកឡានជូនមហាសេដ្ឋី នៅជាមួយមហាសេដ្ឋី លោកនៅខាងក្រោយនិយាយទូរស័ព្ទពីរឿងដីធ្លី វិនិយោគនៅឯណា ទិញដី ទិញហ៊ុន ខ្ញុំដឹងក៏ទិញដកហូតប្រាក់ខែខ្លួនឯងទិញតាមលោកបន្តិចបន្តួចទៅ ដល់ពេលនេះខ្ញុំអាចសល់ទ្រព្យសម្បត្តិសមល្មមដែរហើយដូច្នេះលុយនេះខ្ញុំមិនយកនោះទេ” ។  តាមរយៈសាច់រឿងនេះដែរបានបញ្ជាក់ថា អ្នកទៅទីណា ឈរនៅកន្លែងណាមិនសំខាន់នោះទេ សំខាន់ទៅជាមួយអ្នកណា ឈរជាមួយអ្នកណា។ ជាមេរៀនមួយឱ្យមនុស្សជាច្រើនរៀនសូត្រពីតៃកុងឡានរបស់មហាសេដ្ឋីទ្រព្យ៣២ ពាន់លានដុល្លារលោក លី កាស៊ីង នេះថា ធ្វើការឱ្យគេមិនថាអ្នកណាចំណុចណា បុគ្គលិកតូចតាចប៉ុនណា ឱ្យតែយើងឆ្លាត ហើយចេះរៀនសូត្រពីអ្នកដទៃជាពិសេសមេដែលអ្នកកំពុងដើរតាមនិងមនុស្សដែលកំពុងសេពគប់ ដូចពាក្យគេថា ដើរតាមឃ្មុំរកឃើញបុប្ជា ដើរតាមស្រមោលអ្នកណាអ្នកនឹងក្លាយជាបុគ្គលនោះ៕  ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T09:53:23.694Z", "category": "ភាពជាអ្នកដឹកនាំ", "views": 414, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! កម្ពុជា គ្រោងនាំទំនិញ ២ប្រភេទនេះដាក់ចូលក្នុងវិស័យសក្តានុពលដើម្បីនាំចេញទៅក្រៅប្រទេស	https://business-cambodia.com/articles/cambodia-plans-to-import-these-two-types-of-goods-into-potential-sectors-for-export	កាលពីកន្លងទៅនេះ ឯកឧត្តម ឱក ប៊ុង រដ្ឋលេខាធិការក្រសួងពាណិជ្ជកម្ម បានជួបជាមួយនិង លោក SUSUMU TANAKA ជាសេដ្ឋវិទូជាន់ខ្ពស់របស់ អង្គការពាណិជ្ជកម្មក្រៅប្រទេសជប៉ុន (JETRO) ព្រមទាំងសហការីក្នុងកិច្ចសហប្រតិបត្តិការលើគម្រោងរោងចក្រកាន់តែប្រសើរនៅកម្ពុជា (Better Factories Cambodia-BFC) ។ នៅក្នុងជំនួបនេះផងដែរ កម្ពុជានឹងសិក្សាដាក់បញ្ចូលនូវវិស័យផលិតផលិតផលស្បែកជើង គ្រឿងអេឡិចត្រូនិក និងវិស័យដែលមានសក្តានុពលក្នុងការនាំចេញផ្សេងៗទៀត ចូលក្នុងគម្រោងរោងចក្រកាន់តែប្រសើរនៅកម្ពុជា (BFC) ដើម្បីជាយន្នការក្នុងការជំរុញឱ្យមានការបញ្ជារទិញទំនិញពីកម្ពុជាឱ្យបានកាន់តែច្រើនបន្ថែមទៀត។ នៅកិច្ចបញ្ចប់ ភាគីទាំងពីរបានប្តេជ្ញាចិត្តក្នុងកិច្ចសហប្រតិបត្តិការវាងក្រសួងពាណិជ្ជកម្ម ILO-Tokyo office និងអង្គការពាណិជ្ជកម្មក្រៅប្រទេសជប៉ុន (JETRO) ក្នុងការកែលម្អលក្ខខណ្ឌការងារ សិទ្ធិកម្មករ សេរីភាពអង្គការវិជ្ជាជីវៈ និងជំរុញការប្រកួតប្រជែងលើវិស័យវាយនភណ្ឌ កាត់ដេរសម្លៀកបំពាក់ ផលិតផលធ្វើដំណើរនិងកាបូប និងវិស័យផ្សេងៗទៀត បង្កើននូវការបញ្ជាទិញពីកម្ពុជា និងធានាថាទំនិញដែលទិញពីកម្ពុជា ជាទំនិញដែលមានប្រភពស្អាតស្អំដោយគោរពតាមបទដ្ឋានការងារអន្តរជាតិ។ គួរបញ្ជាក់ផងដែរថា៖ ទំហំពាណិជ្ជកម្មកម្ពុជាក្នុងរយៈពេល ៩ខែ ឆ្នាំ២០២២នេះ សម្រេចបាន ៤១.០២៣លានដុល្លារអាម៉េរិក កើនឡើង ១៨% ក្នុងនោះ ការនាំចេញមានចំនួន ១៧.២៥៨លានដុល្លារអាម៉េរិក កើនឡើង ២២% និងការនាំចូល ២៣.៧៦៤លានដុល្លារអាម៉េរិក កើនឡើង ១៥%។ មុខទំនិញសំខាន់ៗក្នុងការនាំចេញ រួមមាន៖ សម្លៀកបំពាក់ ៧.១៧៥លានដុល្លារអាម៉េរិក កើនឡើង២៣% សម្ភារៈធ្វើដំណើរនិងកាបូប ១.៤១០លានដុល្លារអាម៉េរិក កើនឡើង ៣៥% ស្បែកជើង ១.៣២៥លានដុល្លារអាម៉េរិក កើនឡើង ៣៣% ម៉ាស៊ីនបរិធាននិងសម្ភារៈអគ្គិសនី ១.២៨០លានដុល្លារអាម៉េរិក កើនឡើង ៦៩% គ្រឿងសង្ហារឹមនិងបរិធានបំភ្លឺ ៨២៧លានដុល្លារអាម៉េរិក កើនឡើង ១៥% និង កង់ ៧០០លានដុល្លារអាម៉េរិក កើនឡើង ៤៨% ៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T09:47:23.896Z", "category": "ចាប់ផ្តើមអាជីវកម្ម", "views": 420, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធុញនឹងការធ្វើការឲ្យគេ នេះជាផ្លូវ៣ផ្ដាច់ទម្លាប់ដែលត្រូវបង្ខំចិត្តក្រោកពីព្រឹកទៅធ្វើការឲ្យគេ១ថ្ងៃ៨ម៉ោង	https://business-cambodia.com/articles/the-ways-to-financial-freedom	មនុស្សភាគច្រើនសុទ្ធតែធ្វើការឲ្យគេដើម្បីផ្គត់ផ្គង់ការរស់នៅប្រចាំថ្ងៃ ប៉ុន្ដែទោះជាយើងធ្វើការឲ្យគេក៏ដោយ បើយើងមានចំណេះដឹងផ្នែកហិរញ្ញវត្ថុ ចេះប្រើលុយនោះយើងនឹងអាចផ្ដាច់ច្រវាក់ប្រាក់ខែដោយមិនចាំបាច់ក្រោកទៅធ្វើការមួយថ្ងៃ៨ម៉ោងឡើយ។ ទាក់ទងនឹងច្រវាក់ប្រាក់ខែនេះដែរ លោក Robert Kiyosaki សេដ្ឋីអ្នកនិពន្ធម្នាក់និងជាម្ចាស់សៀវភៅ”ឪពុកអ្នកមានបង្រៀនកូនអ្នកក្រ” បានចែករំលែកនូវផ្លូវ៣ឆ្ពោះទៅរកសេរីភាពហិរញ្ញវត្ថុ ដោយមិនចាំបាច់ព្រឹកឡើងក្រោកទៅធ្វើការឲ្យគេមួយថ្ងៃ៨ម៉ោងឡើយ។១. កុំធ្វើការដើម្បីតែលុយលោក Robert Kiyosaki ថាកុំធ្វើការដើម្បីលុយ តែត្រូវធ្វើការដើម្បីទទួលបានចំណេះ ជំនាញ និងបទពិសោធន៍ ដើម្បីឈានដល់មួយជំហានទៀតគឺការបង្កើតអាជីកម្មនិងវិនិយោគដូច្នេះអ្នកនឹងអាចប្ដូរពីអ្នកធ្វើការឲ្យគេទៅជាអ្នកវិនិយោគ។ ជាការពិតណាស់ ពេលអ្នកធ្វើការឲ្យគេ ប្រាក់ខែគឺសំខាន់ ប៉ុន្ដែការងារដែលអ្នកកំពុងធ្វើគួរតែជាការងារដែលឱកាសឲ្យអ្នកទទួលបានចំណេះដឹង ជំនាញ និងបទពិសោធន៍ដែលអ្នកចង់បានដើម្បីអភិវឌ្ឍន៍ខ្លួនទៅជាអ្នកវិនិយោគនិងសហគ្រិន។ ត្រូវចាំថាចំណេះគឺអាចធ្វើឲ្យអ្នកចំណេញលុយកាន់តែច្រើន ដូច្នេះគួរផ្ដោតលើការងារណាដែលផ្ដល់ទាំងចំណូលនិងចំណេះដើម្បីអនាគតអ្នកអាចបង្កើនចំណូលកាន់តែច្រើន។ ២. កុំសន្សំលុយសម្រាប់ចូលនិវត្តន៍គាត់ថាកុំសន្សំលុយដើម្បីទុកចូលនិវត្តន៍ព្រោះទ្រព្យអ្នកមិនកើនទេពោលគឺវាកើនយឺតប្រៀបដូចដំណើរសត្វអណ្ដើកអ៊ីចឹង។ អ្នកគួរចេះប្រើដៃអ្នកដទៃតាមរយៈការខ្ចីលុយគេដើម្បីវិនិយោគកសាងទ្រព្យនិងប្រមូលទ្រព្យឲ្យបានច្រើន។ ការសន្សំលុយដើម្បីទុកចូលនិវត្តន៍មិនអាចឲ្យអ្នកសម្រេចគោលដៅសេរីភាពហិរញ្ញវត្ថុរបស់អ្នកបានឡើយ។ មានតែការវិនិយោគទេដែលអាចធ្វើឲ្យអ្នកសម្រេចគោលដៅបាន។ ដូច្នេះគួររៀនវិនិយោគដើម្បីបង្កើនក៏ដូចជាបង្គរទ្រព្យឲ្យវាធ្វើការចិញ្ចឹមយើងនាពលអនាគត។ ៣. កុំរស់នៅក្នុងផ្ទះធំហួសមាឌគាត់ថាផ្ទះជាបំណុលបើសិនជាវាមិនអាចបង្កើតជាប្រាក់ចំណូលប្រចាំខែឲ្យអ្នក។ ដូច្នេះកុំរស់នៅផ្ទះធំពេកដែលធ្វើឲ្យអ្នកត្រូវចំណាយលុយច្រើន។ បើអ្នកទិញផ្ទះធំនិងថ្លៃពេកលើសពីលទ្ធភាពនោះ អ្នកនឹងត្រូវស្ពាយបំណុលទិញផ្ទះស្ទើរតែមួយជីវិតបាត់ទៅហើយ។បើសិនជាអាចទិញសមល្មមហើយសល់លុយវិនិយោគឬវិនិយោគលើផ្ទះជួលដែលអាចបង្កើតជាប្រាក់ចំណូលប្រចាំខែអាចផ្គត់ផ្គង់ការរស់នៅរបស់អ្នកបាននោះអ្នកមិនចាំបាច់ធ្វើការឲ្យគេទៀតទេ។ គេថាភាពមានបានផ្ដើមចេញពីចំណេះដឹងហិរញ្ញវត្ថុ អ៊ីចឹងសម្រាប់បងប្អូន រកចំណូលបានច្រើនតែមិនសល់លុយ មិនចេះចាត់ចែងលុយ និងរកបានតែមិនចេះសន្សំលុយ អាចសាកល្បងអានសៀវភៅលុយពិតរបស់ Business Cambodia។ កក់សៀវភៅលុយពិតឥឡូវនេះតម្លៃត្រឹមតែ១០ដុល្លារប៉ុណ្ណោះ។ ដើម្បីកក់មុនសូមចុចទីនេះ https://t.me/hang24271៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T09:35:51.873Z", "category": "ហិរញ្ញវត្ថុ", "views": 2235, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "tiny", "noisy" ] }
ស្ងាត់ៗក្រុមហ៊ុនឡានអគ្គីសនី VinFast របស់សេដ្ឋីវៀតណាម ទទួលបានកញ្ចប់លុយ១៣៥លានពីADB	https://business-cambodia.com/articles/vinfast-and-adb	បញ្ហាការប្រែប្រួលអាកាសធាតុ គឺជាបញ្ហាដ៏សំខាន់បំផុតមួយ ដែលពិភពលោកកំពុងរួមគ្នាដោះស្រាយ។ ដោយសារតែបែបនេះហើយ ទើបកាលពីពេលថ្មីៗនេះ ធនាគារអភិវឌ្ឍន៍អាស៊ី (ADB) បានផ្ដល់ហិរញ្ញប្បទានសរុប ១៣៥លានដុល្លារ ដល់ក្រុមហ៊ុនរថយន្តអគ្គីសនី VinFast របស់សេដ្ឋីវៀតណាម Phạm Nhật Vượng សម្រាប់ការវិនិយោគដែលមិនប៉ះពាល់ការប្រែប្រួលអាកាសធាតុក្នុងតំបន់។ ទាក់ទិននឹងជំនួយនេះដែរ គឺគាំទ្រដល់កិច្ចខិតខំប្រឹងប្រែងរបស់វៀតណាមក្នុ ងការសម្រេចបាននូវការចូលរួមទប់ស្កាត់ការបំភាយឧស្ម័នផ្ទះកញ្ចក់ និងពង្រីកឧស្សាហកម្មផលិតកម្មបែបបច្ចេកវិទ្យាកម្រិតខ្ពស់។ ការផ្តល់ហិរញ្ញប្បទានអាកាសធាតុគឺសម្រាប់រយៈពេលប្រាំពីរឆ្នាំ ក្នុងនោះប្រាក់កម្ចី២០ លានដុល្លារ ដែលផ្តល់មូលនិធិដោយ ADB ប្រាក់កម្ចីស្របគ្នាចំនួន៨៧ លានដុល្លារផ្សេងទៀតសម្របសម្រួលដោយ ADB ជាអ្នកចាត់ចែងនាំមុខ និងការផ្តល់ហិរញ្ញប្បទានសម្បទានរហូតដល់២៨ លានដុល្លារបន្ថែមសម្រាប់កិច្ចការងារផ្សេងទៀត។ យោងតាមប្រសាសន៍អគ្គនាយកនៃនាយកដ្ឋានប្រតិបត្តិការវិស័យឯកជនរបស់ ADB លោក Suzanne Gabory បាននិយាយថា "គម្រោងនេះគឺបានផ្តល់នូវដំណោះស្រាយដឹកជញ្ជូន ប្រកបដោយនិរន្តរភាពសម្រាប់ប្រទេសវៀតណាម ខណៈពេលដែលជួយវាឱ្យសម្រេចបាននូវគោលដៅអាកាសធាតុរបស់ខ្លួន និងគាំទ្រដល់កំណើនហិរញ្ញវត្ថុអាកាសធាតុនៅក្នុងតំបន់ ។ អាស៊ី និងប៉ាស៊ីហ្វិក គឺជាតំបន់ជួរមុខនៃការប្រយុទ្ធប្រឆាំងនឹងបម្រែបម្រួលអាកាសធាតុជាសកល ហើយគម្រោងវិស័យឯកជនបែបនេះជាមួយដៃគូច្នៃប្រឌិតដូចជា VinFast មានសារៈសំខាន់ណាស់ ដើម្បីជួយប្រទេសរបស់ខ្លួនក្នុងការកាត់បន្ថយសេដ្ឋកិច្ចកាបូបទាបរបស់ពួកគេ"។ សេដ្ឋកិច្ចកាបូនទាប (LCE) គឺជាសេដ្ឋកិច្ចផ្អែកលើប្រភពថាមពលដែលផលិតកម្រិតទាបនៃការបញ្ចេញឧស្ម័នផ្ទះកញ្ចក់ (GHG) ។ ការបំភាយឧស្ម័នផ្ទះកញ្ចក់ដោយសារសកម្មភាពរបស់មនុស្សគឺជាមូលហេតុចម្បងនៃការប្រែប្រួលអាកាសធាតុដែលបានសង្កេតឃើញចាប់តាំងពីពាក់កណ្តាលសតវត្សទី២០ ។ គួរជម្រាបថាវិស័យដឹកជញ្ជូនរបស់វៀតណាមមានចំនួន១៨ភាគរយ ហើយហិរញ្ញប្បទានក៏នឹងជះឥទ្ធិពលដោយផ្ទាល់ ដល់មហិច្ឆតារបស់ប្រទេសវៀតណាមក្នុ ងការសម្រេចបាននូវការលុបបំបាត់ការបំភាយឧស្ម័នផ្ទះកញ្ចក់ត្រឹមកម្រិតសូន្យនៅឆ្នាំ២០៥០៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T08:59:19.088Z", "category": "ភាពជាអ្នកដឹកនាំ", "views": 303, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
PiiK Mall ធ្វើកម្មវិធីពិសេស មានលុយតែ១៣ដុល្លារ អាចទិញ iPhone13 បាន និងមានគូប៉ុង៥០$ សម្រាប់អ្នកប្រើ App ថ្មី	https://business-cambodia.com/articles/piikmall-ipone13-newapp	ឥឡូវនេះនៅលើ App PiiK Mall បានបង្កើតកម្មវិធីពិសេសមួយ គឺការទិញទូរស័ព្ទ iPhone 13 ដោយចំណាយត្រឹមតែ១៣ដុល្លារប៉ុណ្ណោះ លោកអ្នកអាចនឹងមានសំណាងឈ្នះ iPhone 13 នេះភ្លាម ដោយក្នុងការផ្សងសំណាងនេះដែរ ក្រុមហ៊ុន PiiK Mall និងធ្វើការស្វែងរកអ្នកឈ្នះ តែម្នាក់ប៉ុណ្ណោះ ក្នុងចំណោមអ្នកដែលបានចំណាយលុយ១៣ដុល្លារ មកទិញ iPhone 13។ យ៉ាងណាមិញ សម្រាប់អ្នកដែលពុំមានសំណាង បានឈ្នះទូរសព្ទដ៏ទំនើបនេះទេ ក្រុមហ៊ុន PiiK Mall និងវេរលុយចំនួន១៣ដុល្លារនោះ ចូលទៅក្នុងគណនីរបស់អតិថិជនវិញ(E-Payment)។ សម្រាប់លក្ខខណ្ឌអនុវត្តក្នុងការទទួលបាន iPhone 13 ដោយចំណាយលុយត្រឹមតែ១៣ដុល្លារនេះគឺ៖ អតិថិជនម្នាក់អាចទិញ iPhone 13 បានច្រើនបំផុត ០៥គ្រឿង ករណីអតិថិជនដែលមិនបានឈ្នះ iPhone 13 នោះទឹកប្រាក់ដែលបានទិញទាំងអស់នឹងត្រូវផ្ទេរទៅក្នុង Wallet របស់លោកអ្នកវិញ អតិថិជនម្នាក់មានឱកាសឈ្នះ iPhone 13 ចំនួន១គ្រឿងតែប៉ុណ្ណោះ រាល់ការទិញ iPhone 13 ត្រូវទូទាត់ប្រាក់តាម e-payment (គណនីធនាគារ/កាត Visa/Master) តែប៉ុណ្ណោះ អតិថិជនដែលបានឈ្នោះអញ្ជើញមកទទួល iPhone 13 នៅការិយាល័យ PiiK Mall ទឹកប្រាក់ដែលបានទិញមិនអាចស្នើសុំបង្វិលទៅក្នុងគណនីធនាគារ ឬជាសាច់ប្រាក់វិញបានទេ (Non-Refundable) បុគ្គលិកក្រុមហ៊ុន Piik Mall មិនអនុញ្ញាតឱ្យចូលរួមលេងក្នុងកម្មវិធីនេះទេ ក្រុមហ៊ុន Piik Mall រក្សាសិទ្ធក្នុងការផ្លាស់ប្ដូរលក្ខខណ្ឌដផ្សេងៗគ្រប់យ៉ាងដោយមិនជូនដំណឹងជាមុន។ អ្វីដែលកាន់តែពិសេសថែមមួយកម្រិតទៀតនោះ សម្រាប់អ្នកដែលទាញយក App Piik Mall ឥឡូវនេះ លោកអ្នកនឹងទទួលបានគូប៉ុង 50$ សម្រាប់ទិញទំនិញនៅលើ Piik Mall បានគ្រប់ប្រទេសទាំងអស់។ គួរជម្រាបផងដែរថា PIIK MALL គឺជា APP ទិញ-លក់ទំនិញតាមប្រព័ន្ទ Online នៅលើទូរស័ព្ទដៃ (E-commerce Platform) ។ នៅលើ PIIK MALL APP លោកអ្នកអាចរកទិញបាននូវទំនិញ ភេសជ្ជៈ និងគ្រឿងទេសជាច្រើនមុខនៅក្នុងតម្លៃបោះដុំ និងរបស់ប្រើប្រាស់ជាច្រើនរាប់ម៉ឺនមុខ ជាមួយនឹងបណ្ដាហាងដែលជាដៃគូរបស់ PIIK MALL។ ជាមួយគ្នាផងដែរ! អតិថិជនរបស់ PIIK MALL រីករាយជាមួយការបញ្ចុះតម្លៃរហូតដល់ 50% នៃថ្លៃទំនិញ និងការផ្ដល់ជូនពិសេសៗផ្សេងទៀតជារៀងរាល់ថ្ងៃ និងមានការដឹងជញ្ជូនជារៀងរាល់ថ្ងៃពីបណ្ដាហាងជាច្រើនដែលជាដៃគូរបស់យើងដូចជាផ្សារទំនើប Markro ផ្សារទំនើប Global House កូកាកូឡា DKSH Uniliver Midea MI Lolane Revlon VICCI និងក្រុមដៃគូរធំៗជាច្រើនទៀត។ PIIK MALL បានដើរតួនាទីយ៉ាងសំខាន់ក្នុងការជួយសម្រួលជីវភាព កាត់បន្ថយការមមាញឹក និងបំពេញតម្រូវការប្រចាំថ្ងៃរបស់អតិថិជនអោយកាន់តែមានភាពងាយស្រួលជាងមុន (ដោយគ្រាន់តែធ្វើការបញ្ជាទិញតាមទូរស័ព្ទនូវរបស់របរប្រើប្រាស់នៅក្នុងផ្ទះ ភេសជ្ជៈផ្សេងៗ និងគ្រឿងទេសជាច្រើនមុខជាមួយតម្លៃបោះដុំ “មិនចាំបាច់ចំណាយពេលដើរផ្សារ”)។ ឯការទូរទាត់សាច់ប្រាក់ក៏កាន់តែងាយស្រួល (អតិថិជនអាចជ្រើសរើសយកការទូរទាត់តាមអនឡាញក៏បាន ឫទូរទាត់សាច់ប្រាក់ផ្ទាល់ពេលទំនិញទៅដល់ក៏បាន)។ នៅលើ App របស់ Piik Mall បានបញ្ចូលនូវលក្ខណៈពិសេសជាច្រើនសម្រាប់សម្រួលដល់អតិថិជនដូចជា៖ ងាយស្រួលទិញ ងាយស្រួលទូរទាត់ មានទំនិញក្នុង និងក្រៅស្រុករហូតដល់រាប់ម៉ឺនមុខ ដើម្បីបំពេញតម្រូវការអតិថិជន ផ្ដល់ជូនតម្លៃបោះដុំ ប្រូម៉ូសិនពិសេសៗប្រចាំថ្ងៃ ឥវ៉ាន់សុទ្ធតែមានគុណភាពល្អ អតិថិជនអានទិញទំនិញពីហាងផ្សេងៗគ្នា និងដឹកជូនក្នុងថ្ងៃតែ១ ធ្វើការបញ្ជាទិញភ្លាមដឹកជូនភ្លាម (បើសិនជាធ្វើការបញ្ជាទិញល្ងាច ដឹកជូននៅថ្ងៃបន្ទាប់)។ តោះ! សម្រាប់អ្នកដែលពុំទាន់មាន App PiiK Mall អាចចូលទៅទាញយកបាននៅលើ App Stoe និង Play Store ដើម្បីទទួលបានគូប៉ុង ៥០ដុល្លារ ព្រមទាំងមានឱកាសទិញ iPhone13 ក្នុងតម្លៃ១៣ដុល្លារបាន៕ អត្ថបទដោយ៖ ផែន ផាន់ណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T08:53:49.727Z", "category": "មុខរបរបច្ចេកវិទ្យា", "views": 256, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ចង់ក្លាយជាសេដ្ឋីទេ? នេះជាផ្លូវបង្កើតចំណូលធំៗ៣ ដែលអ្នកមានជំនាន់ថ្មី ចូលចិត្តធ្វើ	https://business-cambodia.com/articles/3-best-income-sources	គេថាបើចង់មានត្រូវរៀនពីអ្នកមាន រៀនពីរបៀបអ្នកមានរស់នៅ របៀបរកលុយ ព្រមទាំងចំណាយលុយ។ អាស្រ័យហេតុនេះ Business Cambodia សូមលើកយកប្រភពចំណូល៣ប្រភេទ ដែលអ្នកមានជំនាន់ថ្មីចូលចិត្តបំផុត មកចែកជូនជាចំណេះដឹងដល់មិត្តអ្នកអាន ដោយយោងតាមការចុះផ្សាយរបស់គេហទំព័រ Entrepreneur។ ១. ខំធ្វើការយ៉ាងសកម្ម ការងារ ឬការរកស៊ី គឺជាប្រភពចំណូលចម្បងគេបង្អស់សម្រាប់មនុស្សទូទៅ ហេតុនេះអ្នកមានៗ តែងតែសកម្មជាមួយនឹងការងាររបស់ខ្លួនជានិច្ច។ ការងារអាចផ្ដល់ឱ្យមនុស្សនូវចំណេះ ជំនាញ និងបទពិសោធន៍ រួមទាំងចំណូល។ ហើយអ្នកមានចូលចិត្តទាញលុយពីប្រភពមួយនេះឱ្យបានច្រើនពីមួយពេលទៅមួយពេល ដោយការខិតខំអភិវឌ្ឍន៍ខ្លួន រៀនសូត្រជាប្រចាំ បំពេញកិច្ចការឱ្យបានល្អ និងសង្កេតសកម្មភាពរបស់មនុស្សជុំវិញខ្លួនគ្រប់ពេលវេលា ដើម្បីរៀនសូត្រពីគេ។ សូមបញ្ជាក់ថា អ្នកមានមិនដែលយកលុយដែលរកបានពីកម្លាំងញើសឈាម ដែលខ្លួនបានប្ដូរដោយការធ្វើការ និងខំរកស៊ី ទៅទិញសម្ភារៈទំនើបៗឡើយ។ ប្រសិនបើគេចង់បានរបស់ល្អៗ ទាន់សម័យ គឺគេរង់ចាំយកលុយពីចំណូលអកម្មទៅទិញ។ ២. បង្កើតចំណូលអកម្ម ពេលបានប្រាក់ខែ ឬបានផលចំណេញពីអាជីវកម្ម អ្នកមានតែងដកលុយទុកមួយចំណែកសម្រាប់ការវិនិយោគបង្កើតចំណូលអកម្ម។ ជួនកាលគេយកទៅទិញភាគហ៊ុន ជួនកាលទិញដី ឬផ្ទះទុកដាក់ជួល ជួនកាលទិញតូបនៅផ្សារទុកដាក់ជួលជាដើម។ មិនថាទិញ ឬវិនិយោគលើអ្វីឡើយ អ្នកមានចំណាយលុយតែលើរបស់ ឬវិស័យណាដែលគេយល់ច្បាស់តែប៉ុណ្ណោះ។ សូមរំលឹកថាអ្នកមានភាគច្រើនសុទ្ធតែមានចំណូលអកម្ម ហើយអ្នកជំនាញហិរញ្ញវត្ថុក៏បានណែនាំដែលថា បើចង់មានបានត្រូវចេះបង្កើតចំណូលប្រភេទនេះ។ ៣. សរសេរសៀវភៅ អ្នកមានជំនាន់ថ្មី ទាញចំណូលអកម្មដ៏ពិសេសមួយចេញពីការ សរសេរសៀវភៅ ខណៈវាជាគម្រូដ៏ល្អសម្រាប់សង្គមផងដែរ ព្រោះបានចែករំលែកចំណេះដឹងទៅអ្នកដទៃ។ សៀវភៅដែលគេសរសេរ ភាគច្រើនគឺលើកយកពីបទពិសោធន៍ជីវិត និងបទពិសោធន៍ការងារក៏ដូចជាការរកស៊ី ដែលគេបានឆ្លងកាត់។ អ្នកជំនាញជាច្រើនសុទ្ធតែលើកទឹកចិត្តឱ្យ មានការអានសៀវភៅ ព្រោះសៀវភៅជាប្រភពនៃចំណេះដឹង។ លើសពីនេះសៀវភៅ ជាប្រភពចំណូលអកម្មដ៏ល្អមួយ ដែលមានរយៈពេលយូរ នឹងអាចយូរដល់តកូនតចៅ បើអ្នកនិពន្ធសៀវភៅនោះបានល្អ។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T08:53:31.832Z", "category": "ហិរញ្ញវត្ថុ", "views": 1229, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
អនុស្សរណៈនៃការយោគយល់គ្នាក្នុងភាពជាដៃគូឌីជីថលរវាងធនាគារ ប៊ីអាយស៊ី និង Smile Shop ក្រោមកិច្ចសហប្រតិបត្តិការ “ទិញច្រើន ចំណេញច្រើន” នឹង ទទួលបានទឹកប្រាក់ 10% ត្រលប់មកវិញភ្លាមៗ	https://business-cambodia.com/articles/bic-smile-shop-	នៅថ្ងៃទី 24 ខែតុលា ឆ្នាំ 2022 ធនាគារ ប៊ីអាយស៊ី បានសហការជាមួយ Smile Shop លើយុទ្ធនាការណ៍ថ្មីបំផុត “ទិញច្រើន ចំណេញច្រើន” ក្នុងការផ្តល់ជូនប្រាក់ត្រលប់មកវិញ 10%ភ្លាមៗដល់អតិថិជនក្នុងការទិញផលិតផលណាមួយពី Smile Shop App រាល់ការទូទាត់បែបឌីជីថលតាមរយៈ កាតឥណពន្ធ និង កាតនិម្មិត ម៉ាស្ទ័រកាត របស់ធនាគារប៊ីអាយស៊ី។ ជាមួយគ្នានេះដែរ អតិថិជនទាំងថ្មីនិងចាស់ របស់ Smile Shop អាចបើកគណនីធនាគារអនឡាញ តាមរយៈ BIC Mobile និង ទទួលយកម៉ាស្ទ័រកាតនិម្មិតរបស់ធនាគារ ដោយគ្រាន់តែភ្ជាប់ជាមួយ លេខទូរស័ព្ទ និងអត្តសញ្ញាណប័ណ្ណសញ្ជាតិខ្មែរ ដើម្បីទទួលបានការផ្តល់ជូនពិសេសនេះ។ អនុស្សរណៈនៃការយោគយល់គ្នាក្នុងភាពជាដៃគូឌីជីថលរវាងធនាគារ ប៊ីអាយស៊ី និង Smile Shop ក្រោមកិច្ចសហប្រតិបត្តិការជាដៃគូសេវាកម្មដែលបានគូសបញ្ជាក់ខាងលើ បានអនុញ្ញាតឲ្យ អតិថិជនរបស់ធនាគារ ប៊ីអាយស៊ី អាចទិញផលិតផលជាង 100,000មុខ នៅក្នុង Smile Shop App ដែលមានដូចជា ផលិតផលស្រស់ គ្រឿងទេស គ្រឿងអេឡិចត្រូនិច និងផលិតផលប្រើប្រាស់ប្រចាំថ្ងៃ ជាមួយនឹងជម្រើសដ៏សម្បូរបែប និង មានការដឹកជញ្ជូនដោយផ្ទាល់ ប្រកបដោយសុវត្ថិភាព។ លោក អ៊ាត ចិត្រាសូរិវង្ស ប្រធាននាយកប្រតិបត្តិ បច្ចេកវិទ្យានៃសម្ព័ន្ធប៊ីអាយស៊ី (BIC GROUP) បានមានប្រសាសន៍ថា “ធនាគារ ប៊ីអាយស៊ី បានចាក់ឫសយ៉ាងជ្រៅនៅក្នុងវិស័យធនាគារ និងហិរញ្ញវត្ថុរបស់ប្រទេសកម្ពុជាអស់រយៈពេលជិត 5 ឆ្នាំមកហើយ។ យើងបានបន្តនូវការវិនិយោគលើការ បណ្តុះបណ្តាលសមត្ថភាពក្រុមការងារក្នុងស្រុក ដើម្បីបង្កើតនូវ ផលិតផល និង សេវាកម្មរបស់យើងជាបន្តបន្ទាប់ដូចជា ប្រព័ន្ធធនាគារស្នូលលំដាប់ពិភពលោក, សេវាកម្មធនាគារចល័ត(Mobile Banking), ម៉ាស៊ីនដកប្រាក់(ATM), និងប្រព័ន្ធទូទាត់រហ័ស (Fast Payment, Bakong, KHQR) ដើម្បីបំពេញតម្រូវការរបស់អតិថិជនក្នុងយុគសម័យឌីជីថលនេះ ដូចជាការច្នៃប្រឌិតថ្មីនៃយុទ្ធនាការណ៍ "ទិញច្រើន និង ចំណេញច្រើន"។ កិច្ចសហប្រតិបត្តិការរវាងធនាគារ ប៊ីអាយស៊ី និង Smile Shop នឹងចូលរួមក្នុងការទាក់ទាញអតិថិជនឱ្យកាន់តែច្រើន ហើយកាន់តែរីករាយនឹងការទិញទំនិញដ៏អស្ចារ្យនេះនៅលើ Smile Shop App ដើម្បីទទួលបានប្រាក់ត្រលប់មកវិញ 10%ភ្លាមៗ។ នេះជាឱកាសដ៏ល្អសម្រាប់អតិថិជនរបស់ធនាគារ ប៊ីអាយស៊ី ក៏ដូចជា អតិថិជន Smile Shop ទាំងថ្មី ទាំងចាស់ ក្នុងការចាប់យកឱកាសដ៏ល្អនេះ ដើម្បីទទួលបាននូវអត្ថប្រយោជន៍បន្ថែមទៀត ដើម្បីរីករាយនឹងការបញ្ជាទិញផលិតផលដែលមានគុណភាពខ្ពស់រាប់ម៉ឺនមុខ និងធ្វើការទូទាត់បែបឌីជីថលតាមរយៈ កាតឥណពន្ធ និង កាតនិម្មិត ម៉ាស្ទ័រកាត របស់ធនាគារប៊ីអាយស៊ី នៅលើ Smile Shop App។ លោក Jack Lee ស្ថាបនិក Smile Shop មានប្រសាសន៍ថា៖ យើងមានកិត្តិយសក្នុងការចាប់ដៃគូជាមួយធនាគារ ប៊ីអាយស៊ី និង Mastercard ក្នុងការចុះហត្ថលេខាលើ អនុស្សរណៈ នេះ និងចាប់ផ្តើមយុទ្ធនាការណ៍ “ទិញច្រើន ចំណេញច្រើន” ។ Smile Shop App ឥឡូវនេះគឺជាអាជីវកម្មបែបអេឡិចត្រូនិចដែលគួរឱ្យទុកចិត្តបំផុតមួយនៅក្នុងប្រទេសកម្ពុជា។ យុទ្ធសាស្ត្ររបស់យើងគឺ "រួមគ្នាជាមួយដៃគូ" ជំនួសឱ្យការធ្វើអ្វីគ្រប់យ៉ាងដោយខ្លួនឯង។ ក្រោមអនុស្សរណៈនេះ យើងទន្ទឹងរង់ចាំធ្វើការជាមួយធនាគារ ប៊ីអាយស៊ី មិនត្រឹមតែជាមួយការទូទាត់ប៉ុណ្ណោះទេ ថែមទាំង Buy Now Pay Later (BNPL) ពាណិជ្ជកម្មឌីជីថល ជាដើម។ ចក្ខុវិស័យរបស់យើងគឺ "ធ្វើឱ្យជីវិតកាន់តែប្រសើរឡើងសម្រាប់ប្រជាជនកម្ពុជា"។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T08:05:45.841Z", "category": "PR", "views": 321, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
របរនាំចេញ! មកស្គាល់ មុខរបរកសិកម្ម ៥ មានទីផ្សារនាំចេញខ្ពស់ នៅខ្មែរអាចធ្វើបាន	https://business-cambodia.com/articles/agriculture-in-cambodia-	បច្ចុប្បន្នកសិកម្មក្នុងប្រទេសកម្ពុជាកំពុងមានការកើនឡើង ក្នុងនោះបងប្អូនប្រជាពលរដ្ឋខ្មែរជាច្រើននិយមធ្វើកសិកម្មដោយគិតតែទីផ្សារក្នុងស្រុកប៉ុណ្ណោះ មិនបានផ្តោតទៅលើការនាំចេញច្រើនឡើយ ជាហេតុទើបធ្វើឱ្យកសិផលនៅមានកម្រិតទាំងតម្លៃ និងគុណភាពកសិផល។ ដូចច្នេះនៅក្នុងថ្ងៃនេះ ក្រុមការងារនឹងមកណែលនាំនូវមុខរបរចំនួន ៥ ក្នុងវិស័យកសិកម្មដែលកំពុងមានទីផ្សារទាំងក្នុងនិងក្រៅស្រុកហេតុដូច្នេះបងប្អូនប្រជាកសិករយើងគួរតែផ្តោតលើការធ្វើកសិផលសម្រាប់នាំចេញជាជាងការធ្វើប្រជែងតែក្នុងទីផ្សារក្នុងស្រុកខ្មែរ របរទាំងនោះរួមមាន ៖ ១.ចេកអំបូងលឿង យោងតាមរបាយរការណ៍នាំចេញចេកអំបូងលឿងឆ្នាំ ២០២១ ប្រទេសកម្ពុជានាំចេញអំបូងលឿងទៅកាន់ទីផ្សារប្រទេសចិនប្រមាណជា ១.៨លានតោក្នុងមួយឆ្នាំ ចំនួនដ៏ច្រើននេះបង្ហាញឱ្យឃើញថាឱកាសនៃការនាំចេញចេកអំបូងលឿងរបស់កម្ពុជាកំពុងមានសញ្ញាវិជ្ជមានគួរឱ្យកត់សម្គាល់ ហេតុនេះប្រជាកសិករទាំងអស់គួរតែរៀបចំផែនការធ្វើយ៉ាងណាឱ្យការដាំដុះចេកអំបូងលឿងកាន់តែមានច្រើនដើម្បីផ្គត់ទីផ្សារក្រៅស្រុក។ក្នុងនោះប្រជាកសិករត្រូវតែរៀបចំការដាំដុះឱ្យមានស្តង់ដារ មានការថែទាំ និងធ្វើភូគាមអនាម័យឱ្យបានត្រឹមត្រូវទើបអាចនាំចេញបាន។ ២.ផ្លែប័រ សព្វថ្ងៃការដាំដុះដំណាំប័រនៅប្រទេសកម្ពុជានៅកំណត់ ពោលគឺដាំផ្តត់ផ្គង់តែទីផ្សារក្នុងស្រុកប៉ុណ្ណោះ ប៉ុន្តែបើងាកទៅមើលប្រទេសអ៊ីស្រាអែលវិញមួយឆ្នាំៗអាចនាំចេញផ្លែប័រទៅកាន់ទីផ្សារបរទេសរាប់លានតោន ហើយរកចំណូលបានរាប់លានដុល្លារពីដំណាំមួយប្រភេទនេះ។ហេតុនេះ បងប្អូនប្រជាកសិករយើងក៏អាចធ្វើបានដូចគ្នា ដោយចាប់ផ្តើមធ្វើពីតូចទៅរៀបចំឱ្យត្រូវស្តង់ដារ ដាំពូជសម្រាប់ការនាំចេញ ជាជាងការដាំតែពូជផ្គត់ផ្គង់ក្នុងស្រុកតែមួយមុខ។ ៣.ផលិតផលជី ចំពោះរបរនាំចេញទី៣គឺការផលិតជីកសិកម្ម ជីជារបស់ដែលខ្វះមិនបានក្នុងកសិកម្ម ធ្វើអ្វីក៏ត្រូវការប្រើប្រាស់ជីដែរមិនថាជីធម្មជាតិឬជីគីមីនោះទេ ហើយបច្ចុប្បន្នរបរនេះនៅស្រុកខ្មែរក៏មិនទាន់ជាសូវមានច្រើនប៉ុន្មានដែរ ដូចនេះសម្រាប់បងប្អូនដែលមានទុនធំគួរផ្តោតទៅលើការផលិតជីសម្រាប់ប្រើប្រាស់នេះផងដែរ។ ៤.ចៀម ចៀមជារបរដែលនៅស្រុកខ្មែរមិនសូវមានធ្វើទេ ប៉ុន្តែតម្រូវការទីផ្សារសត្វចៀមគឺមានច្រើនខណៈដែលការចិញ្ចឹមនៅមានកម្រិតនៅឡើយ ហេតុនេះសម្រាប់ម្ចាស់ចំការដែលមានដីធំនៅជាប់ជើងភ្នំអាចធ្វើការពិចារណារបរនេះបាន ព្រោះក្រៅពីផ្គត់ផ្គង់ក្នុងស្រុក នៅអាចផ្គត់ផ្គង់ទៅទីផ្សារក្រៅស្រុកបានថែមទៀតផង។ ៥.គ្រាប់ស្វាយចន្ទី សព្វថ្ងៃប្រទេសដែលនាំចេញគ្រាប់ស្វាយចន្ទីច្រើនជាងបំផុតគឺប្រទេសឥណ្ឌា ដែលក្នុងមួយឆ្នាំៗរាប់លានតោន ខណៈដែលកម្ពុជាក៏មានផ្ទៃដីដាំដុះនិងអាចនាំចេញបានខ្លះហើយនោះ ប៉ុន្តែការនាំក៏ហាក់នៅមានសន្ទុះទាប រីឯតម្លៃឡើងចុះមិនទាន់នឹងនរ ប៉ុន្តែនាថ្ងៃអនាគតអាចនឹងមានភាពប្រសើរឡើង ដូចនេះឱកាសនៅតែមានជានិច្ចសម្រាប់ប្រជាកសិករយើង។ គួរបញ្ជាក់ផងដែរថា អត្ថបទនេះធ្វើឡើងដើម្បីឱ្យប្រជាជនខ្មែរ ងាកមកការដាំដុះដំណាំសម្រាប់ការនាំចេញច្រើនជាងមុន ជាជាងការដាំដើម្បីតែប្រកួតប្រជែងក្នុងស្រុកតែមួយផ្លូវ តែគួរបណ្តុះផ្នត់គំនិតដាំដុះដើម្បីនាំចេញ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T08:00:24.614Z", "category": "ចាប់ផ្តើមអាជីវកម្ម", "views": 512, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រើ Iphone យូរហើយតិចអត់ដឹង! អ្នកជំនាញបង្ហើបពីរបៀបសាកថ្ម ទោះប្រើបាន២ឆ្នាំក៏គុណភាពថ្មនៅតែល្អ១០០%	https://business-cambodia.com/articles/ways-how-to-charge-iphone	iPhone គឺជាម៉ូដែលដ៏ពេញនិយមបំផុតមួយក្នុងពិភពលោក ដោយចំនួនអ្នកប្រើប្រាស់ iPhone នៅសហរដ្ឋអាមេរិកកើនឡើងដល់ ១២៤.៧ លាននាក់គិតត្រឹមខែកុម្ភៈ ឆ្នាំ ២០២២។ ប៉ុន្តែទោះបីជាមានការជឿនលឿន និងប្រជាប្រិយភាពនេះក៏ដោយ ក៏អ្នកប្រើប្រាស់មួយចំនួនប្រហែលជាមិនទាន់ដឹងពីរបៀបសាកថ្មនៅឡើយទេ។ ដូច្នេះហើយអ្នកជំនាញម្នាក់បានចែករំលែកពីការសាកថ្មល្អបានយូរ ទោះប្រើ ២ឆ្នាំហើយក៏នៅតែល្អ ១០០%។ នេះបើតាមការចុះផ្សាយរបស់គេហទំព័រ 9to5mac កាលពីពេលថ្មីៗនេះ។ អ្នកបង្កើតវីដេអូ TikTok Shoandtech បានបង្ហាញថា “iPhone 12 Pro របស់គាត់នៅតែរក្សាបាន 100% នៃសមត្ថភាពថ្មដើមរបស់វា បន្ទាប់ពីប្រើប្រាស់បាន ពីរឆ្នាំ ហើយគាត់និយាយថា ទាំងអស់គឺអាស្រ័យលើរបៀបដែលគាត់សាកវា”។ លោកបានបន្តទៀតថា មនុស្សគ្រប់គ្នាអាចមានទម្លាប់ពេលយប់ខុសៗគ្នា ប៉ុន្តែមានរឿងមួយដែលអ្នកប្រើប្រាស់ iPhone មានដូចគ្នាគឺ ពួកគេសាកថ្មទូរស័ព្ទពេញមួយយប់ ដោយគិតថាវាចំណេញនៅពេលវេលា ពេលក្រោកពីគេងជាមួយថ្មពេញតែម្តង។ ប៉ុន្តែការធ្វើបែបនេះរឿយៗ វានឹងធ្វើឱ្យថ្មទូរស័ព្ទរបស់អ្នកខូចទៅវិញទេ ព្រោះថាវាផ្ទុកថាមពលយូរៗពេក រហូតគ្មានពេលសម្រាកសោះ ហើយនិងងាយខូច។ ដូច្នេះហើយ យល់ល្អអ្នកគួរតែសាកវា ពេលវាលោត ពណ៌ក្រហម ដោយវិធីនេះ ថ្មនឹងមិនមានការតានតឹងទេ ហើយសុខភាពរបស់វានឹងមានរយៈពេលយូរជាងពេលសាកថ្មពេញមួយយប់។ គួរជម្រាបផងដែរថា ចំណុចមួយទៀត Shomes ណែនាំឱ្យសាកថ្ម iPhone របស់អ្នកតាមដែលវាត្រូវការ ក្នុងករណីដែលថ្មរបស់អ្នកមានបន្ទុក ៤០ ឬ ៥០ ភាគរយ សូមទុកវាចោល កំុសាកឱ្យសោះ ព្រោះថាក្នុងករណីអ្នកសាក់បែបនេះញឹកញាប់ នោះថ្ម ៤០% ឬ ៥០% របស់អ្នកនឹងស្មើរថ្ម ១% ព្រោះវានឹងរកឃើញដោយស្វ័យប្រវត្តិថាវាជាថាមពលទាបបំផុត (ខ្សោយ) ដែលអ្នកត្រូវសាក ហើយប្រសិនបើអ្នកមិនសាកវានឹងធ្លាក់ចុះដល់ ១% យ៉ាងឆាប់រហ័ស។ ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T07:41:38.315Z", "category": "កំពូលអ្នកលក់", "views": 1796, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
នៅក្មេងគួរចាប់ផ្ដើមធ្វើ! រឿងលុយកាក់អ្នកគួរធ្វើពីក្មេង បើមិនចង់ពេលចាស់ដេកកើតទុក្ខស្ដាយក្រោយ	https://business-cambodia.com/articles/money-lessons-you-should-know-when-you-are-young	មនុស្សភាគច្រើននៅក្មេងមិនសូវបានគិតរៀបចំផែនការចាយលុយនិងប្រើលុយឲ្យចំណេញឲ្យកើនឡើងនោះទេដូច្នេះទើបពួកគាត់មួយចំនួនធំរស់នៅក្នុងភាពខ្វះខាតពោលគឺខ្វះខាតតាំងពីក្មេងរហូតដល់ចាស់ក៏នៅតែខ្វះដដែល។ ជុំវិញបញ្ហានេះ លោក Michael Yardney  ម្ចាស់សៀវភៅ Rich Habits Poor Habits បានលើកឡើងនូវមេរៀនលុយកាក់មួយចំនួនដែលមនុស្សគួរធ្វើតាំងពីក្មេង បើចង់ចាស់ទៅសល់លុយសល់ទ្រព្យមិនចាំបាច់ដេកកើតទុក្ខរឿងលុយកាក់។ ១. ចង់បានរបស់អ្វីមួយគួរចាំសិន  ដរាណាអ្នកចំណូលតិច អ្នកគួរប្រឹងប្រែងរកលុយ សន្សំលុយសិនហើយយកលុយទៅវិនិយោគដើម្បីបង្កើតលុយឲ្យបានច្រើនសិនព្រោះរបស់ដែលយើងចង់បានមួយចំនួនគង់តែបានទេនៅពេលដែលយើងប្រឹងរក ចេះចាត់ចែងសន្សំនិងវិនិយោគលុយរបស់អ្នក។ យ៉ាងណាមិញមនុស្សភាគច្រើន មិនចេះចាំសិននោះទេពោលគឺរកបានចំណាយលើចំណង់ច្រើនពេកដែលជាហេតុធ្វើឲ្យពួកគាត់មិនអាចសល់លុយ។ អ៊ីចឹងរបស់ដែលចង់បានមួយចំនួនគង់តែបានទេ សំខាន់ចេះហាមចិត្តខ្លួនឯងឲ្យចាំសិន ហើយប្រឹងរកលុយ វិនិយោគលុយនោះអ្នកចង់បានអ្វីក៏បានដែរ។ ២.  សន្សំកាន់តែឆាប់លុយកាន់តែកើន មនុស្សមួយចំនួនមើលងាយតួលេខតូចតាចដោយគាត់ថាចំណូលតិចមិនអាចសន្សំបានហើយចាំពេលមានចំណូលច្រើនចាំសន្សំ តែដល់ពេលចំណូលច្រើនចាប់ផ្ដើមបង្កើនការចំណាយអត់បានសន្សំដដែល។ ការសន្សំគឺចំណុចចាប់ផ្ដើមក្នុងការបង្កើតភាពមានបាន។ ដូច្នេះបើនៅក្មេងឆាប់សន្សំកាន់តែល្អព្រោះអ្នកនឹងសល់លុយច្រើន។ យ៉ាងណាមិញការសន្សំលុយតែមួយមុខមិនអាចឲ្យអ្នកក្លាយជាអ្នកមានបានទេ។ ដូចច្នេះអ្នកអាចសន្សំហើយយកលុយសន្សំទៅវិនិយោគនោះលុយរបស់អ្នកនឹងកើតជាកូនពូនជាចៅ។  ឧទាហរណ៍គ្រាន់តែអ្នកដាក់ប្រាក់សន្សំនៅធនាគារចំនួន១ពាន់ដុល្លារការប្រាក់៨%ក្នុងមួយឆ្នាំនោះមួយឆ្នាំក្រោយលុយអ្នកកើន១,០៨០ដុល្លារ បន្ទាប់មកអ្នកយកលុយ១,០៨០ដុល្លារដាក់ធនាគារតទៀតបានការប្រាក់៏៨%ក្នុងមួយឆ្នាំនោះមួយឆ្នាំក្រោយលុយអ្នកកើនដល់១,១៦៦.៤ដុល្លារ។ ហើយបើអ្នកចេះវិនិយោគនោះលុយរបស់អ្នកនឹងកើនជាងនេះឆ្ងាយណាស់។ ៣. ផ្ដោតលើចំណូលអកម្ម   ការកសាងចំណូលអកម្មគឺជារឿងសំខាន់ដែលអ្នកមិនគួរមើលរំលងឡើងបើចង់ចាស់ទៅមិនខ្វះលុយចាយ មិនចាំបាច់ពឹងឲ្យកូនចៅរកស៊ីចិញ្ចឹម។ ចំណូលអកម្មគឺជាចំណូលមួយដែលអ្នកមិនធ្វើការមិនរកស៊ីក៏នៅតែមានលុយហូរចូលហោប៉ៅដែរ។ ឧទាហរណ៍បើអ្នកវិនិយោគផ្ទះជួលដាក់ជួលឲ្យគេបាន៥០០ដុល្លារក្នុងមួយខែនោះមានន័យថាមួយខែអ្នកអាចរកចំណូលបាន៥០០ដុល្លារដោយមិនចាំបាច់ចំណាយកម្លាំងនិងពេលវេលាឡើយ។ ក្រៅពីនេះអ្នកក៏អាចកសាងចំណូលអកម្មពីតាមរយៈវិនិយោគលើផ្សារភាគហ៊ុនហើយបានចំណូលពីភាគលាភ។ ៤. ប្រើបំណុលខុសនឹងធ្វើឲ្យអ្នកវេទនា គេថាបំណុលជាអាវុធមុខពីរ បើប្រើត្រូវជីវិតនឹងកាន់តែរីកចម្រើនតែបើប្រើខុសជីវិតអ្នកនឹងធ្លាក់ជ្រោះ។ ដូច្នេះបើនៅក្មេងពេញកម្លាំងអ្នកគួរប្រឹងកសាងចំណូល កសាងទ្រព្យឲ្យបានច្រើនជាជាងប្រើបំណុលអាក្រក់ដែលធ្វើឲ្យអ្នកកាន់តែអស់លុយថែមទៀត។ នៅក្មេងហ៊ឺហានឹងសម្ភារនិយមដូចជាឡាន ម៉ូតូ ទូរស័ព្ទដៃទំនើបតែមិនអាចប្រើប្រាស់វាដើម្បីបង្កើតចំណូលមិនយូរមិនឆាប់របស់ទាំងនោះនឹងកាន់អស់តម្លៃកាន់តែចាស់ហើយខូច ទីបំផុតអ្នកត្រូវចំណាយលុយទិញថ្មី។ អ៊ីចឹងនៅក្មេងគួរចេះប្រើលុយឲ្យចំណេញជាជាងប្រើលុយទិញបំណុលដែលធ្វើឲ្យអ្នកកាន់តែអស់លុយ ហើយទ្រព្យក៏មិនមាន។ ៥. ភាពមានបានកើតចេញពីការប្រឹងប្រែង អ្នកមានភាគច្រើនអាចក្លាយជាអ្នកមានដោយសារពួកគាត់ខិតខំប្រឹងប្រែងធ្វើការ ខំរកលុយ ឧស្សាហ៍ព្យាយាម ចេះសន្សំសំចៃលុយហើយប្រើលុយឲ្យចំណេញទើបពួកគាត់អាចកសាងទ្រព្យក្លាយជាអ្នកមានដូចសព្វថ្ងៃនេះ។ ដូច្នេះបើអ្នកមានជំនាញអ្វីមួយឬមានចំណង់ចំណូលចិត្តលើអ្វីមួយ ត្រូវខំធ្វើវាឲ្យខ្លាំងអ្នកនឹងសម្រចគោលដៅមិនខាន។ សម្រាប់បងប្អូនរកចំណូលបានច្រើនតែមិនដែលសល់លុយ រកលុយបានមិនចេះចាត់ចែងនិងមិនចេះសន្សំលុយឲ្យសល់ ហើយសល់លុយមិនដឹងធ្វើម៉េចឲ្យលុយកើន អាចសាកល្បងអានសៀវភៅលុយពិតរបស់ Business Cambodia។ កក់សៀវភៅលុយពិតឥឡូវនេះតម្លៃត្រឹមតែ១០ដុល្លារប៉ុណ្ណោះ។ ដើម្បីកក់មុនសូមចុចទីនេះ https://t.me/hang24271៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T07:10:24.674Z", "category": "ហិរញ្ញវត្ថុ", "views": 781, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អន្ទាក់៥ អាចទាញជើងមនុស្សឱ្យធ្លាក់ក្នុងបំណុល ខណៈអ្នកអាចកំពុងនៅក្បែរ អន្ទាក់ទាំងនោះ	https://business-cambodia.com/articles/trap-of-debt	មនុស្សភាគច្រើនសុទ្ធតែមិនចង់ជាប់បំណុល ប៉ុន្តែដោយសារតែមនុស្សមានលក្ខខណ្ឌរស់នៅមិនដូចគ្នា ទើបធ្វើឱ្យមានអ្នកខ្លះគេចផុតពីបំណុល ឯអ្នកខ្លះទៀតមិនអាចចៀសផុត។ ពាក់ព័ន្ធទៅនឹងបញ្ហាបំណុលនេះ Business Cambodia សូមនាំអារម្មណ៍របស់មិត្តអ្នកអាន មកស្គាល់អន្ទាក់៥ យ៉ាង ដែលអាចទាញមនុស្សឱ្យធ្លាក់ក្នុងបំណុល។ ហើយសូមរំលឹកផងដែរថា លោកអ្នកអាចកំពុងតែឈរក្បែរ ឬស្ថិតក្នុងអន្ទាក់ទាំងនោះផងក៏មិនដឹង។ ១. ចែកមិនដាច់រវាងតម្រូវការនិងចំណង់ យើងអាចហៅវាបានថា អន្ទាក់ចំណាយ បើអ្នកចាយត្រូវលុយអ្នកនឹងកើន ប៉ុន្តែបើចាយខុសវិញគឺស្មើនឹងដើរចូលអន្ទាក់ហើយ។ មនុស្សចាយលុយខុសនៅពេលដែលគេបែងចែកមិនដាច់រវាង តម្រូវការ និងចំណង់ ពេលដែលច្រឡំថាចំណង់ជារបស់ចាំបាច់នោះលោកអ្នកនឹងឈានទៅរកការចាយលើចំណូល ខណៈដែលចំណាយលើសចំណូលនេះហើយដែលជាប្រភពធំនៃបំណុល។ ២. ខ្ចីលុយគេរកស៊ីលើរបរមិនមានចំណេះ វាមិនខុសទេប្រសិនបើអ្នកចង់ខ្ចីលុយគេមករកស៊ី ប៉ុន្តែវានឹងក្លាយទៅជាកំហុសដ៏ធ្ងន់ធ្ងរមួយ ប្រសិនបើរកស៊ីលើវិស័យដែលអ្នកមិនមានចំណេះដឹងទាល់តែសោះ។ មនុស្សមិនតិចឡើយដែលធ្លាក់ខ្លួនចូលក្នុងបំណុលយ៉ាងជ្រៅ ព្រោះតែឃើញគេរកស៊ីរបរមួយកាក់កប ក៏តាំងទៅខ្ចីលុយធនាគារមករកស៊ីរបរដូចគេទាំងដែលខ្លួនឯងគ្មានចំណេះដឹងខាងហ្នឹងសោះ ចុងក្រោយរកស៊ីខាតកប់ដើមលុយធនាគារក៏ជំពាក់ដោះស្ទើរមិនរួច។ ៣. ឥទ្ធិពលសង្គម ស្របពេលដែលសង្គមជាតិកាន់តែរីកចម្រើន សម្ភារៈប្រើប្រាស់ក៏កាន់តែទំនើប ហើយបណ្ដាញសង្គមដែលធ្លាប់ជាកន្លែងផ្សព្វផ្សាយព័ត៌មាន ក៏បានក្លាយជាឧបករណ៍សម្រាប់ឱ្យមនុស្សមួយចំនួនបង្ហាញពីជីវិតឡូយឆាយនិងស៊ីវីល័យរបស់ខ្លួនឯង។ ទង្វើបែបនេះវាបានទាញឱ្យមនុស្សចាប់ផ្ដើមធ្វើការប្រៀបធៀប និងឱ្យតម្លៃទៅលើសម្ភារៈនិយមក្រៅខ្លួន រហូតមានអ្នកខ្លះហ៊ានសូម្បីតែខ្ចីលុយអ្នកដទៃដើម្បីទិញរបស់ទំនើបផ្គាប់ភ្នែកសង្គម។ ៤. លង់នឹងការបង់រំលោះ បច្ចុប្បន្ននេះវិស័យហិរញ្ញវត្ថុកាន់តែមានភាពរីកចម្រើន ក្នុងនោះសេវាកម្ចីក៏ងាយស្រួល ហើយសេវាបង់រំលោះក៏មានច្រើន។ យើងសង្គេតឃើញថាឥឡូវនេះទិញរបស់អ្វីក៏មានបង់រំលោះដែរ ដូចជាតាំងពីរបស់តូចរហូតដល់របស់ធំ ដែលមានដូចជា ទូរស័ព្ទ កុំព្យូទ័រ ទូទឹកក ម៉ូតូ ឡាន ផ្ទះជាដើម។ ត្បិតតែការបង់រំលោះមានផលល្អសម្រាប់អ្នកដែលមានតម្រូវការចាំបាច់ ប៉ុន្តែវាបានក្លាយជាវិធីសាស្រ្តពង្វក់ដល់អ្នកដែលមានទម្លាប់ប្រើប្រាស់សម្ភារៈនិយមមួយចំនួន ឱ្យហ៊ានប្ដូរសេរីថ្មីៗ ទាំងដែលខ្លួនឯងគ្មានលុយ។ ដូច្នេះមុននឹងសម្រេចចិត្តប្រើសេវាបង់រំលោះ សូមគិតឱ្យច្បាស់សិនថា តើរបស់នោះពិតជាចាំបាច់សម្រាប់ជីវិតរបស់អ្នកណាស់មែនទេ? ៥. ចង់មានដោយមិនខំប្រឹង មនុស្សភាគច្រើនសុទ្ធតែប្រាថ្នាចង់បានភាពមានបាន ប៉ុន្តែមានមនុស្សមួយចំនួនចង់មានបានតែចង់បានដោយស្រួល មិនចង់ហត់នឿយ។ ហេតុនេះហើយទើបជាឱកាសសម្រាប់ជនបោកប្រាស់មួយចំនួន ចេញសកម្មភាពបោកបញ្ឆោតលុយកាក់ ដែលមានដូចជាការបបួលចូលទុនវិនិយោគ។ ពួកនោះចូលចិត្តនិយាយថា ដាក់តែលុយមកដល់ឆ្នាំចំណេញបានគុណនឹង២នៃលុយដែលដាក់ ឬដាក់តែលុយមកខ្ញុំអ្នករកស៊ីចំណេញចែកគ្នា។ អ្នកខ្លះជឿគេស្លុងហ៊ានសូម្បីតែខ្ចីលុយធនាគារយកទៅដាក់ជាមួយគេ ទាំងមិនបានពិចារណាឱ្យដិតដល់ទេថា គ្មានអ្វីដែលបានមកដោយងាយជាពិសេសលុយ។ ជាក់ស្ដែងការវិនិយោគមិនមែនគ្រាន់តែដាក់លុយចោលឡើយ វាទាមទារឱ្យយើងធ្វើការសិក្សាឱ្យបានហ្មត់ចត់ និងតាមដានជាប្រចាំ ទើបអាចរកឱកាសចំណេញច្រើន។ សូមរំលឹកថា ប្រសិនបើលោកអ្នកឃើញថាខ្លួនឯងកំពុងតែស្ថិតនៅក្បែរអន្ទាក់បំណុលទាំង ៥ខាងលើនេះ សូមប្រញាប់ឈានជើងចេញឱ្យឆា្ងយពីអន្ទាក់ទាំងនោះ តែបើកំពុងជាប់អន្ទាក់បំណុលហើយសូមប្រញាប់រកវិធីដោះឱ្យឆាប់អស់ ឬអាចសាកអានអត្ថបទនេះដើម្បីរកដំណោះស្រាយបាន៖ https://bit.ly/3SrFDdr អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T06:44:39.663Z", "category": "ហិរញ្ញវត្ថុ", "views": 1676, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
លក្ខណៈសម្បត្តិ៤ យ៉ាងដែលលោកអ្នកត្រូវដឹងប្រសិនបើចង់ក្លាយជាវិនិយោគិនដ៏ជោគជ័យ	https://business-cambodia.com/articles/4-qualifications-you-need-to-know-if-you-want-to-be-a-successful-investor	ការប្រទ្បូកនៅក្នុងវិស័យអចលនទ្រព្យអោយបានជោគជ័យវាមិនមែនជារឿងងាយស្រួលប៉ុន្មានទេ។ យ៉ាងណាមិញក្នុងអំទ្បុងពេលដែលអ្នកដើរនៅលើផ្លូវនេះអ្នកប្រាកដជាបានជួបនូវបញ្ហានិងការខាតបង់ជាច្រើនដែលវិនិយោគិនមិនតិចទេបានឆ្លងកាត់រួចមកហើយមុនពេលដែលពួកគេឈានទៅដល់ភាពជោគជ័យមកដល់សព្វថ្ងៃ។ ជាក់ស្ដែងយោងតាមការដកស្រង់ចេញពីគេហទំព័រ M\|D ក៏បានបង្ហាញពីលក្ខណៈសម្បត្តិចំនួន៤យ៉ាង ដែលលោកអ្នកត្រូវដឹងប្រសិនបើចង់ក្លាយជាវិនិយោគិនដ៏ជោគជ័យ៖ ១. ការវិនិយោគគួរតែផ្អែកលើគោលដៅ ការវិនិយោគដោយគ្មានផែនការ គឺប្រៀបដូចជាការជិះទូកណ្ដាលទន្លេរដោយគ្មានត្រីវិស័យ។ បើគ្មានការយល់ដឹងអំពីកន្លែងដែលអ្នកចង់ទៅ និងពេលណាទេ អ្នកមិនអាចដឹងថាការសម្រេចចិត្តបែបណាដែលត្រូវធ្វើតាមផ្លូវដែលនឹងនាំអ្នកទៅទីនោះ។ ការចេះរៀបចំផែនការគឺជួយឱ្យអ្នកថាឆ្ពោះទៅរកគោលដៅដោយមិនបារម្មណ៍រឿងជួបហានិភ័យ ។ ២.ចំណង់ចំណូលចិត្តបូករួមជាមួយនិងការតស៊ូ វិនិយោគិនភាគច្រើនទទួលបានជោគជ័យគឺដោយសារតែការស្រលាញ់និងការពេញចិត្តចំពោះអ្វីដែលគេកំពុងតែធ្វើ។ ពួកគេតែងតែបង្កើននូវចំណេះដឹងនិងគំនិតបន្ថែមទៀតតាមរយៈការអាននិងការចូលរួមសិក្ខាសាលាផ្សេងៗដែលទាក់ទងនឹងវិស័យអចលនទ្រព្យ។ លើលពីនេះទៅទៀតពួកគេព្យាយាមបង្កើតនូវទំនាក់ទំនងល្អជាមួយមនុស្សជុំវិញខ្លួននិងអ្នកដែលអាចជួយពួកគេបាន។ យ៉ាងណាមិញវិនិយោគិនជោគជ័យជាច្រើនសុទ្ធតែមាននូវចំណុចពិសេសរួមមួយគឺជាការតស៊ូមិនបោះបង់។ មិនថាជួបនឹងបញ្ហាឬការលំបាកយ៉ាងណាក៏ដោយក៏ពួកគេនៅតែបន្តស្វែងរកដំណោះស្រាយរហូតបានទទួលបានជោគជ័យដែរ។ ៣.មានវិន័យលើខ្លួនឯង មែនទែនទៅអ្នកត្រូវមានវិន័យលើខ្លួនឯង មិនគួរបណ្តោយអោយភាពលោភលន់នាំមុខអ្នកទ្បើយ មានវិនិយោគិនមិនតិចទេដែលជួបប្រទះនឹងការខាតបង់រហូតដល់អស់ទ្រព្យពីខ្លួន នៅពេលដែលទីផ្សារអចលនទ្រព្យមានការធ្លាក់ចុះម្តងៗ ដោយសារតែការខ្វះនូវម្ចាស់ការលើខ្លួនឯង។ ការតាមដានព័ត៌មានថ្មីៗអំពីអចលនទ្រព្យគឺពិតជាសំខាន់ខ្លាំងណាស់សម្រាប់វិនិយោគិនប៉ុន្តែមានវិនិយោគិនមួយចំនួនពុំបានចាប់អារម្មណ៍នោះទេ។ នៅពេលដែលតម្លៃអចលនទ្រព្យកំពុងតែទ្បើងខ្ពស់ពួកគេសង្វាតប្រមូលលុយទាំងអស់ទៅទិញដោយភាពលោភលន់តែភ្លាមៗនោះស្រាប់តែទីផ្សារបែរជាធ្លាក់ចុះវិញពួកគេក៏ត្រូវខាតបង់យ៉ាងធ្ងន់ធ្ងរដែលនេះគឺជាលទ្ធផលនៃការមិនមានវិន័យលើខ្លួនឯង។ យ៉ាងណាមិញនៅពេលដែលអ្នកមានវិនិយលើខ្លួនឯងការជួបហានិភ័យក្នុងការវិនិយោគគឺមានតិចតួចបំផុត។ ៤.គិតទៅលើគុណភាពជាជាងបរិមាណ វិនិយគិនជោគជ័យនឹងជ្រើសរើសកិច្ចព្រមព្រៀងមួយដែលផ្ដល់ប្រយោជន៍ច្រើនជាងកិច្ចព្រមព្រៀងដែលមើលទៅហាក់ដូចជាមានចំនួនច្រើនតែផ្ដល់ប្រយោជន៍តិច។នៅពេលដែលចាប់ទទួលកិច្ចព្រមព្រៀងណាមួយអ្នកគួរពិនិត្យទៅលើចំណុចមូលដ្ឋានមួយចំនួនជាមុនសិន ថាតើអ្នកនឹងត្រូវខាត់បងអ្វីខ្លះបើសិនជាអ្នកវិនិយោគលើគម្រោងនោះ?៕  អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T06:39:27.845Z", "category": "អចលនទ្រព្យ", "views": 327, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បុរី លន ស៊ីធី ឡូតធឺសសាណា ប្រកាសបើកលក់ផ្លូវការដំណាក់កាលទី៣ និងមានការចាប់រង្វាន់ជាច្រើនជូនអតិថិជន	https://business-cambodia.com/articles/borey-lorn-city-lotussana	ភ្នំពេញ៖ កាលពីថ្ងៃទី២៣ ខែតុលា ឆ្នាំ២០២២ បុរី លន ស៊ីធី ឡូតធឺសសាណា បានរៀបចំកម្មវិធីបើកលក់ជាផ្លូវការនូវដំណាក់កាលទី៣ និងមានការចាប់រង្វាន់ជាច្រើនជូនដល់អតិថិជនរបស់ខ្លួនផងដែរ។ នៅក្នុងកម្មវិធីដ៏ពិសេសនេះ ក៏មានការអញ្ជើញចូលរួមជាអធិបតីដ៏ខ្ពង់ខ្ពស់ពីសំណាក់ឯកឧត្ដម តុល លន និងលោកជំទាវ ហ៊ោ ខាន់ ប្រធានក្រុមប្រឹក្សាភិបាល និងជាស្ថាបនិក លន ស៊ីធីគ្រុប, លោកស្រី លន ល័យហេង នាយិកាប្រតិបត្ដិនៃបុរី លន ស៊ីត ធីឡូតធឺសសាណា និងភ្ញៀវកិត្ដិយសជាច្រើនរូបទៀត។ ថ្លែងនៅក្នុងកម្មវិធីខាងលើ លោកស្រីនាយិកា លន ល័យហេង បានមានប្រសាសន៍ថា លោកស្រីពិតជាមានសេចក្ដីសោមនស្សរីករាយយ៉ាងខ្លាំងដែល លោក លោកស្រី ជាភ្ញៀវកិត្ដិយសទាំងអស់បានអញ្ជើញចូលរួមយ៉ាងច្រើនកុះករក្នុងកម្មវិធីចាប់រង្វាន់ និងការបើកលក់ជាផ្លូវការនៃដំណាក់កាលទី៣ ក្នុងគម្រោង លន ស៊ីធី ឡូតធឺសសាណានេះ។ លោកស្រីបានលើកឡើងថា បុរី លន ស៊ីធីឡូត ធឺសសាណា ជាទីតាំងមួយក៏ល្អឯកស្ថិតនៅជាប់បណ្ដោយផ្លូវជាតិលេខ ៣ ក្បែរចំណុចប្រសព្វស្ពានអាកាសចោមចៅ ដែលតភ្ជាប់ទៅវិថីសំខាន់ៗដូចជា៖ មហាវិថីសហព័ន្ធរុស្សី, មហាវិថីចោមចៅ ឬវិថីវេងស្រេង, ផ្លូវជាតិលេខ៤, ផ្លូវក្រវាត់ក្រុងទី៣ និងជិតគ្នាបំផុតជាមួយផ្លូវល្បឿនលឿនភ្នំពេញ-ក្រុងព្រះសីហនុផងដែរ។ លោកស្រីនាយិកាបន្ដថា បុរី លន ស៊ីធីឡូតធឺសសាណា មានផ្ទៃដីលាតសន្ធឹងលើការអភិវឌ្ឍលំនៅឋានប្រមាណជាង ១៥ ហិកតា ហើយបានហុំព័ទ្ធទៅដោយសាលារៀន ធនាគារ មន្ទីរពេទ្យ ផ្សារទំនើប ហាងលក់ទំនិញផ្សេងៗជាច្រើន-ល-។ ជាពិសេសទីតាំងបុរីស្ថិតនៅក្បែរច្រកផ្លូវអាកាសអន្ដរជាតិ គឺព្រលានយន្ដហោះអន្ដរជាតិភ្នំពេញ។ លោកស្រីបានបន្ថែមទៀតថា គម្រោង លន ស៊ីធីឡូតធឺសសាណា ត្រូវបានបែកចែកជា ៣ ដំណាក់កាល ហើយដំណាក់កាលនីមួយៗបានសាងសង់នូវប្រភេទផ្ទះអាជីវកម្ម និងប្រភេទផ្ទះលំនៅឋានដែលជាតម្រូវការដ៏ចាំបាច់បំផុតសម្រាប់ទីផ្សារសព្វថ្ងៃ។ ការរចនាបទម៉ូតផ្ទះគឺត្រូវបានគិតគូរយ៉ាងលម្អិតមិនឆាប់សាំ ហើយពោពេញទៅដោយគំនិតច្នៃប្រឌិត ភាពស៊ីវិល័យ និងឯកជនភាព ដែលត្រូវបានរៀបចំឲ្យទាន់សម័យកាលសម្រាប់អ្នកប្រើប្រាស់ជាមួយលក្ខណៈពិសេសៗដែលបានដាក់បញ្ចូលនៅក្នុងប្លង់ស្ថាបត្យកម្មឲ្យមានភាពងាយស្រួលក្នុងការរស់នៅពីមួយកម្រិតទៅមួយកម្រិត។ ទាំងនេះជាអ្វីដែលយើងតែងតែគិតគូរចំពោះអតិថិជន ហើយក៏ទទួលបានការឆ្លើយតប យ៉ាងកក់ក្ដៅ ជាមួយទំនុកចិត្ដ ការជឿជាក់យ៉ាងមុតមាំរបស់ភ្ញៀវកិត្ដិយសទាំងអស់ ទើបធ្វើឲ្យដំណាក់កាលទី១ និងដំណាក់កាលទី២ នៃគម្រោងលន ស៊ីធីឡូតធឺសសាណា លក់អស់រហូតដល់ ៩៥% លើសពីការរំពឹងទុក។ ជាចុងក្រោយលោកស្រី លន ល័យហេង ក៏បានថ្លែងអំណរគុណដល់អតិថិជនដែលបានគាំទ្របុរី លន ស៊ីធី ឡូតធឺសសាណា ចាប់តាំងពីគម្រោងទី១ រហូតដល់គម្រោងបច្ចុប្បន្ន។ ហើយលោស្រីក៏បានប្ដេជ្ញាបន្ដការអភិវឌ្ឍឥតឈប់ឈរ ទាំងគុណភាពសំណង់ សោភ័ណភាព ម៉ូតផ្ទះប្រណិត និងសេវាកម្មល្អ ជូនដល់អតិថិជនជានិច្ច។ ហើយក្នុងឱកាសនោះ លោកស្រី ក៏បានប្រកាសបើកលក់ជាផ្លូវការជាមួយប្រភេទវីឡាកូនកាត់ ASIATIC II និង VERANDA LC II ក្នុងដំណាក់កាលទី៣ ចាប់ពីពេលនេះតទៅ។ សម្រាប់លោកអ្នកមានចំណាប់អារម្មណ៍ទិញផ្ទះ ឬចង់ដឹងព័ត៌មានបន្ថែមពី បុរី លន ស៊ីធី ឡូតធឺសសាណា អាចធ្វើការនៅការិយាល័យបុរីផ្ទះដែលមានទីតាំងនៅបណ្ដោយផ្លូវជាតិលេខ៣ ទាល់មុខសាកលវិទ្យាប៊ែលធី និងមានចម្ងាយ ៨០០ ម៉ែត្រពីស្ពានអាកាសចោមចៅ ឬលោកអ្នកអាចទំនាក់ទំនងទៅលេខទូរស័ព្ទ៖ 011 991 747, 070 80 68 58, 017 90 73 73 ឬតាមរយៈហ្វេសប៊ុកផេក Borey Lorn City Lotussana ៕ អត្ថបទពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T05:30:37.128Z", "category": "PR", "views": 620, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្អាត ឆ្លាត ពូកែ! ប្រវត្តិឈឺចាប់ និងសមត្ថភាពពិសេសរបស់កញ្ញា ពេជ្រវត្តីសារ៉ាវឌ្ឍី ជ័យលាភី Miss Grand Cambodia	https://business-cambodia.com/articles/pich-voteysaravady-miss-grand-cambodia-	បវកញ្ញាតំណាងកម្ពុជា កញ្ញា ពេជ្រវត្តីសារ៉ាវឌ្ឍី ម្ចាស់មកុដតម្លៃ២៥ម៉ឺនដុល្លារ ដែលកំពុងប្រកួតនៅឯប្រទេសឥណ្ឌូនេស៊ី វគ្គផ្តាច់ព្រ័តនាយប់ថ្ងៃទី ២៥ ខែតុលា ឆ្នាំ២០២២ នេះដើម្បីដណ្តើមមកុដមាសពីកម្មវិធីលំដាប់ថ្នាក់អន្តរជាតិ MGI ។ មិនត្រឹមតែមានរូបសម្រស់ស្រស់ប្រឹមប្រិយប៉ុណ្ណោះទេ កញ្ញាថែមទាំងមានសម្ថតភាពនិងទេពកោសល្យក្នុងការសម្តែងនិងច្រៀងផងដែរ នេះបើយោងតាមការគូសបញ្ជាក់របស់កញ្ញាក្នុងវីដេអូជាមួយអ្នកគាំទ្រនាពេលកន្លងមក។ នារីដើមកំណើតភូមិភាគនិរតីវ័យ២៣ឆ្នាំរូបនេះ បានឆ្លងកាត់ការប្រកួតកម្មវិធីបវកញ្ញាល្បីៗជាច្រើនរហូតដល់បានទៅតំណាងប្រទេសក្នុងឆ្នាំ២០២២នេះនាដែនកោះបាលី។ ក្រៅពីមានសមត្ថភាពនិងទេពកោសល្យសិល្បៈ កញ្ញាថែមទាំងធ្លាប់ជួបរឿងឈឺចាប់បំផុតកាលពីអាយុ៦ឆ្នាំ ដោយត្រូវមិត្តភក្តិរបស់ឱពុកបៀតបៀនផ្លូវភេទ រហូតដល់ត្រូវបញ្ជូនឱ្យទៅរស់នៅមណ្ខលកុមារកំព្រាដើម្បីសុវត្ថិភាព។ នេះបើយោងតាមការថ្លែងប្រាប់នាវគ្គបទសម្ភាសន៍ក្នុងកម្មវិធី MGI ដែលបេក្ខនារីខ្ពស់ស្រឡះកម្ពស់ ១.៧៧ រូបនេះអាចនិយាយបាន៣ភាសា ដូចជាភាសាខ្មែរ ភាសាថៃនិងភាសាអង់គ្លេសផងដែរ។ ក្នុងនាមជាអ្នកតំណាងប្រទេស ក្នុងកម្មវិធីប្រកួតសម្រស់ Miss Grand International 2022 កញ្ញា ពេជ្រវត្តី សារ៉ាវឌ្ឍី មានគោលបំណងអាចជួយលុបបំបាត់និងបញ្ឈប់រាល់អំពើហិង្សាទៅលើស្រ្តីនិងកុមារ តាមរយៈសំឡេងរបស់នាង ព្រមជាមួយគោលដៅនិងក្តីសុបិនក្លាយជាម្ចាស់ជ័យលាភីកម្មវិធីលំដាប់ថ្នាក់ពិភពលោកមួយនេះ៕ ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T05:25:18.359Z", "category": "ភាពជាអ្នកដឹកនាំ", "views": 429, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
១គីឡូតម្លៃរាប់រយដុល្លារ!អ្នកជំនាញដាំវ៉ាន់នីឡា បង្ហើបថាដីនៅខេត្ត ៤នេះ អំណោយផលបំផុតសម្រាប់ការដាំ	https://business-cambodia.com/articles/vanilla-plant	វ៉ាន់នីឡា ជាប្រភេទដំណាំកសិឧស្សាហកម្មដែលដាំដុះនៅតំបន់ត្រូពិកដូចជាប្រទេសឥណ្ឌូនេស៊ី និងប្រទេសម៉ិកស៊ិកកូ។វ៉ាន់នីឡាមានផ្លែស្រដៀងគ្នាទៅនឹងសណ្តែក ផ្លែវាត្រូវបានគេយកទៅប្រើប្រាស់ធ្វើជាគ្រឿងទេសដ៏សំខាន់ក្នុងទឹកជ្រលក់ ការ៉េម ទឹកសឺរ៉ូ និងបង្អែមជាដើម។ផ្លែវ៉ាន់នីឡាមានតម្លៃថ្លៃខ្លាំងណាស់ ដោយក្នុងមួយគីឡូមានតម្លៃចន្លោះពី ៣០០ដុល្លារ ឡើងដល់ ៥០០ដុល្លារទៅ ៦០០ដុល្លារក្នុងមួយគីឡូក្រាម ទៅតាមប្រភេទនិងគុណភាពរបស់វ៉ាន់នីឡា។ កន្លងមកវ៉ាន់នីឡាដែលយើងប្រើប្រាស់មានតែការនាំចូលពីបរទេសដែលលក់ក្នុងតម្លៃថ្លៃ ប៉ុន្តែបច្ចុប្បន្នដំណាំវ៉ាន់នីឡាមានវត្តមាននៅក្នុងប្រទេសកម្ពុជាយើងហើយ ដែលកំពុងដាំដុះដោយលោក Christonphe ជាម្ចាស់ចំការវ៉ាន់នីឡា ដែលមានទីតាំងស្ថិតនៅស្រុកបន្ទាយស្រី ក្នុងខេត្តសៀមរាប។លោក Christonphe បានចាប់យកការដាំវ៉ាន់នីឡានេះតាំងពីឆ្នាំ ២០១២ មកម្លេះ។ ហើយមូលហេតុដែលធ្វើឱ្យលោកចាប់យកការដាំដុះវ៉ាន់នីឡានេះ ដោយសារលោកមើលឃើញពីភាពអំណោយផលនៃអាកាសធាតុនៅក្នុងប្រទសកម្ពុជា ម្យ៉ាងដំណាំនេះនៅស្រុកខ្មែរមិនទាន់មានគេធ្វើខណៈនៅប្រទេសជិតខាងមានការដាំដុះយ៉ាងហូហែរទៅហើយ។ ក្នុងកិច្ចសម្ភាសន៍ជាមួយក្រុមការងារចាបក្រហមលោក Christonphe បានឱ្យដឹងថា “ដំណាំវ៉ាន់នីឡាជាដំណាំត្រូវការអាកាសធាតុត្រជាក់ និងទឹកច្រើន ហើយទីតាំងដែលអាចដាំដុះវ៉ាន់នីឡាបានល្អគឺនៅជិតតំបន់ភ្នំ” ក្រោយពីការលើកឡើងយ៉ាងដូច្នោះម្ចាស់ចំការវ៉ាន់នីឡារូបនេះបានបញ្ជាក់បន្ថែមថា សម្រាប់ស្រុកខ្មែរ ខេត្តដែលមានភាពអំណោយផលក្នុងការដាំមាន ៣ខេត្ត រួមមាន ៖ខេត្តពោធិ៍សាត់ (នៅវាលវែង និងអូរសោមជាដើម) នៅកំពត ខេត្តកោះកុង និងខេត្តព្រះវិហារ សុទ្ធសឹងតែជាខេត្តដែលអាចដាំដុះបាន ព្រោះជាតំបន់មានអាកាសធាតុត្រជាក់ និងមានភ្នំច្រើន។ គួរបញ្ជាក់ផងដែរថា សម្រាប់បងប្អូនដែលចាប់អារម្មណ៍ក្នុងការដាំវ៉ាន់នីឡា អាចធ្វើការសាកសួរព័ត៌មានបន្ថែមពីលោក Christonphe បានតាមរយៈលេខទំនាក់ទំនង ០១២ ៦២២ ៩៣១/ ០៩៧ ៧៦៦ ២៩៣១  ដោយសារដំណាំមួយប្រភេទនេះមិនមែនចេះតែដាំៗនោះទេ ត្រូវមានការថែទាំដិតដល់ និងបច្ចេកទេសដាំត្រឹមត្រូវទើបធ្វើទៅទទួលបានផល ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T04:41:42.432Z", "category": "ចាប់ផ្តើមអាជីវកម្ម", "views": 568, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លក់ដំបូងមិនសូវមានគេស្គាល់! កញ្ញា ឯក ផាណារី ប្រើស្នៀតទាញភ្ញៀវនេះ លក់សេវាកម្មបានច្រើន និងទំនុកចិត្តខ្ពស់	https://business-cambodia.com/articles/ways-how-to-made-costmer-belive	បញ្ហាធំក្នុងការចេញរកស៊ីដំបូងៗតែងតែជួបរឿង មិនសូវមានគេស្គាល់ មិនសូវមានភ្ញៀវ ដោយជៀស មិនផុតឡើយ ខណៈអ្នកខ្លះស៊ូមិនបានប៉ុន្មានផងឈានដល់ការបិទហាង ជំពាក់គេជុំទិសក៏មានដែរ។ ជុំវិញបញ្ហាដ៏ស្មុគស្មាញនេះ កញ្ញាឯក ផាណារី បានលើកយកបទពិសោធន៍លក់របស់ខ្លួនពិសេសមួយ អាចទាញភ្ញៀវ ចូលពេញៗហាង លក់បានសេវាកម្មច្រើន និងទំនុកចិត្ត ។ ថ្លែងប្រាប់ក្រុមការងារ Business Cambodia កញ្ញាវេជ្ជបណ្ឌិត ឯក ផាណារី ដែលជាម្ចាស់គ្លីនិកឯកទេសស្បែកនិងសម្ផស្សដែលត្រូវបានគេស្គាល់ថា គ្លីនិកអ៉ីខេ ស្បែក និង ឡាស៊ែរ ដែលបើកបានចូល២ឆ្នាំហើយ បានឱ្យដឹងថា មុនពេលកញ្ញាបង្កើតគ្លីនិកនេះឡើង កញ្ញាធ្លាប់ជាអតីតនិស្សិត បញ្ចប់ការសិក្សាពីប្រទេសថៃ និងម៉ាឡេស៊ី ជាមួយនឹងការប្រឡូកលើវិស័យនេះអស់រយៈពេល ៦ឆ្នាំបន្ថែមទៀត ដែលបានធ្វើឱ្យអតិថិជនអញ្ជើញមកព្យាបាលទាំងទំនុកចិត្ត និង ប្រកបដោយវិជ្ជាជីវៈពេទ្យ។  កញ្ញាបានបន្តទៀតថា “បច្ចុប្បន្នគ្លីនិក ស្បែកនិងសម្ផស្ស មានច្រើន ហើយការប្រកួត ប្រជែងក៏ច្រើនដូចគ្នា ប៉ុន្តែរឿងមួយដែលកញ្ញាអាចទៅប្រយុទ្ធជាមួយគេបាននោះគឺដោយសារ កញ្ញាលក់នៅទំនុកចិត្តជូនដល់អតិថិជន”។ ជាមួយគ្នានេះដែរ កញ្ញាក៏បានលើកយកគន្លឹះពិសេសៗ មកចែករំលែកបន្ថែមទៀតផងដែរ ដើម្បីចែកជូនបងប្អូនអ្នកអានទាំងអស់គ្នា ដើម្បីអាចទាញភ្ញៀវចូលពេញៗ៖ ១. បង្កើតកេរ្តិ៍ឈ្មោះ (BRANDING)ជំហ៊ានដំបូងដែលកញ្ញាសាងឡើងនោះគឺ កេរ្តិ៍ឈ្មោះ ព្រោះកញ្ញាជឿថា ប្រសិនបើអ្នកបានសាងឈ្មោះមិនល្អហើយនោះ កុំសង្ឃឹមថា គេប្រើសេវាកម្មរបស់អ្នកឱ្យសោះ ព្រោះថាបើម្ចាស់មិនល្អហើយ សេវាកម្មធ្វើមិចគេអាចទុកចិត្តបានទៅ! ដូច្នេះហើយទើបកញ្ញាខំក៏សាងវាឡើង ដោយយកខ្លួនឯងធ្វើជាទុន តាមរយៈការចូលរួមកម្មវិធីទូរទស្សន៍ ចែករំលែកវីឌីអូដោះស្រាយបញ្ហារបស់អតិថិជន និងមានការចែករំលែកជាគន្លឹះផ្សេងៗតាមរយៈមេឌា ហើយកត្តាទាំងអស់នោះហើយ ទើបពីមួយថ្ងៃទៅមួយថ្ងៃ កញ្ញាមានអ្នកស្គាល់កាន់តែច្រើនជាបន្តបន្ទាប់។  ២. ទំនុកចិត្តក្រៅពីមានកេរ្តិ៍ឈ្មោះល្អ អ្នកគ្រូក៏មានប្រសាសន៍ថា ការផ្តល់ទំនុកចិត្តក៏ត្រូវតែល្អដូចគ្នាដែរ ព្រោះថាក្រៅពីមានគេស្គាល់ហើយ យើងត្រូវតែបង្ហាញភស្តុតាងឱ្យគេកាន់តែជឿជាក់ពីលើថែមទៀត  ដោយកញ្ញាបានបង្ហាញនៅស្នាដៃរបស់ខ្លួន តាមរយៈការព្យួរនៅតាមជញ្ជាំង បង្ហោះនៅតាមបណ្តាញសង្គមពីលទ្ធផលក្រោយការព្យាបាលដើម្បីឱ្យពួកគាត់កាន់តែទុកចិត្តទ្វេដង។ ម្យ៉ាងវិញទៀតបន្ទាប់ពីបានបញ្ចប់ការសិក្សាពីបរទេស កញ្ញាបានបម្រើការងារ នៅមន្ទីរសម្រាកព្យាបាលអន្តរជាតិខេមានិងគ្លីនិកផ្សេងៗអស់រយៈពេលជាច្រើនឆ្នាំ ដែលជាឱកាសដុះខាត់ចំណេះដឹងទាំងនោះឱ្យទៅជំនាញ និងបទពិសោធន៍ការងារជាគ្រូពេទ្យខ្ពស់ ដូច្នេះវានឹងមិនសូវមានហានិភ័យពេលចេញធ្វើខ្លួនឯង។ កញ្ញាក៏បានខិតខំរៀនសូត្រ បង្កើនចំណេះ និងជំនាញបន្ថែមជារឿយៗ តាមរយៈចូលរួមសិក្ខាសាលាអន្តរជាតិ សន្និសិទ្ធបណ្តុះបណ្តាលវេជ្ជសាស្ត្របន្ត លើផ្នែកស្បែក និងសម្ផស្សទាំងក្នុង និងក្រៅប្រទេស។ មូលហេតុទាំងអស់នេះហើយ បានធ្វើឱ្យកញ្ញាវេជ្ជបណ្ឌិត មានការគាំទ្រខ្លាំង និងទុកចិត្តខ្ពស់ ហើយមានអ្នកស្គាល់ច្រើនថែមទៀត។ សម្រាប់ព័ត៌មានបន្ថែមសូមចូលទៅកាន់ផេក EK Skin and Laser Clinic (https://www.facebook.com/ekskinclinic) ដែលនឹងមានវត្តមានចូលរួមក្នុងកម្មវិធីពិព័រណ៌មុខរបរដែលរៀបចំដោយក្រុមការងារ Business Cambodia នៅថ្ងៃទី២៩ និង ទី៣០ ខែតុលា ឆ្នាំ២០២២ ខាងមុខនេះ ។ ដូច្នេះសម្រាប់លោកអ្នកដែលមានបំណងចង់ចូលរួម សូមទំនាក់ទំនងចុះឈ្មោះតាមរយៈលេខ៖ 081 688 228 (ចំនួនមានកំណត់)៕ Facebook (https://www.facebook.com/ekskinclinic/)EK Skin and Laser ClinicProfessional Skin and Laser Clinic  #9A, St. 156(2002), Sangkat Tek thla, Khan Sen Sok, Phnom Penh, Cambodia 855	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T04:19:10.733Z", "category": "កំពូលអ្នកលក់", "views": 538, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
សម្រាប់អ្នកគ្មានលទ្ធភាព! គ្មានលុយរៀនដល់ទី១២ អាចរៀនជំនាញបច្ចេកទេសទាំង៨ នៅកន្លែង១នេះមានបង្រៀនឥតគិតថ្លៃ	https://business-cambodia.com/articles/this-place-teaches-8-technical-skills-graduates-do-not-lack-jobs	ចំពោះសិស្សានុសិស្ស ដែលបានរៀបចប់ឌីផ្លូមតែខ្វះលទ្ធភាពក្នុងការរៀនបន្តដល់ថ្នាក់ទី១២ សូមកុំអស់សង្ឃឹមអី ព្រោះពេលនេះមជ្ឈមណ្ឌលបណ្តុះបណ្តាលវិជ្ជាជីវៈខេត្តកណ្តាល បានប្រកាសបើកបង្រៀនជំនាញបច្ចេកទេសទាំង៨ ដោយឥតគិតថ្លៃព្រមទាំងផ្តល់កន្លែងស្នាក់នៅឱ្យទៀត។ សម្រាប់ជំនាញទាំង៨ ដែលសិស្សដែលជាប់ឬធ្លាក់ឌីប្លូមគួររៀននោះមានដូចជា៖ ការដំឡើងបណ្តាញអគ្គិសនីក្នុងអគារ សេវាកម្មថែទាំ និងជួសជុលរថយន្ត ការថែរក្សាសម្ភស្ស និងសំអាងកាយ សេវាកម្មបរិក្ខារត្រជាក់ សេវាកម្មកុំព្យូទ័រ សំណង់ (ជាងកំបោរ) ការផលិតនំ ផ្សាដែក ដូច្នេះហើយសម្រាប់សិស្សានុសិស្សទាំងអស់ដែលចាប់អារម្មណ៍នៅជំនាញខាងលើទាំង៨ នេះ អាចធ្វើការទំនាក់ទំនងទៅកាន់មជ្ឈមណ្ឌលបណ្តុះបណ្តាលវិជ្ជាជីវៈខេត្តកណ្តាល ដែលមានទីតាំងស្ថិតនៅក្នុងភូមិព្រែកសំរោង សង្កាត់តាខ្មៅ ក្រុងតាខ្មៅ ឬអាចធ្វើការទំនាក់ទំនងទៅកាន់លេខទូរស័ព្ទ ០៩៩ ៧៧៧ ៣៧៧/០៩៨ ៤៤៤ ៤៩៥/០៩២ ៧៣៥ ២៦៣/០៩៦ ៥០៨ ៤៦៩៨៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T03:37:16.107Z", "category": "ចាប់ផ្តើមអាជីវកម្ម", "views": 1140, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ចេញក្រៅយកអាវភ្លៀងទៅផង!ចាប់ពីស្អែកទៅតំបន់៣នៅកម្ពុជា អាចនឹងមានភ្លៀងធ្លាក់ លាយឡំជាមួយផ្គរ រន្ទះ រយៈពេល១សប្តាហ៍	https://business-cambodia.com/articles/tomorrow-3-areas-in-cambodia-may-have-rain-mixed-with-gusts-for-a-week	យោងតាមសេចក្ដីជូនដំណឹងស្ដីពីស្ថានភាពអាកាសធាតុ របស់ក្រសួងធនធានទឹក និងឧតុនិយម នៅថ្ងៃទី២៥ ខែ តុលា ឆ្នាំ២០២២ បានឱ្យដឹងថា ព្រះរាជាណាចក្រកម្ពុជានឹងទទួលឥទ្ធិពលនូវទ្រនុងសម្ពាធខ្ពស់ពីភាគខាងជើង(ប្រទេសចិន)បានលាតសន្ធឹងចុះមកក្រោមលើប្រទេសកម្ពុជាប្រសព្វនិងសម្ពាធទាបពីសមុទ្រចិនខាងត្បូង ចាប់ពីថ្ងៃទី២៦ដល់ថ្ងៃទី០១ ខែវិច្ឆិកា ឆ្នាំ២០២២ ។ តាមការបញ្ជាក់ពីក្រសួង ស្ថានភាពបែបនេះនឹងធ្វើឲ្យតំបន់សំខាន់ ៣ របស់កម្ពុជា នឹងមានភ្លៀងធ្លាក់ពីកម្រិតខ្សោយទៅច្រើន លាយឡំជាមួយផ្គរ រន្ទះ ខ្យល់កន្រ្ដាក់ផងដែរ ដែលក្នុងនោះរួមមាន៖ ១.តំបន់ទំនាបកណ្ដាល តាមសេចក្តីជូនដំណឹងរបស់ក្រសួងតាមបណ្ដាខេត្ត-រាជធានីផ្នែកខាងក្រោមនឹងមានភ្លៀងក្នុងកម្រិតពីតិចទៅមធ្យម ក្នុងនោះផ្នែកខ្លះអាចមានភ្លៀងធ្លាក់បង្គួរ ដោយ លាយឡំដោយផ្គរ រន្ទះ។ ២.តំបន់ខ្ពង់រាប ចំពោះដំបន់នេះអាចនឹងមានភ្លៀងក្នុងកម្រិតពីខ្សោយទៅមធ្យមលាយឡំទៅដោយផ្គរ រន្ទះ។ ៣.តំបន់មាត់សមុទ្រ ហើយតំបន់នេះវិញអាចមានភ្លៀងក្នុងកម្រិតពីខ្សោយទៅមធ្យមលាយឡំទៅដោយផ្គរ រន្ទះ៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-25T00:44:28.716Z", "category": "ព័ត៌មានថ្មីៗ", "views": 3597, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បុគ្គលិកធនាគារ អ៊ូរី ស្ម័គ្រចិត្តបរិច្ចាគឈាម ជាមួយមជ្ឈមណ្ឌលជាតិផ្តល់ឈាម ក្រោមប្រធានបទ “ទិវាបរិច្ចាគឈាម ដើម្បីសង្រ្គោះជីវិត”!	https://business-cambodia.com/articles/woori-bank-donate-blood	រាជធានីភ្នំពេញ៖កាលពីពេលថ្មីៗនេះធនាគារ អ៊ូរី បានធ្វើការសហការជាមួយមជ្ឈមណ្ឌលជាតិផ្ដល់ឈាម ដើម្បីរៀបចំកម្មវិធីផ្ដល់ឈាមដោយស្ម័គ្រចិត្ត ក្រោមប្រធានបទ “ទិវាបរិច្ចាគឈាម ដើម្បីសង្រ្គោះជីវិត”   នៅទីស្នាក់ការកណ្តាល ដែលមានទីតាំង នៅតាមបណ្តោយ មហាវិថីព្រះមុនីវង្ស សង្កាត់បឹងកេងកង១ ខណ្ឌបឹងកេងកង រាជធានីភ្នំពេញ ។ កម្មវិធីនេះ មានការអញ្ជើញចូលរួមពី លោកវេជ្ជបណ្ឌិត  លី សុវិទ្យ អនុប្រធានមជ្ឈមណ្ឌលជាតិផ្តល់ឈាម ព្រមទាំងសហការី និង លោក ហ៊ុន សុភ័ក្រ្ដ អគ្គនាយកប្រតិបត្តិការ ក្រុមអាជីវកម្ម១ គណៈគ្រប់គ្រង និងបុគ្គលិករបស់ ធនាគារ អ៊ូរី ចំនួន៦០នាក់។  លោកវេជ្ជបណ្ឌិត  លី សុវិទ្យ អនុប្រធានមជ្ឈមណ្ឌលជាតិផ្តល់ឈាមបានសម្តែងនូវសេចក្តីសប្បាយរីករាយដោយឃើញបុគ្គលិក ធនាគារ អ៊ូរី ចូលរួមយ៉ាងសកម្មនៅក្នុងការស្ម័គ្រចិត្តផ្តល់ឈាម ជាមួយមជ្ឈមណ្ឌលយើង។ លោកបន្តថា កម្មវិធីបរិច្ចាគឈាមដែលរៀបចំឡើងដោយ ធនាគារ អ៊ូរី ខេមបូឌា នាថ្ងៃនេះ គឺជាប្រធានបទ ដ៏មានអត្ថន័យសម្រាប់យើងទាំងអស់គ្នា និងមានគោលបំណងយ៉ាងសំខាន់២គឺ (១) ដើម្បីបង្កើតទម្លាប់ និងវប្បធម៌នៃការបរិច្ចាគឈាមដោយ ស្ម័គ្រចិត្ត និងជម្រុញលើកកម្ពស់ឲ្យយុវជន ប្រជាជនទូទៅ ចូលរួមធ្វើសកម្មភាពជាមួយសេវាកម្មជាតិផ្តល់ឈាម នៅទូទាំងប្រទេស ធានាឲ្យមានការផ្គត់ផ្គង់ឈាមគ្រប់គ្រាន់សម្រាប់អ្នកជំងឺដែលកំពុងត្រូវការឈាមនៅគ្រប់មន្ទីរពេទ្យទាំងអស់ ដោយគ្មានការរើសអើង មិនប្រកាន់ជាតិសាសន៍ ឬសាសនា និង(២) ដើម្បីផ្សារភ្ជាប់សកម្មភាពនៃការបរិច្ចាគឈាមដោយស្ម័គ្រចិត្ត ទៅនឹងសកម្មភាពមនុស្សធម៌ដ៏ល្អប្រពៃក្នុងសង្គម។ តំណាងឱ្យ ធនាគារ អ៊ូរី លោក ហ៊ុន សុភ័ក្រ្ដ បានមានប្រសាសន៍ថា “&zwnj;&zwnj;ធនាគា អ៊ូរី បានចូលរួមជាមួយរាជរដ្ឋាភិបាលកម្ពុជា លើការអភិវឌ្ឍប្រទេសតាមរយៈការផ្ដល់ការងារក្នុងវិស័យ ធនាគារ សម្រាប់ប្រជាជនកម្ពុជាដោយក្នុងនោះមានបុគ្គលិករាប់ពាន់នាក់  រួមទាំងបុគ្គលិកកម្មសិក្សា សិក្ខាកាម និង ជាពិសេសអភិវឌ្ឍធនធានមនុស្សគ្រប់ជំនាញសម្រាប់អ្នកដែលទើបបញ្ចប់ការសិក្សាថ្មីតាមរយះ កម្មវិធីបណ្តុះបណ្តាល ពន្លកថ្មី ។ យើងក៏បានចូលរួមក្នុងសកម្មភាពសង្គមនាៗ ជាច្រើនទៀតដើម្បីជួយដល់ប្រជាជនកម្ពុជា ដែលក្នុងនោះរួមទាំងការបរិច្ចាគឈាម ផងដែរ ហើយនេះជាការរួមចំណែកដ៏ធំមួយម្ដងទៀតជាមួយនឹងការបរិច្ចាគឈាមតាមរយះ មជ្ឈមណ្ឌលជាតិផ្ដល់ ឈាមកម្ពុជា”។ ការរៀបចំកម្មវិធីនេះឡើង បានសបញ្ជាក់ឱ្យឃើញពីទំនួលខុសត្រូវសង្គម និងការយកចិត្តទុកដាក់ចំពោះសុខុមាលភាពសង្គម ជាពិសេសការសង្គ្រោះជិវិត ចំពោះអ្នកដែលត្រូវការឈាម ក្នុងនាមជាស្ថាប័នឯកជនមួយដែលបាន បម្រើជូននូវសេវាហិរញ្ញវត្ថុជូនដល់ប្រជាជនកម្ពុជាអស់រយៈពេល ៣០ ឆ្នាំមកហើយ ។ អំពីធនាគារ អ៊ូរី ធនាគារ អ៊ូរី គឺជាធនាគារពាណិជ្ជឈានមុខមួយនៅក្នុងប្រទេសកម្ពុជា ដែលមានប្រតិបត្តិការតាមរយៈបណ្តាញសាខាចំនួន ១៣៨ នៅទូទាំងប្រទេស ជាមួយនឹងបុគ្គលិកដែលមានបទពិសោធន៍ជាង ៤០០០ នាក់  ហើយបាន និងកំពុងពង្រីកបណ្តាញសាខា និង បណ្តាញ អេ ធី អឹម បន្ថែមទៀតទូទាំងប្រទេស។ គិតត្រឹមថ្ងៃទី៣0 ខែមិថុនា ឆ្នាំ២០២២ ធនាគារ អ៊ូរី សម្រេចបានទ្រព្យសកម្មសរុបចំនួន ១,៣ ពាន់លានដុល្លារអាមេរិក     ផលប័ត្រឥណទានចំនួន ១ ពាន់លានដុល្លារអាមេរិក សមតុល្យប្រាក់បញ្ញើ-សន្សំចំនួន ២៩៥ លានដុល្លារអាមេរិក និងចំនួនអតិថិជនជាង ៣៧៤,១៧៧ នាក់។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T14:18:35.851Z", "category": "PR", "views": 80, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
បញ្ឈប់ការបរិភោគសាច់សត្វព្រៃ ដើម្បីការពារសុខភាពសាធារណៈ និងអភិរក្សធនធានធម្មជាតិកម្ពុជា	https://business-cambodia.com/articles/two-way-pr-	ក្រុងសែនមនោរម្យ ខេត្តមណ្ឌលគិរី៖ ថ្ងៃទី២២ ខែតុលា ឆ្នាំ២០២២ –  តម្រូវការនៃបរិភោគសាច់សត្វព្រៃគឺជាកត្តាចលករចម្បងមួយ ដែលជម្រុញឲ្យមានការបរបាញ់ វិបត្តិអន្ទាក់ និងការជួញដូរសត្វព្រៃខុសច្បាប់។ វាក៏ជាកត្តាដែលបង្កើនហានិភ័យនៃការចម្លងជំងឺពីសត្វទៅមនុស្សផងដែរ ដែលគំរាមកំហែងខ្លាំងដល់បរិស្ថាន និងសុខភាពសារធារណៈ។ របាយការណ៍ការអនុវត្តច្បាប់របស់ក្រុមអនុវត្តច្បាប់ចល័តប្រចាំខេត្តមណ្ឌលគិរីបានបង្ហាញថា ក្នុងរយៈពេល១៨ខែចុងក្រោយនេះ គិតចាប់ពីឆ្នាំ២០២១ សាច់សត្វព្រៃសរុបចំនួន ១, ៣៥៣គីឡូក្រាម ត្រូវបានរឹបអូស ខណៈដែលសាច់ទាំងនោះមានចរាចរណ៍ក្នុងទីផ្សារជួញដូរ។ ស្របពេលជាមួយគ្នានេះដែរ មន្រ្ទីអនុវត្តច្បាប់ក្នុងខេត្តស្ទឹងត្រែង និងរតនៈគិរី រឹបអូសបានសាច់សត្វព្រៃសរុបជាង ២០០គីឡូក្រាម ពេលចុះបង្រាបនៅតាមទីផ្សារ ក្នុងរយៈពេល៦ខែចុងក្រោយនេះ។ ឯកឧត្តម នេត្រ ភក្រ្កា រដ្ឋលេខាធិការ និងអ្នកនាំពាក្យក្រសួងបរិស្ថានបានមានប្រសាសន៍ថា៖ «អ្នកបរិភោគសាច់សត្វព្រៃ ដើម្បីបំប៉នសុខភាព ឬដើម្បីព្យាបាលជំងឺផ្សេងៗ ក៏ដូចជាសម្រាប់ប៉ូវកម្លាំង ឬសម្រាប់ការលើកកត្តិយសខ្លួននោះ គឺជាការយល់ខុសទាំងស្រុង។ ផ្តុយទៅវិញ ការបរិភោគសាច់សត្វព្រៃ មិនត្រឹមតែបង្កហានិភ័យដល់សុខភាពអ្នកបរិភោគខ្លួនឯងនោះទេ ប៉ុន្តែជាអកុសល វាក៏លើកទឹកចិត្ត ឲ្យមានការបរបាញ់ ការដាក់អន្ទាក់ និងការជួញដូរសត្វព្រៃដែលមានតម្លៃជាសកល។» លោក សេង ទៀក ប្រធានអង្គការ WWFកម្ពុជា បានលើកឡើងថា៖ «សត្វព្រៃដែលមានតម្លៃជាសកល ដូចជា សត្វខ្លាធំ និង សត្វគោព្រៃបានផុតពូជរូចទៅហើយ ដោយសារការដាក់អន្ទាក់ ការបរបាញ់ និងការជួញដូរខុសច្បាប់ ដែលសកម្មភាពទាំងនេះ កំពុងនៅតែបន្តសម្លាប់សត្វព្រៃជាប្រចាំ ដែលបណ្តាលឲ្យចំនួនសត្វព្រៃផ្សេងៗទៀតនៅក្នុងតំបន់ការពារធម្មជាតិធ្លាក់ចុះយ៉ាងគំហុក។»សត្វព្រៃដែលបានរងគ្រោះដោយសារតម្រូវការសាច់សត្វព្រៃ និងការជួញដូរខុសច្បាប់ រាប់បញ្ចូល សត្វប្រភេទក្រចកជើងចំពាម  ដូចជា សត្វឈ្លូស ជ្រូកព្រៃ ទន្សោង ប្រើស ក៏ដូចជា សត្វត្រកួត សំពោច អាញីជាដើម។  ការសិក្សាជាចង្កោមមួយដោយក្រសួងបរិស្ថាន និងអង្គការ WWFកម្ពុជា បានបង្ហាញថា ក្នុងចន្លោះឆ្នាំ២០១០ ដល់ ឆ្នាំ២០២២ ចំនួនសត្វព្រៃប្រភេទក្រចកជើងចំពាមនៅតំបន់ទេសភាពភាគខាងកើតក្នុងប្រទេសកម្ពុជា បានថយចុះគួរឲ្យកត់សម្គាល់។ ក្នុងនោះ សត្វទន្សោងថយចុះ៨៩% ឈ្លូសថយចុះ៦៥% និងជ្រូកព្រៃថយចុះ១៥%។ ការសិក្សាដដែលនេះ ក៏បានបង្ហាញដែរថា វត្តមាននៃសត្វរមាំង ខ្ទីង និងប្រើស នៅក្នុងតំបន់ព្រៃទេសភាពមានកម្រិតទាប។ ការបរិភោគ និងការជួញដូរសត្វព្រៃ ក៏ជាកត្តាបង្កឱកាសសម្រាប់ការប៉ះពាល់ដោយផ្ទាល់រវាងមនុស្សនិងសត្វព្រៃផងដែរ តួរយ៉ាង តាមរយៈសកម្មភាពជួញដូរនៅតាមទីផ្សារ និងភោជនីយដ្ឋាន ដែលជាឱកាសបង្កើនហានិភ័យនៃការចម្លងមេរោគពីសត្វទៅមនុស្ស។ ការបរិភោគសាច់សត្វព្រៃមិនត្រឹមតែ បង្កើនហានិភ័យធ្ងន់ធ្ងរដល់សុខភាព មនុស្សប៉ុណ្ណោះទេ តែវាក៏បានបង្កឱកាសដល់ការចម្លងមេរោគពីសត្វទៅមនុស្ស ក្នុងគ្រប់ដំណាក់កាលទាំងអស់នៃខ្សែសង្វាក់ជួញដូរសាច់សត្វព្រៃនេះ៖ ការបរបាញ់ខុសច្បាប់ ការដឹកជញ្ជូន  ការរក្សាទុក ការកែច្នៃ ការជួញដូរ  និងការលក់ដូរសាច់សត្វព្រៃ។ អ្នកនិយមបរិភោគសាច់សត្វព្រៃភាគច្រើនមិនបានយល់ដឹងពីហានិភ័យ ដែលខ្លួនប្រឈម និងផលវិបាកដល់ គ្រួសារ សហគមន៍ និងសង្គមនោះទេ នៅពេលដែលខ្លួនសម្រេចចិត្តទិញសាច់ព្រៃទាំងនោះ។ បើតាមការប៉ានប្រមាណ ក្នុងចំណោមជំងឺឆ្លងប្រភេទថ្មីៗ ដែលស្រដៀង ឬមានស្ថានភាពគ្រោះថ្នាក់ជាងជំងឺកូវីដ១៩  មានយ៉ាងហោចណាស់៦០% សុទ្ធសឹងតែជាជំងឺឆ្លងពីសត្វទៅមនុស្ស។ ជាក់ស្តែង ការផ្ទុះឡើងនៃជំងឺឆ្លងដូចជា ជំងឺឆ្លងផ្លូវដង្ហើម SARS  ជំងឺផ្លូវដង្ហើមមជ្ឈិមបូព៍ា MERS ជំងឺផ្តាសាយជ្រូក H1N1 ជំងឺគ្រុនផ្តាសាយបក្សី H5N1 ជាដើម សុទ្ធតែជាប្រភេទជំងឺឆ្លងពីសត្វទៅមនុស្ស។ យុទ្ធនាការបញ្ឈប់ការជួញដូរសត្វព្រៃដែលត្រូវបានប្រារព្ធបើកជាផ្លូវការនៅថ្ងៃនេះ ដោយក្រសួងបរិស្ថាន រដ្ឋបាលខេត្តមណ្ឌលគិរី រដ្ឋបាលខេត្តមណ្ឌលគិរី អង្គការWWF និងដៃគូរផ្សេងទៀត មានគោលបំណងបញ្ឈប់ការបរិភោគ និងការជួញដូរសត្វព្រៃ ហើយអំពាវនាវឲ្យប្រជាពលរដ្ឋទាំងអស់ចូលរួមប្តេជ្ញាចិត្តមិនបរិភោគសាច់សត្វព្រៃ ដោយចូលទៅគេហទំព័រ៖ https://zerowildmeat.org/kh/ ។ យុទ្ធនាការបញ្ឈប់ការជួញដូរសត្វព្រៃជាផ្នែកនៃយុទ្ធនាការធំ៖ «យុទ្ធនាការអន្ទាក់សូន្យ» ដែលត្រូវបានរៀបចំឡើង ដើម្បីផ្លាស់ប្តូរផ្នត់គំនិត និងអាកប្បកិរិយាដែលមិនត្រឹមត្រូវរបស់ប្រជាពលរដ្ឋ ពាក់ព័ន្ធនឹងការបរិភោគសាច់សត្វព្រៃ ហើយងាកមកចូលរួមអភិរក្សសត្វព្រៃកម្ពុជា និងការពារសុខភាពសាធារណៈឲ្យចៀសផុតពីជំងឺឆ្លងនានានៅពេលអនាគត។ ឯកឧត្តម នេត្រ ភក្រ្កា រដ្ឋលេខាធិការមានប្រសាសន៍បន្ថែមថា៖ «នេះគឺជាពេលវេលាដ៏សំខាន់មួយ ដែលអ្នកនិយមចូលចិត្តបរិភោគ និងជួញដូរសត្វព្រៃទាំងអស់មកចូលរួម ដើម្បីធ្វើការផ្លាស់ប្តូរជាវិជ្ជមាន ដើម្បីបញ្ឈប់ការបរិភោគ ឬជួញដូរសត្វព្រៃ ហើយប្រែក្លាយសកម្មភាពទាំងនោះមកជាការការពារសត្វព្រៃ និងធនធានធម្មជាតិ សម្រាប់ជាការរួមចំណែកដល់ការអភិវឌ្ឍសេដ្ឋកិច្ច និងទេសចរណ៍ធម្មជាតិ និងជាប្រយោជន៍ដល់ការការពារប្រព័ន្ធអេកូឡូស៊ីទាំងក្នុងប្រទេសកម្ពុជា និងក្នុងសកលលោក។ ការទប់ស្កាត់ និងការបញ្ឈប់ការជួញដូរ និងការបរិភោគសាច់សត្វព្រៃ គឺជាកាតព្វកិច្ចរបស់យើងទាំងអស់គ្នា។ ទន្ទឹមនឹងការពង្រឹងការអនុវត្តច្បាប់ ក្រសួងបរិស្ថាន និងដៃគូរក៏បានផ្តោតជាសំខាន់ទៅលើការអភិវឌ្ឍន៍សេដ្ឋកិច្ចមូលដ្ឋាន ដើម្បីបង្កើនចំណូល បង្កើតមុខរបរ ផ្តល់ជម្រើសថ្មីជូនដល់ប្រជាពលរដ្ឋ ដើម្បីកាត់បន្ថយសំពាធទៅលើធនធានធម្មជាតិ។ ការចួលរួមរបស់គ្រប់មជ្ឈដ្ឋានទាំងអស់មានភាពចាំបាច់ ដើម្បីឈានទៅសម្រេចនូវគោលដៅរួម គឺថែរក្សាសត្វព្រៃនៅក្នុងព្រៃធម្មជាតិ ដើម្បីទាញផលប្រយោជន៍សេដ្ឋកិច្ចតាមរយៈទេសចរណ៍ធម្មជាតិ ខណៈបន្តចូលរួមការពារប្រព័ន្ធអេកូឡូស៊ីឲ្យបានរឹងមាំ និងអភិរក្សធនធានជីវៈចម្រុះនៅក្នុងតំបន់ការពារធម្មជាតិ។» យុទ្ធនាការបញ្ឈប់ការជួញដូរសត្វព្រៃ នឹងអនុវត្តក្នុងដំណាក់កាលដំបូងមានរយៈពេល៦សប្តាហ៍ក្នុងខែតុលា និងខែវិច្ឆិកា ឆ្នាំ២០២២នេះ។ យុទ្ធនាការ នឹងសហការជាមួយភោជនីយដ្ឋានចំនួន៣២កន្លែង នៅក្នុងខេត្តមណ្ឌលគិរី ដើម្បីលើកទឹកចិត្តឲ្យចូលរួមប្តេជ្ញាចិត្តបញ្ឈប់ការលក់ម្ហូបសាច់សត្វព្រៃ និងបន្តផ្សព្វផ្សាយអំពីយុទ្ធនាការនេះឲ្យបានទូលំទូលាយ។ លោក សេង ទៀក បានបន្ថែមថា៖ «ការយល់ដឹងរបស់ អ្នកទិញ អ្នកលក់ អ្នកជួញដូរអំពីហានិភ័យដល់សុខភាព តាមរយៈការបរិភោគ និងការជួញដូរសត្វព្រៃ មានសារៈសំខាន់ណាស់ ដើម្បីអាចឲ្យពូកគេចូលរួមប្តេជ្ញាចិត្តបញ្ឈប់ការទិញ ការលក់ ការជួញដូរ និងបរិភោគ។ លោក ចាន់ រតនា អភិបាលរងខេត្តមណ្ឌលគិរីមានប្រសាសន៍ថា៖ «វិធានការអនុវត្តច្បាប់របស់ខេត្តមណ្ឌលគិរី មានដូចជាសេចក្តីណែនាំលេខ៥ បានរួមចំណែកកាត់បន្ថយវត្តមានផលិតផលសត្វព្រៃ និងសាច់សត្វព្រៃនៅតាមផ្សារ និងភោជនីយដ្ឋានក្នុងខេត្ត។ ប៉ុន្តែ តម្រូវការសាច់សត្វព្រៃដែលនៅតែបន្តមាន បានគំរាមកំហែងដល់ជីវិតរបស់សត្វព្រៃ ហើយបង្កើនបទល្មើសសត្វព្រៃបន្ថែមទៀត ក៏ដូចជាអាចបង្កហានិភ័យនៃការអាចចម្លងជំងឺពីសត្វទៅមនុស្ស។ ក្នុងនាមរដ្ឋបាលខេត្តមណ្ឌលគិរី ខ្ញុំសូមអំពាវនាវដល់ប្រជាពលរដ្ឋក្នុងប្រទេសកម្ពុជា ឲ្យនិយាយថាទេចំពោះសាច់សត្វព្រៃ ហើយចូលរួមក្នុងការថែរក្សាធនធានធម្មជាតិកម្ពុជាឲ្យបានគង់វង្ស។» លោកវេជ្ជបណ្ឌិត យី សេងដឿន អនុប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល បានមានប្រសាសន៍ថា៖«សុខភាពតែមួយមានសារៈសំខាន់សម្រាប់ការពារសុខភាពសាធារណៈពីហានិភ័យនៃការឆ្លងជំងឺពីសត្វទៅមនុស្សទាំងនាពេលបច្ចុប្បន្ន និង ពេលអនាគត» ។ យើងត្រូវតែធ្វើការរួមគ្នាដើម្បីបញ្ចៀសការទិញ ការលក់ ការដឹកជញ្ជូន បរិភោគនិងប្រើប្រាស់ប្រភេទសត្វព្រៃ បង្កឲ្យមាន ហានិភ័យខ្ពស់ក្នុងការចម្លងជំងឺពីសត្វទៅមនុស្ស ពីព្រោះសត្វព្រៃមួយចំនួនជាប្រភពនៃការផ្ទុកមេរោគ ហើយអាចចម្លងទៅមនុស្សបានគ្រប់ពេលតាមរយៈការប៉ះពាល់ដោយផ្ទាល់ និងប្រយោលជាមួយសត្វព្រៃទាំងនោះដែលផ្ទុកមេរោគ។» អ្នកស្រី Jan Vertefeuille ទីប្រឹក្សាជាន់ខ្ពស់ផ្នែកកិច្ចការសាធារណៈនៃអង្គការWWFប្រចាំនៅសហរដ្ឋអាមេរិក បានលើកឡើងថា៖ «ខណៈដែលយើងមិនអាចកំណត់ទុកមុនថា តើនៅពេលណានឹងមានការផ្ទុះឡើងនៃជំងឹឆ្លងពីសត្វទៅមនុស្សនោះទេ យើងអាចធ្វើការអប់រំឥរិយាបថនៃការនិយមសាច់សត្វព្រៃ ដែលវាជាកត្តា ដែលបង្កើនហានិភ័យនៃការចម្លងជំងឺឆ្លងពីសត្វទៅមនុស្ស។ យើងសង្ឃឹមថាអ្នកនិយមបរិភោគសាច់សត្វព្រៃទាំងអស់នឹងចូលរួមជាមួយយើងក្នុងការផ្លាស់ប្តូរឥរិយាបថ ហើយច្រានចោលនូវការបរិភោគសាច់សត្វព្រៃ ដែលសកម្មភាពបែបនេះវានឹងរួមចំណែកបង្កាការផ្ទុះឡើងនៃជំងឺឆ្លងថ្មីៗទៀត។» លោក អ៊ួ សុភក្តី នាយខណ្ឌរដ្ឋបាលព្រៃឈើមណ្ឌលគិរី មានប្រសាសន៍ថា៖ «នេះគឺជាពេលវេលាដែលយើងត្រូវរួមគ្នាបន្ទាន់ក្នុងការរៀបចំ និងអនុវត្តនូវវិធីសាស្ត្រថ្មីដោយមានភាពឆ្នៃប្រឌិត ដើម្បីដោះស្រាយវិបត្តិដល់ឬសគល់នៃការធ្លាក់ចុះ និងការជួញដូរសត្វព្រៃ ហើយរួមគ្នាអនុវត្តកម្មវិធីស្តារសត្វព្រៃ និងធម្មជាតិឡើងវិញ។» យុទ្ធនាការបញ្ឈប់ការជួញដូរសត្វព្រៃក៏នឹងបញ្ជៀបសារសំខាន់ៗរបស់ខ្លួនដល់សាធារណៈជនទូទាំងប្រទេសតាមរយៈបណ្តាញសង្គមនានា។ លើសពីនេះ យុទ្ធនាការក៏នឹងមានរៀបចំឲ្យមានការផ្សព្វផ្សាយបន្ថែមតាមរយៈការរៀបចំកិច្ចពិភាក្សា ដែលមានការចូលរួមពីអ្នកជំនាញសុខាភិបាលស្តីអំពីហានិភ័យសុខភាពសាធារណៈ ដែលអាចកើតចេញពី ការបរិភោគសាច់សត្វព្រៃ។ យុទ្ធនាការស្រដៀងគ្នានេះ ក៏ត្រូវបានបើកដំណើរការនៅក្នុងប្រទេសផ្សេងទៀតក្នុងតំបន់អាស៊ីគ្នេយ៍ រាប់បញ្ចូលប្រទេសវៀតណាម និងឡាវ ដែលមានការគាំទ្រដោយអង្គការWWF និងដៃគូរផ្សេងទៀតក្នុងប្រទេសទាំងនោះ ដូចជា ក្រុមហ៊ុនផ្សព្វផ្សាយ Vero និង TwoWays PR ៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T10:29:26.076Z", "category": "PR", "views": 158, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ទីបំផុតវណ្ណដា បំបែកកំណត់ត្រាចម្រៀងអ្នកស្ដាប់ ១០០លានដង និងផ្ញើសារដ៏មានអត្ថន័យបែបនេះ	https://business-cambodia.com/articles/vannda-hit-100-million-views	ជារឿងដ៏កម្របំផុតមួយ ដែលរសជាតិចម្រៀងរបស់ខ្មែរបានរះឡើងលើឆាកអន្តរជាតិ រហូតមានអ្នកនិយមស្រលាញ់ចូលចិត្តទាំងពីសំណាក់ប្រជាជនកម្ពុជា និងជនបរទេស រហូតអាចទាញអ្នកទស្សនាបទ Time To Rise រហូតដល់ទៅជាង១០០លានដង។ នៅថ្ងៃនេះដែរ កំពូលតារាចម្រៀងរ៉េបវ័យក្មេង វណ្ណដា បានផ្ញើសារដ៏មានអត្ថន័យទៅដល់ភាគីដែលពាក់ព័ន្ធជាហេតុធ្វើឱ្យសមិទ្ធផលដ៏អស្ចារ្យនេះកើតឡើងបាន។ លោកមានប្រសាសន៍ថា៖ ជាដំបូងបំផុតនោះគឺខ្ញុំសូម អរគុណទៅកាន់ព្រឹទ្ធាចារ្យ គង់ ណៃ សម្រាប់ការចូលរួមជាវត្តមានដ៏ខ្ពង់ខ្ពស់របស់គាត់នៅក្នុងបទចម្រៀង Time To Rise។  អរគុណទៅកាន់អ្នកគាំទ្រទាំងក្នុងនិងក្រៅប្រទេសជាពិសេសសម្រាប់ការគាំទ្រកន្លងមក។ Time To Rise អាចនិយាយបានថាជាបទចម្រៀងមួយ ដែលប្រៀបបានដូចកញ្ចក់ឆ្លុះបញ្ចាំងពីការអភិរក្ស និងអភិវឌ្ឍលើកតម្កើងមរតកជាតិ អាចធ្វើឱ្យប្រជាជនក្នុងនិងក្រៅប្រទេសជាច្រើនលើសកលលោកបានស្គាល់ពីសិល្បៈខ្មែរ ដោយទទួលបានការគោរព សាទរ ស្រឡាញ់ និង ទទួលស្គាល់វិស័យសិល្បៈនៅកម្ពុជា។ អរគុណទៅកាន់ក្រុមការងារទាំងអស់ដែលបានចូលរួមធ្វើឱ្យ Project នេះកើតមានឡើង នេះជាកំណត់ត្រាថ្មីមួយទៀតសម្រាប់ទំព័រចុងឆ្នាំនេះ  អបអរ ១០០ លានទស្សនារបស់ Time to rise កាដូបន្ទាប់ផ្តល់ដំណឹងនៅពេលក្រោយ សូមអរគុណ។ ពីខ្ញុំ វណ្ណដា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T10:23:16.726Z", "category": "ភាពជាអ្នកដឹកនាំ", "views": 291, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
បុរី វិមានភ្នំពេញ ចាប់ដៃគូសហការជាមួយធនាគារ មេយប៊ែង ផ្តល់ឥណទានគេហដ្ឋានពិសេស ដល់អតិថិជន	https://business-cambodia.com/articles/borey-vimean-phnompenh-maybank-	រាជធានីភ្នំពេញ៖ នាព្រឹកថ្ងៃច័ន្ទ ទី២៤ ខែតុលា ឆ្នាំ២០២២ ក្រុមហ៊ុន លី ហួរ ឌីវេឡុបម៉ិន វិមានភ្នំពេញ ឯ.ក (បុរី វិមានភ្នំពេញ) បានចុះហត្ថលេខាលើកិច្ចសហការផ្តល់ឥណទានគេហដ្ឋានពិសេស ជាមួយ ធនាគារ មេយប៊ែង (ខេមបូឌា) ភីអិលស៊ី ជូនដល់អតិថិជនរបស់ខ្លួន។ ពិធីចុះហត្ថលេខាសហការនេះ ធ្វើឡើង នៅអគារ មេយប៊ែង ថៅវើ ក្រោមអធិបតីភាព លោក មឿង រដ្ឋា នាយកប្រតិបត្តិ ក្រុមហ៊ុន លី ហួរ ឌីវេឡុបម៉ិន វិមានភ្នំពេញ ឯ.ក លោក រ័ត្ន សោភ័ណ្ឌ នាយកប្រតិបត្តិ ធនាគារ មេយប៊ែង និងគណៈគ្រប់គ្រងក្រុមហ៊ុន លី ហួរ ឌីវេឡុបម៉ិន វិមានភ្នំពេញ ឯ.ក និងធនាគារ មេយប៊ែង (ខេមបូឌា) ភីអិលស៊ី។ លោក រ័ត្ន សោភ័ណ្ឌ នាយកប្រតិបត្តិ ធនាគារ មេយប៊ែង មានប្រសាសន៍ថា៖ «ភាពជាដៃគូយុទ្ធសាស្រ្តក្នុងការផ្តល់ជូនកញ្ចប់ឥណទានគេហដ្ឋាននេះ មានគោលបំណងក្នុងការផ្តល់ជូននូវភាពងាយស្រួល ដល់សហគមន៍ ដោយផ្តល់ជូននូវទំនុកចិត្ត និងផាសុខភាពជូនអតិថិជន»។ លោក បានបន្តទៀតថា៖ «ស្របតាមបេសកកម្មក្នុងការផ្ដល់សេវាកម្មហិរញ្ញវត្ថុប្រកបដោយអរិយ្យភាព ពួកយើងប្ដេជ្ញាចិត្តបន្តផ្តល់ជូននូវដំណោះស្រាយហិរញ្ញវត្ថុ ដែលជាតម្រូវការរបស់អតិថិជន រួមមានអត្រាការប្រាក់មានភាពប្រកួតប្រជែង និងមានភាពបត់បែន»។ យោងតាមប្រសាសន៍របស់លោក មឿង រដ្ឋា នាយកប្រតិបត្តិ បុរី វិមានភ្នំពេញ៖  គោលដៅសំខាន់ក្នុងកិច្ចសហការថ្ងៃនេះ គឺជាការដាក់ចេញនូវយន្តការ អោយអតិថិជន មានភាពងាយស្រួល ឆាប់រហ័ស ទទួលបានឥណទានសម្រាប់ទិញអចលនទ្រព្យ ជាមួយអត្រាការប្រាក់ពិសេស ហើយទទួលបានលំនៅឋានតាមក្តីស្រម៉ៃរបស់ខ្លួនគ្រប់កម្រិតជីវភាព។ លោកបន្តទៀតថា៖ ក្រុមហ៊ុន លី ហួរ ឌីវេឡុបម៉ិន វិមានភ្នំពេញ ឯ.ក មានភាពរីកចម្រើនមកដល់សព្វថ្ងៃ ក៏ដោយសារមានការគាំទ្រពីសំណាក់ អតិថិជនលើ សោភ័ណភាពម៉ូតផ្ទះ សេវាកម្ម គុណភាពសំណង់ និងអ្វីដែលកាន់តែពិសេសមិនអាចខ្វះបាន គឺដៃគូអាជីវកម្មរបស់ក្រុមហ៊ុនល្អ ជាក់ស្តែង ដូចនៅក្នុងថ្ងៃនេះ ក្រុមហ៊ុន លី ហួរ ឌីវេឡុបម៉ិន វិមានភ្នំពេញ ឯ.ក និងធនាគារ មេយប៊ែង (ខេមបូឌា) ភីអិលស៊ី បានចុះកិច្ចព្រមព្រៀងជាផ្លូវការ ទាក់ទងនឹងការផ្តល់ឥណទានលំនៅឋានដល់អតិថិជន។ ក្រោមកិច្ចសហការដ៏ល្អនេះ អតិថិជនរបស់ បុរី វិមានភ្នំពេញ ទាំងអស់ អាចទទួលបានកម្ចីរហូតដល់ទៅ ៨០%នៃតម្លៃផ្ទះ ជាមួយអត្រាការប្រាក់ទាបបំផុតត្រឹមតែ ៦.៨៨% ក្នុងមួយឆ្នាំ និងអាចបង់រំលស់បានរហូតដល់ ២៥ឆ្នាំ។ គួរបញ្ជាក់ផងដែរថា ក្រុមហ៊ុន លី ហួរ ឌីវេឡុបម៉ិន វិមានភ្នំពេញ ឯ.ក ជាក្រុមហ៊ុនអភិវឌ្ឍអចលនទ្រព្យចាស់វស្សាមានបទពិសោធន៍ជាង ១០ឆ្នាំមកហើយ ថែមទាំងទទួលបានការគាំទ្រជាច្រើនលើសលប់ពីអតិថិជន និងបានសាងសង់លំនៅឋានជាច្រើនប្រភេទដូចជា៖ អគារពាណិជ្ជកម្ម ផ្ទះអាជីវកម្ម ភូមិគ្រឹះ វីឡាទោល វីឡាភ្លោះ វីឡាកូនកាត់ ផ្ទះល្វែង និងផ្ទះកម្រិតមធ្យមផងដែរ ដែលបានសាងសង់លើផ្ទៃដីសរុបប្រមាណ ២០០ហិកតា នៅទីតាំងផ្សេងគ្នា មានចំនួន ១៦គម្រោង។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T10:09:32.775Z", "category": "PR", "views": 228, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
អ្នកឌីហ្សាញហាងកាហ្វេ Brown ជាអ្នកណា? ខណៈស្ថាបត្យកររូបនេះ គ្រប់គ្រងជំនួញជាច្រើនក្នុងដៃ	https://business-cambodia.com/articles/mr-hok-kang-founder-hok-kang-architects	ប្រសិនបើអ្នកធ្លាប់ចូលពិសាកាហ្វេ Brown អ្នកប្រាកដជានឹងទទួលអារម្មណ៍ពិសេសម៉្យាង ដែលកើតចេញពីការរចនាហាងតាមបែបខ្មែរ បំពាក់ជាមួយនឹងឧបករណ៍ចាស់ៗតាមបែបខ្មែរ ជាមួយការផ្ដល់នូវអារម្មណ៍ប្លែកៗនៃហាងនីមួយៗ ប៉ុន្តែនៅតែស្ថិតនៅក្នុងរចនាបទបែបខ្មែរជានិច្ច។ ភាពទាក់ទាញនៃការឌីហ្សាញហាងកាហ្វេប្រោន បានអន្ទងចិត្តបងប្អូនខ្មែរ និងបរទេស ដែលនិយមចូលចិត្តការពិសាកាហ្វេ ឱ្យមកអង្គុយទទួលទានយ៉ាងមមាញឹកក្នុងសាខានានារបស់កាហ្វេប្រោន។ ថ្វីត្បិតតែមនុស្សជាច្រើនបានទទួលស្គាល់ពីរសជាតិ និងការឌីហ្សាញហាងនីមួយៗរបស់យីហោក្នុងស្រុកមួយនេះ ប៉ុន្តែថ្ងៃនេះយើងនឹងនាំមិត្តអ្នកអានឱ្យស្គាល់ពីស្ថាបត្យករ ហើយក៏ជាអ្នកជំនួញវ័យក្មេងម្នាក់ នៅពីក្រោយការរៀបចំតុបតែងឌីហ្សាញហាងកាហ្វេប្រោន ឱ្យមានភាពទាក់ទាញដូចបច្ចុប្បន្ន។ ហាងកាហ្វេប្រោន ត្រូវបានទទួលគម្រោងរៀបចំការតុបតែងដោយក្រុមហ៊ុន Hok Kang Architects (HKA) ដែលមានលោក កាំង ហុក ជាស្ថាបនិក។ លោកក៏ត្រូវបានគេស្គាល់ថាជាស្ថាបត្យករដ៏មានឥទ្ធិពលមួយរូបផងដែរ ដែលធ្លាប់បានទទួលរចនាគម្រោងជាច្រើនរបស់ហាងកាហ្វេប្រោន និងគម្រោងធំៗមួយចំនួននៅក្នុងក្រុមហ៊ុន Urbanland ដែលស្នាដៃលោកភាគច្រើនតែងតែផ្សារភ្ជាប់ជីវិត និងធម្មជាតិ ព្រមទាំងបង្កប់នូវគំនិតសិល្បៈដ៏ល្អឯកផងដែរ។ ស្ថាបត្យករវ័យក្មេងរូបនេះ ត្រូវបានគេស្គាល់ថាជាបុគ្គលដែលមាន ទេពកោសល្យនៃជំនាញស្ថាបត្យកម្មដ៏គួរឱ្យសរសើរ ព្រមទាំងមានសមត្ថភាពគ្រប់គ្រងជំនួញជាច្រើនក្នុងដៃផងដែរ។ ស្ថិតក្នុងវ័យ៤០ឆ្នាំ លោកកំពុងគ្រប់គ្រងជំនួញ និងមានមុខតំណែងជាច្រើនរួមមានដូចជា៖ អគ្គនាយកប្រតិបត្តិក្រុមហ៊ុន ក្រុមហ៊ុន Urbanland ម្ចាស់សណ្ឋាគារ Treeline ម្ចាស់ក្រុមហ៊ុន Hok Kang Architects (HKA) និងអាជីវកម្មមួយចំនួនទៀត។ នៅក្នុងឆ្នាំ ២០២០ លោកធ្លាប់ទទួលបានពានរង្វាន់ Cambodia Real Estate Personality of the Year ពីកម្មវិធី PropertyGuru ដោយសារតែការដឹកនាំរបស់លោក ក្នុងការអភិវឌ្ឍគម្រោងអគាររស់នៅដូចជា Embassy Residences Embassy Central  អគារការិយាល័យ Raintree Commercial Office រួមទាំងសណ្ឋាគារ Treeline Urban Resort នៅទីក្រុងសៀមរាប និងគម្រោងអភិវឌ្ឍន៍សំខាន់ៗផ្សេងៗទៀត។ គម្រោងទាំងនេះ បានចូលរួមយ៉ាងសកម្មក្នុងការជួយជំរុញកម្រិតស្តង់ដារ ក្នុងការសាងសង់ និងការរចនាអចលនទ្រព្យនៅកម្ពុជា ឱ្យកាន់តែល្អប្រសើរមួយកម្រិតទៀត។ លោកធ្លាប់មានប្រសាសន៍ថា៖ ”ខ្ញុំជាស្ថាបត្យករម្នាក់ ខ្ញុំចូលចិត្តការធ្វើដំណើរ និងសិល្បៈ ហើយវាជាបេសកកម្មរបស់ខ្ញុំ ដើម្បីជួយលើកកម្ពស់ស្តង់ដារនៃការរចនានៅក្នុងប្រទេសកម្ពុជា"៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T09:42:56.754Z", "category": "ភាពជាអ្នកដឹកនាំ", "views": 1457, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ជំពាក់លុយគេត្រូវសងឱ្យអស់! អ្នកស្រី Emily ដោះបំណុលអស់ជាង៥ម៉ឺន$ ដោយប្រើយុទ្ធសាស្រ្តពិសេសទាំងនេះ	https://business-cambodia.com/articles/emily-debt-tips	អ្នកស្រី Emily និងស្វាមី ត្រូវប្រឈមជាមួយនឹងបំណុលប្រមាណ ៤ម៉ឺនផោន (ជាង៥ម៉ឺនដុល្លារ) ខណៈពេលដែលគ្រួសារទាំងមូលរកចំណូលបានខ្ទង់ ១៤,០០០ផោន (ជាង ១៨,០០០ដុល្លារ) ប៉ុណ្ណោះក្នុងមួយឆ្នាំ។ នេះបើយោងតាមការចុះផ្សាយរបស់គេទំព័រ The SUN។ បើទោះបីជាមានចំណូលតិចតួច ហើយត្រូវសងបំណុលគេច្រើនបែបនេះក៏ដោយ ក៏អ្នកស្រី Emily តាំងចិត្តយ៉ាងមុតមាំក្នុងការដោះស្រាយបញ្ហាបំណុលនេះឱ្យទាល់តែអស់។ អ្នកស្រីបានលើកឡើងថា “មិនថាបំណុលច្រើនប៉ុនណាឡើយ យើងត្រូវរកគ្រប់វិធីទាំងមកដោះវាឱ្យឆាប់អស់ ដើម្បីកសាងគ្រួសារមួយដែលមានស្ថេរភាពហិរញ្ញវត្ថុឡើងវិញ”។ ជាលទ្ធផលគាត់ក៏អាចដោះបំណុលទាំងនោះអស់ ដោយប្រើយុទ្ធសាស្រ្តពិសេសមួយចំនួនដូចជា៖ ១. តាមដានចំណូលចំណាយជាប្រចាំ Emily និយាយថាគាត់តែងតែពិនិត្យចំណូលចំណាយរបស់គាត់រៀងរាល់មួយខែម្ដង ដើម្បីឱ្យប្រាកដថាមិនមានកសាងកំហុសអ្វីលុយកាក់។ ការពិនិត្យជាប្រចាំបែបនេះនឹងជួយឱ្យគាត់អាចកែប្រែស្ថានការបានទាន់ពេលប្រសិនបើមានខុស រួមទាំងជួយឱ្យគោលដៅដោះបំណុលកាន់តែមានប្រសិទ្ធភាព។ មិនតែប៉ុណ្ណោះអ្នកស្រីក៏មានសរសេរចេញជាតារាងគោលដៅ រួមទាំងផែនការជាជំហានៗដើម្បីឈានជើងឱ្យចេញផុតពីបំណុល។ ក្នុងតារាងនោះមានទាំងចំនួនបំណុលត្រូវដោះសរុប គិតជាខែ គិតជាឆ្នាំ ព្រមទាំងប្រភពចំណូលដែលអាចរកមកដោះបំណុលទាំងអស់នោះបាន។ ២. កាត់បន្ថយចំណាយ អ្នកស្រីបានព្យាយាមកាត់បន្ថយការចាយវាយប្រចាំថ្ងៃឱ្យមានចំនួនតិចជាងមុនដោយផ្ដើមចេញពីការរៀបចំម្ហូបអាហារ។ ជំនួសឱ្យការទៅញ៉ាំនៅខាងក្រៅគាត់បានចម្អិនម្ហូបញ៉ាំជួបជុំគ្រួសារដោយខ្លួនឯង ហើយថែមទាំងទិញម្ហូបស្ដុកទុក ដើម្បីកាត់បន្ថយការឡើងផ្សារញឹកញាប់។ មួយវិញទៀតសូម្បីតែបន្លែមួយចំនួន ក៏គាត់ដាំដោយខ្លួនឯង ដើម្បីសម្រួលបន្ទុកចាយវាយថ្លៃម្ហូបអាហារ។ ក្រៅពីនោះគាត់ក៏កាត់ចោលទាំងអស់រាល់របស់ណាដែលមិនចាំបាច់ ជាពិសេសលើសម្ភារៈណាដែលមិនមែនសម្រាប់តម្រូវការជីវិត និងមិនអាចបង្កើតចំណូលមកវិញបាន។ ៣. រកផ្លូវបង្កើនចំណូល អ្នកស្រី Emily បានព្យាយាមរកគ្រប់មធ្យោបាយដើម្បី អាចទាញចំណូលបន្ថែមឱ្យបានកាន់តែច្រើនជាងមុន។ គាត់បានលក់ទំនិញលើហ្វេសប៊ុក សន្សំសំបកអេតចាយទុកលក់ ធ្វើរាល់ការងារដែលគាត់អាចធ្វើបាន ហើយថែមទាំងធ្វើវីដេអូបង្ហោះថែមទៀតផង។ គាត់ធ្វើវីដេអូនិយាយអំពីជីវិតរស់នៅប្រចាំថ្ងៃ រហូតដល់មានអ្នកចាប់អារម្មណ៍ជាច្រើន ក្រោយមកគាត់ក៏នឹកឃើញចង់និយាយពីបទពិសោធន៍ការការគ្រប់គ្រងហិរញ្ញវត្ថុដែលគាត់មានកន្លងមក។ វីដេអូដែលគាត់ធ្វើគឺផ្ដោតទៅលើក្បួនសន្សំលុយ ហើយគាត់បានចងក្រងសាច់រឿងដែលគាត់និងគ្រួសារធ្លាប់ឆ្លងកាត់ យកមកទុកជាមេរៀន។ ជាលទ្ធផលគាត់ទទួលបានអ្នកតាមដានរហូតដល់ទៅជាង ២៤,០០០នាក់ ហើយថែមទាំងអាចរកចំណូលបានកាន់តែច្រើនថែមទៀតផង។  អ្នកស្រី Emily បានគូសបញ្ជាក់ផងដែរថា "មិនថាយើងជំពាក់គេច្រើនប៉ុនណាឡើយ សូមកុំភ័យខ្លាច ដរាបណាយើងតាំងចិត្តថាសងគេហើយ ទោះពិបាកប៉ុនណាក៏គង់តែមានថ្ងៃសងគេអស់ ហើយបើចង់ឱ្យជីវិតរីកចម្រើនកុំគេចវេសជំពាក់លុយគេមិនសងឱ្យសោះណា"៕  អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T09:31:22.268Z", "category": "ហិរញ្ញវត្ថុ", "views": 1123, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ផ្ទះធំឡានទំនើបមិនប្រាកដថាមានទេ! ធ្វើរឿងទាំងនេះសិន បើធ្វើបានអ្នកនឹងក្លាយជាអ្នកមានពិតប្រាកដ	https://business-cambodia.com/articles/do-these-things-to-get-financial-freedom	នៅក្នុងសង្គមខ្មែរយើងបច្ចុប្បន្នមនុស្សមួយចំនួនផ្ដល់តម្លៃលើសម្ភារនិយមហើយចាយលុយលើសម្ភារទាំងនោះអស់ច្រើន។ ជាពិសេសមនុស្សមួយចំនួនចាយលើឡានទំនើបផ្ទះធំដោយប្រើប្រាស់កម្ចីពីធនាគារ។យ៉ាងណាមិញការមានផ្ទះធំ ឡានទំនើបមិនបង្ហាញថាអ្នកជាអ្នកមាននោះប្រសិនបើករណីអ្នកបាត់បង់ប្រភពចំណូលឬវិបត្តិសេដ្ឋកិច្ចកើតឡើងអ្នកមិនអាចរកចំណូលមកផ្គត់ផ្គង់ការរស់នៅ។ អ៊ីចឹងថ្ងៃនេះ Business Cambodia បង្ហាញពីផ្លូវមួយចំនួនដែលអ្នកគួរធ្វើ ហើយបើធ្វើបាន អ្នកនឹងក្លាយជាអ្នកមានពិតប្រាកដ កសាងទ្រព្យយូរអង្វែងទោះជាបាត់បង់ការងារក៏នៅតែមានលុយហូរចូលហោប៉ៅជានិច្ច៖ ១. មានចំណេះដឹង សេដ្ឋីជាច្រើនលើពិភពលោកបានលើកឡើងថាការវិនិយោគលើចំណេះដឹងគឺជាការវិនិយោគដ៏ល្អបំផុតដែលមនុស្សគ្រប់គ្នាអាចធ្វើបានដើម្បីបង្កើនឥទ្ធិពលក្នុងការកសាងចំណូលនិងបង្កើនទ្រព្យជាលំដាប់។ ដូច្នេះដើម្បីក្លាយជាអ្នកមានពិតប្រាកដអ្នកត្រូវមានចំណេះដឹងហើយចំណេះដឹងត្រង់នេះសំដៅដល់ចំណេះដឹងក្នុងការប្រើលុយឲ្យចំណេញ ប្រើលុយបង្កើតលុយឲ្យវាបង្កើតជាកូនពូនជាចៅ។ ត្រូវចាំថាបើនៅសុខៗមានគេលុយ១លានដុល្លារ តែអ្នកគ្មានចំណេះទេនោះមិនយូរទេលុយ១លានដុល្លារអ្នកនឹងចាយអស់ហើយទីបំផុតអ្នកនៅតែក្រដដែល។ ២. វិនិយោគលើអាជីវកម្ម វិនិយោគលើអាជីវកម្មត្រង់នេះសំដៅដល់ការដាក់ទុនវិនិយោគទៅក្នុងអាជីវកម្មណាមួយដែលអ្នកស្រលាញ់ពេញចិត្តហើយជាអាជីវកម្មដែលមានសក្ដានុពលអាចឈរជើងលើទីផ្សារយូរអង្វែង។ ដើម្បីវិនិយោគក្នុងអាជីវកម្មណាមួយ ទាមទារឲ្យអ្នកមានទំនាក់ទំនងនិងជិតស្និទ្ធិជាមួយមនុស្សក្នុងសង្គមឲ្យបានច្រើនជាពិសេសជាមួយអ្នកវិនិយោគនិងអ្នករកស៊ី។ កាលណាអ្នកដើរជាមួយអ្នកវិនិយោគនិងអ្នករកស៊ី អ្នកងាយនឹងទទួលបានឱកាសចូលហ៊ុនវិនិយោគទៅក្នុងអាជីវកម្ម។ ពេលអ្នកមានភាគហ៊ុនក្នុងអាជីវកម្មឬក្រុមហ៊ុនណាអ្នកនឹងក្លាយជាម្ចាស់ភាគហើយទទួលបានចំណូលពីភាគលាភដើម្បីបង្កើតជាប្រភពចំណូលរយៈពេលវែង។ ៣. វិនិយោគលើអចលនទ្រព្យ ប្រទេសកម្ពុជាគឺជាប្រទេសកំពុងអភិវឌ្ឍន៍ ដូច្នេះវិស័យសំណង់នឹងកាន់តែរីកដុះដាលដូចផ្សិត។ អ៊ីចឹងវិស័យអចលនទ្រព្យគឺធំធេងណាស់ក្នុងការកសាងភាពមានបាន។ បើអ្នករកចំណូលបានច្រើនចេះចាត់ចែងលុយសម្រាប់វិនិយោគលើអចលនទ្រព្យតាមរយៈការកែច្នៃអលនទ្រព្យទាំងនោះបង្កើតជាប្រាក់ចំណូលប្រចាំខែនោះទោះជាអ្នកបាត់បង់ចំណូលឬអសមត្ថភាពរកចំណូលក៏នៅតែមានលុយហូរចូលដែរ។ ឧទាហរណ៍អ្នកវិនិយោគទិញដីហើយកែច្នៃធ្វើឃ្លាំងដាក់ជួលបានចំណូលពីការជួល១ពាន់ដុល្លារនោះក្នុងមួយខែអ្នកអាចរកចំណូលបាន១ពាន់ដុល្លារពីការជួលដោយមិនចាំបាច់ចំណាយកម្លាំងនិងពេលវេលានោះទេ។ មានប្រភេទអចលនទ្រព្យជាច្រើនដែលអ្នកអាចវិនិយោគដើម្បីកសាងប្រភពចំណូលអកម្ម( passive income) មានដូចជាផ្ទះជួល អគារពាណិជ្ជកម្ម និងខុនដូជាដើម។ ៤. វិនិយោគលើផ្សារហ៊ុន បងប្អូនខ្លះធ្លាប់មើលរឿងហុងកុងឬរឿនចិនឃើញគេនិយាយពីការលេងភាគហ៊ុនប៉ុន្ដែមានពលរដ្ឋខ្មែរជាច្រើនមិនទាន់ដឹងទេថាប្រទេសកម្ពុជាយើងក៏មានផ្សារភាគហ៊ុនដែរ។ ផ្សារហ៊ុនកម្ពុជាមានឈ្មោះថាផ្សារមូលបត្រកម្ពុជា ដែលអនុញ្ញាតឲ្យសាធារជនទូទៅអាចទិញភាគហ៊ុនក្រុមហ៊ុនធំៗក្នុងស្រុកដែលបានចុះបញ្ជីលក់ភាគហ៊ុននៅលើផ្សារហ៊ុន មានដូចជា ធនាគារ អេស៊ីលីដា កំពង់ផែស្វយ័តក្រុងភ្នំពេញ កំពង់ផែស្វយ័តក្រុងព្រះសីហនុនិងរដ្ឋករទឹកស្វយ័តក្រុងភំពេញនិងក្រុមហ៊ុនផ្សេងៗជាច្រើនទៀត។ ជាក់ស្ដែងធនាគារ អេស៊ីលីដាគឺជាធនាគារដែលចុះបញ្ជីលក់ភាគហ៊ុននៅលើផ្សារហ៊ុន ដូច្នេះប្រជាពលរដ្ឋខ្មែរទូទៅសុទ្ធតែអាចក្លាយជាម្ចាស់ភាគហ៊ុនធនាគារ អេស៊ីលីដា តាមរយៈការទិញភាគហ៊ុន អេស៊ីលីដាលើផ្សារហ៊ុនខ្មែរ។ ឧទាហរណ៍ បើអ្នកដាក់ផែនការទិញហ៊ុនអេស៊ីលីដាសន្សំហើយបានចំណូលភាគលាភប្រចាំ២,៥០០ដុល្លារនោះបើយកមកចែកនឹង១២ខែមានន័យថាក្នុងមួយខែអ្នកបានចំណូលពីភាគលាភជាង២០០ដុល្លារដោយមិនចាំបាច់ធ្វើអ្វីសោះ។ ជាពិសេសបើអ្នកដាក់ផែនការវិនិយោគរយៈពេលវែងអ្នកនឹងមានភាគហ៊ុនច្រើនហើយចំណូលពីភាគលាភក៏បានច្រើនទៅតាមហ្នឹងដែលអាចធ្វើឲ្យអ្នកមានសេរីភាពហិរញ្ញវត្ថុពោលគឺទោះជាមិនធ្វើការក៏នៅតែមានចំណូលតាមរយៈភាគលាភពីការវិនិយោគហ៊ុនរបស់អ្នក។ ទាក់ទងនឹងការវិនិយោគភាគហ៊ុននេះដែរ ខ្ញុំក៏មានFacebook page ឈ្មោះ Toeuy Hong-ទឿយ ហុងដែលខ្ញុំតែងតែចែករំលែកទាក់ទងនឹងការវិនិយោគភាគហ៊ុនហើយក៏មានវគ្គបង្រៀនវិនិយោគលើផ្សារហ៊ុនផងដែរ។ សម្រាប់បងប្អូនរកចំណូលបានច្រើនតែមិនដែលសល់លុយ រកលុយបានមិនចេះចាត់ចែងនិងមិនចេះសន្សំលុយឲ្យសល់ ហើយសល់លុយមិនដឹងធ្វើម៉េចឲ្យលុយកើន អាចសាកល្បងអានសៀវភៅលុយពិតរបស់ Business Cambodia។ កក់សៀវភៅលុយពិតឥឡូវនេះតម្លៃត្រឹមតែ១០ដុល្លារប៉ុណ្ណោះ។ ដើម្បីកក់មុនសូមចុចទីនេះ https://t.me/hang24271៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T09:28:07.294Z", "category": "ហិរញ្ញវត្ថុ", "views": 893, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រយ័ត្នរកស៊ីអត់ទាន់គេ! មកដឹងគន្លឹះ៤យ៉ាង បង្កើនការលក់ ក្នុងយុគសម័យឌីជីថល	https://business-cambodia.com/articles/sale-tips-for-seller	ក្នុងយុគសម័យឌីជីថលនេះ ការមិនចេះប្រើប្រាស់ Facebook ប្រៀបបាននឹងការរកស៊ី មិនដឹងទីផ្សារអញ្ចឹងដែរ ព្រោះបច្ចុប្បន្នមនុស្សភាគច្រើនទំនាក់ទំនងគ្នាតាមរយៈវា មិនថាជាការកម្សាន្ត ការផ្សាយពាណិជ្ជកម្មជាដើម ហេតុនេះហើយទើបថ្ងៃនេះ យើងនឹងនាំប្អូនឱ្យចេះផ្សាព្វផ្សាយតាមរយៈបណ្តាញសង្គមមួយនេះ ដែលវាអាចទាញភ្ញៀវស្គាល់កាន់តែច្រើនឡើងពីមួយថ្ងៃទៅមួយថ្ងៃ។ ១. ប្រើរូបថតច្រើនជាងមួយ៖ ការបង្ហោះរូបភាពច្រើន ប្រៀបដូចជាអ្នកបង្ហាញនៅជម្រើសច្រើនទៅពួកគេផងដែរ។ មួយវិញទៀតក្នុងករណីអ្នកលក់សម្លៀកបំពាក់ អ្នកអាចបង្ហោះរូបភាពរបស់របរសំលៀកបំពាក់នៅលើផ្ទៃខាងក្រោយពណ៌ស ដើម្បីឱ្យរូបភាពរបស់អ្នកកាន់តែច្បាស់ និងទាក់ទាញ និងស្រស់ស្អាតជាងមុន ហើយវាកាន់តែស្អាតថែមទៀតប្រសិនបើអ្នកតារាម៉ូដែលពាក់វាទៀតនោះ។ ២. បង្កើតប័ណ្ណបញ្ចុះតម្លៃ៖ ការបញ្ចុះតម្លៃលើបណ្តាញសង្គមគឺជាវិធីសាស្រ្តមួយដំណើរការល្អមែនទែន ដោយអ្នកត្រូវកំណត់ចំនួនគូប៉ុងដែលត្រូវចែកជូនឱ្យច្បាស់លាស់ (ឧទាហរណ៍សម្រាប់អ្នកស៊ែរ៥០នាក់ដំបូង នឹងទទួលបានការបញ្ចុះតម្លៃ ៥០%!") ក្នុងរយៈពេលកំណត់ណាមួយ ("ការលក់ ៤៨ ម៉ោងចាប់ផ្តើមឥឡូវនេះ!") ដែលការធ្វើបែបនេះនឹងជំរុញឱ្យអតិថិជនមានសកម្មភាពទិញរហ័ស។ ៣. រួមបញ្ចូលការពិនិត្យអតិថិជន៖ ការសួរមតិពីអតិថិជនរបស់អ្នក និងការវាយតម្លៃនៃផលិតផលរបស់អ្នក វាជួយបង្កើតភាពជឿជាក់នៃគេហទំព័ររបស់អ្នក ដោយអ្នកអាចដាក់សញ្ញាផ្កាយដើម្បីជាការសម្គាល់ សម្រាប់ផ្កាយ១មានន័យថាមិនល្អ ២)គ្រាន់បើជាងលេខ១ ៣)ល្អ ៤)ល្អណាស់ ៥)ល្អឥតខ្ចោះ។ នៅពេលដែលអ្នកធ្វើបែបនេះ អ្នកមិនត្រូវតែអាចដឹងអំពីចំណុចខ្សោយ និងចំណុចខ្លាំងខ្លួនឯងប៉ុណ្ណោះទេ វាថែមទាំងធ្វើឱ្យភ្ញៀវកាន់តែទុកចិត្តអ្នកកាន់តែខ្លាំងថែមទៀត។ ៤. បន្ថែមរូបភាព ឬវីដេអូជាការបង្ហាញផលិតផល៖ វានឹងជួយអតិថិជនឱ្យ ស្រមៃមើលផលិតផលរបស់អ្នកជា ផ្នែកមួយនៃជីវិតរបស់ពួកគេ។ អត្ថបទដោយ៖ សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T09:23:57.046Z", "category": "កំពូលអ្នកលក់", "views": 1760, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
លោកសួន ចាន់វីរៈ ចាយទុនជាង ២ពាន់ដុល្លារ ចាប់របរលក់គ្រឿងសមុទ្រមួយថ្ងៃលក់ចេញបានរាប់រយគីឡូ	https://business-cambodia.com/articles/soun-virak	លោក សួន ចាន់វីរៈ បច្ចុប្បន្នគឺជាថៅកែហាងសមុទ្រធំមួយដែលលោកបានចាប់ផ្តើមពីទុនជាង ២ពាន់ដុល្លារប៉ុណ្ណោះ តែដោយសាររកស៊ីមានភាពស្មោះត្រង់ជាមួយភ្ញៀវ និងលក់របស់មានគុណភាពល្អ រហូតធ្វើឱ្យលោកអាចពង្រីកហាងបាន ២ទីតាំងឯណោះ។ នៅក្នុងបទសម្ភាសន៍ជាមួយចាបក្រហម ថៅកែវ័យក្មេងលោក ចាន់វីរៈ ដែលជាម្ចាស់ហាងកំពតគ្រឿងសមុទ្របាននិយាយថា លោកបានចាប់ផ្តើមរបរលក់គ្រឿងសមុទ្រនេះតាំងពីឆ្នាំ ២០១៨ មកម្លេះ ជាមួយដើមទុនប្រមាណជាង ២ពាន់ដុល្លារ ដោយលោកបានកម៉្មង់ទិញគ្រឿងសមុទ្រពីបងប្អូនអ្នកទូកនេសាទ សម្រាប់ការលក់រាយបន្តដល់អតិថិជន ដែលបានកម៉្មង់ទិញតាមរយៈអនឡាញជាហូរហែល។ បន្ទាប់មកទៀតក៏មាន ម្ចាស់អាហារដ្ឋាន ភោជនីយដ្ឋាន អ្នកយកលក់បន្តមកទំនាក់ទំនងដើម្បីកម៉្មង់ដុំ។ រហូតដល់សព្វថ្ងៃនេះ លោកមានពីរទីតាំងហើយគឺនៅខេត្តកំពត និង ភ្នំពេញ សម្រាប់ដំណើរការផ្តត់ផ្គង់ដុំនិងរាយគ្រឿងសមុទ្រប្រចាំថ្ងៃ។ លោកចាន់វីរៈ បានបន្តទៀតថា ចំពោះផលលំបាកដំបូងដែលលោកបានជួបពេលរកស៊ីគ្រឿងសមុទ្រនេះគឺខ្វះប្រភពផ្តត់ផ្គង់គ្រប់គ្រាន់ និង ខ្វះបទពិសោធន៏ពិនិត្យមើលគុណភាពដែលឆ្លើយតបអោយត្រូវតម្រូវការអតិថិជនចង់បាន ដោយសារតែនេះជារបរលើកដំបូងដែលលោកបានសម្រេចចិត្តធ្វើវា។ ប៉ុន្តែទោះជាជួបរឿងលំបាកយ៉ាងណា ក៏លោកតែងតែព្យាយាមរកអ្នកផ្គត់ផ្គង់ណាដែលច្បាស់លាស់រហូតធ្វើឱ្យគ្រឿងសមុទ្រលោកមានការកើនឡើងជាខ្លាំងជាពិសេស តម្រូវក្តាមថ្មពង ក្តាមថ្ម។ មិនតែប៉ុណ្ណោះលោកក៏មានដៃគូផ្តត់ផ្គង់ច្បាស់លាស់ផងនោះលោកបានចាប់ផ្តោតលើរបរបោះដុំក្តាមថ្មពង ក្តាមថ្ម សម្រាប់ការផ្តត់ផ្គង់សម្រាប់ភោជនីយដ្ឋាន អាហារដ្ឋានគ្រឿងសមុទ្រ និងការលក់បន្តនានា ទៅគ្រប់ ខេត្ត/ក្រុង។ ថៅកែហាងកំពតគ្រឿងសមុទ្រ បានបន្ថែមទៀតថា ហាងរបស់លោកក៏មានផ្គត់ផ្គង់រាយគ្រឿងសមុទ្រស្រស់ៗច្រើនមុខដូចជា ក្តាមថ្ម ក្តាមសេះ បង្គា ត្រី មឹក អ៊យស្ទ័រ -ល- ជាមួយការទទួលសេវាចម្អិនមុខម្ហូបឆ្ងាញ់ៗ។ មិនតែប៉ុណ្ណោះសម្រាប់គ្រឿងសមុទ្ររបស់លោកក្នុងមួយថ្ងៃលក់បានខ្ទង់ ១រយគីឡូផងដែរ។ លោកចាន់វីរៈ បានបញ្ជាក់ថា គិតមកដល់ពេលនេះរបរលក់គ្រឿងសមុទ្រលោកមាន ២ ទីតាំងហើយ ដោយទីតាំងទី១គឺនៅខេត្តកំពត ចំណែកទីតាំងទី២គីនៅទីក្រុងភ្នំពេញ សម្រាប់សាខាភ្នំពេញ ក៏មានសេវាកម្មរៀបចំ មុខម្ហូបគ្រឿងសមុទ្រច្រើនមុខជា ប្រអប់ធំ & ប្រអប់តូច សម្រាប់តម្រូវការកុម៉្មង់ ដែលអតិថិជន ក៏អាចកុម៉្មង់តាមរយៈក្រុមហ៊ុនដឹកជញ្ជូនម្ហូបដូចជា foodpanda nham24 Egets ជាដើម៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T09:17:22.350Z", "category": "ចាប់ផ្តើមអាជីវកម្ម", "views": 1085, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រថុយខ្ចីលុយធនាគារ រកស៊ីជាមួយមនុស្ស ៥ប្រភេទនេះ អត្រាហានិភ័យខ្ពស់ ងាយផុងបំណុលវ័ណ្ឌក	https://business-cambodia.com/articles/5-types-of-people-should-not-do-business-with	ការរកស៊ីគឺជារឿងមួយដែលល្អ ប៉ុន្តែវានឹងប្រែជាអាក្រក់ ប្រសិនបើអ្នករកស៊ីជាមួយមនុស្សខុស។ បើសិនជាអ្នកមិនទាន់មានជំនាញក្នុងការមើលមនុស្សទេ អ្នកមិនគួរសម្រេចចិត្តយកលុយសន្សំ ឬប្រថុយខ្ចីលុយពីធនាគារមករកស៊ី ឬវិនិយោគជាមួយមនុស្សទាំង ៥ប្រភេទខាងក្រោមនេះនោះទេ ព្រោះវានឹងធ្វើឱ្យដើមទុនរបស់អ្នកស្ថិតនៅក្នុងកម្រិតហានិភ័យខ្ពស់ ប្រឈមនឹងការបាត់បង់ ហើយអាចនឹងរុញអ្នកឱ្យធ្លាក់ក្នុងរណ្ដៅបំណុលវ័ណ្ឌកទៀតផង។ ១. មនុស្សគ្មានផែនការអាជីវកម្មច្បាស់លាស់ សូមកុំរកស៊ីជាមួយអ្នកណាម្នាក់ ដោយសារតែអ្នកចូលចិត្តគាត់ ឬប្រើអារម្មណ៍មួយឆាវៗមករកស៊ីឱ្យសោះ ប៉ុន្តែអ្នកត្រូវរកស៊ីជាមួយមនុស្សដែលមានផែនការរកស៊ីច្បាស់លាស់ទើបជាជម្រើសល្អ។ ការរកស៊ីសម័យបច្ចុប្បន្ន មានការប្រកួតប្រជែងខ្ពស់ណាស់ ប្រសិនបើរកស៊ីដោយមិនបានគិតវិភាគស៊ីជម្រៅ គ្មានផែនការសម្រាប់ធ្វើ គ្មានផែនការបង្ការហានិភ័យ គ្មានយុទ្ធសាស្ត្រលក់ យុទ្ធសាស្ត្រគ្រប់គ្រង យុទ្ធសាស្ត្រធ្វើទីផ្សារទេ កុំទាន់ប្រថុយរកស៊ីជាមួយបុគ្គលម្នាក់នោះឱ្យសោះ។ ប្រសិនបើរកស៊ីតាមអារម្មណ៍ ដើមទុនអ្នកងាយនឹងបាត់បង់ ហើយមិត្តភាពអាចនឹងប្រែជាសត្រូវនឹងគ្នា មើលមុខលែងចំក៏ថាបាន។ ២. មនុស្សគ្មានជំនាញ និងគ្មានបេះដូងជាមួយអាជីវកម្ម កុំរកស៊ីជាមួយមនុស្សដែលគ្មានជំនាញច្បាស់លាស់លើអាជីវកម្មដែលគ្រោងនឹងធ្វើនោះ ព្រោះមនុស្សដែលគ្មានជំនាញរកស៊ី ពិបាករកស៊ីឱ្យចំណេញណាស់។ មួយវិញទៀត មនុស្សដែលមានតែទ្រឹស្ដីលើជំនួញនោះ ក៏មិនទាន់គួរឱ្យទុកចិត្តនោះដែរ ព្រោះចំណេះខុសពីជំនាញ ហើយជំនាញច្បាស់ វាកើតចេញពីបទពិសោធន៍ធ្លាប់អនុវត្តច្រើនផងដែរ។ មួយវិញទៀត ប្រសិនបើបុគ្គលម្នាក់នោះមានជំនាញដែរ តែគាត់គ្មានបេះដូងជាមួយអាជីវកម្មនោះ ក៏អាចនឹងងាយឱ្យគាត់បោះបង់ ហើយចុងក្រោយបរាជ័យផងដែរ។ ៣. មនុស្សកំពុងមានបញ្ហាហិរញ្ញវត្ថុ រកស៊ីជាមួយមនុស្សមានបញ្ហាហិរញ្ញវត្ថុ គឺមានហានិភ័យខ្ពស់ ប្រៀបដូចជាអ្នកជិះទូកដល់ពាក់កណ្ដាលទន្លេ ហើយគេសុំពុះទូកជាពីរ ដើម្បីជិះត្រឡប់បកមកច្រាំងវិញអ៊ីចឹងដែរ គឺប្រឈមនឹងលិចទូកស្លា.ប់ទាំងអស់គ្នា។ និយាយឱ្យងាយយល់ ពេលរកស៊ីជាមួយគ្នាបានមួយរយៈពេលខ្លី គេអាចនឹងសុំដកទុនឈប់រកស៊ី ព្រោះបញ្ហានេះ បញ្ហានោះ ចុងក្រោយបន្ទុកទាំងអស់នឹងធ្លាក់មកលើអ្នកវិញ នាំបញ្ហារាប់រយជំពូកឱ្យអ្នកត្រូវដោះស្រាយ។ ៤. មនុស្សគ្មានភាពស្មោះត្រង់ មនុស្សមានជំនាញ មានបទពិសោធន៍ មានដើមទុនច្រើនយ៉ាងណាក៏ដោយ បើសិនមនុស្សម្នាក់នោះចូលចិត្តខ្សែលើ ចូលចិត្តកេងចំណេង ឬជាមនុស្សក្រឡេចក្រឡុចគ្មានភាពស្មោះត្រង់ទេ អ្នកមិនគួរប្រថុយរកស៊ីជាមួយនោះទេ ព្រោះចុងក្រោយ អ្នកអាចនឹងក្លាយជាចំណីដែលគេធ្វើស៊ីក៏ថាបាន។ ៥. មនុស្សគិតនិងធ្វើអ្វីងាយៗពេក មនុស្សដែលចូលចិត្តគិតអ្វីវិជ្ជមានជ្រុល រកស៊ីគិតតែផលចំណេញ មើលរំលងចំពោះបញ្ហានានាអាចកើតឡើង រកស៊ីដោយគ្មានកុងត្រា កិច្ចសន្យា និងបំពេញផ្លូវច្បាប់ឱ្យច្បាស់លាស់ទេ គឺអាចនឹងធ្វើឱ្យបញ្ហាកើតឡើងបានគ្រប់ពេល។ រកស៊ីច្បាស់យ៉ាងណា ពូកែយ៉ាងណា កុំភ្លេចផ្ដោតលើការត្រៀមខ្លួនដោះស្រាយបញ្ហាផង និងត្រូវបំពេញផ្លូវច្បាប់ជាមួយគ្នាឱ្យច្បាស់លាស់ ទើបអាចជួយឱ្យការរកស៊ីជាមួយគ្នាបានយូរអង្វែង ជៀសផុតពីការឈ្លោះប្រកែកបែកបាក់គ្នានាពេលអនាគត។ ជារួមមានប្រភេទមនុស្សជាច្រើនទៀត ដែលអ្នកគួរប្រយ័ត្ន ប្រសិនបើអ្នកចង់រកស៊ីជាមួយ ព្រោះប្រសិនបើអ្នករើសមនុស្សរកស៊ីជាមួយខុសហើយ សូមឈប់រំពឹងថាការរកស៊ីជោគជ័យទៅ ព្រោះរើសមនុស្សខុសតាំងពីដំបូងហើយ អ្នកប្រឈមនឹងការដោះស្រាយរាប់រយជំពូក រហូតដល់អាជីវកម្មបែកបាក់ ក្ស័យធន ប្រសិនបើអ្នកមិនទាន់ជាមនុស្សរឹងមាំទេនោះ។ ជាទស្សនៈ ឬបទពិសោធន៍អ្នកវិញ តើអ្នកគិតថាមនុស្សប្រភេទណាខ្លះដែលអ្នកមិនគួររកស៊ីជាមួយ? ទទួលបានចំណេះដឹងល្អៗជាច្រើនទៀត លើផេកផ្ទាល់ខ្លួនខ្ញុំ Long Vathanak - ឡុង វឌ្ឍនៈ តេឡេក្រាម៖ 096 351 7713  សៀវភៅ "ស្មុគស្មាញ" ជួយឱ្យជីវិតអ្នក រស់នៅមានក្ដីសុខច្រើនជាងមុន !	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T08:35:53.419Z", "category": "ភាពជាអ្នកដឹកនាំ", "views": 2457, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ទិញមិនងាយប៉ះឡានអន់! អ្នកជំនាញជើងចាស់ ប្រាប់ក្បួនទិញឡានមួយទឹក ពីអាមេរិក តម្លៃក្រោមទីផ្សារ	https://business-cambodia.com/articles/buy-seconhand-car-export	ទីផ្សារឡានមួយទឹកនាពេលបច្ចុប្បប្ននេះកំពុងតែវាយលុកទីផ្សារស្រុកខ្មែរខ្លាំងមែនទែន យ៉ាងណាមិញថ្ងៃនេះយើងនឹងលើកយកទីផ្សារឡានមួយទឹកនៅអាមេរិក ដែលភាគច្រើនឈ្មួញនិងម្ចាស់ការ៉ាសឡានធំៗ នាំចេញពីរកន្លែងនោះ ដើម្បី យកចែកចាយ ឬលក់បន្តនៅក្នុងទីផ្សារស្រុកខ្មែរជាហូរហែ ទិញចំឡានល្អប្រើទៅស្រួលគឺជារឿងសប្បាយចិត្ត តែបញ្ហាធំនោះចាយលុយអស់ច្រើនហើយ ទិញចំឡានមិនសូវល្អប្រើ ។ ដូចគ្នានេះដែរ អ្នកជំនាញនាំចូលឡានពីអាមេរិកម្នាក់ គឺអ្នកនាង សំ ចិន្តា  ធ្លាប់បានបង្ហើបប្រាប់ពីក្បួនខ្លះៗ ក្នុងការទិញឡានមួយទឹកៗពីអាមេរិកឱ្យចំឡានស្អាតៗ ហើយពេលលក់ ទៅវិញមិនខាត ថែមទាំងមានឱ្យកាសចំណេញទៀត ៖ ដេញថ្លៃផ្ទាល់ពីអាមេរិក ៖ បងប្អូនដែលជាអ្នករកស៊ីឡានភាគច្រើនប្រហែលជាបានដឹងហើយ ក្នុងការដេញថ្លៃឡានពីអាមេរិកផ្ទាល់តាមរយៈវេបសាយធំៗ និងល្បីៗនៅអាមេរិកដូចជា Copart.com, IAAI.com ,Manheim.com និង Lankh.com ជាដើម ក្រុមហ៊ុនទាំងនេះមានឡានមួយទឹកៗរាប់លានគ្រឿង សម្រាប់ដាក់ដេញថ្លៃនៅក្នុងវេបសាយ (មានឡានស្អាត ឡានបុក ឡានប៉ះ) តែត្រង់នេះ សូមបញ្ចាក់ថាទាល់ទាំងអស់គ្នាមានអាខោនទើបអាចចូលទៅដេញថ្លៃបាន។  ហើយបើចង់រកស៊ីឡាន និងមានអាខោនដេញថ្លៃឡានផ្ទាល់ពីអាមេរិក បងប្អូនទាំងអស់គ្នាអាចទំនាក់ទំបងទៅកាន់ Mars Auto Shipping ដោយសារតែក្រុមហ៊ុនមួយនេះដេញថ្លៃ និងនាំចូលរថយន្តជារាប់សិបគ្រឿងពីទីផ្សារអាមេរិក មកកម្ពុជា។ ទិញឡានពីការ៉ាសនាំចូលផ្ទាល់ ៖ បងប្អូនទាំងអស់គ្នាត្រូចចាំថា ទំនិញអ្វីក៏ដោយនៅពេលដែលឆ្លងកាត់បាតដៃច្រើន វានឹងមានតម្លៃកាន់តែខ្ពស់ជាពុំខាន ងាកមកកាន់ទីផ្សារឡានឯណេះវិញ ប្រសិនបើមានឈ្មួញម្នាក់លក់ឡានទៅឱ្យម្នាក់ទៀត ព្រោះតែចង់បានចំណេញព្យាយាមលក់បង្កើនតម្លៃ ហើយអ្នកទី ៣ និងទី៤នោះកាន់តែលក់លើសតម្លៃដូចអ្នកទី១ និងទី២ដែរព្រោះខ្លាចខាត និយាយអោយងាយយល់រកស៊ីមិនចំណេញប្រហែលគេមិនរកទេ។   ត្រង់នេះសូមបញ្ចាក់ថាក៏មានការ៉ាស់មួយចំនួនក៏នៅតែរក្សាតម្លៃដែរ ពោលគឺគេលក់ទៅតាមប្រភេទឡានស្អាតនិងមិនស្អាត តម្លៃក៏អាស្រ័យទៅតាមនោះដែរ ។ ហើយរឿងដែលអ្នករកស៊ីឡានភាគច្រើនយកចិត្តទុកដាក់ខ្លាំងបំផុតនោះគឺគុណភាព សេវាកម្ម ភាពស្មោះត្រង់ ភាពជឿជាក់ជូនភ្ញៀវរបស់ខ្លួន ដោយសារតែកេរ្តិ៍ឈ្មោះនិងយីហោគឺវារឿងសំខាន់សម្រាប់រកស៊ីនៅថ្ងៃមុខទៀត ។ ខ្ចីដៃគេប្រើសិន ៖ នៅក្នុងចំណុចមួយនេះគឺសំដៅទៅការទិញរថយន្តយកទៅជិះខ្លួនឯង ប្រសិនបើយើងចេះទិញនិងចេះមើលរថយន្តវាមិនមែនជាបញ្ហានោះទេ តែបញ្ហាធំនោះគឺយើងចេះមិនច្បាស់ ត្រង់ចំណុចនេះ ទាំងអស់គ្នាត្រូវស្វែងរកក្រុមហ៊ុន បងប្អូនឬអ្នកស្គាល់ជិតស្និតបំផុតនៅអាមេរិកជួយទិញឱ្យ ធ្វើបែបនេះទាំងអស់គ្នាមិនស្រពិចស្រពិលឡើយ គឺដឹងតែបានឡានស្អាតមកជិះ មិនសូវជាមានហានីភ័យឡើយ ។  សរុបមកអត្ថបទខាងលើនេះ គឺយើងចង់ឱ្យបងប្អូនទាំងអស់គ្នាត្រូវចេះរៀនសម្រេចចិត្ត និងឆ្លាតក្នុងការរកស៊ី ហើយបីចំណុចខាងលើនេះសង្ឃឹមថាបងប្អូនទាំងអស់គ្នាដកលុយ ពីហោប៉ៅបានត្រឹមត្រូវ ដែលអាចទិញបានឡានដែលមានតម្លៃធូរថ្លៃ និងចំឡានស្អាតយកមក ប្រើប្រាស់មានទំនុកចិត្តបំផុត ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T08:29:41.738Z", "category": "កំពូលអ្នកលក់", "views": 328, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ចាំតែថ្ងៃបើកការដ្ឋាន! រាជរដ្ឋាភិបាលនឹងសាងសង់ផ្លូវថ្មី ២ ខ្សែតម្លៃ ១៤០ លានដុល្លារនៅក្នុងខេត្ដសៀមរាប	https://business-cambodia.com/articles/new-road-in-siem-reap	រាជរដ្ឋាភិបាលកម្ពុជាបានបង្ហើបថា នឹងធ្វើការសាងសង់ផ្លូវថ្មីចំនួន ២ ខ្សែស្ថិតនៅភូមិសាស្រ្ដខេត្ដសៀមរាប ខណៈបច្ចុប្បន្នគម្រោងផ្លូវ ១ខ្សែកំពុងធ្វើការសិក្សា និងមួយខ្សែទៀតសិក្សាចប់រួចរាល់។ ហើយផ្លូវទាំង ២ ខ្សែនេះដែរ គ្រោងនឹងចំណាយសាងសង់សរុប ១៤០ លានដុល្លារអាមេរិក។ យោងតាមប្រសាសន៍សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា នៅក្នុងពិធីជួបសំណេះសំណាលជាមួយប្រជាពលរដ្ឋដែលស្ម័គ្រចិត្តរើចេញ ពីតំបន់រមណីយដ្ឋានអង្គរ ទៅរស់នៅតំបន់ពាក់ស្នែង កាលពីថ្ងៃទី២២ ខែតុលា ឆ្នាំ២០២២ បានឲ្យដឹងថា ផ្លូវទាំង២ខ្សែនេះនឹងសាងសង់កាត់តំបន់ពាក់ស្នែង ដោយក្នុងនោះផ្លូវមួយមានប្រវែងជាង ៥៥គីឡូម៉ែត្រ តម្លៃ ៤៦លានដុល្លារ និងមួយខ្សែទៀតប្រវែង ៤៦គីឡូម៉ែត្រ គ្រោងប្រើថវិកាជាង ៩៤លានដុល្លារ ក៏នឹងត្រូវសាសងនៅតំបន់នេះផងដែរ។ ថ្លែងនៅក្នុងពិធីខាងលើសម្ដេចបានបញ្ជាក់យ៉ាងដូច្នេះថា «កាលពីម្សិលមិញឯកឧត្ដម ស៊ុន ចាន់ថុល បានវាយមកខ្ញុំតាម Watsapp គឺមានផ្លូវមួយខ្សែល ដែលវាងក្រុងសៀមរាបខាងជើង ពួក ពាក់ស្នែង រុនតាឯក ដែលមានប្រវែងជាង ៥៥ គឺឡូវម៉ែត្រ ដែលត្រូវបញ្ចប់ការសិក្សាលទ្ធភាព ហើយគ្រោងប្រើប្រាស់ថវិការចំនួន ៤៦ លានដុល្លារអាមេរិក។ គម្រោងសាងសង់នេះ ត្រូវស្នើឡើងក្រោមប្រាក់កម្ចី របស់ធនាគារអភិវឌ្ឍន៍អាស៊ី ដែលគ្រោងនឹងអនុវត្ដនៅឆ្នាំ២០២៤ និងត្រូវសាងសង់ក្រាលជាប្រភេទប៉េតុង AC ទទឹង ១១ម៉ែត្រ បែងចែកជាង ២ កំណាត់។ កំណាត់ទី១ មានប្រវែង ៣៧ គីឡូវម៉ែត្រ ចាប់ពីផ្លូវជាតិលេខ ៦ ចាប់ពីទីប្រជុំជនស្រុកថ្មពួកដល់ផ្លូវជាតិលេខ ៦៧ ប្រើប្រាស់ថវិកាប្រមាណ ៣១ លានដុល្លារអាមេរិក និងកំណាត់ផ្លូវទី២ មានប្រវែង ១៨ គីឡូម៉ែត្រ ចាប់ពីផ្លូវជាតិ ៦៧ ដល់ផ្លូវជាតិលេខ ៦៤ ប្រើប្រាស់ថវិកាប្រមាណជាង ១៤ លានដុល្លារអាមេរិក»។ សម្ដេចមានប្រសាសន៍បន្ដថា «សម្រាប់គម្រោងមួយទៀត ស្ថាបនាផ្លូវវាងក្រុងសៀមរាបប៉ែកខាងត្បូង គឺប្រវែង ៤៥.៧៧ គីឡូម៉ែត្រ ត្រូវបានបញ្ជាប់ការសិក្សាហើយ ដែលគ្រោងនឹងប្រើប្រាស់ថវិការហូតដល់ ៩៤ លានដុល្លារអាមេរិក ដែលគម្រោងនេះអាចនឹងផលឥនទានដោយសាធារណៈរដ្ឋកូរ៉េ»៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T08:18:06.127Z", "category": "អចលនទ្រព្យ", "views": 728, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រោយផ្អាក ១២ ឆ្នាំ ពេលនេះវៀតណាមកំពុងត្រៀមលុយជាង ៦០០ លាន$សាងសង់រថភ្លើងក្រោមដីជាថ្មី	https://business-cambodia.com/articles/vietnam-plans-to-create-training-jobs-in-hanoi-asking-for-more-than-a-million-dollars	អាជ្ញាធររបស់ប្រទេសវៀតណាមត្រៀមថរិកាចំនួន៦៤៤លានដុល្លារបន្ថែមទៀតដើម្បីសាសង់រថភ្លើងក្រោមដីរបស់ខ្លួនឡើងវិញ ដើម្បីឱ្យការសាងសង់នេះ ត្រូវបញ្ចប់នៅក្នុងឆ្នាំ២០២៧។ នេះបើយោងតាមការចេញផ្សាយរបស់ VNEXPRESS កាលពីថ្ងៃទី២៣ ខែតុលា ឆ្នាំ២០២២។ ប្រភពដដែលបានឱ្យដឹងថាលោក Le Trung Hieu នាយករងនៃក្រុមប្រឹក្សាគ្រប់គ្រងផ្លូវដែកទីក្រុងហាណូយ (MRB) បាននិយាយថា គម្រោងនេះចាប់ផ្ដើមសាងសង់ក្នុងឆ្នាំ ២០០៨ ហើយគ្រោងនឹងបញ្ចប់នៅក្នុងឆ្នាំ២០២៧  ។ តាមការបញ្ជាក់របស់លោក Le Trung Hieu បានឱ្យដឹងថាផ្លូវរថភ្លើងក្រោមដីនេះគឺជាខ្សែរទី២ របស់ប្រទេសវៀតណាមដោយចាប់ផ្តើមពីតំបន់ទីក្រុង Nam Thang Long នៅភាគពាយព្យទៅកាន់ទីក្រុងហាណូយ និងបញ្ចប់នៅទីប្រជុំជន Hue Street នៃប្រទេសវៀតណាម។ គួរបញ្ជាក់ផងដែរថារថភ្លើងក្រោមដីមួយខ្សែរនេះត្រូវបានពន្យាពេលអស់១២ឆ្នាំមកហើយ ខណៈគណៈកម្មាធិការនៃទីក្រុងហាណូយកំពុងបំពេញរបាយការណ៍ស្តីពីសំណើនេះ មុននឹងដាក់ជូននាយករដ្ឋមន្ត្រីដើម្បីអនុម័ត៕ អត្ថបទដោយ៖ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T07:50:47.800Z", "category": "អចលនទ្រព្យ", "views": 147, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រាជនី Review ឡាន Supercar Blondie ធ្វើការច្រើនមិនសល់អី ងាកមកធ្វើយូធូប ចំណូល២០ម៉ឺន$/ ខែ	https://business-cambodia.com/articles/super-car-blondie-earn-from-youtube-and-income-20k-per-month	អ្នកនាង Alexandra Mary Hirschi តារាយូធូបស្រីដែលត្រូវបានគេឱ្យឈ្មោះថា រាជនីឡាន Super Car Blondie ធ្វើការងារច្រើនគ្មានសល់អី ជីវិតជួបរឿងបរាជ័យជាច្រើន ប៉ុន្តែនាងបានយកការស្រឡាញ់និងក្តីស្រមៃរបស់ខ្លួន បង្កើតជាវីដេអូលើយូធូប អាចទាញចំណូលបាន២០ម៉ឺនដុល្លារជាងក្នុងមួយខែ។ តារាយូធូបវ័យ៣៧ឆ្នាំល្បីឈ្មោះមួយរូបក្នុងពិភពលោក ដែលគេនិយមហៅថា Supercar Blondie ដែលជាអ្នក Review ឡានថ្លៃៗនិងល្បីៗឱ្យក្រុមហ៊ុនលំដាប់ៗ។ មុននឹងឈានដល់ភាពល្បីល្បាញនេះរូបនាងក៏ធ្លាប់បរាជ័យផងដែរក្នុងជីវិត។ ស្រ្តីដែលមានដើមកំណើតមកពីអូស្រ្តាលីរូបនេះ បានផ្លាស់ប្តូរមករស់នៅទីក្រុងឌូបៃក្រោយពីរៀបការជាមួយស្វាមីរបស់នាងរួច។ អ្វីៗមិនដូចការរំពឹងទុកនោះទេ ការមករស់នៅលើទឹកដីថ្មី នាងបានដាក់ពាក្យធ្វើការពីមួយកន្លែងទៅមួយកន្លែងអស់រយៈពេល៣ឆ្នាំ អ្នកទទួលភ្ញៀវនៅក្នុងធនាគារនិងការងារផ្សេងៗតែនាងធ្វើទាំងបង្ខំចិត្ត។ ក្រោយមកនាងក៏អាចរកឃើញគោលដៅរបស់ខ្លួនឯង គឺមានក្តីស្រឡាញ់ងប់ងុលជាមួយរថយន្តថ្លៃៗ នាងក៏សម្រេចចិត្តងាកមកធ្វើវីដេអូនៅលើយូធូបណែនាំអំពីឡាន។ នៅក្នុងវិស័យរថយន្តត្រូវបានគេចាត់ទុកថាជាការងាររបស់មនុស្សប្រុស ប៉ុន្តែនាងមិនបានចុះចាញ់នោះទេ នៅក្នុងបទសម្ភាសន៍ជាមួយ Nas Daily នាងបាននិយាយថា “ការចាប់ផ្តើមដំបូង រឿង២ដែលពិបាកបំផុតនោះគឺទីមួយ គឺខ្ញុំមិនមែនជាអ្នកជំនាញសម្រាប់ឡាន ទីពីរខ្ញុំមិនមែនជាមនុស្សប្រុស” នាងបានបន្តទៀតថា “កាលដំបូងៗនោះ ក្រុមហ៊ុនឡានផ្សេងៗមិនទទួលស្គាល់ខ្ញុំទេ អ្នកមានជំនាញពួកគេសើចចម្អកខ្ញុំ និងទុកវាជារឿងកំប្លែងទៅវិញ ប៉ុន្តែឥលូវនេះពួកគេដណ្តើមគ្នាមកសហការជាមួយខ្ញុំ”។ យ៉ាងណាមិញសម្រាប់ឆាណែលយូធូបរបស់នាងមានអ្នកតាមដាន ៩.៩៣លាននាក់ ដែលវីដេអូរបស់នាងរៀបរាប់អំពីឡាននីមួយៗ នាងបានគូសបញ្ជាក់ថានាងមិនមែនអ្នកជំនាញអ្វីនោះទេ ប៉ុន្តែដោយសារស្រឡាញ់ទើបយូរៗវាកើតជាជំនាញ។ សម្រាប់មូលហេតុដែលនាងអាចរកចំណូលបានពីវាព្រោះនាងជំនឿចិត្តថា វីដេអូបង្ហាញអំពីរថយន្តសម្រាប់អ្នកទស្សនា បើទោះបីពួកគេមិនចេះ ក៏គេនៅតែចង់ដឹងនិងឃើញដែរ ម្យ៉ាង៩៩% នៃប្រជាជនហើយដែលមិនមានជំនាញលម្អិតលើរថយន្តនេះ៕ ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T07:19:57.656Z", "category": "ភាពជាអ្នកដឹកនាំ", "views": 1464, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
តោះដាក់ពាក្យធ្វើការនៅព្រលានយន្តហោះ! ក្រុមហ៊ុនអាកាសយានដ្ឋានកម្ពុជា កំពុងប្រកាសរើសបុគ្គលិកជាច្រើននាក់	https://business-cambodia.com/articles/cambodia-airports	ឱកាសល្អកម្រមាន ចំពោះសិស្ស និស្សិត ដែលមានបំណងនិងក្តីស្រមៃចង់ធ្វើការនៅក្នុងព្រលានយន្តហោះ ពេលនេះក្រុមហ៊ុនអាកាសយានដ្ឋានកម្ពុជា កំពុងប្រកាសជ្រើសរើសបុគ្គលិកជាច្រើននាក់់ នៅក្នុងកម្មវិធី ពិព័រណ៍ការងារ និងផលិតភាពជាតិ របស់ NEA នៅថ្ងៃទី២៨-២៩ ខែតុលា ខាងមុខនេះ ដែលកម្មវិធីនឹងប្រព្រឹត្តិនៅអគារពាណិជ្ជកម្ម និងពិព័រណ៍កោះពេជ្រ។ ជាក់ស្តែង តាមការលើកឡើងរបស់ អ្នកនាង តែ ស្រីមុំ ប្រធានផ្នែកធនធានមនុស្សនៃក្រុមហ៊ុន អាកាសយានដ្ឋានកម្ពុជា បានមានប្រសាសន៍ថា “ដើម្បីជាការពង្រីកវិសាលភាពនូវសេវាកម្មរបស់ខ្លួនបន្ថែម ពេលនេះអាកាសយានដ្ឋានកម្ពុជាកំពុងត្រូវការបុគ្គលិកបម្រើការងារទៅតាមផ្នែកនីមួយៗជាច្រើនដូចជា ផ្នែក សេវាកម្មអ្នកដំណើរ ផ្នែកសវាកម្មផ្ទៃដី ផ្នែកបច្ចេកទេស និង ផ្នែកហិរញ្ញវត្ថុជាដើម”។ ដូចនេះសម្រាប់បេក្ខជន បេក្ខនារីកំពុងស្វែងរកការងារធ្វើ ក៏ដូចជាអ្នកដែលចង់ផ្លាស់ប្តូរបទពិសោធន៍ការងារជាមួយក្រុមហ៊ុនអាកាសចរណ៍ អាចធ្វើការដាក់ពាក្យបាននៅក្នុងពិរព័ណ៍នាពេលឆាប់ៗខាងមុខនេះ។ គួរបញ្ជាក់ផងដែរថា ក្រៅពីក្រុមហ៊ុនអាកាសចរណ៍ នៅមានក្រុមហ៊ុន ធនាគារ ស្ថាប័ន សហគ្រាសជាច្រើនផ្សេងទៀតជាង ១៥០ ក្រុមហ៊ុន ក៏កំពុងប្រកាសជ្រើសរើបុគ្គលិកក្នុងថ្ងៃតែមួយ កន្លែងតែមួយផងដែរ អាស្រ័យហេតុនេះសម្រាប់សិស្ស និស្សិត ដែលកំពុងតែស្វែងរកការងារ និងមានបំណងចង់ធ្វើការនៅតាមក្រុមហ៊ុនល្បី អាចធ្វើការដាក់ពាក្យនៅក្នុងកម្មវិធី ពិព័រណ៍ការងារ និងផលិតភាពជាតិ របស់ NEA នៅថ្ងៃទី២៨-២៩ ខែតុលា ខាងមុខនេះ ដែលនឹងប្រព្រឹត្តិនៅអគារពាណិជ្ជកម្ម និងពិព័រណ៍កោះពេជ្រ៕   អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T07:03:00.744Z", "category": "ចាប់ផ្តើមអាជីវកម្ម", "views": 44114, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឃើញម៉ូតផ្ទះស្អាត តម្លៃល្អ កុំចេះតែទិញ! ប្រសិនរំលងចំណុចទាំង៥ នេះលោកអ្នកប្រាកដជាដេកស្ដាយលុយ	https://business-cambodia.com/articles/tip-5-befor-buy-house	ជាទូទៅទិញផ្ទះមិនមែនគ្រាន់តែទៅមើលហើយឃើញ ម៉ូតផ្ទះស្អាត តម្លៃល្អ រួចចុះកុងត្រាទិញតែម្ដងនោះទេ ជួនកាលអ្នកខ្លះចុះកុងត្រាហើយរស់មិនបានប៉ុន្មានផងក៏មានបញ្ហាទៅហើយ។ អ៊ីចឹងមុននឹងទិញផ្ទះ លោកអ្នកគួរតែថ្លឹងថ្លែងមើល ថាតើគម្រោងនេះយ៉ាងម៉េចដែរ ? ថ្ងៃនេះ Business Cambodia នឹងលើកយក៥ ចំណុចដែលអាចជួយឱ្យលោកអ្នកចៀសវាងរឿងដេកស្ដាយលុយពេលទិញផ្ទះហើយ ៖ ១.ទីតាំងគម្រោង នៅពេលដែលលោកអ្នកពេញចិត្តនឹងម៉ូតផ្ទះហើយ ទីតាំងគម្រោងក៏សំខាន់ណាស់ដែរ ដូច្នេះលោកអ្នកត្រូវមើលថាតើទីតាំងដែលលោកអ្នកចង់ទិញនោះមានទីតាំងល្អដែរឬទេ? ហើយមានការអភិវឌ្ឍន៍ដែរឬអត់? ហើយជាទីតាំងដែលត្រូវនឹងតម្រូវការរបស់លោកអ្នកដែរឬយ៉ាងណា? ២.តម្លៃ ទាក់ទងនិងតម្លៃគឹជាចំណុចមួយទៀតដែលត្រូវគិត លោកអ្នកត្រូវមើលថាតើទីតាំងជាមួយនិងម៉ូតផ្ទះវាសមនិងតម្លៃដែលគេដាក់លក់ឬទេ? ជាពិសេសលោកអ្នកក៏ត្រូវគិតពីការបញ្ចុះតម្លៃផ្សេងៗបន្ថែមទៀត ដូច្នេះទន្ទឹមនឹងតម្លៃរៀងខ្ពស់ លោកអ្នកត្រូវប្រៀបធៀបវាជាមួយនឹងទីតាំងរបស់គម្រោងផងដែរ។ ៣.លក្ខខណ្ឌបង់ប្រាក់ឬអត្រាការប្រាក់ នេះគឺជាចំណុចសំខាន់លោកអ្នកត្រូវសិក្សាមើលដែរថា តើអាត្រាការប្រាក់យ៉ាងម៉េច? សាកសមជាមួយលោកអ្នកឬអត់? ហើយនៅពេលដែលបង់ទៅ គួរមើលថាតើប៉ុន្មានឆ្នាំទើបដាច់។ ពេលខ្លះម៉ូតផ្ទះក៏ដូចជាតម្លៃបូករួមជាមួយ និងតំបន់គឺត្រូវចិត្តរបស់ លោកអ្នកហើយ តែងាកមកមើលតម្លៃនៃអាត្រាការប្រាក់វិញគឺពិបាកទទួលយកក៏មានដែរ។ នេះគឺជា ចំណុចសំខាន់ដែលលោកអ្នកគួរតែចេះថ្លឹងថ្លែងប្រៀបធៀបវាឱ្យច្បាស់។ ៤.គុណភាពសំណង់ គុណភាពសំណង់ក៏ចំណុចស៊ីសងគ្នាជាមួយតម្លៃនិងទីតាំងគម្រោងនេះផងដែរ ប្រសិនបើគម្រោងស្អាត ក៏ប៉ុន្តែលោកអ្នកមិនដឹងពីម្ចាស់គម្រោងនោះបែបណាឬក៏ម្ចាស់គម្រោងមិនមានបទពិសោធន៍ ដូច្នេះលោកអ្នកក៏ត្រូវតែដឹងដែរថាគម្រោងគាត់ពីមុនទទួលបានមតិបែបណាដែរពីអ្នកទិញ មិនប្រាកដថាលោកអ្នកទទួលបានតម្លៃល្អគុណភាពសំណង់អនក៏ពិបាកដែរ ព្រោះថាការទិញផ្ទះគឺវាទាក់ទងនទៅនឹងអនាគត។ ៥.ភាពស្របច្បាប់នៃគម្រោង ចំណុចចុងក្រោយនេះលោកអ្នកអាចពិនិត្យបាននៅពេលដែលទៅទិញគម្រោងគេនិងបង្ហាញ ពីចំណុចមួយចំនួនដែលជាភាពស្របច្បាប់ក្នុងគម្រោងរបស់គេ ដែលទាក់ទងនិងការសាងសង់ជាដើម៕ អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T05:10:10.842Z", "category": "អចលនទ្រព្យ", "views": 536, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទិញពេលនេះចំណេញ? ល្បីiPhone 14 ចុះថោកច្រើនណាស់ មកដឹងតម្លៃលក់ iPhone នៅចុងខែនេះ	https://business-cambodia.com/articles/iphone-new-price	Apple គឺជាក្រុមហ៊ុនលក់ផលិតស្មាតហ្វូនលំដាប់ពិភពលោក ជារៀងរាល់ឆ្នាំក្រុមហ៊ុនមួយនេះតែងតែ បញ្ចេញផលិតផលរបស់ខ្លួនជាច្រើនដូចជា នាឡិកា កុំព្យូទ័រ  កាស និងស្មាតហ្វូនជាច្រើនស៊េរី ប៉ុន្តែកាលពីថ្មីៗនេះ Apple បានប្រកាសថា ខ្លួនគ្រោង កាត់បន្ថយការផលិត iPhone ត្រកូល14 Plus  ហេតុផលនោះគឺដោយសារតែភាគហ៊ុនធ្លាក់ចុះ នេះបើយោងតាមការចុះផ្សាយសារព័ត៌មាន CNBC កាលពីថ្ងៃទី១៩ ខែតុលា ឆ្នាំ២០២២ ។ យ៉ាងណាមិញមានការបែកធ្លាយនៅព័ត៌មានជាច្រើន ទាក់ទងទៅនឹងតម្លៃរបស់ iPhone ហាក់បីដូចជា មានការធ្លាក់ថ្លៃច្រើន ពោលគឺអ្នកលក់រាយជាច្រើនកំពុងតែមានការដាក់លក់នៅក្នុងតម្លៃប្រកួតប្រជែងគ្នា តាមរយៈវេបសាយ ហើយម៉ូឌែលដែលមានអ្នកគាំទ្រច្រើនបំផុតនោះគឺ 14 Pro Max ខ្លះលក់តម្លៃ ៩៩៩ ដុល្លារ ខ្លះទៀតលក់តម្លៃ ១០០០ដុល្លារ ចំណែកវេបសាយខ្លះទៀតលក់បញ្ចុះតម្លៃរហូត៨00 ដុល្លារ អាស្រ័យទៅលើព័ត៌និងទំហំផ្ទុក ។ ខាងក្រោមនេះជាវេបសាយលក់រាយធំៗ ដែលទាំងអស់គ្នាអាចចូលទៅមើលបាន ៖ iPhone 14 Pro Max \| six months of free service at Mint Mobile iPhone 14 Pro Max \| up to $1000 off with trade-in at Verizon iPhone 14 Pro Max \| data plans starting under $10 a month iPhone 14 Pro Max \| up to $1000 off with trade-in at AT&T iPhone 14 Pro Max \| six months of free service at Mint Mobile iPhone 14 Pro Max \| up to $1000 off with trade-in at T mobile គួរជម្រាបផងដែរថា តម្លៃរបស់iPhone គឺតែងតែមានការប្រែប្រួលជានិច្ច ជាពិសេសអ្នកលក់រាយ ហើយតម្លៃប្រែប្រួលនេះដែរ អាចមកពីការធ្វើទីផ្សាររបស់គេឬមួយអាចមកពីពណ៌និងទំហំផ្ទុកជាដើម ហើយតម្លៃដែលបានបង្ហាញនៅខាងលើនេះគឺជាតម្លៃនៅក្រៅប្រទេស ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T05:06:33.148Z", "category": "កំពូលអ្នកលក់", "views": 1360, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
ទីផ្សារផលិតផលថែសម្រស់កាន់តែចង្អៀត អ្នកស្រី នៅ នភា ប្រើក្បួនលក់ថ្មីនេះ អាចលក់ដាច់ជាងមុនទ្វេដង	https://business-cambodia.com/articles/pichcheata-sale-business-tips	ក្នុងរយៈពេលប៉ុន្មានឆ្នាំចុងក្រោយនេះ ផលិតផលថែរក្សាសម្រស់បានរីកដុះដាលដូចផ្សិត ដែលវាទាមទារឱ្យម្ចាស់អាជីវកម្មទាំងអស់មានការប្រកួតប្រជែងខ្លាំង និងពិបាកវៃចូលទីផ្សារ។ យ៉ាងណាមិញ បើក្រឡេកទៅមើល អ្នកស្រី នៅ នភា វិញមិនត្រឹមតែលក់ដាច់តែប៉ុណ្ណោះទេ ថែមទាំងអាចលក់បានទ្វេដង ជាងមុនថែមទៀត។ យោងតាមបទសម្ភាសជាមួយក្រុមការងារ Business Cambodia អ្នកស្រី នៅ នភា ដែលត្រូវបានគេស្គាល់ថាជាម្ចាស់ប្រេនថែសម្រស់ខ្មែរ Pichcheata Co.,Ltd. បានថ្លែងប្រាប់ឱ្យដឹងថា មុនពេលដែលអ្នកស្រីចាប់លក់ ក៏ដូចជាបង្កើតផលិតផលថែសម្រស់ធម្មជាតិនេះឡើង អ្នកស្រីផ្ទាល់ក៏ធ្លាប់ប្រើប្រាស់ផលិតផលគីមីដែរ ដូច្នេះហើយអ្នកស្រីយល់អារម្មណ៍ថាវាប៉ះពាល់យ៉ាងមិចច្បាស់ ព្រោះតែបែបនេះហើយទើបលោកស្រីចង់ចូលខ្លួនជាអ្នកដោះស្រាយបញ្ហាអស់ទាំងនេះជូនដល់ប្រជាជនខ្មែរ ឱ្យបានប្រើប្រាស់ផលិតផលល្អ។ អ្នកស្រីបានបន្តទៀតថា “បច្ចុប្បន្នផលិតផលថែសម្រស់មានច្រើន ដោយការប្រគួតប្រជែងក៏ច្រើនដូចគ្នា ប៉ុន្តែរឿងមួយដែលអ្នកស្រីអាចយកផលិតផលរបស់ខ្លួនទៅប្រគួតជាមួយគេបាននោះគឺដោយសារ ផលិតផលរបស់អ្នកស្រី គ្មានប៉ះដល់សុខភាព ឆ្លងកាត់កាត់ត្រួតនិត្យត្រឹមត្រូវ និងអាចដោះស្រាយបញ្ហាជូនអតិថិជនបាន”។ ជាមួយគ្នានេះដែរ អ្នកស្រីក៏បានលើកយកគន្លឹះពិសេស១មកចែករំលែកបន្ថែមទៀតផងដែរ ដើម្បីចែកជូនបងប្អូនអ្នកអានទាំងអស់គ្នា៖ អ្នកស្រីបានលើកឡើងថា ក្រៅពី គុណភាពផលិតផល ជាទីប្រឹក្សាដ៏ល្អ និងជាអ្នកចែករំលែកចំណេះដឹងដល់អតិថិជនដ៏ពូកែម្នាក់ គឺមិនទាន់គ្រប់គ្រាន់នៅឡើយទេ ពោលគឺអ្នកស្រីបានចូលរួមក្លិបសិក្សាវគ្គខ្លី ដែលជាក្លិបនិយាយអំពីការបើកអាជីវកម្ម និងការជួយដោះស្រាយបញ្ហាលក់ផ្សេងៗទៀត។ លើសពីនេះ អ្នកស្រី និយាយទៀតថា មិនត្រឹមតែរៀនបានចំណេះទេ អ្នកស្រីថែមទាំងមានឱកាសបានជួបជាមួយអ្នកជំនួញផ្សេងៗថែមទៀត ដោយទទួលបានទាំងមិត្តភាព ស្គាល់មនុស្សថ្មី ហើយពួកគាត់នោះហើយជាអ្នក ជួយផ្សាព្វផ្សាយ ជួនយើងបន្ថែម។  ហើយការដើរក្រៅញឹកញាប់នេះហើយបានធ្វើឱ្យអ្នកស្រី មានមិត្តច្រើនជាងមុន ហើយទទួលបានភ្ញៀវកាន់តែច្រើនទ្វេដងថែមទៀត។ អ្វីដែលកាន់តែពិសេសនោះគឺ អ្នកស្រីមានរហូតដល់ទៅ ៦មុខែឯណោះ ដែលជាធម្មជាតិពិតៗ ដោយក្នុងនោះរួមមាន៖ ១. ស្ក្រាប់ខ្លួន រូបមន្តសាច់ចាំ ២. ស្ក្រាប់មុខរូបមន្តសាច់ចាំ ៣. ក្បុសសាប៊ូ ៤. តែឆុងអាហារបំប៉នសុខភាពអាយុ ៥. បរិសុទ្ធ (ប្រភេទប្រេងដូងអប់ពន្លៃរមៀតអាចធ្វើជា Cleanser Oil ក៏បានលាបស្បែកពោះបំបាត់រឺការពារសង្វារក៏បាន) ៦. លេវីតាមីន (នាំចូលពីប្រទេសថៃ) គួរជម្រាបផងដែរថា សម្រាប់បងប្អូនដែលចាប់អារម្មណ៍ ក៏ដូចជាចង់ដឹងព័ត៌មានកាន់តែច្បាស់អាចធ្វើការទំនាក់ទំនងតាមរយៈលេខទូរស័ព្ទ 031 5152 555/ 017 533030 ឬទៅកាន់ផេកផ្លូវការរបស់អ្នកស្រីដោយផ្ទាល់ Pichcheata Co.,Ltd. ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុប https://t.me/startupexpo2022  អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T05:04:48.169Z", "category": "កំពូលអ្នកលក់", "views": 477, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
អ្នកភ្នំពេញមានផ្ទះផ្លូវមុខ កុំទុកទំនេរចោល គួរពិចារណាធ្វើរបរ ៣ នេះ រកត្រូវមានចំណូលគ្រាក់ៗរាល់ថ្ងៃ	https://business-cambodia.com/articles/house-in-phnom-penh	ផ្ទះមិនត្រឹមតែជម្រកសម្រាប់ផ្តល់ភាពកក់ក្តៅនៅពេលគេងនិងការរស់នៅតែមួយមុខប៉ុណ្ណោះទេ ប៉ុន្តែផ្ទះក៏ជាទីកន្លែងដែលអាចបង្កើតជាប្រភពចំណូលបានផងដែរ ដោយសារបច្ចុប្បន្នមានបងប្អូនជាច្រើនដែលមានផ្ទះនៅផ្លូវមុខបានយកមកច្នៃជាកន្លែងរកស៊ី លក់អាហារ លក់ភេសជ្ជៈ និងជួលជាដើម។តែក្នុងចំណោមនោះក៏នៅតែមានបងប្អូនយើងផ្សេងទៀតបានទុកមុខផ្ទះឱ្យទំនេរចោល ដោយមិនបានច្នៃអ្វីនោះទេ ហេតុដូច្នេះនៅក្នុងថ្ងៃនេះ ក្រុមការងារចាប់ក្រហមក៏សូមលើកយកនូវមុខរបរចំនួន ៣ ដែលអ្នកផ្ទះផ្លូវមុខអាចពិចារណាធ្វើបាន ប្រសិនបើធ្វើត្រូវបានចំណូលគ្រាក់ៗរាល់ថ្ងៃ របរទាំងនោះរួមមាន ៖ ១.បើកជាតូបកាហ្វេ ឬ Milk Tea បច្ចុប្បន្នការលក់កាហ្វេ និង Milk Tea កំពុងតែរីកដុះដូចផ្សិត មានទាំងការបើកហាង និងតូបរទេះជាដើម ហេតុនេះហើយចំពោះអ្នកដែលមានផ្ទះជាប់ផ្លូវអាចសាកល្បងធ្វើបាន ដោយយើងអាចទៅរៀនជំនាញខ្លីដើម្បីយល់ដឹងពីបច្ចេកទេសឆុង និងរៀបចំ បន្ទាប់មកអាចយកមកលក់បាន បើយើងធ្វើឆ្ងាញ់នឹងមានភ្ញៀវកម្មង់ទិញអាចរកចំណូលបានរាល់ថ្ងៃ។ ២.បើកជាម៉ាត ឬកន្លែងលក់គ្រឿងក្រអូប ប្រសិនបើបងប្អូនមិនមានចំណាប់អារម្មណ៍ឬជំនាញទាក់ទងនឹងការឆុងកាហ្វេអាចងាកមកការលក់ជាគ្រឿងក្រអូប ឬបើកជាម៉ាតលក់ទំនិញចម្រុះវិញក៏បាន។ប្រសិនបើខ្វះទុនយើងអាចលក់ដំបូងនៅលើអនឡាញសិនក៏បាន បន្ទាប់ពីដើរហើយចាំបើកជាកន្លែងលក់ក៏បាន ព្រោះយើងអាចមានចំណូលបានពីរច្រកមានទាំងចំណូលផ្ទាល់ និងចំណូលតាមអនឡាញ។ ៣.លក់ប្រភេទអាហារតាមផ្លូវ ក្រៅពីការបង្កើតម៉ាត កន្លែងលក់ភេសជ្ជៈ បងប្អូនក៏អាចងាកមកចាប់របរលក់់អាហារតាមផ្លូវបានដែរ ពេលព្រឹកអាចលក់ជាបាយស្រូប និងអាហារសម្រន់សម្រាប់អ្នកធ្វើការពេលព្រឹក ចំណែកពេលល្ងាចយើងអាចជាការលក់ពងមាន់អាំង ប្រហិត ឬអាហារបែប Street Food ផ្សេងៗទៀតបាន។ការធ្វើបែបនេះថ្វីបើហត់បន្តិច ប៉ុន្តែវាក៏អាចចំណូលបានប្រចាំថ្ងៃសម្រាប់យើងដែរ ហេតុហើយសម្រាប់បងប្អូនដែលមានផ្ទះជាប់ផ្លូវ មានគេឆ្លងកាត់ជាប្រចាំនោះអាចពិចារណាធ្វើបាន។ គួរបញ្ជាក់ផងដែរថា ចំពោះរបរដែលក្រុមការងារបានរៀបរាប់ខាងលើសង្ឃឹមថានឹងអាចផ្តល់ជាការពិចារណាសម្រាប់បងប្អូនទាំងអស់ដែលមានផ្ទះនៅផ្លូវមុខសាកល្បងធ្វើបាន ជាពិសេសស្រ្តីមេផ្ទះដែលគាត់ចង់បង្កើតប្រភពចំណូលបន្ថែម៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T04:39:09.077Z", "category": "ចាប់ផ្តើមអាជីវកម្ម", "views": 1190, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
វិស្វករ១រូបចោលការងារ ចំណូលជាង៨ម៉ឺន$ ងាកមកធ្វើវីដេអូម្ហូបបង្ហោះ ទាញចំណូលអកម្មរាប់ម៉ឺន$ក្នុង១ខែ	https://business-cambodia.com/articles/jennese-earning-tips	អ្នកស្រី Jannese Torres ធ្លាប់ធ្វើការជាវិស្វកររកចំណូលបានប្រមាណ ៨ម៉ឺនដុល្លារក្នុងមួយឆ្នាំ ប៉ុន្តែគាត់បានសម្រេចចិត្តបោះបង់ការងារមួយនេះចោល ព្រោះតែមានអារម្មណ៍ថាវាមិនមែនជាចំណូលចិត្តរបស់គាត់។ អ្នកស្រីបានងាកមកផលិតវីដេអូម្ហូបអាហារបង្ហោះចូលទៅក្នុង គេហទំព័រមួយឈ្មោះថា Delish D’Lites ដើម្បីបានធ្វើអ្វីដែលខ្លួនឯងចូលចិត្ត ព្រមទាំងបង្កើតប្រភពចំណូលថ្មីបានយ៉ាងច្រើនថែមទៀត។ នេះបើយោងតាមការចុះផ្សាយរបស់សារព័ត៌មាន CNBC។ អ្នកស្រី Jennese បានចំណាយពេល៣ឆ្នាំ ទម្រាំ Delish D’Lites គ្រប់ចំនួនអាចរកចំណូលបាន ដោយគាត់បានបង្ហោះអត្ថបទទាក់ទងនឹងចំណេះដឹងម្ហូបអាហារ និងរូបមន្តធ្វើម្ហូប ហើយរួមទាំងវីដេអូចម្អិនមួយថ្ងៃម្ដង រហូតដល់មានអ្នកអ្នកមើលប្រចាំខែចំនួន ១៥,០០០នាក់។ ក្រោយពេលអាចរកចំណូលពី Website មួយនេះបានអ្នកស្រី ក៏ចាប់អារម្មណ៍ទៅលើការចាត់ចែងហិរញ្ញវត្ថុ ដូច្នេះគាត់ក៏បានបង្កើត Website ថ្មីមួយទៀតមានឈ្មោះថា Yo Quiero Deinero ដើម្បីចែករំលែកអំពីហិរញ្ញវត្ថុផ្ទាល់ខ្លួន ព្រមទាំងបទពិសោធន៍ចាត់ចែងលុយកាក់របស់គាត់ផ្ទាល់។ បច្ចុប្បន្ននេះ អ្នកស្រីមានប្រភពចំណូលជាច្រើន ដែលមួយចំនួនជាប្រភេទចំណូលអកម្ម រួមមានការផ្សាយពាណិជ្ជកម្ម ទីផ្សារសម្ព័ន្ធ ការចូលរួមនិយាយពីវាសគ្មិនផ្សេង វគ្គសិក្សាឌីជីថល ព្រមទាំងការផ្សាយឱ្យម៉ាកយីហោ។ រួមបញ្ចូលទាំងអស់ គាត់ទទួលបានចំណូលគោលជាមធ្យមប្រមាណ ៣៥,០០០ដុល្លារក្នុងមួយខែ និងចំណូលអកម្មជាង ១ម៉ឺនដុល្លារថែមទៀត។ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T04:34:42.210Z", "category": "ហិរញ្ញវត្ថុ", "views": 506, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
លឺថា ហុងដា DREAM បានផ្លាស់ប្តូររូបរាងថ្មីទាំងស្រុង???	https://business-cambodia.com/articles/honda-dream	ក្រុមហ៊ុន អិន ស៊ី អិច បានបញ្ចញនូវ Teaser របស់ ហុងដា DREAM នៅលើទំព័រហ្វេសបុកផ្លូវការរបស់ខ្លួន ហើយនេះជាការបង្ហាញអំពីតម្រុយនៃការផ្លាស់ប្តូររូបរាងថ្មីទាំងស្រុងរបស់ ហុងដា Dream អង្រួនបេះដូងអ្នកប្រើប្រាស់ឲ្យនៅមិនស្ងប់ គេងមិនលក់ បក់មិនល្ហើយ ទន្ទឹងរង់ចាំ ថាតើនឹងមានអ្វីផ្លាស់ប្តូរខ្លះទៅ? ចង់ដឹងថា ហុងដា Dream នឹងចេញលក់ជាផ្លូវការនៅពេលណា រូបរាងពីខាងក្រៅមានការផ្លាស់ប្តូអ្វីខ្លះ មានបំពាក់នូវបច្ចេកវិទ្យាថ្មីៗ អ្វីខ្លះ ? តាមដែលតម្រុយរបស់ក្រុមហ៊ុន អិន ស៊ី អិច យើងជឿជាក់ថា វត្តមានរបស់ ហុងដា Dream គឺមិនយូរនោះទេ។ ដូច្នេះកុំភ្លេចតាមដានគ្រប់ប្រព័ន្ធបណ្តាញសង្គមផ្លូវការរបស់ក្រុមហ៊ុន អិន ស៊ី អិច ដូចជាដើម្បីទទួលបានព័ត៌មាននានានៃការមកដល់នៃ All New Honda Dream មុនគេ៖ គេហទំព័រហ្វេសបុកផ្លូវការ FB: https://bit.ly/FBAllNewHondaDREAMCOMINGSOON ប្រព័ន្ធបណ្តាញសង្គម TT: https://bit.ly/TTAllNewHondaDREAMCOMINGSOON ប្រព័ន្ធបណ្តាញសង្គម IG: https://bit.ly/IGAllNewHondaDREAMCOMINGSOON ប្រព័ន្ធបណ្តាញសង្គម YT: https://bit.ly/YTAllNewHondaDREAMCOMINGSOON វែបសាយ : https://bit.ly/AllNewHondaDREAMCOMINGSOON	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T03:26:27.564Z", "category": "PR", "views": 2020, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អស់ពី Toyota ពេលនេះក្រុមហ៊ុនឡានអគ្គិសនីធំ១ ត្រៀមបោះទុនបង្កើតរោងចក្រដំឡើងឡានអគ្គិសនីនៅខេត្ដកោះកុង	https://business-cambodia.com/articles/china-matrix-technology-group-horche-intelligent-automobile	កាលពីពេលថ្មីៗកន្លងទៅនេះ ក្រុមហ៊ុនផលិតរថយន្ដលំដាប់ទី១របស់ជប៉ុនតូយ៉ូតា (Toyota) បានបោះទុនជាង ៣៦ លានដុល្លារ បង្កើតរោងចក្រដំឡើងរថយន្ដនៅកម្ពុជា ដែលមានទីតាំងស្ថិតនៅតំបន់សេដ្ឋកិច្ច រ៉ូយ៉ាល់ ភ្នំពេញ។ ក្រៅពីក្រុមហ៊ុន Toyota កាលពីថ្ងៃទី២២ ខែតុលា ឆ្នាំ២០២២ ក៏មានក្រុមហ៊ុន China Matrix Technology Group-Horche Intelligent របស់ប្រទេសចិន បានបង្ហាញគោលបំណងក្នុងការបោះទុនវិនិយោគបង្កើតរោងចក្រដំឡើងអគ្គិសនីនៅកម្ពុជាផងដែរ។ យោងតាមប្រសាសន៍របស់លោកជំទាវ មិថុនា ភូថង នៅក្នុងជំនួបជាមួយលីវ ឈាន់ហ្វូ (LIU CHUANFU) អគ្គនាយកក្រុមហ៊ុន China Matrix Technology Group-Horche បានមានប្រសាសន៍ថា នាងខ្ញុំមានសេចក្តីសោមនស្សរីករាយក្រៃលែង និងមានមោទនភាពដែលគណៈប្រតិភូ នៃក្រុមហ៊ុនវិនិយោគចិន ដោយមានលោក លីវ ឈាន់ហ្វូ (LIU CHUANFU) អគ្គនាយកក្រុមហ៊ុន China Matrix Technology Group-Horche Intelligent Automobile បានចាប់អារម្មណ៍ និងមានគោលបំណងបោះទុនវិនិយោគលើវិស័យបច្ចេកវិទ្យាឧស្សាហកម្ម ដោយនឹងបង្កើតរោងចក្រ និងតម្លើងរថយន្តអគ្គិសនីក្នុងភូមិសាស្ត្រខេត្តកោះកុង នៃព្រះរាជាណាចក្រកម្ពុជា។ លោកជំទាវបន្ដថា តាងនាមរដ្ឋបាលខេត្ត និងក្នុងនាមខ្លួនខ្ញុំផ្ទាល់ ខ្ញុំសូមសម្ដែងនូវគារវៈកិច្ចស្វាគមន៍យ៉ាងកក់ក្តៅ ចំពោះលោក លីវ ឈាន់ហ្វូ (LIU CHUANFU) អគ្គនាយកក្រុមហ៊ុន China Matrix Technology Group-Horche Intelligent Automobile និងគណៈប្រតិភូក្រុមហ៊ុនវិនិយោគចិន ដែលបានចំណាយ ពេលវេលាដ៏មានតម្លៃអញ្ជើញចូលរួមកិច្ចប្រជុំតាមរយៈប្រព័ន្ធអនឡាញ ជាមួយក្រុមការងារនៃរដ្ឋបាលខេត្តកោះកុងយើងខ្ញុំនាឱកាសនេះ។ កិច្ចប្រជុំនាថ្ងៃនេះ គឺជាការបើកឱកាសមួយសម្រាប់រដ្ឋបាលខេត្តកោះកុង ដើម្បីកសាងទំនាក់ ទំនងល្អប្រសើរ និងដើម្បីអាចឱ្យក្រុមហ៊ុនវិនិយោគចិនបានឈ្វេងយល់ពីគោលនយោបាយ កិច្ចសហប្រតិបត្តិការដីធ្លី ធនធានមនុស្ស និងសក្តានុពលនានាពាក់ព័ន្ធនឹងវិស័យបច្ចេកវិទ្យា ឧស្សាហកម្ម រថយន្តអគ្គិសនីក្នុងខេត្តកោះកុង៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T03:01:52.557Z", "category": "មុខរបរបច្ចេកវិទ្យា", "views": 3512, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឈឺចាប់នឹងពាក្យគេថាស្រ្តីធ្វើអ្វីមិនបាន នារីវ័យក្មេង១រូបខំប្រឹងបើករីសតបាន៤កន្លែង រហូតមានទាំងចម្ការលំហែទៀត	https://business-cambodia.com/articles/aromatic-coconut-park-	ភាពជាស្រ្តីនាសម័យមុន ត្រូវបានគ្រប់គ្នាគិតថាជាភេទទន់ខ្សោយ ឬជាស្រ្តីដែលវឹលចង្រ្កានមិនជុំ បើទោះបីជាខំប្រឹងរៀនដល់ណាចុងក្រោយនៅតែផ្ទះមើលថែកូន មើលថែផ្ទះដដែលទេ ប៉ុន្តែនាសតវត្សរ៍ថ្មីនេះ ទស្សនៈទាំងនោះកាន់តែសាបរលាបទៅហើយ ព្រោះបច្ចុប្បន្នមានស្រ្តីខ្លាំងជាច្រើនបានក្លាយជាអ្នកដឹកនាំ បានក្លាយជាអ្នករកស៊ីកាន់កាប់ក្រុមហ៊ុនធំៗជាច្រើនផងដែរ។ ជាក់ស្តែង ដូចជាកញ្ញា ទ្រី រ៉ាទី ដែលជានារីមួយរូបដែលកើតមកមានបងប្អូនស្រីទាំងអស់ ហើយភាគច្រើនគេនិយាយថាកញ្ញាជានារី ដូច្នេះធ្វើអ្វីមិនបានទេព្រោះយើងជាស្រ្តីភេទ លឺពាក្យនេះហើយកញ្ញាមិនខ្វីចុះចាញ់ខំប្រឹងរហូតក្លាយជានារីខ្លាំងមានរីសត៤កន្លែង និងត្រៀមបើកសម្ពោធជាផ្លូវការរីសតមួយកន្លែងឆាប់ៗនេះ មិនតែប៉ុណ្ណោះកញ្ញាក៏មានដីចម្ការត្រៀមលក់ដែរ។ កញ្ញារ៉ាទី បាននិយាយថា បន្ទាប់ពីរៀនចប់សកលវិទ្យាល័យមួយកន្លែងនៅក្រុងភ្នំពេញ កញ្ញាបានធ្វើការមួយកន្លែងជាអ្នកលក់ដីឡូតិ៍ បន្ទាប់ពីធ្វើការជាងអ្នកលក់អស់មួយរយៈធំកញ្ញាបានសម្លឹងឃើញថាវិស័យដីឡូតិ៍ជាវិស័យមួយដែលជិតអស់ខ្យល់ហើយ។ ក្រោយមើលឃើញបែបនេះ កញ្ញាក៏បានប្រមូលនិស្សិតៗដែលស្គាល់គ្នាជិតដិតមកបង្កើតជាចម្ការលំហែរមួយនៅខេត្តពោធិ៍សាត់។ ក្រោយពីបង្កើតចម្ការលំហែរបានមួយរយៈធំ ពេលនេះកញ្ញារ៉ាទីបានបង្កើតរីសតបាន ៤កន្លែងឯណោះនៅខេត្តពោធិ៍សាត់ ក៏ប៉ុន្តែមានតែ ១រីសតទេ ដែលកំពុងតែធ្វើហើយនឹងរួចឆាប់ៗនេះហើយដោយរីសតមួយកន្លែងដែលធ្វើជិតរួចនោះគឺឈ្មោះថា Aromatic Coconut Park កំពុងសាងសង់លើផ្ទៃដីប្រមាណជាង ២៥ហិកតា ដែលត្រៀមបើកទទួលស្វាគមន៍ភ្ញៀវទេសចរនារដូវបុណ្យភ្ជុំបិណ្ឌខាងមុខហើយ។ ចំណែករីតស៣កន្លែង កញ្ញារ៉ាទីបានបន្ថែមថា បច្ចុប្បន្នយើងកំពុងតែពន្លឿនធ្វើឱ្យឆាប់ៗនាពេលខាងមុខនេះ ដើម្បីទុកជាការទាក់ទាញភ្ញៀវទេសចរណ៍ឱ្យមកលេងផងដែរ។ ស្ថាបនិក Aromatic Coconut Park បានបន្តទៀតថា មូលហេតុដែលកញ្ញាមកបើរីសតនេះឡើងមក ដោយសារតែកញ្ញាជាបងស្រីម្នាក់ក្នុងចំណោមបងប្អូនស្រីចំនួន ៣នាក់ ដូច្នេះប្រសិនជាយើងទន់ខ្សោយតែអ្នកណាជាទីពឹងសម្រាប់គ្រួសារបន្ទាប់ពីឪពុកម្តាយ ម្យ៉ាងទៀតជារឿយៗកញ្ញាធ្លាប់លឺគេនិយាយថាមនុស្សស្រីជាភេទទន់ខ្សោយ ទៅណាមកណាគេពុំសូវឱ្យតម្លៃទេ ក្រោយមកកញ្ញាក៏នាំនារីៗដូចគ្នាមកលក់ដីឡូតិ៍ និងធ្វើចម្ការលំហែរ ក្រោយមកក៏នាំគ្នាមកបង្កើតរីសតបាន ៤កន្លែងនៅខេត្តពោធ៍សាត់នេះឯង។ កញ្ញា ទ្រី រ៉ាទី ស្ថាបនិក Aromatic Coconut Park បានបញ្ជាក់ថា ចំពោះចម្ការលំហែររបស់កញ្ញាផ្ទាល់ក៏មានពុះលក់ដែរ ដោយយើងពុះក្បាលចម្ការលក់ ៣០គុណ៥០ មានតម្លៃខ្ទង់៤ទៅ៥ពាន់ដុល្លារ ហើយសម្រាប់បងប្អូនដែលចង់ទិញនៅចង់លក់វិញ តែមិនដឹងលក់ទៅណា កញ្ញាក៏មានដៃគូក្នុងស្រុកដើម្បីទិញវិញយកធ្វើជាផ្សារទំនើប ឬដាំដុះទំនិញផ្សេងៗដើម្បីផ្គត់ផ្គង់ក្នុងស្រុកនិងនាំចេញទៅក្រៅប្រទេសផងដែរ៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-24T01:42:58.785Z", "category": "PR", "views": 95, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខ្ចីលុយម្តាយ៦០០$រៀនផាត់មុខស្ថាបនិកក្រុមហ៊ុនគ្រឿងសម្អាងមួយរូបអាចរកចំណូលរាប់លាន$ ព្រោះកត្តា៣នេះ	https://business-cambodia.com/articles/araceli-ledesma-founder-araceli-beauty-share-3-tips-to-success-	អ្នកនាង Araceli Ledesma ស្ថាបនិកនិងជានាយកប្រតិបត្តិនៃក្រុមហ៊ុន Araceli Beauty ដែលបានសាងអាជីវកម្មធំមួយនឹងអាចរកចំណូលបានរាប់លានដុល្លារ ដោយចាប់ផ្តើមពីអ្នកផាត់មុខតូចតាចមួយរូប មុននឹងបើកដំណើរការយីហោគ្រឿងសម្អាង និងតិចនិកតុបតែងមុខ ក្នុងឆ្នាំ២០១៨ ដោយសារកត្តា៣។ នេះបើយោងតាមការចុះផ្សាយរបស់ CNBC ។ ១. កុមារីមានក្តីសុបិន កើតនៅ Jalisco ប្រទេសម៉ិកស៊ិក Ledesma គ្រួសាររបស់នាងបានផ្លាស់ប្តូរទីលំនៅទៅរដ្ឋកាលីហ្វ័រញ៉ា ព្រោះជីវភាពកាលពីនាងមានអាយុត្រឹមតែ ៥ ឆ្នាំដែលពេលនោះ នាងមានចិត្តស្រឡាញ់ការផាត់មុខយ៉ាងខ្លាំង និងចូលចិត្តលួចលាបក្រែមបបូរមាត់និងលួចលាក់ពីម្តាយនាងខ្លាំងបំផុត។ ជាកុមារីមានក្តីសុបិននៅក្នុងថ្នាក់ទី១១នៃវិទ្យាល័យនាងបានចាប់ផ្តើមដើរតាមក្តីសុបិនរបស់នាង ដោយអង្វរខ្ចីលុយម្តាយចំនួន៦០០ដុល្លារទៅជំនាញរៀនកែសម្ផស្ស ដែលជាការចំណាយមួយដ៏ខ្ពស់សម្រាប់គ្រួសារនាងនៅពេលនោះ។ ប៉ុន្តែម្តាយរបស់នាងនៅតែរកលុយមកឱ្យនាងខ្ចី ដើម្បីបានរៀនជំនាញក្នុងក្តីស្រមៃ។ រៀនបណ្តើរ ហាក់ដូចធ្វើការបណ្តើរ Ledesma នៅអាយុ ១៨ ឆ្នាំនាងទទួលបានអាជ្ញាប័ណ្ណ ហើយនៅតែមានជំនឿជាក់ថានាងពិតជាស្រឡាញ់អាជីពមួយនេះខ្លាំងបំផុត ព្រមទាំងបានធ្វើការនៅហាងកែសម្ផស្សមួយដើម្បីសន្សំបទពិសោធន៍រហូតដល់មានជំនាញច្បាស់លាស់ខ្លាំងលើវិស័យនេះ។ ២.ឫសដ៏ជ្រៅនៃភាពស្មោះត្រង់ចំពោះក្តីសុបិន ខណៈមានអ្នកជំនាញជាច្រើនធ្លាប់ប្រាប់នាងថា អាជីវកម្មនាងពិបាករស់ឈរជើងណាស់ ព្រោះមិនមែនអ្វីខុសប្លែកពីគេនោះទេ ប៉ុន្តែឫសគល់នៃភាពស្មោះត្រង់សម្រាប់ក្តីស្រមៃរបស់នាងមិនបានបាត់បង់នោះទេ ព្រោះនាងបានគិតខុសពីពួកគេ។ ដើមកំណើតជាអ្នកណានាងមិនបានភ្លេចរហូតដល់ពេលមួយគំនិតមួយក៏បានផុសឡើងអំពីសក្តានុពលនៃស្រុកកំណើតរបស់នាងនៅ Mexico ដោយយកអត្តសញ្ញណនៃប្រទេសម៉ិកស៊ិកចូលទៅក្នុងផលិតផលចាប់តាំងពីការរចនាវេចខ្ចប់រហូតដល់រូបមន្តទាំងអស់ ដែលជាភាពច្នៃប្រឌិតមួយនាំឱ្យនាងវាយលុកទីផ្សារយ៉ាងខ្លាំង។ ៣.ហ៊ានសាកល្បងដើម្បីឈ្នះ Araceli Beauty ទទួលបានភាពជោគជ័យយ៉ាងសម្បើមចាប់តាំងពីការចេញលក់ក្នុងឆ្នាំ២០១៨ ប៉ុន្តែវាមិនមែនជាការងាយស្រួលនោះទេ កំឡុងពេលចាប់ផ្តើមនៃជំងឺរាតត្បាត Covid-19 ខ្លាំង ក្នុងឆ្នាំ២០២០ផលិតផលរបស់នាងក៏រងបញ្ហាលក់ចេញផងដែរ ហាងរបស់នាងត្រូវបានបិទខ្ទប់។ បញ្ហាមាននៅក្នុងឱកាស ហើយពេលនោះជាវេលាមួយដែលឱ្យនាងចំណាយពេលលើការធ្វើទីផ្សារអនឡាញខ្លាំងរហូតដល់ទទួលអតិថិជនថ្មីៗនិងអ្នកតាមដានយីហោរបស់នាងប្រមាណ១៦ម៉ឺននាក់លើបណ្តេញសង្គម។ នាពេលបច្ចុប្បន្ននេះដែរ អ្នកនាង Ledesma អាចរកចំណូលបាន២លានដុល្លារក្នុងរយៈពេល៤ឆ្នាំមកនេះ។ ដោយឡែកនាងបានលើកឡើងថា ”បទពិសោធន៍គឺប្រៀបដូចជាដំណើរហោះហើរនៅលើយន្តហោះ ហើយវាគឺជាភាពស្រស់ស្អាតបំផុតនៃភាពជាសហគ្រិន នៅពេលអ្នកធ្វើខុស ដើរដួល តែត្រូវងើបឡើងវិញ នេះជាការត្រៀមខ្លួនដើម្បីធ្វើជំនួញ”៕   ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T11:16:19.017Z", "category": "ភាពជាអ្នកដឹកនាំ", "views": 296, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សាលាអ្នកឧកញ៉ា គួច ម៉េងលីនឹងឡើងផ្សារហ៊ុនឆ្នាំក្រោយនេះ តើធ្វើម៉េចទើបអាចទិញហ៊ុនសាលាគាត់បាន?	https://business-cambodia.com/articles/how-to-become-shareholders-of-aii-school	កាលពីពេលថ្មីៗនេះ អ្នកឧកញ៉ាវេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន ម៉េងលី ជេ គួច អេឌ្យូខេសិន បានបង្ហើបថាសាលាអេ អាយ អាយ និងសាលារៀន អន្តរទ្វីប អាមេរិកាំងរបស់អ្នកឧកញ៉ាគ្រោងនឹងបោះផ្សាយលក់ភាគហ៊ុនជាសាធារណជាលើកដំបូង( IPO)លើផ្សារមូលបត្រកម្ពុជា(ផ្សារហ៊ុនកម្ពុជា) នៅដើមឆ្នាំក្រោយនេះ។ អ្នកឧកញ៉ាវេជ្ជបណ្ឌិតបានលើកឡើងបែបនេះក្នុង ពិធីសម្ពោធដាក់ឱ្យប្រើប្រាស់ជាផ្លូវការនូវអគារមជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង សាខាតាកែវ ត្រូវជាសាខាទី១៥ កាលពីថ្ងៃទី២០ ខែតុលា ឆ្នាំ២០២២។   បន្ទាប់ឃើញការប្រកាសរបស់អ្នកឧកញ៉ាលើវេបសាយរបស់ Business Cambodia មានប្រជាពលរដ្ឋខ្មែរជាច្រើនជាពិសេសអ្នកស្រលាញ់វិស័យអប់រំមានការចាប់អារម្មណ៍យ៉ាងខ្លាំងហើយម្នាក់ៗត្រៀមទិញហ៊ុនសាលារបស់អ្នកឧកញ៉ាដើម្បីក្លាយជាម្ចាស់ភាគហ៊ុនហើយជាផ្នែកមួយចូលរួមដល់វិស័យអប់រំនៅកម្ពុជា។ យ៉ាងណាមិញបងប្អូនពលរដ្ឋខ្មែរមិនទាន់ដឹងទេថាដើម្បីទិញហ៊ុននិងក្លាយជាម្ចាស់ភាគហ៊ុនសាលារបស់អ្នកឧកញ៉ាតើត្រូវធ្វើដូចម្ដេច។ ខាងក្រោមនេះគឺជាជំហានក្នុងការក្លាយជាអ្នកវិនិយោគលើផ្សារមូលបត្រកម្ពុជា( ផ្សារហ៊ុនកម្ពុជា) ដើម្បីត្រៀមទិញហ៊ុនសាលាអ្នកឧកញ៉ាវេជ្ជបណ្ឌិត គួច ម៉េងលីលើផ្សារហ៊ុនខ្មែរ៖  ១. សិក្សាស្វែងយល់ពីការវិនិយោគហ៊ុន ផ្សារភាគហ៊ុនគឺជារឿងថ្មីសម្រាប់ប្រជាជនកម្ពុជាភាគច្រើន ដូច្នេះមុននឹងវិនិយោគអ្នកត្រូវសិក្សាស្វែងយល់ជាមុនសិនឲ្យដឹងពីជំហាននីមួយៗដើម្បីក្លាយជាអ្នកវិនិយោគលើផ្សារហ៊ុនកម្ពុជា។ អ៊ីចឹងបងប្អូនអាចតាមដានហ្វេសប៊ុកផេករបស់ ផ្សារមូលបត្រកម្ពុជាដើម្បីសិក្សាស្វែងយល់។  ជាពិសេសមើលវីដេអូក្នុងផេកផ្សារមូលបត្រកម្ពុជា។ សូមចុចនៅទីនេះ រួចអូសចុះក្រោមក្នុងផេកផ្សារមូលបត្រកម្ពុជារួចរកមើលពាក្យថា”ស្វែងយល់ពីការវិនិយោគ”នោះបងប្អូននឹងឃើញវីដេអូមន្រ្តីផ្សារហ៊ុនបង្ហាញពីជំហាននីមួយៗក្នុងការចូលទៅវិនិយោគលើផ្សារហ៊ុន។ ២. បើកគណនីជួញដូរភាគហ៊ុន ដើម្បីបើកគណនីជួញដូរបានអ្នកត្រូវទៅរកក្រុមហ៊ុនមូលបត្រ( Broker)។ បងប្អូនអាចចុចនៅទីនេះ ដើម្បីជ្រើសរើសក្រុមហ៊ុនមូលបត្រដែលអ្នកពេញចិត្តហើយទាក់ទងទៅពួកគាត់ដើម្បីសួរនាំពីរបៀបបើកគណនីជួញដូរភាគហ៊ុន។ វិធីមួយទៀត បងប្អូនដែលនៅតាមបណ្ដាខេត្តអាចធ្វើដំណើរទៅកាន់សាខាធនាគារណាមួយក្នុងចំណោមសាខាធនាគារ៣មានដូចជា ធនាគារ អេស៊ីលីដា ធនាគារ កាណាឌីយ៉ា និងធនាគា អ អេច ប៊ី ដោយភ្ជាប់ទៅជាមួយនឹងអត្តសញ្ញាណប័ណ្ណច្បាប់ដើម រូបថត៤គុណ៦មួយសន្លឹកហើយប្រាប់បុគ្គលិកធនាគារថាចង់បើកគណនីជួញដូរភាគហ៊ុន។ សូមមើលរូបភាពខាងក្រោមនេះ។  ដើម្បីទទួលបានចំណេះដឹងហិរញ្ញវត្ថុនិងការវិនិយោគលើភាគហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុង។  បើបងប្អូនរកចំណូលបានច្រើនតែមិនសល់និងមិនចេះចាត់ចែងលុយអាចអានសៀវភៅលុយពិត។ កក់សៀវភៅលុយពិតរបស់ Business Cambodia ហើយទូទាត់ឥឡូវនេះតម្លៃត្រឹមតែ១០ដុល្លារប៉ុណ្ណោះ។ ដើម្បីកក់មុនសូមចុចទីនេះ https://t.me/hang24271។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T10:01:27.527Z", "category": "ហិរញ្ញវត្ថុ", "views": 7635, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកណារកឃើញ និងបង្កើតយន្តហោះ ឡាន ទូរស័ព្ទ ដំបូងគេលើលោក? មកស្គាល់បុគ្គលឆ្នើមទាំងនេះ	https://business-cambodia.com/articles/first-inventors	រាល់សមិទ្ធផលនាពេលអនាគត វាកើតចេញពីសកម្មភាពបច្ចុប្បន្នកាលនាពលឥលូវៗនេះ។ រីឯរាល់សមិទ្ធផលដែលទទួលបាននាពេលបច្ចុប្បន្ននេះ គឺវាកើតចេញពីសកម្មភាពកាលពីអតីតកាល។ ជាក់ស្ដែងនៅក្នុងសម័យបដិវត្តន៍បច្ចេកវិទ្យាជំនាន់ ៤.០ នាពេលនេះដែលមានបច្ចេកវិទ្យាទំនើបៗដូចជា យន្តហោះដែលអាចផ្ទុកមនុស្សបានរាប់ពាន់នាក់អាចហោះហើរឆ្លងទ្វីប ឡានទំបើបៗដែលអាចបើកបរបានល្បឿនរាប់រយគីឡូម៉ែត្រក្នុងមួយម៉ោង និងទូរស័ព្ទដ៏ឆ្លាតវៃអាចប្រើនូវបច្ចេកយ៉ាងសម្បូរបែបប្រៀបបីដូចជាមានពិភបលោកក្នុងដៃ ក៏អ្វីៗគ្រប់យ៉ាងកើតចេញពីជំហានទី១របស់បណ្ដាអ្នកស្រាវជ្រាវដើម្បីបង្កើតវាជួយសម្រួលការលំបាករបស់មនុស្សជាតិផងដែរ។ ថ្ងៃនេះដែរ យើងនឹងធ្វើការគាស់កកាយនូវប្រវត្តិសង្ខេបរបស់បុគ្គលឆ្នើមៗចំនួន៤រូបក្នុងប្រវត្តិសាស្ត្រជាអ្នកបង្កើតយន្តហោះ ឡាន ទូរស័ព្ទ យ៉ាងជោគជ័យដំបូងគេលើលោក មកបង្ហាញដល់មិត្តអ្នកអាន៖ ១. អ្នកបង្កើតយន្តហោះជោគជ័យដំបូងគេ យន្តហោះត្រូវបានសិក្សាស្រាវជ្រាវបង្កើតឡើងនៅអំឡុងសតវត្សរ៍ទី១៩ ហើយកាលដើមឡើយ ក៏ធ្លាប់មានបុគ្គលមួយចំនួនចង់បង្កើតអ្វីមួយ ដែលអាចហោះហើរបានដូចជាសត្វបក្សី ប៉ុន្តែមិនទទួលបាននូវភាពជោគជ័យនោះទេ និងខ្លះត្រូវបានស្លាប់នៅអំឡុងពេលសាកល្បងពិសោធន៍ក៏មាន។ ក្រោយមកក៏មានបងប្អូនត្រកូល Wright ២រូប ដែលជាជនជាតិអាមេរិកគឺលោក Orville Wright និង Wilbur Wright ដែលជាមនុស្សដែលស្រលាញ់ចូលចិត្តផ្នែកគ្រឿងម៉ាស៊ីនបានមានគំនិតចង់សិក្សាស្រាវជ្រាវបន្តដើម្បីអាចបង្កើតយន្តហោះឡើងឱ្យទទួលបានជោគជ័យ។ ពួកគាត់ទាំង២ត្រូវបានគេចាត់ទុកថាជាអ្នករករបកគំហើញថ្មីៗ អ្នកសាងសង់រូបរាងយន្តហោះ និងជាអ្នកតេស្តសាកល្បងការហោះហើររហូតទទួលបានជោគជ័យ។ រូបរាងយន្តហោះដំបូងគេយកគំរូស្រដៀងនឹងស្លាបបក្សី ពោលគឺវាមានសភាពរលាស់ដូចជាស្លាបបក្សី ពេលដែលកំពុងហោះហើរលើអាកាសអ៊ីចឹងដែរ។ មុននឹងទទួលបានជោគជ័យលោកទាំង ២ក៏ឆ្លងកាត់ភាពបរាជ័យជាច្រើនដង និងធ្វើការកែប្រែកំហុសឆ្គងបន្តិចម្ដងៗរហូតទទួលបាននូវភាពជោគជ័យ ហើយបងប្អូនទាំង ២ក៏ក្លាយជាអ្នកជំនួញដែលមានទ្រព្យសម្បត្តិច្រើនស្តុកស្ដម្ភក្នុងប្រវត្តិសាស្ត្រផងដែរ។ ២. អ្នកបង្កើតឡានជោគជ័យដំបូងគេ នៅអំឡុងឆ្នាំ ១៨៨៥ រថយន្ត ឬឡាន ត្រូវបានបង្កើតឡើងជាលើកដំបូងគេដោយបុរសម្នាក់មានឈ្មោះថា Carl Benz ដែលលោកជាវិស្វករជនជាតិអាល្លឺម៉ង់។ ក្នុងនាមជាវិស្វករមួយរូប លោកបានចាប់ផ្ដើមបង្កើតឡានដំបូងដោយមានកង់ចំនួន ៣តែប៉ុណ្ណោះ មិនមែនកង់៤ដូចពេលបច្ចុប្បន្ននេះនោះទេ។  នៅថ្ងៃទី ២៩ ខែមករាឆ្នាំ ១៨៨៦ លោក Carl Benz បានដាក់ពាក្យស្នើរសុំប៉ាតង់ សម្រាប់រថយន្តដែលលោកបំពាក់ដោយម៉ាស៊ីនសាំង។ ប៉ាតង់ - លេខ ៣៧៤៣៥ - អាចត្រូវបានគេចាត់ទុកថាជា លិខិតបញ្ជាក់ពីការទទួលស្គាល់ពីស្នាដៃរបកគំហើញរថយន្ត លើកដំបូងរបស់លោក។ ក្រោយមករូបរាងរបស់រថយន្តក៏ត្រូវបានវិស្វកររលកក្រោយ បានធ្វើការកែប្រែរូបរាងរថយន្តឱ្យកាន់តែទំនើបឡើង និងកាន់តែទាក់ទាញមកទល់នឹងប្ចុប្បន្ននេះ។ គួរជម្រាបផងដែរថា លោក Carl Benz បានកើតនៅថ្ងៃទី ២៥ ខែវិច្ឆិកាឆ្នាំ ១៨៤៤ និងបានទទួលមរណភាពនៅថ្ងៃទី ៤ ខែមេសាឆ្នាំ ១៩២៩ នៅក្នុងវ័យ ៨៤ ឆ្នាំ។ ៣. អ្នកបង្កើតទូរស័ព្ទដំបូងគេ ជារឿយៗលោក Alexander Graham Bell ត្រូវបានគេទទួលស្គាល់ថាជាអ្នកបង្កើតទូរស័ព្ទ ចាប់តាំងពីគាត់ត្រូវបានគេទទួលស្គាល់ប៉ាតង់នៃរបកគំហើញថ្មីដែលទទួលបាននូវភាពជោគជ័យរបស់លោក។ ប៉ុន្តែនៅមុនពេលដែលគេទទួលស្គាល់ថាលោក Alexander Graham Bell ជាអ្នកបង្កើតទូរស័ព្ទ គឺមានបញ្ហាចម្រូងចម្រាស់ជាច្រើនកើតឡើង ព្រោះតាំងពីមុនមុនក៏មានបុរសម្នាក់ឈ្មោះថា Antonio Meucci ជាជនអន្តោប្រវេសន៍អ៊ីតាលី ដែលគេចាត់ទុកលោកថាជាអ្នកច្នៃប្រឌិតដើម ដែលបានធ្វើការសិក្សាស្រាវជ្រាវនិងអភិវឌ្ឍន៍បច្ចេកវិទ្យាទូរស័ព្ទផងដែរ គ្រាន់តែលោកមិនត្រូវបានគេស្គាល់ដូច Alexander Graham Bell ។ ភាគច្រើន មនុស្សបានឱ្យតម្លៃទៅឱ្យអ្នកច្នៃប្រឌិតដែលអាចបង្កើតបានអ្វីមួយដែលមានដំណើរការល្អបំផុតជាជាងអ្នកច្នៃប្រឌិតដើម។ មានភាពចម្រូងចម្រាសនិងការចាប់អារម្មណ៍ជាច្រើនជុំវិញការបង្កើតទូរស័ព្ទនេះត្រូវបានអូសបន្លាយរហូតដល់ទៅ១១៥ឆ្នាំឯនោះ ទាក់ទងនឹងបញ្ហារវាងលោក Alexander Graham Bell និង Antonio Meucci ថាតើអ្នកណាពិតជាអ្នកស្រាវជ្រាវ និងរកឃើញរបកគំហើញថ្មីនេះមុនគេ។ ជាការពិតណាស់ Alexander Graham Bell ត្រូវបានគេចាត់ទុកថាជាអ្នកបង្កើតទូរស័ព្ទដំបូងគេ បន្ទាប់ពីការរចនារបស់គាត់ត្រូវបានចុះបញ្ជីប៉ាតង់ដំបូង ប៉ុន្តែគាត់មិនមែនជាអ្នកច្នៃប្រឌិតដំបូងទេ ពោលគឺលោក Antonio Meucci គឺជាម្ចាស់គំនិតដំបូង។ លោក Antonio Meucci ជាជនអន្តោប្រវេសន៍ជនជាតិអ៊ីតាលីបានចាប់ផ្តើមបង្កើតការរចនាទូរស័ព្ទនៅឆ្នាំ ១៨៤៩។ នៅឆ្នាំ ១៨៧១ គាត់បានដាក់ពាក្យសុំ (សេចក្តីប្រកាសអំពីការបង្កើតថ្មី) សម្រាប់ការរចនាម៉ូដទូរលេខនិយាយ ប៉ុន្តែដោយសារតែមានបញ្ហាចម្រូងចម្រាស់មួយចំនួន ទើបធ្វើឱ្យតួនាទីរបស់គាត់ក្នុងការបង្កើតទូរស័ព្ទត្រូវបានគេមើលរំលងរហូតដល់សភាតំណាងរាស្រ្តសហរដ្ឋអាមេរិកបានអនុម័តសេចក្តីសម្រេចចិត្តមួយនៅថ្ងៃទី ១១ ខែមិថុនាឆ្នាំ ២០០២ បញ្ជាក់ថាលោក  Antonio Meucci ក៏ត្រូវបានគេទទួលស្គាល់ថាក៏ជាបុគ្គលម្នាក់ដែលរកឃើញរបកគំហើញទាក់ទងនឹងទូរស័ព្ទផងដែរ។ ជារួមមកវិញ យើងអាចឱ្យតម្លៃគាត់ទាំងពីរនាក់ថាជាកាតាលីករក្នុងការជួយឱ្យការបង្កើតទូរស័ព្ទសម្រាប់មនុស្សជាតិ គ្រាន់តែពួកគាត់ជារលកមុនច្រានរលកក្រោយឱ្យទៅមុខបានកាន់តែឆ្ងាយតែប៉ុណ្ណោះ៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T09:55:10.297Z", "category": "ភាពជាអ្នកដឹកនាំ", "views": 398, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
គួររកស៊ីមុនរៀបការ ឬការសិនចាំចេញរកស៊ី? នេះគឺជាគុណសម្បត្តិ និងគុណវិបត្តិជម្រើសទាំង២	https://business-cambodia.com/articles/doing-business-and-marriage	ការក្លាយជាម្ចាស់អាជីវកម្មដោយខ្លួនឯងគឺជាបំណងប្រាថ្នារបស់មនុស្សភាគច្រើន ជាពិសេសគឺយុវវ័យដែលមានវ័យជំទង់តែម្ដង។ នៅពេលដែលពួកគេទទួលបានការសិក្សាកាន់តែជ្រៅជ្រះ កាន់តែមានសមត្ថភាព ពួកគេក៏ចង់ប្រើជីវិតខ្លួនឯងឱ្យមានភាពឯករាជ្យតាមរយៈការចេញមកចាប់ផ្ដើមអាជីវកម្មដោយខ្លួនឯង។ បើទោះបីជាយ៉ាងណាក៏ដោយការរកស៊ីវាគឺជារឿងងាយស្រួល ប្រសិនបើបុគ្គលម្នាក់នោះមានចំណេះ ជំនាញ បទពិសោធន៍ ទុន ធនធានមនុស្ស សមត្ថភាពគ្រប់គ្រង និងជំនាញអាជីវកម្មផ្សេងៗជាច្រើនទៀតទើបវាអាចជួយឱ្យពួកគេអាចទទួលបាននូវភាពជោគជ័យ។ ផ្ទុយទៅវិញ វាគឺជាហានិភ័យខ្ពស់ខ្លាំងណាស់ប្រសិនបើបុគ្គលម្នាក់ដែលគ្មានចំណុចទាំងប៉ុន្មានខាងលើសោះ ឬមានតិចតួចប៉ុន្តែសម្រេចចិត្តចេញមកធ្វើអាជីវកម្មទាំងដែលខ្លួននៅជាដំឡូងមូលនៅឡើយ។ នេះគឺជារឿងមួយ ប៉ុន្តែមានសំណួរដ៏ពេញនិយមមួយដែលមនុស្សភាគច្រើនពិបាកសម្រេចចិត្តថា តើគួរតែ ចេញរកស៊ីមុនរៀបការ ឬគួរតែរៀបការមុនទើបចេញរកស៊ីតាមក្រោយ? តើវាមានគុណសម្បត្តិ និងគុណវិបត្តិអ្វីខ្លះ? អាស្រ័យហេតុនេះហើយថ្ងៃនេះ Business Cambodia នឹងជួយធ្វើការវែកញែកដោយសង្ខេប ដើម្បីជាមូលដ្ឋានក្នុងការត្រិះរិះពិចារណារបស់មិត្តអ្នកអាន។ ១. គុណសម្បត្តិ និងគុណវិបត្តិនៃការចេញរកស៊ីមុនរៀបការ៖ គុណសម្បត្តិដ៏ធំមួយនៃការចេញរកស៊ីមុនរៀបការគឺ ភាពអង់អាចក្លាហាន។ នៅពេលដែលគេនៅម្នាក់ឯង គេនឹងមានភាពក្លាហានក្នុងការសម្រេចចិត្ត មានសេរីភាព ហ៊ានសាកល្បងអ្វីដែលថ្មីៗ មានពេលវេលាច្រើនផ្ដោតលើអាជីវកម្មទាំងស្រុង ហើយ ប្រសិនបើបរាជ័យគឺគេបរាជ័យតែម្នាក់ឯងតែប៉ុណ្ណោះមិនប៉ះពាល់ទៅដល់ប្រពន្ធកូននោះទេ។ ផ្ទុយទៅវិញ ចំពោះគុណវិបត្តិនៃការចេញរកស៊ីមុនរៀបការគឺ ពេលខ្លះយើងមិនសូវមានធនធានដើម្បីចាប់ផ្ដើមអាជីកម្ម ត្រូវគិតរិះរកគំនិតដឹកនាំអាជីវកម្មឱ្យទទួលបាននូវភាពជោគជ័យ ត្រូវចេះលើកទឹកចិត្តខ្លួនឯងជានិច្ច។ ប្រសិនបើអកុសលគេបរាជ័យក្នុងមុខជំនួញនោះ គេនឹងត្រូវលើកទឹកចិត្តដោយខ្លួនឯង  និងក្រោកឡើងវិញដោយខ្លួនឯង ព្រោះពួកគេមិនមានដៃគូចាំជួយលើកទឹកចិត្តនោះទេ។ ២. គុណសម្បត្តិ និងគុណវិបត្តិនៃការរៀបការមុនទើបចេញរកស៊ីតាមក្រោយ៖ គុណសម្បត្តិនៃការចេញរកស៊ីក្រោយពេលរៀបការរួចគឺពួកគាត់អាចមានដើមទុនច្រើនដើម្បីចាប់ផ្ដើមអាជីវកម្មក្នុងក្ដីស្រមៃរបស់គាត់ ដែលដើមទុនមួយផ្នែកធំអាចបានមកពីចំណងដៃអាពាហ៍ពិពាហ៍របស់ពួកគេ។ ម៉្យាងទៀតប្រសិនបើគាត់ខ្ចីប្រាក់ពីធនាគារក៏ពេលរៀបការហើយ ពួកគាត់មានដៃគូម្នាក់ទៀតមកជួយសម្រាលបន្ទុកក្នុងការបង់ការប្រាក់ទៅធនាគារ។ យ៉ាងណាមិញ ពេលដែលពួកគាត់រៀបការជាមួយគ្នា ពេលដែលមានបញ្ហាផ្សេងៗពួកគេអាចប្រឹក្សាយោបល់គ្នាទៅវិញទៅមក លើកទឹកចិត្តគ្នាពេលជួបការលំបាក និងការងារមួយចំនួនអាចឱ្យដៃគូខ្លួនជួយសម្រាលបន្ទុកការងារជំនួស...។ ផ្ទុយទៅវិញ គុណវិបត្តិនៃការចេញរកស៊ីក្រោយពេលរៀបការគឺ ភាពក្លាហានក្នុងការសម្រេចចិត្តអ្វីមួយត្រូវធ្លាក់ចុះពី១០០ មកសល់ត្រឹម ៥០ភាគរយ ឬតិចជាងនេះ ព្រោះមុននឹងសម្រេចចិត្តធ្វើអ្វីមួយត្រូវពិភាក្សាជាមួយដៃគូ។ មានសម្ពាធច្រើនជាងមុនគឺពីអាជីវកម្មផង គ្រួសារផង ពិបាកបែងចែកពេលវេលា មិនហ៊ានចាប់យកឱកាសផ្ដេសផ្ដាសព្រោះខ្លាចបរាជ័យប៉ះពាល់ដល់ជីវភាពគ្រួសារជាដើម។ ជារួមមកវិញ ការចេញរកស៊ីមុនរៀបការ និង ការរៀបការមុនទើបចេញរកស៊ីតាមក្រោយ វាសុទ្ធតែមានគុណសម្បត្តិ និងគុណវិបត្តិរៀងៗខ្លួននោះទេ អ្វីដែលសំខាន់អ្នកចូលចិត្តបែបណាជាង? អ្នកចង់មានសេរីភាពក្នុងការសម្រេចចិត្ត ចង់ឯករាជ្យ ចង់ទទួលខុសត្រូវ១០០ភាគរយលើសកម្មភាពរបស់ខ្លួនឯង ឬចង់មានមនុស្សម្នាក់មកជួយជំរុញលើកទឹកចិត្ត ជួយពិភាក្សា ជួយសម្រាលបន្ទុកពេលជួបបញ្ហា? អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T09:32:39.834Z", "category": "ភាពជាអ្នកដឹកនាំ", "views": 598, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
អណ្តាតអាចធ្វើឲ្យមនុស្សស្រលាញ់ ហើយក៏អាចឱ្យគេស្អប់! ជាអ្នកលក់ដាច់ខាតកំុប្រើពាក្យទាំងនេះ បើមិនចង់ដាច់ភ្ញៀវ	https://business-cambodia.com/articles/word-seller-shouldnt-talk	ពាក្យចាស់ពោលថា អណ្តាតសាច់គ្មានឆ្អឹង តែវាអាចធ្វើឱ្យគេស្អប់ ហើយក៏អាចឱ្យមនុស្សស្រលាញ់ចូលចិត្តដែរ ដូច្នេះជាអ្នកលក់ក៏ត្រូវតែពូកែនិយាយផងដែរ ធ្វើយ៉ាងណានិយាយទៅភ្ញៀវស្រលាញ់ចូលចិត្ត គឺសំដៅទៅលើនិយាយតិចតែ ចាក់ ឱ្យចំ បញ្ហារបស់ភ្ញៀវ និយាយឱ្យត្រូវតម្រូវការ ស្តាប់ភ្ញៀវច្រើន ហើយធ្វើយ៉ាងណាឱ្យពួកគាត់សប្បាយចិត្តចង់ទិញ។ ជាមួយគ្នានេះដែរ មានពាក្យមួយចំនួន អតិថិជនស្តាប់ហើយលែងចង់ទិញក៏មានដែរ តើមានពាក្យអ្វីខ្លះដែលអ្នកលក់ គួរតែកែប្រែ ? ថ្ងៃនេះយើងបានដកស្រង់ចេញពីគេហទំព័រ DOOLY ដែលក្នុងនោះមានពាក្យចំនួន ៤ម៉ាត អ្នកលក់មិនគួរប្រើទៅលើអតិថិជនរបស់ខ្លួនឡើយហើយពាក្យទាំងនោះមានដូចខាងក្រោមនេះ ៖ ១. ប្រហែល  ប្រហែល ជាមានន័យថាអ្នកមិនប្រាកដទេ ដូច្នោះហើយវាមិនមែនជារឿងល្អទេ ប្រសិនបើអ្នកព្យាយាមបង្កើតទំនុកចិត្តលើផលិតផលជាមួយនឹងពាក្យនេះ។ ឧទាហណ៍ថា អតិថិជនសួរអំពីប្រសិទ្ធភាពសាប៊ូលាងមុខថាវានឹងជួយអ្វីខ្លះដល់ស្បែកមុខ តែបែជាអ្នកឆ្លើយថាប្រហែលបំបាត់មុន។ នៅត្រង់ចំណុចនេះ ១០០ភាគរយភ្ញៀវដឹងតែលែង ទុកចិត្តអ្នកហើយឈប់ទិញអ្នកថែមទៀត។ ២. សង្ឃឹម អ្នកត្រូវចាំថា ក្តីសង្ឃឹមមិនមែនជាយុទ្ធសាស្ត្រទេ តែវាជាការររំពឹងទុក។ ឧទាហណ៍ថា នៅពេលដែលអតិថិជនសួរថា តើផលិតផលនេះប្រើបានយូរទេ? ហើយគុណភាពយ៉ាងមិចដែរ? ហើយប្រសិនបើអ្នកឆ្លើយថា ខ្ញុំសង្ឃឹមថាបងយកទៅដឹងតែល្អហើយ ដឹងតែប្រើបានយូរ ត្រង់កន្លែងនេះភ្ងៀវនិងគិតឡើងវិញថា បើល្អ ហេតុអ្វីចាំបាច់ សង្ឃឹម បើវាល្អហើយនោះ។ ៣. ថោក ទោះជាមនុស្សចូលចិត្តសន្សំលុយក៏ដោយ ក៏គេមិនចង់ចំណាយវាទៅលើអ្វីដែលគេចាត់ទុកថាថោកដែរ។ គិតពីរដងមុននឹងប្រើពាក្យនេះ ព្រោះវាអាចមានឥទ្ធិពលមួយក្នុងការ បញ្ចុះបញ្ចូលអ្នកទិញរបស់អ្នក តែផ្ទុយទៅវិញអ្នកកំពុងបង្ហាញថា គុណភាពនៅផលិតផលរបស់ អ្នកមានគុណភាពទាបទៅវិញ។ ៤. រវល់  អ្នកត្រូវចាំថាគ្មានណាម្នាក់ចូលចិត្តការរងចាំនោះទេ ដូច្នេះហើយអ្នកព្យាយាមធ្វើយ៉ាងណា កំុប្រើពាក្យរវល់ដាក់ភ្ញៀវឱ្យសោះ ត្រង់កន្លែងនេះ អ្នកត្រូវយកចិត្តគេ មកដាក់ចិត្តអ្នកវិញថា បើគេធ្វើបែបនេះមកអ្នក អ្នកមានអារម្មណ៍បែបណា។  ឧទាហណ៏ថា ប្រសិនយើងចង់ទិញអ្វីមួយ ហើយអ្នកលក់និយាយថា កំពុងរវល់ ចាំតិចទៅ ច្បាស់ណាស់ហើយអ្នកទិញនឹងមានអារម្មណ៍ថា មិនសប្បាយចិត្ត ហើយគិតថាយើងមិនសំខាន់។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T09:09:44.331Z", "category": "កំពូលអ្នកលក់", "views": 401, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
លោក ឈុន វីរៈ ច្នៃឈើម៉ៃសាក់ធ្វើជ្រញ់ត្រៀមលក់ទៅក្រៅប្រទេស៤ពាន់ជ្រញ់/១ខែ	https://business-cambodia.com/articles/mrs-chuun-virak-v-teak-cambodia-mai-sak-cutbroad-	ម៉ៃសាក់ គឺជាឈើប្រណិតដ៏កម្រមួយប្រភេទ ដែលអាចកែច្នៃធ្វើជាគ្រឿងសង្ហារឹមដ៏ស្រស់ស្អាត និងអាចច្នៃធ្វើជាឧបករណ៍ប្រើប្រាស់បានយ៉ាងសម្បូរបែប។ ជាក់ស្ដែង លោកឈុន វីរៈ ជាស្ថាបនិកក្រុមហ៊ុន  វី.ធិក-ខេមបូឌា អាចកែច្នៃឈើម៉ៃសាក់ដែលជាឈើប្រណិតមួយប្រភេទនេះ ធ្វើជ្រញ់ដោយដៃផ្ទាល់ គ្រោងនាំចេញដល់ទីផ្សារក្រៅប្រទេស លក់ក្នុងបរិមាណ៤ពាន់ជ្រញ់ក្នុងមួយខែ។ ចំពោះតម្លៃលក់ជាក់ស្ដែងនៅក្រៅប្រទេស លោកមិនទាន់បានបង្ហើបច្បាស់នៅឡើយនោះទេ ប៉ុន្តែទន្ទឹមនឹងនេះដែរ លោកបានសង្កេតឃើញក្រុមហ៊ុនបរទេសអាចយកជ្រញ់ដែលស្រដៀងនឹងលោក ដាក់លក់ក្នុងវេបសាយ Amazon ក្នុងតម្លៃខ្ពស់រហូតដល់ទៅ១៧០ដុល្លារឯនោះ ក្នុងមួយជ្រញ់។ ចំពោះទីផ្សារលក់ក្នុងស្រុកបច្ចុប្បន្នវិញ លោកអាចលក់បានតម្លៃ ២៧ដុល្លារ/ជ្រញ់ នៅក្នុងទីផ្សារប្រទេសកម្ពុជាយើង។ ថ្លែងក្នុងបទសម្ភាសន៍ជាមួយ Business Cambodia ស្ថាបនិកក្រុមហ៊ុន វី.ធិក-ខេមបូឌារូបនេះ បានឱ្យដឹងថា ចំពោះវត្ថុធាតុដើមឈើម៉ៃសាក់នេះដែរគឺលោកមានចម្ការផ្ទាល់ខ្លួននៅឯខេត្តរតនៈគីរីលើផ្ទៃដី១០០ហិចតា និងបានដាំដើមម៉ៃសាក់នេះអស់រយៈពេល២០ឆ្នាំមកហើយ។ ផលិតផលជ្រញ់ដែលធ្វើដោយដៃមួយប្រភេទនេះផលិតឡើងពីធម្មជាតិសុទ្ធទៅលើបច្ចេកទេសនិងស្តង់ដារអឺរ៉ុប។សម្រាប់សង្វាក់ផលិតកម្មរបស់ជ្រញ់ប្រណិតនេះដែរ គឺផលិតឡើងដោយដៃនិងធាតុផ្សំផ្សេងៗដែលមិនប៉ះពាល់សុខភាពនោះទេសម្រាប់ការប្រើប្រាស់ប្រចាំថ្ងៃ និងអាចប្រើប្រាស់បានរហូតដល់១០ឆ្នាំឯណោះ។ សហគ្រិនម៉ៃសាក់រូបនេះបានឱ្យដឹងទៀតថាសម្រាប់បច្ចេកទេសនេះគឺលោកបានរៀនពីជនបរទេសមួយរូបដែលលោកបានស្គាល់និងបានបង្រៀនរូបលោកទាំងលើបច្ចេកទេសនិងការកៃច្នៃ និងអាចទិញផលិតផលខ្មែរមួយនេះនាំចេញទៅបរទេសវិញថែមទៀតផង។ ជាមួយគ្នានេះដែរលោក ឈុន វីរៈ មានក្តីសង្ឃឹមយ៉ាងមុតមាំថានឹងអាចនាំចេញទៅបរទេស និងរំពឹងថាអាចលក់បាន៤ពាន់ជ្រញ់ក្នុង១ខែ ព្រោះថាទីផ្សារនៅបរទេសមានតម្លៃថ្លៃគួរសមនិងមានតម្រូវការខ្ពស់ ជាមួយនឹងក្តីសង្ឃឹមឱ្យកូនខ្មែរមានការងារធ្វើច្រើននិងចំណូលបន្ថែមពីបរទេសអាចជួយដល់សេដ្ឋកិច្ចជាតិមួយចំណែកទៀត។ គួរបញ្ជាក់ផងដែរថា ក្រុមហ៊ុន វី.ធិក-ខេមបូឌា មានទទួលរៀបចំដេគ័រផ្ទះ រីស៊ត សណ្ឋាគារ ផ្ទះសំណាក់និងភោជនីយដ្ឋានចេញពីឈើម៉ៃសាក់សុទ្ធ១០០% ។ មួយវិញទៀតក្រុមហ៊ុននេះដែរនឹងមានវត្តមានចូលរួមក្នុងកម្មវិធីពិព័រណ៌មុខរបរដែលរៀបចំដោយក្រុមការងារ Business Cambodia នៅថ្ងៃទី២៩ និង ទី៣០ ខែតុលា ឆ្នាំ២០២២ ខាងមុខនេះ ៕ ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T09:06:05.288Z", "category": "ភាពជាអ្នកដឹកនាំ", "views": 389, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មានលុយ១ពាន់ដុល្លារ អ្នករស់នៅភ្នំពេញគួរចាប់របរទាំងនេះ អាចរកចំណូលគ្រាក់ៗចូលកុងធនាគាររាល់ថ្ងៃ	https://business-cambodia.com/articles/have-1-000-phnom-penh-residents-should-start-these-4-businesses	សម្រាប់អ្នកដែលកំពុងតែរស់នៅក្នុងទីក្រុងភ្នំពេញ ហើយមានលុយត្រឹម១ពាន់ដុល្លារតែមានក្តីសម្រៃចង់មានមុខរបរដូចគេអាចសម្លឹងមើលមុខរបរខាងក្រោមនេះបាន ព្រោះលោកអ្នកអាចឆ្លៀតពេលតែបន្តិចបន្តួចប៉ុណ្ណោះអាចចាប់ផ្តើមរកស៊ីបានតែបើក្រឡេកមកមើលចំណូលវិញគឺគ្រាក់ៗចូលក្នុងកុងធនាគាររាល់ថ្ងៃ។ របរដែលចាបក្រហមបានរៀបរាប់ខាងលើមានដូចជា៖ លក់អនឡាញ៖ ចំពោះមុខរបរលក់អនឡាញនេះ មិនមែនសំដៅឱ្យបងប្អូនទាំងអស់គ្នាទៅលក់គ្រឿងសម្អាងតែមួយមុខឡើយ គ្រាន់តែចាបក្រហមចង់ឱ្យទាំងអស់គ្នាសាកល្បងលក់របស់ប្រើប្រាស់ដែលកម្មង់យកពីចិន ឬថៃអីជាដើម។ ប៉ុន្តែមុននឹងចង់ចាប់ផ្តើមរបរនេះក្នុងនាមយើងជាអ្នកលក់យើងត្រូវលក់ពីតិចទៅច្រើនសិនដោយយើងអាចកម្មង់អីវ៉ាន់សម្ភារៈប្រើប្រាស់សម្រាប់ផ្ទះបាយ ឬរបស់ប្រើប្រាស់ក្នុងបន្ទប់ទឹកជំហ៊ានដំបូងយើងកម្មង់ឥវ៉ាន់មកល្មមសិន បន្ទាប់មកយើងចាប់ផ្តើមផុសលក់ក្នុង  IG FacebookPage ឬ Tik Tok អីជាដើម ប្រសិនជាលក់ទៅមានគាំទ្រច្រើននិងកាន់តែមានអតិថិជនយើងអាចឱ្យពួកគាត់ Pre Order តែដើម្បីធានាថាពេលបានឥវ៉ាន់ហើយខ្លាចពួកគាត់មិនយក យើងអាចឱ្យជម្រើសទៅដល់អ្នកទិញដើម្បីអ្នកទិញកក់លុយខ្លះក៏បានដែរ។ ធ្វើបង្អែមលក់៖ ទាក់ទងជាមួយការធ្វើបង្អែមលក់នេះដែរ គឺស៊ីសងជាមួយទឹកដៃរបស់ទាំងអស់គ្នាទេ ប្រសិនជាយើងធ្វើឆ្ងាញ់ហើយមានភាពច្នៃប្រឌិតខ្ពស់នោះបង្អែមដែលយើងលក់ប្រាកដជាលក់ដាច់ខ្លាំង។ តួយ៉ាងដូចជា ស្រ្តីខ្មែរមួយរូបដែលគាត់បានចាយពេលតែ ២ម៉ោងប៉ុណ្ណោះក្នុងមួយថ្ងៃ ដើម្បីធ្វើបង្អែមបាញ់ឌុកកូនកាត់លក់មានការគាំទ្រលក់ដាច់រាប់ម៉ឺនកែវនិងរកចំណូលបានខ្ទង់ម៉ឺនដុល្លារផងដែរ។ លោកស្រីម៉ីសៀក ដែលជាថៅកែបង្អែមបាញ់ឌុកកូនកាត់បាននិយាយនៅក្នុងបទសម្ភាសន៍ថា សម្រាប់របរលក់បាញ់ឌុកកូនកាត់នេះ លោកស្រីបានចំណាយពេល៥៥នាទី សម្រាប់កូរបង្អែមនេះឱ្យរួចរាល់ ហើយបើគិតទុកពេលឱ្យវាត្រជាក់និងចាប់ដាក់ក្នុងកែវអាចយកទៅលក់បានត្រូវចំណាយប្រហែលជាង ១ម៉ោងជាងទៀត ដូច្នេះសម្រាប់ការធ្វើបង្អែមនេះលក់យ៉ាងហោចណាស់ធ្វើឱ្យចប់សព្វគ្រប់តែម្តងអាចនិយាយថាត្រូវការពេល២ម៉ោង។ ប៉ុន្តែរបរនេះ ប្រសិនជាយើងធ្វើឆ្ងាញ់ ហើយគ្រឿងផ្សំយើងមិនថាំគ្រឿងនោះយើងចំណាយពេលបន្តិចបន្តួចនៅផ្ទះក៏យើងអាចចាប់ផ្តើមធ្វើបានដែរ។ លើសពីនេះទៅទៀត សម្រាប់របរនេះលោកស្រីប្រើដើមទុនត្រឹមតែ ១០ម៉ឺនរៀលប៉ុណ្ណោះ។ របរក្នុងវិស័យម្ហូបអាហារ៖ បច្ចុប្បន្នវិស័យម្ហូបអាហារកំពុងតែមានសន្ទុះកើនឡើងគួរឱ្យកត់សម្គាល់ដែលមានអាហារប្លែកៗថ្មីជាច្រើន ហេតុនេះសម្រាប់បុគ្គលិកធ្វើការប្រាក់ខែ ៥០០ទៅ ១ពាន់ដុល្លារ អាចពិចារណា។សម្រាប់របរក្នុងវិស័យម្ហូបអាហារនេះ អាចចាប់ផ្តើមពីរបរដើមទុនតិចដូចជារបរលក់មីឆា លតឆា លក់អាហារតាមរទេះតូចៗជាដើម បើមានប្រាក់ខែតិចគួរពិចារណាចាប់ផ្តើមរបរដែលមានទុនតិចជាមុនសិន ចាំរបរដើមទុនតិចមានរំនឹង ចាំពង្រីកជាហាងនិងលក់ហ្វ្រេនឆាយ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T08:47:24.748Z", "category": "ចាប់ផ្តើមអាជីវកម្ម", "views": 1349, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកលក់អនឡាញ មិនខកបំណង! មកដឹងកត្តាសំខាន់ៗចំនួន៣យ៉ាង ទាក់ទាញអតិថិជនចូលទិញច្រើន	https://business-cambodia.com/articles/online-sellers-three-tips	ការរកស៊ីក្នុងវិស័យអនឡាញនាពេលបច្ចុប្បន្ននេះគឺកំពុងពេញនិយមខ្លាំងមែនទែន ដោយសារអាជីវកម្មនេះ នរណាៗក៏អាចចាប់ផ្តើមបាន ព្រោះវាជារបរដើមទុនតិច ដោយយើងមិនពិបាកក្នុងការចំណាយទៅលើថ្លៃជួលស្តង់ ឬសាងសង់ហាងឡើយ មួយវិញទៀតវាបានផ្តល់ភាពងាយស្រួលដល់អតិថិជន មិនពិបាកក្នុងការដើរទិញតាមផ្សារយូរៗឡើយ។ ប៉ុន្តែទោះបីដើមទុនតិច និងងាយស្រួលក៏ដោយក្តី ក៏នៅតែមានអ្នកលក់មួយចំនួនធ្វើមិនបានប៉ុន្មានផង ក៏បោះបង់វិញ ព្រោះបញ្ហាលក់មិនដាច់។ ទន្ទឹងនឹងនេះដែរ ខាងក្រោមនេះជាគន្លឹះទាក់ទាញភ្ញៀវខ្លះៗដែលអាចជួយបងប្អូនពីការជួបបញ្ហាលក់មិនដាច់បានមួយកម្រិត៖ ១. រៀបចំទុកមុន អ្វីដែលអ្នកត្រូវរៀបចំទុកមុន ក្នុងនោះរួមទាំងផ្ទៃខាងក្រោយ ពន្លឺ សំឡេង ការស្លៀកពាក់ និងសញ្ញាអ៊ីនធឺណិត។ល។ ជាកាពិតណាស់ អ្នកអាចកត់សម្គាល់បានថា តើឡាយប្រភេទណាដែលអ្នកចង់ចូលមើល ច្បាស់ណាស់ហើយ ១០០ភាគរយគឺជាឡាយដែលមានពន្លឺភ្លឺ សំឡេងច្បាស់ៗ មិនទាក់។ ទន្ទឹមនឹងនោះបើសិនជាងងឹតៗ សំឡេងមិនច្បាស់់ ហើយអ្នកលក់មិនចេះរៀបចំខ្លួនទៀតនោះ និងមានសេវាទាក់ៗ នោះជាហេតុដែលធ្វើឱ្យអ្នកចូលមើលចេញជាមិនខាន គ្មាននរណាទៅតស៊ូមើលនោះទេ ។ ៣. ពេលវេលាទៀងទាត់ ការកំណត់ពេលវេលាឡាយលក់គឺជារឿងសំខាន់មួយ ប៉ុន្តែការកំណត់នោះ ត្រូវតែជាការកំណត់ដែលមានពេលវេលាជាក់លាក់ច្បាស់លាស់ ព្រោះវាជាហេតុផលមួយដែលជួយឱ្យភ្ញៀវ មានភាពងាយស្រួលតាមដានការឡាយរបស់យើង ដែលមិនពិបាកក្នុងរាវរកចាំមើលម៉ោងណាយើងផ្សាយបន្តផ្ទាល់នោះទេ។ ត្រឡប់មកវិញ ប្រសិនបើអ្នកធ្លាប់លក់ម៉ោង៧យប់ ដូច្នេះអ្នកត្រូវបន្តទម្លាប់របស់អ្នកដដែលនេះបន្តទៀត ដើម្បីឱ្យភ្ញៀវងាយស្រួលក្នុងការទិញ ក៏ដូចជាភាពងាយស្រួលក្នុងការតាមដាន។ ៣. កត្តាខាងក្នុង កត្តាខាងក្នុងដូចជាការត្រៀមខ្លួនរបស់អ្នកទាំងកាយប្រសិនបើអ្នកជាអ្នកលក់ថ្មីថ្មោង អ្នកត្រូវហាត់សមជាមុន ទាំងការនិយាយ និងរឹកពារ ថាវាមានបញ្ហាអ្វីឬក៏អត់ ហើយវាក៏ជំរុញអ្នកមានទំនុកចិត្តអ្នកជាងមុនថែមទៀត ព្រោះថាយើងបានត្រៀមខ្លួនរួចរាល់ហើយ។  លើសពីនេះវិធីនេះ អាចដោះស្រាយបញ្ហាមិនប្រក្រតីណាមួយ មុនពេលអ្នកនៅលើអេក្រង់នៅចំពោះមុខអ្នកទិញសក្តានុពលរាប់រយនាក។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T08:37:20.705Z", "category": "កំពូលអ្នកលក់", "views": 521, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ប្រយ័ត្នទិញប៉ះរបស់ក្លែងក្លាយ ! អ្នកជំនាញបង្ហើបក្បួន៣ មើលផលិតផលក្លែងក្លាយ មុនទិញត្រូវដឹង	https://business-cambodia.com/articles/fake-brand-product	បច្ចុប្បន្នមានទំនិញច្រើនណាស់កំពុងតែចរាចរណ៍នៅលើទីផ្សារ មិនថាអនឡាញ ឬតូបលក់នោះទេ ហើយគោលបំណងធំរបស់អ្នកទិញនោះគឺ ទោះបីជាជាផលិតផលនោះថ្លៃក៏ដោយ សំខាន់ឱ្យតែជារបស់ពិត រហូតដល់បងប្អូនមួយចំនួនហ៊ាន ចាយលុយទិញកាបូប ស្បែកជើង និងសម្លៀកបំពាក់ រាប់ពាន់ដុល្លារក៏មានដែរ ។ ជាមួយគ្នានេះនេះផងដែរអ្នកជំនាញ អនឡាញម្នាក់ឈ្មោះថា យីន សេងឃាង ដែលត្រូវបានគេស្គាល់ថាគឺជា អ្នកផលិតមាតិការ (Content Creator) និងជាអ្នក Review លក់ប្រេនផលិតផលល្បីៗ ដែលមានតម្លៃថ្លៃនៅលើពិភពលោកបានបង្ហើបប្រាប់ពីរបៀបមើកផលិតផលពិត (original ) មុនពេលកាន់លុយក្នុងដៃពាន់ដុល្លារទៅទិញ ដែលមានដូចខាងក្រោមនេះ ៖ មើលនិងប៉ះដោយផ្ទាល់ ៖ ផលិតផលមួយចំនួនមើលនឹងភ្នែកមិនស្គាល់ថាជារបស់ពិតឬក្លែងក្លាយនោះឡើយ ជាក់ស្តែងដូចជាស្បែកជើង កាបូប សម្លៀកបំពាក់ជាដើម ទាល់តែយើងបានចាប់កាន់ និងពិនិត្យមើលឱ្យបានច្បាស់ទើបដឹង ព្រោះថារបស់កូពីឥឡូវស្ទើរតែដូចរបស់ពិត១០០ភាគរយទៅហើយ ប៉ុន្តែនៅពេលដែលប៉ះផ្ទាល់មើលនៅចំណុចតូចៗ ដូចជារូបរៀង ថេ្នដេរ ពណ៌ ទំហំជាដើម ទើបបានដឹង ប្រសិនបើទ្វេសប្រហែលអាចនឹងខាតលុយជាមិនខាន ។ ប្រើ QR ឬវេបសាយ ៖ អ្នកជំនិញ និង Review ផលិតផលខាងលើបានប្រាប់ថា ស្ទើរតែគ្រប់ទំនិញទាំងអស់ ដែលមានតម្លៃថ្លៃៗ គឺសុទ្ធតែលេខកូដ ឬ QR នៅលើផលិតផលដើម្បីបញ្ជាក់ថាផលិតផលនោះពិត ហើយកាន់តែច្បាស់ទៀតនោះគេមានកម្មវិធីមួយដើម្បី Scan មើលផលិតផលទាំងនោះថាពិតឬមិនពិត ដែលអាចវាយតម្លៃផលិតផលទាំងអស់នៅលើពិភព លោក ហើយមិនងាយនឹងខុសឡើយ ។ ប្រើអ្នកជំនាញ ៖ ហើយនេះជាជម្រើសចុងក្រោយហើយ ប្រសិនបើទាំងអស់គ្នានៅតែមិនច្បាស់ទៀត ពោលគឺអាចពឹងអ្នកជំនាញខាងផលិតផល ដែលគេមានបទពិសោធន៍ប្រើប្រាស់ ឬទិញលក់ផលិតផលថ្លៃៗ គេនឹងប្រាប់អ្នកកាន់តែច្បាស់ ហើយទាំងអស់គ្នាក៏មិនចាំបាច់ភ័យថាទិញប៉ះរបស់ក្លែងក្លាយឡើយ ។ ខាងលើនេះគ្រាន់តែជាទិកនិកខ្លះៗក្នុងការមើលទំនិញ ហើយក៏មានក្បួនជាច្រើនទៀតអាចមើលបាន ដើម្បីជៀសវាងក្នុងការចាយលុយរបស់បងប្អូនទាំងអស់គ្នាច្រើនហើយបានទំនិញក្លែងក្លាយទៀត ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T08:25:25.968Z", "category": "កំពូលអ្នកលក់", "views": 272, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ជើងខ្លាំងលក់រាយ! ស្រ្តីវៀតណាមរូបនេះ ក្តាប់ក្រុមហ៊ុនលក់រាយយក្សនៅវៀតណាម តម្លៃរាប់លាន$	https://business-cambodia.com/articles/strongest-vn-women	បច្ចុប្បន្ននេះមិនមែនមានតែបុរសទេ ដែលជាអ្នកមាន និងក្តោបក្តាប់ជំនួញធំៗនៅក្នុងដៃ តែស្រ្តីក៏មិនចាញ់បុរសនោះដែរ ពោលគឺអាចក្តាប់អាជីវកម្មធំៗ ថែមទាំងមានទ្រព្យវាល់ពាន់លានដុល្លារផងដែរ ។ យ៉ាងណាមិញ ក្រឡេកមកមើលអ្នកស្រី Nguyen Bach Diep ជាជនជាតិវៀតណាម ដែលគេឱ្យឈ្មោះថាជាស្រ្តីដែកថែប និងជាស្រ្តីម្នាក់មានឥទ្ធិពលនៅអាស៊ី ក៏ដូចជាប្រទេសវៀតណាមផងដែរ ។ លោកស្រី Nguyen Bach Diep កើតនៅឆ្នាំ១៩៧២ និងបានបញ្ចប់ការសិក្សាពីសាកលវិទ្យាល័យ HCM Open ផ្នែកគ្រប់គ្រងពាណិជ្ជកម្ម ។ សព្វថ្ងៃលោកស្រី គឺជានាយកប្រតិបត្តិរបស់ក្រុមហ៊ុន FPT Retail ដែលជាក្រុមហ៊ុន សេវាកម្មព័ត៌មានវិទ្យាដ៏ធំបំផុតនៅក្នុងប្រទេសវៀតណាមនិងលក់ទំនិញរាយ ដូចជា កុំព្យូទ័រ ទូរស័ព្ទ និងគ្រឿងអគ្គីសនីជាច្រើនមុខទៀត។ ក្រុមហ៊ុនលក់រាយយក្សមួយនេះមានបុគ្គលិកបម្រើការងារប្រមាណជាង ៣០,០០០នាក់ រួមទាំងបុគ្គលិកផ្នែកបច្ចេកវិទ្យាចំនួន ១៧,៧២៨ នាក់ និងមានការិយាល័យចំនួន ៤៨ នៅក្នុងប្រទេស ចំណែកឯ២៦កន្លែងទៀតនៅបរទេស និងហាងជាង៦៣០កន្លែង ។ ហើយកាលពីឆ្នាំ២០២០កន្លង ទៅក្រុមហ៊ុនមួយនេះ រហូតទៅ ដល់ ១.៣ពាន់លានដុល្លារឯណោះ នេះបើយោងទៅតាមរបាយការណ៍ software.com ។  គោលការណ៍ក្នុងការដឹងនាំក្រុមហ៊ុន របស់សេដ្ឋីពាន់លានដុល្លារស្រ្តីវៀតណាមរូបនេះគឺ គោរព ច្នៃប្រឌិត ស្មារតីជាក្រុម គោលបំណង គំរូ  និងភាពឆ្លាតវៃ ដោយសារតែមានគោលការណ៍ច្បាស់លាស់បែបនេះហើយ ទើបធ្វើអោយជើងខ្លាំងរូបនេះ អាចដឹកនាំក្រុមហ៊ុនកាន់តែមានការរីកចម្រើន ពីមួយឆ្នាំទៅមួយឆ្នាំ ។ គួរបញ្ជាក់ផងដែរថា លោកស្រី Nguyen Bach Diep ត្រូវបានគេប៉ាន់ស្មានថាមានទ្រព្យប្រមាណជា ២ពាន់លានដុល្លារនៅក្នុងដៃ និងមានជំនួញជាច្រើនទៀតក្រៅតែពីក្រុមហ៊ុនលក់ទំនិញរាយ ដែលមានហាងជាង ៦០០សាខា ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T08:09:42.917Z", "category": "កំពូលអ្នកលក់", "views": 623, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ឱកាសល្អសម្រាប់អ្នកចង់ទៅរៀននៅចិន! ឆ្នាំ ២០២៣ ចិនមានផ្តល់អាហារូបករណ៍១០០% លើជំនាញសក្តានុពល១៥ជំនាញ	https://business-cambodia.com/articles/china-scholarship-	ជាឱកាសល្អសម្រាប់អ្នកដែលមានបំណងចង់បន្តការសិក្សានៅប្រទេសចិន ដោយពេលនេះប្រទេសចិនបានបើកឱកាសផ្តល់អាហាររូបករណ៍ ១០០% លើការសិក្សាជំនាញមានសក្តានុពលចំនួន ១៥ មុខជំនាញ ដែលអាហាររូបករណ៍នេះក៏មានការផ្តល់ជូនទាំងការស្នាក់នៅ និងប្រាក់បន្ថែមផងដែរ។ យោងតាមការចុះផ្សាយរបស់ផេក Korean Scholarship Center បានឱ្យដឹងថា ចិនបានបើកអាហាររូបករណ៍សម្រាប់ថ្នាក់អនុបណ្ឌិត និងបណ្ឌិត ជាច្រើនមុខជំនាញរួមមាន ៖ បរិស្ថាន ស្ថាបត្យកម្ម/ វិស្វកម្ម សំណង់ស៊ីវិល  វិទ្យាសាស្ត្រជីវិត និង បច្ចេកវិទ្យា វិទ្យាសាស្ត្រថាមពល និង វិស្វកម្ម វិស្វកម្ម មេកានិក និង អគ្គិសនី  សេដ្ឋកិច្ច និង ការគ្រប់គ្រង  វិទ្យាសាស្ត្រសម្ភារៈ និង វិស្វកម្មមនុស្ស សាស្ត្រវិទ្យាសាស្ត្រសង្គម និង ច្បាប់  វិទ្យាសាស្ត្រ/ បរិស្ថាន អវកាសយានិក វិទ្យាសាស្ត្រ និង បច្ចេកវិទ្យា ដឹកជញ្ជូន វិស្វកម្មអគ្គិសនី និង ស្វ័យប្រវត្តិកម្ម វិទ្យាសាស្ត្រកុំព្យូទ័រនិងការសិក្សាបច្ចេកវិទ្យា រឺក៏សាលា សូហ្វវែរ (Software) អេឡិចត្រូនិក និង ព័ត៌មាន វិទ្យា វិស្វកម្ម គីមី។ ចំពោះឯកសារដើម្បីដាក់ពាក្យអាហាររូបករណ៍នេះរួមមាន ៖ ពាក្យបំពេញសុំអាហារូបករណ៍ សញ្ញាបត្រខ្ពង់បំផុត ច្បាប់ចម្លងលិខិតឆ្លងដែន លិខិតថ្កោលទោស គម្រោងសិក្សា លិខិតឧទ្ទេសនាម ២ច្បាប់ លិខិតទទួលចូលរៀន សម្រាប់បងប្អូនដែលមានចំណាប់អារម្មណ៍ និងចង់ទទួលបានព័ត៌មានបន្ថែម អាចធ្វើការទំនាក់ទំនងទៅកាន់ហ្វេសប៊ុកផេក Korean Scholarship Center បាន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-23T06:12:08.465Z", "category": "ចាប់ផ្តើមអាជីវកម្ម", "views": 1720, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មកស្គាល់យីហោក្រៅស្រុកល្បីៗទាំង៥ ដែលប្រជាជនកម្ពុជាចាប់អារម្មណ៍ច្រើន........	https://business-cambodia.com/articles/top-5-brands-the-most-desirable-	ប្រទេសកម្ពុជាគឺជាប្រទេសមួយដែលមានផលិតផលទាំងក្នុងស្រុក និងនាំចូលពីប្រទេសផ្សេងៗក្នុងការផ្គត់ផ្គង់តម្រូវការប្រើប្រាស់របស់ប្រជាជន។ មនុស្សភាគច្រើនចូលចិត្តម៉ាកយីហោក្នុងស្រុក ហើយដោយសារការអភិវឌ្ឍន៍ក្នុងប្រទេសមានការរីកចម្រើនឡើង ទើបធ្វើឱ្យមានជម្រើសកាន់តែច្រើនក្នុងការនាំចូលនូវផលិតផលល្បីៗមកកាន់ទីផ្សារប្រទេសកម្ពុជា ដូចជា រថយន្ត ចំណីអាហារនិងភេសជ្ជៈ ឬសម្លៀកបំពាក់ជាដើម ដូច្នេះហើយប្រជាជនទាំងអស់ក៏មានជម្រើសច្រើនក្នុងចិត្ត ក៏ប៉ុន្តែម៉ាកយីហោ ឬផលិតផលដែលមនុស្សចូលចិត្តនិងស្រមៃចង់ក្លាយជាម្ចាស់ឬប្រាថ្នាចង់ប្រើប្រាស់នោះគឺមិនមានច្រើននោះទេ។ ដូចនេះ យើងខ្ញុំនឹងបង្ហាញលោកអ្នកនូវម៉ាកយីហោល្បីៗទាំង ៥ ដែលប្រជាជនកម្ពុជាតែងតែចូលចិត្ត និងចង់បាន។ 1. Pedro គឺជាផលិតផលដ៏ប្រណិតនិងស៊ីវិល័យបំផុតជាមួយនឹងការរចនាបែបបុរាណប៉ុន្តែទាន់សម័យ។ យីហោនេះបានបង្កើតឱ្យមាននូវកិត្យានុភាពដ៏មានអំណាចដែលបង្ហាញពីបុគ្គលលក្ខណៈយ៉ាងម៉ត់ចត់តាមរយៈភាពច្នៃប្រឌិតពីសិល្បៈនៃម៉ូដនីមួយៗ ដែលធ្វើអោយមនុស្សជាច្រើនក្នុងប្រទេសកម្ពុជាប្រាថ្នាចង់បាននូវផលិតផលរបស់យីហោនេះដូចជា ស្បែកជើង កាបូប និងគ្រឿងតុបតែងជាច្រើនមុខសម្រាប់មនុស្សពេញវ័យ និងកុមារ។ តម្លៃរបស់ Pedro គឺសមរម្យអាចទទួលយកបានហើយមានគុណភាពល្អ។ Pedro បានបង្ហាញវត្តមាននៅតាមបណ្តាផ្សារទំនើបជាច្រើនដូចជា ផ្សារទំនើបអ៊ីអនម៉លសែនសុខ, អ៊ីអនម៉លភ្នំពេញ និងផ្សារទំនើបជីបម៉ុង -ល-។ 2. Brown Coffee ជាម៉ាកយីហោក្នុងស្រុកដ៏ល្បីនិងឈានមុខគេនៅប្រទេសកម្ពុជា។ ក្រុមសហគ្រិនវ័យក្មេងកម្ពុជាជាច្រើនបានទទួលយកវប្បធម៌ផឹកកាហ្វេសម្រាប់ការជួបជុំគ្នា ឬសម្រាប់ពេលទំនេររបស់ពួកគេ ហើយកាហ្វេ Brown នៅតែជាកន្លែងដ៏ល្អក្នុងការទំនាក់ទំនងល្អជាមួយមិត្តភក្តិ និងការប្រជុំការងារផ្សេងៗដែលពួកគេអាចទទួលបាននូវអាហារ និងភេសជ្ជៈដ៏ឈ្ងុយឆ្ងាញ់។ លើសពីនេះកាហ្វេ Brown បានដុតកាហ្វេផ្ទាល់ខ្លួនដើម្បីផ្តល់រសជាតិកាន់តែឆ្ងាញ់ និងមានគុណភាព។ កាហ្វេ Brown បានរីកចម្រើនយ៉ាងឆាប់រហ័សក្នុងពេលដ៏ខ្លីជាមួយនឹងការផ្តល់សេវាកម្មល្អដល់អតិថិជនប្រកបដោយភាពរួសរាយរាក់ទាក់ និងក្រុមការងារដែលមានធនធានល្អ ដែលជាហេតុផលធ្វើឱ្យមនុស្សជាច្រើនចូលចិត្ត Brown និងជាជម្រើសទី១ក្នុងពេលផឹកកាហ្វេ។ ម្យ៉ាងទៀតវាមានទីតាំងជាច្រើនក្នុងរាជធានីភ្នំពេញ ក្រុព្រះសីហនុ និងខេត្តសៀមរាប -ល- ដូច្នេះអតិថិជនពិតជាងាយស្រួលក្នុងការរកកាហ្វេ Brown ។ 3. រថយន្ត MG: MG គឺជាម៉ាកយីហោដ៏ល្បីរបស់ចក្រភពអង់គ្លេសហើយបានផលិតឡើងតាំងពីឆ្នាំ1924 និងមានវត្តមាននៅក្នុងប្រទេសកម្ពុជាតាំងពីឆ្នាំ2011មកម្លេះ ជាមួយនឹងរថយន្តដែលលក់ដាច់បំផុតដូចជារថយន្ត MG GT, MG6, MG ZS និង MG HS ។ ប្រជាជនកម្ពុជាតែងតែណែនាំអ្នកទិញរថយន្តឱ្យទិញម៉ាកយីហោ MG ព្រោះវាបានផ្តល់នូវតម្លៃយ៉ាងសមរម្យដោយមានចាប់ពី 30,000$ ឡើងទៅប៉ុណ្ណោះ ដែលស័ក្តសមសម្រាប់មនុស្សគ្រប់វ័យក្នុងប្រទេសកម្ពុជាដូចជា ការប្រើប្រាស់ជាលក្ខណៈគ្រួសារឬផ្ទាល់ខ្លួន, កាន់តែស័ក្តសមសម្រាប់សហគ្រិនវ័យក្មេង, តារាងសម្តែងដែលមានឥទ្ធិពលលើបណ្តាញសង្គម, និងមន្ត្រីរាជការជាដើម។ វាពិតជាមានហេតុផលជាច្រើនដែលធ្វើឱ្យប្រជាជនកម្ពុជាបានរក្សាយីហោMGក្នុងចិត្តនិងជារថយន្តក្នុងក្តីស្រមៃរបស់ពួកគេ ព្រោះវាជាយានជំនិះដែលអាចមានភាពទាន់សម័យ, គុណភាពល្អ, តម្លៃលក់ចេញខ្ពស់, មានបច្ចេកវិទ្យាថ្មីដ៏ឆ្លាតវៃ, និងលក្ខណៈពិសេសនៃប្រព័ន្ធសុវត្ថិភាពជាច្រើន ដែលអាចធានាសុវត្ថិភាពដល់អ្នកបើកបរ និងអ្នករួមដំណើរ។ 4. ម៉ូតូ NCX Honda ដែលជាម៉ូតូរបស់ប្រទេសជប៉ុន ហើយវាគឺជាផលិតផលដ៏ល្បីល្បាញ និងជាក្រុមហ៊ុនឈានមុខគេក្នុងវិស័យម៉ូតូនៅប្រទេសកម្ពុជា។ ក្រុមហ៊ុន Honda ពិតជារីកដុសដាលនិងមានអ្នកចែកចាយបន្តទាំងតូចទាំងធំរាប់រយតំណាងនៅទូទាំងប្រទេសកម្ពុជា។ ដើម្បីបំពេញតម្រូវការរបស់អតិថិជនជាច្រើនវ័យច្រើនស្ទីល ក្រុមហ៊ុនហុងដាបានចេញម៉ូតម៉ូតូជាច្រើនម៉ូដែលដូចជា Honda Dream 125cc, Honda Wave, Honda Beat, Honda Zoomer-X, Honda Scoopy -ល-។ ដូច្នេះហើយទើបបានអតិថិជនពួកគេទទួលបានជម្រើសកាន់តែច្រើន និងស័ក្តសមគ្រប់ស្ថានភាពប្រើប្រាស់។ 5. ផ្សារទំនើបឡាក់គី: ភាគច្រើននៃប្រជាជនដែលរស់នៅទីក្រុងភ្នំពេញតែងតែដើរទិញទំនិញនៅផ្សារទំនើបឡាក់គី ព្រោះនៅទីនោះ ពួកគេអាចទិញរបស់ប្រើប្រាស់ប្រចាំថ្ងៃជាច្រើន បន្ទាប់ពីពួកគេចេញពីធ្វើការ ហើយពួកគេមិនអាចទិញទំនិញពីតាមបណ្តាផ្សារទូទៅដូចជា ផ្សារអូរឬស្សី ផ្សារអូឡាំពិក ឬផ្សារថ្មីបានទេ ព្រោះផ្សារទាំងនោះនឹងបិទនៅម៉ោង៥ល្ងាច ទើបធ្វើឱ្យពួកគេជ្រើសរើសផ្សារឡាក់គី។ មិនមែនដោយសារតែពេលវេលាទេដែលធ្វើឲ្យមនុស្សជ្រើសរើសផ្សារទំនើបឡាក់គី ប៉ុន្តែមានរបស់របរនិងទំនិញជាច្រើនដូចជា គ្រឿងទេស សម្ភារៈផ្ទះបាយ ផលិតផលថែរក្សាស្បែក អាហារភេស្ផ និងទំនិញសំខាន់ៗជាច្រើនដែលអាចរកបាននៅផ្សារឡាក់គី។ បន្ថែមលើសពីនេះ ឡាក់គីក៏មានសាខាជាច្រើនដែលធ្វើឱ្យប្រជាជនកម្ពុជាងាយស្រួលរកជាវទំនិញ។ នេះហើយជាមូលហេតុដែលធ្វើឱ្យមនុស្សចូលចិត្តទៅទីនោះក្នុងការទិញទំនិញល្អៗ។ សរុបមក គឺមានផលិតផលជាច្រើនបាននាំចូលមកទីផ្សារប្រទេសកម្ពុជា ក៏ប៉ុន្តែមិនមែនគ្រប់ផលិតផលទាំងអស់សុទ្ធតែជារបស់ដែលមនុស្សប្រាថ្នាចង់បាននោះទេ ព្រោះវប្បធម៌នៃការគិតរបស់ប្រជាជនកម្ពុជាគឺគិតលើតម្លៃសមរម្យនិងមានគុណភាពខ្ពស់។ ដូច្នេះ ម៉ាកយីហោល្បីៗទាំង ៥ ដែលបានរៀបរាប់ខាងលើគឺជាផលិតផលក្នុងក្តីស្រមៃរបស់ប្រជាជនខ្មែរយើង ដែលមានដូចជា រថយន្ត ម៉ូតូ ភេសជ្ជៈ ចំណីអាហារ សំលៀកបំពាក់ និងផ្សារទំនើប ដែលធ្វើជាផលិតផលធ្វើឱ្យអោយជីវិតរបស់ពួកគេកាន់តែមានភាពងាយស្រួល និងផាសុកភាព។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T13:44:54.843Z", "category": "PR", "views": 2277, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
គម្រោងច្រើន មនុស្សមានការងារ! ខេត្ដ ២ ទទួលបានគម្រោងវិនិយោគចំនួន ៣ ដែលមានទុនជិត១៥លានដុល្លារ	https://business-cambodia.com/articles/two-project-in-kandal-province-sihanoukville	ជាដំណឹងដ៏រីករាយមួយ កាលពីថ្ងៃទី២១ ខែតុលា ឆ្នាំ២០២២នេះ ក្រុមប្រឹក្សាអភិវឌ្ឍន៍កម្ពុជា (CDC) បានអនុម័តគម្រោងថ្មីចំនួន ៣ ដែលស្ថិតនៅក្នុងខេត្ដកណ្ដាល ២ គម្រោង និងក្រុងព្រះសីហនុ១ ម្រោង។ ដោយសរុបទុនវិនិយោគគម្រោងទាំង ៣ នេះមានសរុបជិត ១៥ លានដុល្លារ និងបង្កើតឱកាសការងារជាង ៩ ពាន់កន្លែងផងដែរ។ យោងតាមការបញ្ជាក់ពី CDC គម្រោងទាំង ៣ ខាងលើនេះ ត្រូវបានវិនិយោគដោយក្រុមហ៊ុនដូចខាងក្រោម៖ ១. ក្រុមហ៊ុន CHENG ZHEN YONG INDUSTRY CO., LTD គម្រោងបង្កើតរោងចក្រផលិតគ្រឿងបន្សំស្បែកជើង ដែលមានទីតាំងវិនិយោគស្ថិតនៅភូមិចក ឃុំបែកចាន ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ៧២៣កន្លែង។ ២. ក្រុមហ៊ុន XIN JIN HUA GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិត្រពាំងបារគូ ឃុំត្រពាំងវែង ស្រុកកណ្តាលស្ទឹង ខេត្តកណ្តាល ក្នុងទុនវិនិយោគប្រមាណ ៥លានដុល្លារអាម៉េរិក និងអាចបង្កើតការងារបានចំនួន ១.០៤១កន្លែង។ ៣. ក្រុមហ៊ុន SUCCESS METAL TECHNOLOGY CO., LTD ដែលជាគម្រោងរោងចក្រស្ល និងកែច្នៃលោហៈធាតុ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ខេមបូឌាន ស៊ីណូ មេធលលីក មេធៀរៀល, ខេត្តព្រះសីហនុ, ក្នុងទុនវិនិយោគប្រមាណ ៣,៩លានដុល្លារអាម៉េរិក និងអាចបង្កើតការងារបានចំនួនប្រមាណ ៧៥០កន្លែង៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T11:31:37.752Z", "category": "អចលនទ្រព្យ", "views": 189, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កូនខ្មែរពូកែមែន! លោកស្រីញ៉ែម ច័ន្ននី ច្នៃអំបុកធ្វើអាហារសម្រន់ត្រៀម ចែកចាយទូទាំងក្នុងនឹងក្រៅប្រទេស	https://business-cambodia.com/articles/ms-nhem-channy-makes-ambok	អំបុកគឺជាអាហារមួយបែបដែលគ្រប់គ្នាតែងតែទទួលទានជាពិសេសនៅពិធីបុណ្យជាតិ គឺព្រះរាជពិធីបុណ្យអុំទូក អកអំបុក សំពះព្រះខែ ហើយអំបុកនេះទៀតសោតភាគច្រើនបងប្អូនតែងតែយកទៅញាំជាមួយនឹងចេក ឬក៏ទឹកដូង ជាដើម។ តែដោយឡែកអ្នកស្រី ញ៉ែម ច័ន្ននី វិញបានច្នៃអំបុកនេះធ្វើជាអាហារសុខភាព ហើយថែមទាំងមានច្រើនប្រភេទនិងរស់ជាតិឆ្ងាញ់ទៀតផង។ យោងតាមកិច្ចសម្ភាសន៍ផ្ទាល់ជាមួយក្រុមការងារ Business Cambodia អ្នកស្រី ញ៉ែម ច័ន្ននី ដែលជាម្ចាស់ក្រុមហ៊ុន ហេង ច័ន្ននី អង្គរមាស ឯ.ក បានលើកឡើងថាបច្ចុប្បន្នអំបុករបស់អ្នកស្រីមាន៥ ប្រភេទ ៖ ១.អំបុកសារាយសមុទ្រ ២.អំបុក ផ្លែឈើចំរុះ ៣.អំបុកលាយ គ្រឿង ៤.អំបុក ធម្មជាតិ និង ៥.អំបុក ចេកបាត់ដំបង។ ក្នុងនោះដែរលោកស្រីបានបន្តថា “មូលហេតុដែលខ្ញុំធ្វើអំបុកនេះឡើងព្រោះចង់ឱ្យប្រជាជនខ្មែរមានសុខភាពល្អ”។ តាមការបញ្ជាក់របស់អ្នកស្រី បានឱ្យដឹងថា អំបុកនេះធ្វើឡើងពីស្រូវសែនក្រអូប ។ អ្នកស្រីក៏បានបន្តថាចំពោះលក្ខណៈពិសេសដែលធ្វើឱ្យអំបុកនេះរស់ជាតិពិសេសនិងមានគុណភាពល្អគឺសម្រិតសម្រាំងរើសយកប្រភេទអវិជ្ជមាន៤ចំណុចដែលមាននៅក្នុងអំបុក ១.រើសយកស្រូវដែលដោយតាមអំបុក ២.យកអង្កដែលមិនទាន់ក្លាយទៅជាអំបុក ៣.យកប្រភេទអំបុកក្ដាំង ៤.យកអំបុកបែបពណ៌ ហើយអ្វីដែលកាន់តែពិសេសគឺរើសដោយដៃផ្ទាល់។ បើត្រឡប់មកក្រោយវិញអ្នកស្រី ញ៉ែម ច័ន្ននី បានឱ្យដឹងថាអ្នកស្រីចាប់ផ្ដើមអាជីវកម្មនេះតាំងពីឆ្នាំ២០១៧ មកម្ល៉េះ ប៉ុន្ដែដើមឡើយអ្នកស្រីបានយកអំបុកនេះធ្វើជាអាហារសម្រាប់ទ័ព ដោយយកអំបុកនេះធ្វើជាស្បៀងរបស់កងទ័ព ហើយអំបុកនេះគឺមានតែនៅក្នុងជួរកងទ័ពតែប៉ុណ្ណោះ រហូតមកដល់ពេលបច្ចុប្បន្នដោយសារតែមើលឃើញពីទីផ្សារក៏ដូចជាចង់គិតគួរពីសុខភាពផងនោះ ក៏សម្រេចចិត្តយកអំបុកនេះទៅលក់នៅលើទីផ្សារតែម្ដង។  គួរបញ្ជាក់ផងដែរថាលោកអ្នកក៏អាចយកអំបុកនេះទៅធ្វើជាកាដូ ការផងដែរ។ ដូច្នេះចំពោះបងប្អូនដែលមានចំណាប់អារម្មណ៏ចង់ទិញឬក៏សាកសួរព័ត៌មានបន្ថែមបងប្អូនអាចទាក់ទងតាមរយៈpage Heng Channy Angkor Meas ឬលេខទូរស័ព្ទ ០៩២ ២៩១ ៤៨២និង០៨៧ ៦៥៧ ៨៨៨៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T07:43:28.714Z", "category": "អចលនទ្រព្យ", "views": 1224, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សម្ដេចតេជោ ហ៊ុន សែន មានប្រសាសន៍ចំៗថាតំបន់មួយនេះ ស័ក្ដិសមនឹងក្លាយជាទីក្រុងរណបនាពេលអនាគត	https://business-cambodia.com/articles/satellite-city	សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា បានមានប្រសាសន៍លើកឡើងថា តំបន់អភិវឌ្ឍន៍ពាក់ស្នែង ដែលមានភូមិសាស្រ្ដនៅខេត្ដសៀមរាប កំពុងស្ថិតនៅក្នុងទីតាំងមួយ ដែលស័ក្ដិសមនឹងក្លាយជាទីក្រុងរណបនាពេលអនាគត។ ប្រសាសន៍លើកឡើងរបស់សម្តេចខាងលើនេះ បានធ្វើឡើងនៅក្នុងការអញ្ជើញជួបសំណេះសំណាល ជាមួយពលរដ្ឋស្ម័គ្រចិត្តរើចេញ ពីតំបន់រមណីយដ្ឋានអង្គរ ទៅរស់នៅតំបន់ពាក់ស្នែង នៅថ្ងៃទី២២ ខែតុលា ឆ្នាំ២០២២នេះ។ ថ្លែងនៅក្នុងពីធីខាងលើសម្ដេចតេជោនាយករដ្ឋមន្រ្ដីបានបញ្ជាក់យ៉ាងដូច្នេះថា «...ព្រោះស្ថិតនៅទីតាំងមួយដែលកាក់កប សាកសមនឹងកា្លយទៅជាទីកន្លែងដែលត្រូវអភិវឌ្ឍន៍ ក្លាយទៅជាទីក្រុងរណបនៅថ្ងៃក្រោយ ព្រោះយើងកសាងហេដ្ឋារចនាសម្ព័ន្ធនៅទីនេះ»។ សម្តេចតេជោ ហ៊ុន សែន បានឲ្យដឹងទៀតថា បច្ចុប្បន្នមានផ្លូវ២ខ្សែកាត់តំបន់ពាក់ស្នែង ត្រូវបានសិក្សាសាងសង់ ក្នុងនោះផ្លូវមួយមានប្រវែងជាង ៥៥គីឡូម៉ែត្រ តម្លៃ ៤៦លានដុល្លារ និងមួយខ្សែទៀតប្រវែង ៤៦គីឡូម៉ែត្រ គ្រោងប្រើថវិកាជាង ៩៤លានដុល្លារ ក៏នឹងត្រូវសាសងនៅតំបន់នេះផងដែរ។ ដូច្នេះ សម្តេចតេជោបានសម្រេចឲ្យសាងសង់ហេដ្ឋារចនាសម្ព័ន្ធនានា នៅតំបន់ពាក់ស្នែងនេះ រួមមានផ្លូវ មន្ទីរពេទ្យ សាលារៀន និងផ្សារផងដែរ។ សូមជម្រាបផងដែរថា តំបន់ពាក់ស្នែងនេះ ជាតំបន់សំខាន់មួយបន្ទាប់ពីតំបន់រុនតាឯក ដែលត្រូវបានរាជរដ្ឋាភិបាលរៀបចំអភិវឌ្ឍន៍ ទុកសម្រាប់ប្រជាជនដែលស្ម័គ្រចិត្ដផ្ដាស់ប្ដូរលំនៅឋានពីតំបន់អង្គរ និងតំបន់គ្រប់គ្រងដោយអាជ្ញាធរជាតិអប្សរា៕ អត្ថបទ៖ កឹំម ប៊ុនធឿន	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T06:55:56.140Z", "category": "អចលនទ្រព្យ", "views": 1154, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ខ្លាពីរក្នុងវិស័យឌីជីថល! ក្រុមហ៊ុន BizAdvisor និងធនាគារ ABA បានចាប់ដៃគ្នាចុះហត្ថលេខា លើកិច្ចសហប្រតិបត្តិការដៃគូជាយុទ្ធសាស្ត្រ	https://business-cambodia.com/articles/mou-biz-advisor-and-aba-bank	កាលពីពេលថ្មីៗនេះក្រុមហ៊ុនបច្ចេកវិទ្យា BizAdvisor និង ធនាគារ ABA ដែលជាធនាគារឈានមុខគេលើវិស័យឌីជីថលនៅក្នុងប្រទេសកម្ពុជា បានរៀបចំការចុះហត្ថលេខា លើកិច្ចសហប្រតិបត្តិការជាដៃគូយុទ្ធសាស្ត្រ ដើម្បីចូលរួមជាផ្នែកមួយដ៏សំខាន់ ដើម្បីបង្កើនល្បឿនក្នុងការផ្លាស់ប្តូរទៅរកឌីជីថល នៅក្នុងប្រទេសកម្ពុជា។ យើងពិតជាទន្ទឹមរង់ចាំថានឹងមានអ្វីដែលថ្មីអស្ចារ្យដែលនឹងចេញជារូបរាង បន្ទាប់ពីស្ថាប័នធំទាំងពីរក្នុងវិស័យឌីជីថល បានចាប់ដៃគ្នាលើកិច្ចសហប្រតិបត្តិការមួយនេះ។   យោងតាមប្រសាសន៍លោក ម៉ង់ វណ្ណឌី CEO ក្រុមហ៊ុន BizAdvisor បានមានប្រសាសន៍ថា៖ “ខ្ញុំសង្ឃឹមថាកិច្ចសហការនេះនឹងចូលរួមជាផ្នែកមួយដ៏សំខាន់ដើម្បីបង្កើនល្បឿនក្នុង ការផ្លាស់ប្តូរទៅរកឌីជីថល នៅក្នុងប្រទេសកម្ពុជា។ ចក្ខុវិស័យរបស់ BizAdvisor គឺជំរុញឱ្យមានការផ្លាស់ប្តូរវិធីធ្វើអាជីវកម្មនៅក្នុងប្រទេសកម្ពុជា ទៅជាការធ្វើអាជីវកម្មតាមបែបឌីជីថល តាមរយៈការផ្តល់លទ្ធភាពឱ្យដៃគូអាជីវកម្មរបស់យើងអាចវិវត្តទៅដល់ចំណុចកំពូលនៃសក្ដានុពលនៃអាជីវកម្មរបស់ខ្លួន ដោយយើងនឹងចូលរួមធ្វើឱ្យដំណើរការអាជីវកម្មមានប្រសិទ្ធភាពខ្ពស់ជាងមុន កាត់បន្ថយភាពស្មុគស្មាញ និងកាត់បន្ថយលើការចំណាយ ជាមួយនឹងកម្មវិធីគ្រប់គ្រងអាជីវកម្មដ៏ឆ្លាតវៃ របស់យើង។ យើងឃើញភាពប្រសើរឡើងយ៉ាងខ្លាំងនៃការផ្លាស់ប្តូរទៅរកឌីជីថល ជាពិសេសនៅក្នុងសម័យ Covid-19 ដែលមនុស្សចាប់ផ្ដើមស្គាល់នឹងឱ្យតំលៃកាន់តែច្រើនទៅលើតម្លៃនៃឌីជីថល ហើយយើងឃើញថា ABA គឺជាធនាគារអនឡាញឈានមុខគេក្នុងប្រទេសកម្ពុជា ដែល ABA តែងតែពាំនាំមកនូវអ្វីដែលថ្មីសម្រាប់ប្រជាជនរបស់យើង។ ក្រៅពីនោះ BizAdvisor ក៏បានតភ្ជាប់ នូវកម្មវិធីគ្រប់គ្រងអាជីវកម្មរបស់ខ្លួនមួយចំនួនទៅកាន់សេវាកម្មរបស់ ABA ផងដែរ។ ខ្ញុំជឿថា សមាហរណកម្មទាំងនេះនឹងធ្វើឱ្យ កម្មវិធីកម្មវិធីគ្រប់គ្រងអាជីវកម្មរបស់ BizAdvisor កាន់តែមានភាពប្រសើរឡើងជាងមុនមួយកម្រិតទៀតផងដែរ”។ គួរជម្រាបថាធនាគារ ABA គឺជាគ្រឹះស្ថានហិរញ្ញវត្ថុឯកជនឈានមុខមួយរបស់កម្ពុជា (សហគ្រាសឯកជន) ដែលត្រូវបានបង្កើតឡើងក្នុងឆ្នាំ ១៩៩៦ មានឈ្មោះថា ធនាគារវឌ្ឍនៈ អាស៊ី ចំកាត់។ ឆ្លងកាត់ការអភិវឌ្ឍ និងកំណើនជាង២៥ឆ្នាំកន្លងមកនេះធនាគារ ABA បានពង្រឹងជំហររបស់ខ្លួនយ៉ាងរឹងមាំក្នុងទីផ្សារ និងបានក្លាយជាធនាគារមួយក្នុងចំណោមធនាគារពាណិជ្ជកំពូលទាំងបី នៅក្នុងប្រទេស។ សព្វថ្ងៃនេះ ABA មានបម្រើសេវាជូនដល់បណ្ដាអតិថិជនជាច្រើនដូចជា សហគ្រាសធុនតូច និងមធ្យម, អាជីវកម្មខ្នាតតូច, និងរូបវន្តបុគ្គល។ ដោយឡែក ក្រុមហ៊ុនបច្ចេកវិទ្យា BizAdvisor គឺជាក្រុមហ៊ុនផ្ដល់សេវាកម្ម កម្មវិធីគ្រប់គ្រងតាមប្រព័ន្ធកុំព្យូទ័រ (Cloud Software) ឈានមុខគេមួយក្នុងប្រទេសកម្ពុជា ដែលកំពុងតែចូលរួមយ៉ាងសកម្មក្នុងការលុបបំបាត់បញ្ហាម្ចាស់អាជីវកម្មតូចធំរាប់ពាន់ ជាមួយនឹងបច្ចេកវិទ្យាចុងក្រោយគេដ៏ឆ្លាតវៃទីមួយ និងមានតែមួយគត់។ BizAdvisor មានផ្ដល់ជូនសេវាកម្មជាច្រើនដូចជា៖ EASY ACCOUNTING EASY LOAN EASY POS FOR RETAIL EASY POS FOR FOOD & BEVERAGE EASY LOYALTY PROGRAM EASY ECOMMERCE សម្រាប់ព័ត៌មានលម្អិត លោកអ្នកអាចទាក់ទងមកអ្នកជំនាញ BizAdvisor នៅពេលនេះដើម្បីទទួលបានការពិគ្រោះយោបល់លើសុខភាពអាជីវកម្មរបស់អ្នកដោយមិនគិតថ្លៃ តាមរយៈលេខទូរស័ព្ទ 015 661 661 / 078 661 661 ឬចូលទៅកាន់វេបសាយ www.bizadvisor.asia	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T06:35:07.922Z", "category": "PR", "views": 344, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ផ្លាស់ប្តូរខ្លួនពីឱសថការី អ្នកនាង រដ្ឋលីណា ចេញរកស៊ីបើកជំនួញរហូតអាចរកចំណូលបានខ្ទង់ម៉ឺនដុល្លារ	https://business-cambodia.com/articles/the-2-birds-investment-co-ltd-	អ្នកនាងទិត រដ្ឋលីណា បច្ចុប្បន្នគឺជាម្ចាស់ក្រុមហ៊ុន The 2Birds Investment CO,.LTD ប៉ុន្តែទម្រាំតែអ្នកនាងអាចក្លាយជាស្ថាបនិកបែបនេះ អ្នកនាងក៏ជានិស្សិតពេទ្យ១រូប ដែលបានរៀនចប់ពីសាលាល្បីឈ្មោះមួយនៅក្នុងរាជធានីភ្នំពេញ។ នៅក្នុងបទសម្ភាសន៍ជាមួយ ចាបក្រហម អ្នកនាងទិត រដ្ឋលីណា បានបង្ហើបពីសាវតារបស់ខ្លួនថា អ្នកនាងបានបញ្ចប់ការសិក្សាថ្នាក់ឱសថការីជំនាន់ទី៣២នៃសាកលវិទ្យាល័យវិទ្យាសាស្រ្តសុខាភិបាល នៅក្នុងនោះអ្នកនាងមិនត្រឹមតែជាឱសថការីតែម្យ៉ាងនោះទេ អ្នកនាងក៏ក្លាយជាម្ចាស់ក្រុមហ៊ុន១រូបផងដែរ។មូលហេតុដែលអ្នកនាងបង្កើតក្រុមហ៊ុននេះឡើងមក ដោយសារមើលឃើញពីបញ្ហាសុខភាពក្នុងគ្រួសារនិងសង្គមត្រូវការការថែទាំ ដូចនេះអ្នកនាងក៏សាកល្បងប្រែក្លាយខ្លួនជាអ្នកជំនួញបើកក្រុមហ៊ុនដែលដោះស្រាយវិបត្តិសុខភាពជនដល់សាធារណៈជនបានយ៉ាងច្រើនម៉ឺននាក់ទូទាំងប្រទេស។ ស្ថាបនិក The 2Birds Investment បានបន្តទៀតថា ក្រុមហ៊ុនរបស់អ្នកនាង បានបើកដំណើរការតាំងពី ២០១៩ មកម្ល៉េះ ដោយក្រុមហ៊ុននេះជាក្រុមហ៊ុនផ្តាច់មុខផលិតផលសុខភាពដែលជាប្រេននិងជារូបមន្តផ្ទាល់របស់ក្រុមហ៊ុន។ ចំពោះមុខរបរនេះ គឺអ្នកនាងបានមើលឃើញកូនរបស់ខ្លួននិងក្មេងៗជាច្រើនមានបញ្ហាទល់លាមកដែលអាចបង្កផលប៉ះពាល់ធំដល់សុខភាព បញ្ហាក្មេងមិនព្រមញ៉ាំបាយ មិនញ៉ាំបន្លែធ្វើឱ្យពិបាកលូតលាស់ ការលូតលាស់ខ្វះជីវជាតិ។ ទោះបីជាគ្មានបទពិសោធន៏ធ្លាប់នាំចូលផលិតផលមែនពិត តែមានជំនាញជាឱសថការីដែលយល់ពីបញ្ហាសុខភាព អ្នកនាងក៏សម្រេចបង្កើតរូមមន្តមួយដើម្បីអោយខាងរោងចក្រផលិតចេញជារូបរាង ផលិតផលនោះគឺ  Probiotic Gummies by The 2Birds Brand។ អ្នកនាងរដ្ឋលីណា បានពន្យល់ថា ProBiotic Gummies គឺជាផលិតផលបង្ការមិនអោយមានបញ្ហាឬសដូងបាត  ហើមពោះ  ទល់ខ្យល់  កាត់បន្ថយអាលែកហ្ស៊ី  កាត់បន្ថយផលរំខានពីការប្រើថ្នាំផ្សះ(Antibiotic) បង្កើនចំណង់អាហារសម្រាប់ក្មេងរើសចំណី ខ្សោយfloreពោះវៀនឧស្សាហ៍រាគរូស ។ ក្រោយមានការគាំទ្រខ្លាំងពីសំណាក់អតិថិជន បងស្រីក៏បាននាំចូលផលិតផលមួយទៀតឈ្មោះថា ប្រេងរឹត Body Balm by The 2Birds Brand ឬ Pain Clear Canabis Balm ដែលជាប្រភេទប្រេងរឹតជួយបំបាត់ការឈឺចុកចាប់រ៉ាំរ៉ៃរាប់ឆ្នាំពិសេសការឈឺចាប់ដោយគ្មានមូលហេតុការឈឺចាប់តាមសន្លាក់ឆ្អឹង សាច់ដុំ សរសៃ ឈឺចុករោយ ឆ្អឹងខ្នង ក្រហាយបាតដៃបាតជើងជាដើម។ បច្ចុប្បន្ននេះក្រុមហ៊ុនអ្នកនាងមានផលិតផល២មុខ ដោយផលិតផលទីមួយគឺ ProBiotics Gummies ចំណែកផលិតផលទី២គឺ Body Balm by The 2Birds Brand ឬ Pain Clear Canabis Balm ដែើផលិតផលទាំងពីរនេះទទួលបានការគាំទ្រយ៉ាងច្រើនពីរសំណាក់អ្នកប្រើប្រាស់និងការណែនាំបន្តពីអតិថិជនម្នាក់ទៅម្នាក់ទៀតពីគុណភាពសុវត្ថិភាពនិងប្រសិទ្ធិភាពហើយក៏ព្រោះតែអតិថិជនទទួលបានការប្រឹក្សាយ៉ាងលំអិតមុននឹងប្រើប្រាស់។ សូមបញ្ជាក់ថា សម្រាប់ផលិតផលរបស់ The 2Birds Investment ទើបតែទទួលបានពានរង្វាន់ Best Quality Awards 2022 នៅប្រទេសថៃកាលពីថ្មីៗនេះ។ ដូច្នេះហើយបងប្អូនអាចប្រើប្រាស់ផលិតផលដោយជឿជាក់បាន ប្រសិនជាបងប្អូនមានចម្ងល់ឬចង់កម្មង់ផលិតផលអាចធ្វើការទំនាក់ទំនងទៅកាន់លេខទូរស័ព្ទ 015 644 423/085 644 423។ ឬអាចឆាតទៅកាន់ផេក MongkulTepy Trading, Tith Radlina, The 2Birds Investment៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T06:31:06.320Z", "category": "ពិព័រណ៍មុខរបរ 2022", "views": 984, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទើបចេញរកស៊ីថ្មីៗកុំប្រថុយ ប្រយ័ត្នទឹកភ្នែក! មកស្គាល់របរ ៣ អ្នករកស៊ីថ្មីថ្មោងគួរពិចារណាមុនរកស៊ី	https://business-cambodia.com/articles/business-start-up	ការជ្រើសរើសរបររកស៊ី ពិតជាសំខាន់ណាស់ វាមិនខុសគ្នាពីការជ្រើសរើសគូស្រករនោះទេ បើរើសត្រូវយើងនឹងសប្បាយចិត្ត មានតែក្តីសុខ គ្មានទុក្ខកង្វល់ ប៉ុន្តែបើរើសខុសនោះនឹងនាំតែបញ្ហា មិនចេះចប់មិនចេះហើយ រកកោះរកត្រើយមិនឃើញ។ហេតុនេះហើយនៅពេលរើសមុខរបររកស៊ីអ្នកគួរគិតគូរពិចារណាឱ្យបានល្អិតល្អន់ ជៀសវាងការខាតពេល និងខាតលុយទទេរៗ។ ហើយនៅក្នុងថ្ងៃនេះដែរ Business Cambodia ក៏សូមលើកយកនូវមុខរបរចំនួន ៣ ដែលអ្នកទើបចេញរកស៊ីថ្មីថ្មោងហើយមានដើមទុនតិចគួរពិចារណាមុននឹងរកស៊ី ដែលរបរទាំងនោះរួមមាន៖ ១.របរហុចផលយូរ សម្រាប់អ្នកចេញរកស៊ីដំបូងៗគួរតែចៀសវាងរបរដែលហុចដល់យូរ ដូចជា ដាំកៅស៊ូ ដាំដូង ផ្ទះត្រចៀកកាំ និងរបរកសិកម្មផ្សេងទៀតដែលហុចផលយូរ ព្រោះត្រូវកប់ដើមរយៈពេលយូរទម្រាំតែបានផល ចុះបើដាំបានពាក់កណ្តាលទីយើងអស់លុយតើយើងនឹងរកទុនពីណាមកបន្ថែម។ដូច្នេះហើយមុនចាយលុយដែលខំរកទាំងលំបាកចាប់ផ្តើមរបរមួយៗត្រូវគិតគូរឱ្យបានម៉ត់ចត់។ ២.អាជីវកម្មភ្លើងចំបើង របរដែលមិនគួររកស៊ីបន្ទាប់នោះគឺរបរដែលខ្វះគុណតម្លៃ ជាប្រភេទរបរដែលមានរកស៊ីច្រើនដូចម៉ាត ២៥០០ មានគេរកស៊ីច្រើនហើយ ក៏ខ្វះគុណតម្លៃដែរ ព្រោះផលិតផលថោកនិងមិនសូវមានគុណភាព និងរបរអនឡាញមួយចំនួនដែលផលិតផលលក់ឱ្យតែបានៗមិនគិតគូរពីគុណភាព ពីសុវត្ថិភាពអ្នកប្រើប្រាស់ថានឹងរងផលប៉ះពាល់អ្វីខ្លះ ពោលគឺផ្តោតតែប្រាក់ចំណេញ។ ៣.មុខរបរដើមទុនធំ  ចំពោះមុខរបរចុងក្រោយដែលអ្នកទើបចេញរកស៊ីហើយគ្មានបទពិសោធន៍រកស៊ីគួរតែចៀសវាងនោះគឺរបរដែលចាយទុនធំ ជាប្រភេទរបរដែលចាយទុន ២០ ៣០ម៉ឺនដុល្លារឡើងដូចជាកន្លែងលក់ឡាន បើកហាងអាហារធំជាដើម គួរតែពិចារណាឱ្យច្បាស់មុនរកស៊ី កុំមានលុយភ្លាមចាប់យករបរធំភ្លាមទាំងដែលខ្លួនឯងមិនធ្លាប់មានបទពិសោធន៍រកស៊ី ព្រោះវាជាហានិភ័យធំណាស់ បើហ៊ានប្រថុយទាំងភាពស្រពិចស្រពិល៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T03:48:49.673Z", "category": "ចាប់ផ្តើមអាជីវកម្ម", "views": 581, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន ប៉េង ហួត គ្រុប បរិច្ចាគថវិការសរុបចំនួន ២៥ម៉ឺន ដុល្លារអាមេរិក កសាងអគារសិក្សាថ្មី នៃពុទ្ធិកសាកលវិទ្យាល័យ សីហមុនីរាជា និងកសាងហេដ្ឋារចនាសម្ព័ន្ធនានា និងវត្តនៅតំបន់អភិវឌ្ឍរុនតាឯក	https://business-cambodia.com/articles/peng-huoth-group-donated-a-total-of-us-250-000-to-build-a-new-school-building-	ស្របពេលដែលប្រទេសកម្ពុជាកំពុងតែមានសន្ទុះនៃការអភិវឌ្ឍរីកចម្រើនជាច្រើនវិស័យ ខណៈវិស័យអប់រំ និងវិស័យព្រះពុទ្ធសាសនា ក៏មានការរីកចម្រើនគួរឱ្យការកត់សម្គាល់ផងដែរ ដោយទាំងនេះគឺកើតចេញពីការចូលរួម និងការសាម្គីគ្នាជួយគ្នាទាំងផ្នែករដ្ឋ និង ឯកជន ទើបធ្វើឱ្យមាការរីកចម្រើនដោយសម្រេចបាននូវសមិទ្ធផលផ្លែផ្កាជាបន្តបន្ទាប់។ល។   ដើម្បីលើកស្ទួយវិស័យអប់រំ និងព្រះពុទ្ធសាសនា ក្រុមហ៊ុន ប៉េង ហួត គ្រុប ចូលរួមបរិច្ចាគថវិកាចំនួនសរុប $250,000 (ម្ភៃប្រាំម៉ឺន ដុល្លារអាមេរិក) ក្នុងនោះបែងចែក $150,000 (ដប់ប្រាំម៉ឺន ដុល្លារអាមេរិក) កសាងនូវអគារសិក្សាថ្មី នៃពុទ្ធិកសាកលវិទ្យាល័យ សីហមុនីរាជា ដើម្បីផ្ដល់ជាប្រយោជន៍ ក្នុងការជួយអភិវឌ្ឍវិស័យធនធានមនុស្សនៅកម្ពុជា និងថវិកាចំនួន $100,000 (ដប់ម៉ឺន ដុល្លារអាមេរិក) ទៀតកសាងហេដ្ឋារចនាសម្ព័ន្ធនានា និងវត្តនៅតំបន់អភិវឌ្ឍរុនតាឯក ស្ថិតនៅក្នុងស្រុកបន្ទាយស្រី ខេត្តសៀមរាប ដើម្បីសម្រួលដល់ប្រជាពលរដ្ឋ ដែលស្ម័គ្រចិត្តផ្លាស់ប្ដូរលំនៅឋានរបស់ខ្លួនចេញពីរមណីដ្ឋានអង្គរ ទៅរស់នៅតំបន់អភិវឌ្ឍរុនតាឯក ខណៈរាជរដ្ឋាភិបាលបានដាក់ចេញគោលការណ៍លើការអនុវត្តនៅតំបន់អភិវឌ្ឍរុនតាឯកនេះឱ្យក្លាយទៅជាទីក្រុងថ្មីមួយ នៅថ្ងៃអនាគតផងដែរ។ សូមបញ្ជាក់ផងដែរ៖ ពុទ្ធិកសាកលវិទ្យាល័យ សីហមុនីរាជា គឺមានទីតាំងស្ថិតនៅបរិវេណវត្តស្វាយពពែ សង្កាត់ទន្លេបាសាក់ ខណ្ឌចំការមន រាជធានីភ្នំពេញ។ ខណៈគណៈគ្រប់គ្រងសាកលវិទ្យាល័យនូវតែបន្តបើកទទួលការចូលរួមឧបត្ថម្ភដើម្បីកសាងអគារសិក្សាថ្មី ពីសម្បុរស់ជនផងដែរ។ សូមរំលឹកថា៖ ការងារអប់រំ និងការងារសង្គម គឺជាយុទ្ធសាស្រ្តគោល ក្នុងចំណោមយុទ្ធសាស្រ្តធំទាំងបី នៃផ្នែកទំនួលខុសត្រូវសង្គមរបស់ ប៉េង ហួត គ្រុប រួមមាន “ការងារអប់រំ ការងារសង្គម និងការងារបរិស្ថាន” ក្នុងនោះកន្លងមកក្រុមហ៊ុន បានចូលរួមកសាងវត្តអារាម សាលារៀន និងផ្លូវថ្នល់។ល។ នៅតាមបណ្ដាខេត្តមួយចំនួន៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-22T01:32:48.517Z", "category": "PR", "views": 112, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
តម្លៃធូរថ្លៃ! ចង់បានក្ដាមថ្មពងនិងក្ដាមថ្មលេខ១ មកស្គាល់កន្លែងបោះដុំ១កន្លែងមានផ្គត់ផ្គង់១ថ្ងៃលក់ចេញខ្ទង់១រយគីឡូ	https://business-cambodia.com/articles/want-to-get-the-number-1-crab-and-crab-to-get-to-know-a-wholesale-place-with-one-day-supply	ចំពោះអាជីវករចង់បោះដុំគ្រឿងសមុទ្រស្រស់ៗដែលមានគុណភាពល្អ តម្លៃធូរថ្លៃនាពេលនេះមិនចាំបាច់ធ្វើដំណើរទៅកាន់ខេត្តកំពត ឬកែបនាំតែខាតពេលទៀតទេ ដោយទាំងអស់គ្នាអាចកម្មង់ពីហាងលក់គ្រឿងសមុទ្រមួយកន្លែងដែលមានឈ្មោះថា កំពតគ្រឿងសមុទ្របាន ព្រោះយីហោមួយនេះបានចាប់ផ្តើមរកស៊ីយូរឆ្នាំហើយ ហើយក៏មានបោះដុំគ្រឿងសមុទ្រក្នុងតម្លៃធូរថ្លៃដែរ។ លោក សួន ចាន់វីរៈ ដែលជាថៅកែហាង កំពតគ្រឿងសមុទ្របាននិយាយថា ជំហ៊ានដំបូងនៃការរកស៊ីរបរលក់គ្រឿងសមុទ្រនេះគឺលោកបានចាប់ផ្តើមតាំងពីដើមឆ្នាំ ២០១៨ មកម្លេះ ជាដំបូងឡើយលោកបានផ្តើមចេញពីការកម៉្មង់ទិញគ្រឿងសមុទ្រពីបងប្អូនអ្នកទូកនេសាទ សម្រាប់ការលក់រាយបន្តដល់អតិថិជន ដែលបានកម៉្មង់ទិញតាមរយៈអនឡាញជាហូរហែល។ បន្ទាប់មកទៀតក៏មាន ម្ចាស់អាហារដ្ឋាន ភោជនីយដ្ឋាន អ្នកយកលក់បន្តមកទំនាក់ទំនងដើម្បីកម៉្មង់ដុំ។ រហូតដល់សព្វថ្ងៃនេះ លោកមានពីរទីតាំងហើយគឺនៅខេត្តកំពត និង ភ្នំពេញ សម្រាប់ដំណើរការផ្តត់ផ្គង់ដុំនិងរាយគ្រឿងសមុទ្រប្រចាំថ្ងៃ។ ដោយសារតែរកស៊ីមានភាពសុចរិតបានធ្វើឱ្យការកម្មង់គ្រឿងសមុទ្រលោកមានការកើនឡើងជាខ្លាំងជាពិសេស តម្រូវក្តាមថ្មពង ក្តាមថ្ម។ មិនតែប៉ុណ្ណោះលោកក៏មានដៃគូផ្តត់ផ្គង់ច្បាស់លាស់ផងនោះលោកបានចាប់ផ្តោតលើរបរបោះដុំក្តាមថ្មពង ក្តាមថ្ម សម្រាប់ការផ្តត់ផ្គង់សម្រាប់ភោជនីយដ្ឋាន អាហារដ្ឋានគ្រឿងសមុទ្រ និងការលក់បន្តនានា ទៅគ្រប់ ខេត្ត/ក្រុង។ លោកចាន់វីរៈ បានលើកឡើងថា ចំពោះអាជីវករទាំងអស់ដែលចង់បានគ្រឿងសមុទ្រល្អៗអាចធ្វើការកម្មង់ពីហាងលោកបាន ដោយសារតែលោករកស៊ីរបរនេះយូរឆ្នាំហើយលើសពីនេះទៅទៀតលោកក៏ធ្លាប់បោះដុំតាមភោជនីដ្ឋានដែរ ប្រសិនជារបស់លោកមិនល្អប្រហែលលោកមិនមានអតិថិជនគាំទ្រដល់សព្វថ្ងៃនេះទេ។ បើក្រឡេកមកមើលហាងរបស់លោកវិញសម្រាប់យីហោកំពតគ្រឿងសមុទ្រគឺលោកផ្តោតលើគុណភាព និងការឆ្លើយទាន់និងត្រូវតម្រូវដែលអតិថិជនចង់បាន។ ថៅកែហាងកំពតគ្រឿងសមុទ្រ បានបញ្ជាក់ថា ហាងរបស់លោកក៏មានផ្គត់ផ្គង់រាយគ្រឿងសមុទ្រស្រស់ៗច្រើនមុខដូចជា ក្តាមថ្ម ក្តាមសេះ បង្គា ត្រី មឹក អ៊យស្ទ័រ -ល- ជាមួយការទទួលសេវាចម្អិនមុខម្ហូបឆ្ងាញ់ៗ។ លើសពីនេះ សម្រាប់សាខាភ្នំពេញ ក៏មានសេវាកម្មរៀបចំ មុខម្ហូបគ្រឿងសមុទ្រច្រើនមុខជា ប្រអប់ធំ & ប្រអប់តូច សម្រាប់តម្រូវការកុម៉្មង់ ដែលអតិថិជន ក៏អាចកុម៉្មង់តាមរយៈក្រុមហ៊ុនដឹកជញ្ជូនម្ហូបដូចជា foodpanda nham24 Egets ជាដើម។ ដូច្នេះហើយ បងប្អូនទាំងអស់គ្នាអាចកម្មង់គ្រឿងសមុទ្រពីហាងកំពតគ្រឿងដោយមានទំនុកចិត្តបាន ដោយទាំងអស់អាចកម្មង់តាមហ្វេសប៊ុកផេក Facebook Page: https://www.facebook.com/KampotSeafood2 ឬលេខទំនាក់ទំនង៖ 096 596 5353 \| 078 965 353 (telegram)។ ដែលមានទីតាំងនៅលើផ្លូវ៖ ផ្លូវសូឡា (371), ភូមិត្រពាំងឈូក, សង្កាត់អូរបែកក្អម, ភ្នំពេញ ហើយហាងក៏មានសេវាដឹកជូនទៅដល់គ្រប់ទីកន្លែងផងដែរ៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T11:31:42.355Z", "category": "PR", "views": 1589, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុន ជីហ្គៀគ្រុប បើកបង្ហាញផលិតផលLG ថ្មី ក្នុងកម្មវិធី LG VIP Gala Dinner 2022 ជាមួយនឹងដៃគូអាជីវម្មជាង ៦០០នាក់	https://business-cambodia.com/articles/lg-group	ក្រុមហ៊ុន ជីហ្គៀ គ្រុប និងក្រុមហ៊ុនLG Electronics នាំចូលផលិតផល LG សេរីថ្មីចុងក្រោយឆ្នាំ ២០២២ និង២០២៣ និងបានដាក់បង្ហាញក្នុងព្រឹត្តការណ៍ដ៏អស្ចារ្យមួយដែលមានការចូលរួមទស្សនា ពីដៃគូអាជីវកម្ម និងតំណាងចែកចាយជាង៦០០នាក់នាយប់ថ្ងៃទី២០ ខែតុលា ឆ្នាំ២០២២ នៅសណ្ឋាគារសុខាភ្នំពេញ។ ព្រឹត្តការណ៍នេះមានឈ្មោះថា VIP Gala Dinner ដែលរៀបចំឡើងដោយក្រុមហ៊ុន ជីហ្គៀ គ្រុប និងក្រុមហ៊ុនLG Electronics ដើម្បីផ្តល់បទពិសោធន៍ថ្មីៗដល់ដៃគូអាជីវកម្មដែលជាតំណាងចែកចាយជាមួយនឹងបច្ចេកវិទ្យាទំនើបៗដែលបានបំពាក់លើផលិតផល LG ដែលទើបនឹងនាំយកមកកាន់ទីផ្សារ កម្ពុជា។ កម្មវិធីនេះធ្វើឡើងស្របពេលដែលក្រុមហ៊ុន LG Electronics កំពុងធ្វើយុទ្ធនាការ Healthy Home Solution ដើម្បីលើកទឹកចិត្តអ្នកប្រើប្រាស់របស់ផលិតផលLG ទូទាំងពិភពលោកឱ្យបោះជំហានឆ្ពោះទៅរករបៀបរស់នៅប្រកបដោយផាសុកភាពល្អ ជាងមុនតាមរយៈការប្រើប្រាស់ផលិតផលLG។ យុទ្ធនាការ Healthy Home Solutions ថ្មីឆ្នាំ២០២២បានផ្តោតលើការបង្កើតបរិយាកាសក្នុងផ្ទះប្រកបដោយ «សុខុមាលភាព» ជាមួយផលិតផលចុងក្រោយរបស់ LG ចាប់តាំងពីការថែទាំសម្លៀកបំពាក់តាមបែបទំនើប ឧបករណ៍ផ្ទះបាយ រហូតដល់ដំណោះស្រាយនៃការបន្សុទ្ធខ្យល់បរិយាកាសក្នុងផ្ទះកម្រិតខ្ពស់។ ដើម្បីជំរុញឱ្យការរស់នៅប្រកបដោយផាសុកភាពដូចអតិថិជនរបស់LG ទូរទាំងពិភពលោកដែរនោះ ក្រុមហ៊ុន ជីហ្គៀ គ្រុប បាននាំចូលគ្រឿងអេឡិចត្រូនិចម៉ាកLG ដែលមានបំពាក់បច្ចេកវិទ្យា និងផ្តល់ ដំណោះស្រាយសុខភាពដល់អ្នកប្រើប្រាស់ដូចជា៖ ម៉ាស៊ីនត្រជាក់ ទូរទឹកកក LG instaView Door-in-Door™ ទូរទស្សន៍ LG OLED Evo ស៊េរីចុងក្រោយ ម៉ាស៊ីនបោកគក់ ម៉ាស៊ីនចំហុយសម្លៀកបំពាក់LG Styler ម៉ាស៊ីនបន្សុទ្ធខ្យល់ LG Air purifier ម៉ាស៊ីនបន្សុទ្ធសំណើម និងគ្រឿងអេឡិចត្រូនិច ជាច្រើនប្រភេទទៀត។   ម៉ាស៊ីនត្រជាក់ LG ភ្ជាប់ជាមួយបច្ចេកវិទ្យា UV Nano អាចកម្ចាត់មេរោគ បាក់តេរីមានប្រសិទ្ធភាពបានរហូតដល់ 99.99% ។ ទូរទឹកកក LG instaView Door-in-Door™ ជាទូរទឹកកក ម៉ូឌែលថ្មី មានមុខងារសម្លាប់មេរោគនៅក្នុងទឹករហូតដល់ 99.99% ដោយបច្ចេកវិទ្យា UV Nano ដែលជាបច្ចេកវិទ្យាចុងក្រោយគេបំផុតរបស់ក្រុមហ៊ុន LG Electronics។ ទូរទស្សន៍ LG OLED Evo ស៊េរីចុងក្រោយត្រូវបានរចនាមុខងារឆ្លាតវៃថ្មីមាន 4 ចំណុចធំៗ LG home cinema systems, Game Optimizer, Sport Alert, Smart Home Dashboard។ ម៉ាស៊ីនបោកគក់ LG មិនត្រឹមតែធ្វើអោយសម្លៀកបំពាក់របស់អ្នកស្អាតឥតខ្ចោះប៉ុណ្ណោះទេ ប៉ុន្តែវាបានការពារសាច់ក្រណាត់សម្លៀលបំពាក់មិនអោយខូច សន្សំសំចៃភ្លើង និង ពេលវេលា។ LG Dual Inverter Dehumidifier ម៉ាស៊ីននេះមានមុខងារបន្សុទ្ធសំណើមនៅក្នុងផ្ទះដ៏ឆ្លាតវៃ ជួយការពារ សម្ភារៈនានាមិនឱ្យពុកផុយ និងការពារមិនឱ្យមានបាក់តេរីដែលជាកត្តាបង្កឱ្យកើតមានបញ្ហាអាឡែស៊ី ដោយសារសំណើម និងរក្សាបរិស្ថានក្នុងផ្ទះឱ្យស្អាត និងស្ងួត មិនបង្កឱ្យដុះផ្សិត និងធុំក្លិនផ្តុសនៅលើសម្លៀកបំពាក់ នៅពេលដែលអាកាសធាតុសើមខ្លាំង។ ម៉ាស៊ីនបន្សុទ្ធខ្យល់ LG Air purifier មានសមត្ថភាពចាប់យកលំអងធូលីដី បាក់តេរីតូចៗដែលមាននៅក្នុងផ្ទះ ឬបន្ទប់ និងអាចស្រូបយកមេរោគទាំងអស់នេះបានរហូតដល់ 360°។ ម៉ាស៊ីនចំហុយសម្លៀកបំពាក់ LG Styler វាមានតួនាទីថែរក្សាសាច់ក្រណាត់ដ៏មានតម្លៃ កាត់បន្ថយស្នាមជ្រាវជ្រួញសម្លៀកបំពាក់ របស់អ្នកប្រកបដោយប្រសិទ្ធភាពដែលមិនធ្លាប់មាននៅលើម៉ាស៊ីនបោកគក់ឬ ម៉ាស៊ីនសម្ងួតពីមុនមក។ គ្រប់ផលិតផលរបស់LG ទាំងអស់សុទ្ធតែអាចបញ្ជា និងគ្រប់គ្រងតាមរយៈទូរស័ព្ទដៃបានដោយប្រើ កម្មវិធីLG ThinQ។ Mr. Seung Ho Lee អគ្គនាយកក្រុមហ៊ុន LG Electronics ប្រចាំនៅកម្ពុជា មានប្រសាសន៍នៅក្នុងព្រឹត្តកាណ៍ LG VIP Gala Dinner នេះថា «ក្រុមហ៊ុន LG Electronics មានមោទនភាពដែលយើងវត្តមានជាយូរមកហើយ នៅក្នុងប្រទេសកម្ពុជាចាប់តាំងពីយើងបានបង្កើតសកម្មភាពលក់ និងទីផ្សារក្នុងឆ្នាំ 2007មក ។ ឥឡូវនេះ យើងបានពង្រីកអាជីវកម្មរបស់យើងទូទាំងប្រទេសដោយការវិនិយោគជាមួយ LG Brandshop របស់យើង ដែលបានគ្របដណ្តប់ជាង 13 ខេត្តក្រុង ដែលរួមមានហាងរហូតដល់ទៅ 18 ហាង។ យើងក៏មានបណ្តាញចែកចាយ និងបងប្អូនលក់ដុំនៅតាមទីផ្សារជាង 200 ហាងផងដែរ»។ លោក បានពន្យល់បន្ថែមអំពី ទូរទស្សន៌ LG OLED ថាជាទូរទស្សន៍ដំបូងបង្អស់ដែលបង្ហាញរូបភាពនៅលើកញ្ចក់ និងបំពាក់ដោយបច្ចេកវិទ្យា AI ដែលអ្នកអាចនិយាយជាមួយទូរទស្សន៍បាន ដើម្បីគ្រប់គ្រង និងអាចបញ្ជាអ្វីដែលអ្នកចង់បាន វាក៏អនុញ្ញាតឱ្យអ្នកគ្រប់គ្រងឧបករណ៍អេឡិចត្រូនិករបស់អ្នកផ្សេងៗទៀត នៅក្នុងផ្ទះនៅលើផ្ទាំង Dashboard ដែលមាននៅលើទូរទស្សន៍របស់អ្នក ដូចជា៖ កំណត់ម៉ោងបោកគក់នៅលើម៉ាសីនបោក, បើកឬបិទម៉ាស៊ីនត្រជាក់, គ្រប់គ្រងសីតុណ្ហភាពនៅលើទូរទឹកកក, ចំណែកផលិតផល PuriCare អ្នកអាចពិនិត្យមើលគុណភាពខ្យល់នៅក្នុងផ្ទះរបស់អ្នកជាដើម ។ ឧកញ៉ា សុខ ពិសិដ្ឋ នាយកប្រតិបត្តិ នៃក្រុមហ៊ុន ជីហ្គៀ គ្រុប មានប្រសាសន៍ថា «ក្រុមហ៊ុនជីហ្គៀគ្រុបបានចាប់ផ្តើមពីមនុស្ស ២ទៅ ៣នាក់ រហូតដល់ពេលបច្ចុប្បន្ននេះ មានបុគ្គលិកជិត ១០០០នាក់ ហើយជីហ្គៀ គ្រុប តែងតែរីកចំរើនពីមួយថ្ងៃទៅមួយថ្ងៃ ដូច្នេះបងប្អូន អាចមានភាពកក់ក្តៅ ព្រោះបុគ្គលិកជិត ១០០០នាក់នេះតែងតែនៅពីក្រោយដៃគូអាជីវកម្មចាំជួយគាំទ្រ និងផ្តល់ជំនួយ រាល់ការផ្តល់សេវាកម្មរបស់ដៃគូអាជីវកម្មជានិច្ច»។ ឧកញ៉ា សុខ ពិសិដ្ឋ បញ្ជាក់បន្ថែមទៀតថា ក្រុមហ៊ុនជីហ្គៀគ្រុបជាក្រុមហ៊ុនចែកចាយគ្រឿងអេឡិចត្រូនិច តែមួយគត់នៅក្នុងប្រទេសកម្ពុជាដែលបានរួមចំណែកនៅក្នុងកិច្ចការសង្គម បំពេញកាតព្វកិច្ចច្បាប់ ត្រឹមត្រូវ។ លោកថា ថ្មីៗនេះជីហ្គៀគ្រុបបានទទួលវិញ្ញាបនបត្របញ្ជាក់ធុរជនល្អបំផុតពី អគ្គនាយកដ្ឋាន គយ និងរដ្ឋករកម្ពុជា និងទទួលបាន វិញ្ញាបនបត្រមាស ពីអគ្គនាយកដ្ឋានពន្ធដារផងដែរ។ សមិទ្ធផល ទាំងអស់នេះជាកំណែទម្រង់ដ៏ធំ នៅក្នុងវិស័យ អេឡិចត្រូនិចហើយក៏ជាសមិទ្ធផលរបស់ ក្រុមហ៊ុន ជីហ្គៀ គ្រុប ដែលបានខិតខំប្រឹងប្រែង រយៈពេលជាង១០ឆ្នាំមកនេះ។ លោកបន្តថា«នេះជាកត្តា ធ្វើឱ្យក្រុមហ៊ុន ជីហ្គៀ គ្រុប អាចឈរនៅលើទីផ្សារ បានរហូតដល់សព្វថ្ងៃ និងមិនដែលប្តូរឈ្មោះក្រុមហ៊ុន ដូចក្រុមហ៊ុនតំណាងចែកចាយម៉ាកដទៃទៀតដែលជា ដៃគូប្រកួតប្រជែងរបស់យើងឡើយ ដែលពួកគាត់ តែងតែប្តូរឈ្មោះជារើយៗ ដើម្បីបំភាន់ភ្នែកមន្ត្រីប្រមូលពន្ធ ក្នុងគោលបំណងគេចវេះ ពីកាតព្វកិច្ច បង់ពន្ធ»។  លោកបន្ថែមថាក្នុងរយៈពេល ៣ឆ្នាំចុងក្រោយនេះក្រុមហ៊ុនជីហ្គៀ គ្រុបបានចូលរួមចំណែកបង់ពន្ធនាំចូល ដល់រដ្ឋាភិបាលជាង ១០លានដុល្លា។ ហើយលោកសង្ឃឹមថា«ថ្ងៃណាមួយក្រុមហ៊ុនទាំងអស់ដែលនាំចូល ផលិតផល មិនស្របច្បាប់ និងរងពិន័យយ៉ាងធ្ងន់ធ្ងរពីអគ្គនាយដ្ឋានពន្ធដារ និងពន្ធគយ ដើម្បីជំរុញឱ្យ ក្រុមហ៊ុនក្នុងស្រុកទទួលបានការប្រកួតប្រជែងស្មើរភាពគ្នា និងយុត្តិធម៌ដល់ក្រុមហ៊ុន ដែលបានប្រឹងប្រែង បង់ពន្ធ ប្រឹងប្រែងបង្កើតការងារឱ្យយុវជន ប្រឹងប្រែងផ្តល់ឱកាស និងគាំទ្រដល់ដៃគូអាជីវម្ម ដើម្បីធានាបាន ថាបងប្អូនយើង ទាំងអស់គ្នា ឈរជើងយ៉ាងត្រឹមត្រូវនៅលើ ទីផ្សារអេឡិចត្រូនិចមួយនេះ»។  នៅក្នុងកម្មវិធីនេះក៏បានប្រគល់ពានរង្វាន់ដល់ដៃគូអាជីវកម្មឆ្នើម ចំនួន ១៥ ហាង  ដែលបានជួយជំរុញ ឱ្យមានការទទួលស្គាល់ផលិតផល LG នៅលើទីផ្សារ និងបានវាយតម្លៃដោយផ្អែក ទៅលើគោលការណ៍ ៤ ចំណុចធំៗដូចជា  ការលក់មានការកើនឡើងពីមួយឆ្នាំទៅមួយឆ្នាំ មិនមានការលក់ផលិតផលគេចពន្ធ និងផលិតផលមិនស្របច្បាប់ ការទូរទាត់ប្រាក់បានល្អ ជួយជំរុញការលក់និងការតាំងបង្ហាញផលិតផល LG បានល្អ។   កម្មវិធី VIP night Gala Dinner 2022 គឺជាកម្មវិធីជួបជុំសំណេះសំណាលរវាងដៃគូអាជីវកម្ម នៃក្រុមហ៊ុន ជីហ្គៀគ្រុប និងក្រុមហ៊ុន LG ELectronics ដើម្បីផ្តល់នូវបទពិសោធន៍ទាក់ទងនឹងបច្ចេកវិទ្យាថ្មីរបស់LG ការពង្រឹងសាមគ្គីភាពជាដៃគូអាជីវកម្ម ចែករំលែកផែនការយុទ្ធសាស្ត្រថ្មី និងជំរុញឱ្យមានការចែកចាយ ផលិតផលដោយស្របច្បាប់ និងមាន គុណភាពខ្ពស់ដល់អតិថិជន។ អតិថិជនទាំងអស់អាចមកទទួលយកបទពិសោធន៍ថ្មីៗជាមួយផលិតផល LG នៅតាមហាងទំនើប LG BrandShop គ្រប់សាខាទាំងអស់ទូទាំងប្រទេស៕ លំអិត៖https://www.ggear.com.kh/lg-brandshop/ អត្ថបទពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T10:17:54.459Z", "category": "PR", "views": 225, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លុយ១០០$រកស៊ីអ្វីល្អ? អ្នកជំនួញ៣រូបនេះ រកស៊ីពីលុយតិចបំផុត រហូតអាចកើបចំណូលខ្ទង់ពាន់$	https://business-cambodia.com/articles/100dollar-what-businesss-should-run-3-business-people-startup-	មានលុយ១០០ដុល្លារគួររកស៊ីអ្វីល្អ? ស្របពេលដែលប្រទេសកំពុងអភិវឌ្ឍន៍ពិភពលោកកំពុងជឿនលឿនទៅមុខ អាជីវកម្មតូចធំជាច្រើន ក៏បាននឹងព្យាយាមបង្កើតនិងពង្រីកខ្លួនឥតឈប់ឈរ។ ដោយឡែកសម្រាប់អ្នកជំនួញ៣រូបខាងក្រោមនេះរកស៊ីពីដើមទុនតិចបំផុតត្រឹម១០០ដុល្លារអាចបង្កើតរបរកើបចំណូលបានខ្ទង់ពាន់ដុល្លារឯណោះ។ ក្នុងបទសម្ភាសន៍ជាមួយ Business Cambodia លោក ហែមសម្បត្តិ ម្ចាស់ហាងលក់គ្រឿងតុបតែងរថយន្ត ដែលចេញរកស៊ីដំបូងបំផុតបានចាយទុន១០០ជាងដុល្លារប៉ុណ្ណោះកាលពីឆ្នាំ២០១៩ដោយធ្វើការកម្មង់គ្រឿងតូចៗដែលបំពាក់និងលម្អលើរថយន្តពីក្រៅប្រទេស ដើម្បីធ្វើការលក់រាយនិងផ្តោតទៅលើអតិថិជនគោលដៅ និងការផ្សព្វផ្សាយអំពីការថែទាំរថយន្ត រហូតទទួលបានការគាំទ្រនិងរហូតធ្វើការលក់បោះដុំនិងរាយរីកចម្រើនជាបន្តបន្ទាប់។ ថៅកែប្រុសរូបនេះបានបង្ហើបថា ភាពរីកចម្រើនរបស់លោកគឺបណ្តាលមកពីនិស្ស័យស្រឡាញ់ឡាននិងចូលចិត្តរៀនអំពីវានិងមានទេពកោសល្យស្រាប់ ដើម្បីចេញរកស៊ីដោយចាប់ផ្តើមពីតូចទៅធំ។ ជាមួយគ្នានេះដែរសម្រាប់អ្នកនាង សែម សុមាលី បច្ចុប្បន្នជា អ្នករកស៊ីបោះដុំខោអាវឈុតនាំចូលពីក្រៅប្រទេសមកលក់នៅខ្មែរនិងកំពុងទទួលបានការគាំទ្រខ្លាំងផងដែរនោះដែលអាចលក់បានដល់ទៅរាប់ពាន់ឈុតក្នុង១ថ្ងៃ។ ទន្ទឹមនឹងភាពជោគជ័យនេះដែរអ្នកនាងក៏ធ្លាប់ទទួលរងបរាជ័យ ខាតបង់ជាប់បំណុលព្រោះស្ថានភាពកូវីដ១៩។ ប៉ុន្តែរឿងចៃដន្យបានកើតឡើង គឺមានមិត្តម្នាក់របស់អ្នកនាង ដែលមានខោអាវឈុតនារី ៥០ឈុត ចង់លក់ឡៃឡុងចោល មិនចាំយូរអ្នកនាងក៏បានប្រមូលប្រាក់១០០ដុល្លារ ដើម្បីទិញតយកមកសាកលក់ក៏ទទួលបានការគាំទ្រជាច្រើន។ ដោយសារតែភាពស្មោះត្រង់ធ្វើឱ្យគេជឿទុកចិត្ត និងជឿជាក់លើផលិតផលខ្លួនឯង រហូតដល់អ្នកនាងអាចលក់បានរាប់ពាន់ឈុតក្នុងមួយថ្ងៃ។ ចំពោះកញ្ញា ស៊ុន ស្រីនិច វ័យជាង២០ឆ្នាំដែលអ្នករកស៊ីលើវិស័យសម្រស់ ធ្លាប់បានលើកឡើងប្រាប់ក្រុមការងារចាបក្រហមថា “ខ្ញុំបានចាប់ផ្ដើមចេញរកស៊ីជាអ្នកលក់អនឡាញដំបូងដោយប្រើដើមទុន ១០០ដុល្លារ ជាលុយដែលដកចេញពីប្រាក់ខែរបស់ខ្ញុំផ្ទាល់តែម្ដង" ចំពោះកញ្ញាផ្ទាល់គឺកញ្ញាបានធ្វើការកាត់ស្តុ្កកដំបូងត្រឹម៥០ដុល្លារប៉ុណ្ណោះ និងមិនចង់ហក់កាត់ច្រើនៗនោះទេ បន្ទាប់ពីលក់អស់ស្ដុកទីមួយ ទើបកញ្ញាកាត់ស្ដុកថ្មីម្ដងទៀត ដាច់ខាតមិនកាត់ស្តុកនោះទេ បើស្តុកចាស់លក់មិនអស់និងមិនបន្ថែមលុយសម្រាប់ស្តុកឥវ់ាន់ច្រើននោះដែរ។ មិនយូរប៉ុន្មាននៅពេលដែលតម្រូវការកើនឡើង កញ្ញាបានដាក់លុយបន្ថែម២០០ដុល្លារសរុបទុនទាំងអស់៣០០ដុល្លារគត់ រហូតដល់បច្ចុប្បន្នផេករបស់កញ្ញាតបឆាតភ្ញៀវលែងទាន់ក៏មានដែរ៕ ខាងលើនេះគឺម្ចាស់អាជីវកម្មដែលចាប់ផ្តើមពីដើមទុនតិចតួចនិងអាចពង្រីកខ្លួនឱ្យមានសក្តានុពលតាមរយៈភាពច្នៃប្រឌិតនិងគំនិតផ្សេងៗក្នុងការដឹកនាំអាជីវកម្មឱ្យរីកចម្រើនទៅមុខ ព្រោះថាលទ្ធផលកើតចេញពីការធ្វើ ទង្វើកើតចេញពីផ្នត់គំនិត ឬឯការគិតកើតពីសកម្មភាពប្រចាំថ្ងៃ៕   ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T09:30:51.176Z", "category": "ភាពជាអ្នកដឹកនាំ", "views": 1242, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធ្វើការរាល់ខែចង់ដឹងអត់ជាប់ពន្ធប៉ុន្មាន? មកស្គាល់ App ១ អាចគណនា ចំនួនពន្ធត្រូវបង់ឃើញភ្លាមៗ	https://business-cambodia.com/articles/tax-salary-in-cambodia	នៅក្នុងកម្មវិធី “ពន្ធដារកម្ពុជា” ស្ដីអំពីពន្ធលើប្រាក់បៀវត្ស អនុប្រធាននាយកដ្ឋានគ្រប់គ្រងអ្នកជាប់ពន្ធធំ នៃអគ្គនាយកដ្ឋានពន្ធដា លោក ឆាយ ជាហេង បានបង្ហើបអំពី App មួយ ឈ្មោះថា Cambodia Salary Tax ដែលអាចជួយនិយោជិតទាំងអស់ក្នុងគណនាចំនួនពន្ធលើប្រាក់ខែរបស់ខ្លួនឯងបានដោយ។ មុននឹងឈានដល់វិធីប្រើប្រាស់ App លោក ជាហេង បានលើកយកពាក្យគន្លឹះសំខាន់២ មកពន្យល់គឺ “រូបន្តបុគ្គលនិវាសជន និងរូបវន្តបុគ្គលអនិវាសនជន”។ រូបវន្តបុគ្គលនិវាសនជន គឺសំដៅទៅដល់បុគ្គលិកបំពេញការងារណាដែលមានលក្ខខណ្ឌ២យ៉ាងគឺ ទី១.ស្នាក់នៅកម្ពុជាលើសពី ១៨២ថ្ងៃក្នុងមួយឆ្នាំ ទី២.មានកន្លែងស្នាក់នៅជាគោលដើមក្នុងប្រទេសកម្ពុជា។ ប្រសិនបើបុគ្គលណាដែលមិនមាននៅក្នុងលក្ខខណ្ឌទាំង២នោះទេ គឺគេចាត់ទុកជាអនិវាសនជន។ លោកក៏បានបញ្ជាក់យ៉ាងច្បាស់ផងដែរថា រូបវន្តបុគ្គលនៅកម្ពុជាយើងត្រូវជាប់ពន្ធលើប្រាក់បៀវត្សទាំងប្រភពកម្ពុជានិងប្រភពបរទេស ហើយអត្រាពន្ធជាប់ប្រភេទកំណើនតាមថ្នាក់។ ដោយឡែករូបវន្តបុគ្គលអនិវាសនជនត្រូវជាប់ពន្ធលើប្រាក់បៀវត្សតែប្រភពកម្ពុជាប៉ុណ្ណោះ ប៉ុន្តែត្រូវបង់ពន្ធប្រភេទអត្រាថេរ ២០%។ ខាងក្រោមនេះជា App និងវិធីគណនាពន្ធលើប្រាក់បៀវត្សប្រចាំខែ ១. ទាញយកកម្មវិធី នៅលើទូរស័ព្ទដៃរបស់អ្នកតាម Play Store ឬ App Store ២. ជ្រើសរើស 1. ចុចពាក្យ “និយោជិតនិវាសនជន” បើអ្នកជារូបវន្តបុគ្គលនិវាសនជន 2. ចុចពាក្យ “និយោជិតអនិវាសជន” បើអ្នកជារូបវន្តបុគ្គលអនិវាសនជន ៣. បំពេញចំនួនប្រាក់ខែ (ប្រសិនបើជាដុល្លារ សូមដាក់អត្រាប្ដូរប្រាក់ផង) ៤. ចុចពាក្យគណនាពន្ធ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T09:30:39.255Z", "category": "ហិរញ្ញវត្ថុ", "views": 1004, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
សេដ្ឋីYoutuber រូបនេះធ្លាប់ក្រខ្លាំង មុនរកចំណូលរាប់លាន និងហ៊ានបរិច្ចាគប្រាក់មហាសាលដល់ហ្វេន	https://business-cambodia.com/articles/mr-beast-jimmy-donaldson	មនុស្សដែលមានតែធ្លាប់ក្រ ទើបស្គាល់ច្បាស់ពីរសជាតិដ៏ល្វីងជូរចត់នៃភាពក្រីក្រ និងរសជាតិដ៏ផ្អែមល្ហែមនៃភាពជោគជ័យ។ ជាបទពិសោធន៍ជីវិតរបស់សេដ្ឋី Youtuber ម្នាក់ឈ្មោះ Mr Beast ដែលមានឈ្មោះពិតថា Jimmy Donaldson កើតនៅឆ្នាំ១៩៩៨ ធ្លាប់បានចាប់ផ្ដើមស្គាល់ក្ដីស្រមៃយ៉ាងឆាប់រហ័ស និងហ៊ានដើរតាមក្ដីស្រមៃ តាំងពីវ័យ១៣ឆ្នាំមកម៉្លេះ។ ការចាប់ផ្ដើមដំបូងលោកធ្លាប់ក្រីក្រលំបាក ខ្វះមុខខ្វះក្រោយ មិនមានកាមេរ៉ា និងឧបករណ៍ទំនើបៗសម្រាប់ប្រើប្រាស់នោះទេ ពោលគឺលោកប្រើតែទូរស័ព្ទដៃកញ្ចាស់ កុំព្យូទ័រកញ្ចាស់តែប៉ុណ្ណោះ ដើម្បីផលិតវីដេអូឆ្កួតៗគ្មានគុណភាព និងគ្មានសូម្បីអ្នកចូលចិត្តទស្សនា នៅគ្រាចាប់ផ្ដើមដំបូង។ ក្រោយភ្លៀង មេឃក៏ស្រឡះ ក្រោយតស៊ូលះបង់ស្ទើរស្លាប់ ការងាររបស់លោកក៏បានផ្ដល់នូវលទ្ធផលត្រឡប់មកវិញមហាសាល រហូតធ្វើឱ្យលោកក្លាយជាសេដ្ឋី ទ្រព្យចន្លោះពី៥០ ទៅ៦០លានដុល្លារឯនោះ។ ក្នុងអាជីពជា Youtuber លោកបានសាកល្បងធ្វើរឿងប្លែកៗជាច្រើនខុសពីមនុស្សទូទៅ ធ្លាប់ព្យាយាមផលិតវីដេអូជាច្រើនតែមិនសូវមានអ្នកទស្សនានោះទេ។ ប៉ុន្តែចំណុចពិសេសមួយរបស់លោក គឺជាមនុស្សដែលចូលចិត្តបរិច្ចាគលុយ បរិច្ចាគផ្ទះ បរិច្ចាគឡាន និងអ្វីៗផ្សេងៗជាច្រើនទៅដល់មនុស្សជុំវិញខ្លួន។ លោកធ្វើវីដេអូបរិច្ចាគលុយដល់ជនក្រីក្រ មនុស្សប្លែកមុខ និងមនុស្សដែលលោកមិនធ្លាប់ស្គាល់ជាច្រើន ដែលគិតមកដល់ពេលនេះ លោកបរិច្ចាគប្រាក់រាប់សិបលានដុល្លារទៅហើយ។ លោកបានបង្ហើបថា រាល់ពេលដែលលោកធ្វើការបរិច្ចាគ គឺលុយសំខាន់ ហើយភាពល្បីល្បាញក៏សំខាន់ដែរ ប៉ុន្តែអ្វីដែលរឹតតែសំខាន់បំផុតនោះគឺ លោកចង់ឃើញស្នាមញញឹម ឃើញក្ដីសុខមនុស្សដែលលោកបានបរិច្ចាគ អាចទទួលបាននូវជីវិតផ្លាស់ប្ដូរ។ មកទល់នឹងពេលនេះ លោកមានឆាណែលយូធូបធំៗចំនួន ៦ និងមានអ្នកចូលរួមតាមដានរហូតដល់ទៅជាង១០០លាននាក់ឯនោះ។ មេរៀនដែលយើងអាចរៀនសូត្របានពីបទពិសោធន៍សេដ្ឋីYoutuber រូបនេះគឺ៖ ត្រូវរកក្ដីស្រមៃឱ្យឃើញកាន់តែលឿនកាន់តែល្អ ចាប់ផ្ដើមពីអ្វីដែលយើងអាចធ្វើបាន សាកល្បងធ្វើអ្វីៗគ្រប់យ៉ាងដើម្បីសម្រេចគោលដៅ តស៊ូព្យាយាមមិនបោះបង់ និងត្រូវមានចិត្តសប្បុរចំពោះមនុស្សជុំវិញខ្លួនជានិច្ច៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T09:26:53.126Z", "category": "ភាពជាអ្នកដឹកនាំ", "views": 408, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ប្រយ័ត្នតិចជាងច្រើន!រកស៊ីលក់ដូរ ចូលហ៊ុនគ្នា ត្រូវមានរូបមន្ត៤នេះក្នុងដៃ ទើបគ្មានបញ្ហានឹងគ្នា	https://business-cambodia.com/articles/business-coperate-store	ការរកស៊ីពេលខ្លះយើងមិនអាចដើរទៅម្នាក់ឯងបានឡើយ ពោលគឺត្រូវការដៃគូសហការគ្នា ដើម្បីជួយ អោយការងារកាន់តែរីកចម្រើនទៅមុខលឿន ប៉ុន្តែការរើសដៃគូក៏ពិបាកដែរ បើរើសត្រូវអាជីវកម្មនឹងរីក ចម្រើនលឿន តែបើរើសខុស អាជីវកម្មមានបញ្ហាហើយ បាត់បង់មិត្តភាពថែមទៀត ។ ចុះរើសដៃគូររកស៊ី បែបណាទើបមិនចែកជើងគ្នាពាក់កណ្តាលទី ? ទន្ទឹមគ្នានេះដែរ លោក ម៉ៅ បូណា ដែលជាម្ចាស់យីហោ មីហឹរ Memo ៧ កម្រិត ដែលមាន១០០សាខា បានបង្ហាញពីបទពិសោធន៍ខ្លះៗ ក្នុងការរកស៊ីចូល ហ៊ុនគ្នា កុំអោយមានបញ្ហានៅថ្ងៃខាងមុខ ៖ ១ មានគំនិតជួយអាជីវកម្មអាចប្រើការបាន ៖ បងប្អូនដែលជាអ្នកធ្លាប់រកស៊ីប្រហែលជាបានជួបដៃគូមួយ ចំនួនហើយ ពេលដែលចូលហ៊ុនគ្នារកស៊ីហើយ ក៏ស្ងាត់ឈឹក មិនជួយស្វែងរកទិចនិក ឬយុទ្ធសាស្រ្ត ធ្វើយ៉ាងណាអោយអាជីវកម្មដើរទៅមុខស្រួលឡើយ ពោលគឺចាំតែយកប្រាក់ចំណេញដាក់ក្នុងហោប៉ៅជា ការស្រេច ហើយជឿថាទាំងអស់គ្នាធ្លាប់ជួប និងកំពុងតែជួបជាពុំខាន ។ ដៃគូប្រភេទនេះទាំងអស់គ្នាគួរពិ ចារណ៍អោយបានច្រើន ព្រោះបើយកមកនៅថ្ងៃខាងមុខនឹងមានបញ្ហាជាពុំខានឡើយ មានន័យថារកស៊ី មិនចុះសម្រុងគ្នាឡើយ ។ ២ មានចក្ខុវិស័យដូចគ្នា ៖ វាជារឿងសំខាន់ទីពីរដែលអ្នករកស៊ីទាំងឡាយគួរតែគិតអោយបានវែងឆ្ងាយ រកស៊ីមិនមែនត្រឹមពេលខ្លីនោះទេ តែត្រូវមានគោលដៅវែងឆ្ងាយ ក្នុងការធ្វើអោយអាជីវកម្មរបស់ខ្លួនកាន់ តែមានការរីកចម្រើនខ្លាំងឡើងនាថ្ងៃខាងមុខ ។ ត្រង់ចំណុចនេះបើមានដៃគូរមានចក្ខុវិស័យផ្ទុយគ្នាហើយ រកស៊ីជាមួយគ្នាក៏មិនបានយូរដែរ ថ្ងៃណាមួយគង់តែចែកជើងគ្នាជាពុំខាន ហើយសាកស្រមៃមើលថា ប្រសិនបើមានអាជីវកម្មក្នុងដៃ កសាងឡើងមានមនុស្សស្គាល់ច្រើនហើយ ពេលដែលមានបញ្ហាទៅ ប្រាកដណាស់នឹងបាត់ប្រយោជន៍ច្រើនជាពុំខាន ។ ៣ មានបេះដូងតែមួយ ៖ រកស៊ីម្នាក់ឯងមិនមែនជាបញ្ហានោះទេ តែបើរកស៊ីមានគ្នាត្រូវតែមានបេះដូងមួយ ថ្លើមមួយ មានន័យថាទោះបីជាចំណេញឬខាត ត្រូវតែទទួលយកទាំងអស់គ្នា មិនមែនពេលចំណេញ សប្បាយចិត្ត ហើយពេលខាតអន់ចិត្តនិងឈប់រកស៊ីជាមួយគ្នាទៀត នោះជាបញ្ហាធំមិនខាន ។ អ្នករកស៊ី ជុំពូកនេះទាំងអស់គ្នាគួរតែប្រុងប្រយ័ត្នបន្តិច ។ ៤ រកស៊ីចង់ចំណេញលឿន៖ នៅក្នុងការធ្វើអាជីវកម្មលក់ដូររកស៊ី ការចំណេញគឺជារឿងសំខាន់បំផុត តែបើ ចំណេញលឿនគឺជាបញ្ហាមួយ ទាំងអស់គ្នាត្រូវចាំថារកស៊ីលក់ដូរគឺមានដំណាក់កាលនៃការចំណេញ ស៊ូចំណេញតិច តែបានយូរ ប្រសើរជាងចំណេញមួយឆាវ ហើយបិទតូបទៅវិញ ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T08:56:54.703Z", "category": "កំពូលអ្នកលក់", "views": 2015, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
មិនបាច់ដើរទៅរកអតិថិជន! មកដឹងវិធីសាស្រ្ត៣យ៉ាង ធ្វើឲ្យអតិថិជនដើរមករកអ្នកដោយខ្លួនឯង	https://business-cambodia.com/articles/sale-tips-costumer-come-to-find-you	អតិថិជនមិនមែនសុខៗ មករកអ្នកនោះទេ លុះត្រាអ្នកមានចំណុចពិសេសត្រង់ចំណុចណាមួយហើយទើបគេមករកអ្នកយ៉ាងបែបនេះ។ ខាងក្រោមនេះគឺជាគន្លឹះបីយ៉ាង មិនថាអ្នកទៅដល់ទីណាមានអ្នកតាមទិញដល់ទីនោះ ដោយអ្នកគ្រាន់តែសាកល្បងអនុវត្តតាមរបៀប ក៏ដូចជាវិធីសាស្រ្តសំខាន់ៗ៣នេះ ៖ ១.ត្រូវធ្វើឲ្យអតិថិជនមានអារម្មណ៍ថាពិសេសជាងគេ ស្នាមញញឹមប្រៀបបានដូចជាវត្ថុទិព្វម្យ៉ាងអាប្តូមនុស្សម្នាក់ពីមុខស្រពោន ប្តូទៅស្រស់បោះ ហើយក៏ជាថ្នាំទិព្វយ៉ាងដែលអ្នកលក់អាចព្យាបាលនៅអារម្មណ៍តានតឹងរបស់ភ្ញៀវបានយ៉ាងឆាប់រហ័ស។តួយ៉ាងក្នុងនោះយើងក៏សង្កេតឃើញថា អារម្មណ៍គឺជាញាណមួយដែលមនុស្សតែងតែយកចិត្តទុកដាក់ ព្រួយបារម្ភ មើលថែនិងថ្នាក់ថ្នមជាងគេបំផុត ព្រោះវាជាញាណឆាប់ប្រតិកម្ម ឆាប់អន់ចិត្ត និងឆាប់សប្បាយចិត្តជាងគេ។ ហេតុផលទាំងនេះហើយ អ្នកត្រូវតែចេះប្រើស្នាមញញឹម ដើម្បីលួងលោម យកចិត្តទុកដាក់ បម្រើ និងផ្គាប់ចិត្តពួកគាត់តាមដែលអ្នកអាចធ្វើបាន ដោយបង្ហាញការយោគយល់ ស្នាមញញឹម និងមិត្តភាព ដាក់ពួកគាត់គ្រប់ពេលពួកគាត់ចេញចូលទៅក្នុងហាងរបស់អ្នក។ ២. ការផ្តល់នៅទំនុកចិត្ត ជាការពិតណាស់ក្នុងការលក់ដំបូងភ្ញៀវអាចនឹងមើលយើង ប៉ុន្តែមិនអាចទិញពីយើងទេ ចម្លើយនោះព្រោះតែគាត់ខ្វះទំនុកចិត្ត ដូច្នេះហើយទើបអ្នកស្រី រតនា បានបន្ថែមទៀតថា គាត់ត្រូវព្យាយាមធ្វើយ៉ាង ឱ្យភ្ញៀវជឿលើគាត់ ដោយអ្នកស្រីនិយាយតែពាក្យពិត ល្អថាល្អ ស្អាតថាស្អាត ហើយបើភ្ញៀវយកទៅមិនដូចអ្វីដែលអ្នកនិយាយ អ្នកស្រី នឹងធ្វើការដូរអីវ៉ាន់ផ្សេងឱ្យវិញ ឬក៏ផ្តល់នៅសំណងជូនវិញ រហូតដល់អ្នកដែលធ្លាប់ទិញហើយ ស្រលាញ់ពេញចិត្ត និងប្រាប់តៗគ្នាពីមាត់មួយទៅមាត់មួយទៀត ដូចពាក្យមួយឃ្លាថា ក្អែកមួយ ក្អែក១០០ដូច្នេះដែរ។ មួយវិញទៀត ក្នុងនាមជាអ្នកលក់អស្ចារ្យម្នាក់ អ្នកត្រូវតែផ្ដល់នូវពត៌មានឲ្យបានលម្អិត និយាយបកស្រាយឲ្យបានក្បោះក្បាយពាក់ព័ន្ធនឹងផលិតផលនោះទៅកាន់ពួកគេឲ្យបានយល់ជាក់ច្បាស់ទើបប្រសើរ(តែមិនត្រូវនិយាយច្រើនហួសពេកនោះទេ វាអាចធ្វើឲ្យអតិថិជនឆាប់ធុញនឹងអ្នក)។ ៣. ផ្តល់ដំណោះស្រាយដ៏ល្អ ដើម្បីលក់ដាច់ មិនគួរអួតពីផលិតផលដែលអ្នកលក់នោះទេ”។ ក្នុងនាមជាអ្នកលក់ អ្នកត្រូវបង្កើតភាពជឿជាក់លើខ្លួនឯងដោយការខិតខំស្វែងរកដំណោះស្រាយសម្រាប់អតិថិជនរបស់អ្នក នោះមានន័យថាការផ្លាស់ប្តូរពីអួតអំពីផលិតផលទៅជាដំណោះស្រាយបញ្ហាជូនអតិថិជនវិញ ហើយនៅពេលដែលយើងអាចដោះស្រាយបញ្ហាជូនពួកគាត់បាន នោះគាត់និងសប្បាយចិត្ត ហើយជួនផ្សាព្វផ្សាយទៅកាន់មនុស្សជាទីស្រលាញ់របស់ពួកគាត់បន្តទៀត។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T08:55:27.779Z", "category": "កំពូលអ្នកលក់", "views": 558, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ប្រយ័ត្ន! ក្បួនបោកថ្មីក្នុង Telegram ហ៊ានចុចផ្តេសផ្តាសគេលួចយកគណនីអ្នកបាន	https://business-cambodia.com/articles/hack-telegram	នាពេលថ្មីៗនេះ មានការប្រើល្បិចលួចយកគណនីតេឡេក្រាម តាមរយៈការបោកបញ្ឆោតថ្មីដោយ Hackers ឬអ្នកបោកប្រាស់បានបង្កើតតំណភ្ជាប់ក្លែងក្លាយដោយដាក់រូបភាពមានចលនា(Gif) និងតំណភ្ជាប់ ដែលមើលទៅហាក់ដូចជាសាររបស់ក្រុមហ៊ុនតេឡេក្រាម ក្នុងគោលដៅបោកបញ្ឆោតអ្នកប្រើប្រាស់ដើម្បីលួចយកគណនី។ តាមការបញ្ជាក់ពីក្រសួងប្រៃសនីយ៍ និងទូរគមនាគមន៍ នៅមុននេះបន្ដិចបានឲ្យដឹងថា ការបោកបញ្ឆោតនេះធ្វើឡើងតាមរយៈការជូនដំណឹងទៅម្ចាស់គណនីតេឡេក្រាម ក្រោមទម្រង់រូបភាពមានចលនា(Gif) ដែលមានពាក្យថា “Gift 74/100 Free Premium” ដើម្បីបំពេញព័ត៌មានទទួលបានគណនីប្រើប្រាស់គ្មានដែនកំណត់ នៅពេលម្ចាស់គណនីតេឡេក្រាមចុចលើរូបភាពមានចលនា ឬតំណភ្ជាប់ នឹងមានការតម្រូវឱ្យបញ្ចូលព័ត៌មានសំខាន់ៗដូចជា ឈ្មោះ ពាក្យសម្ងាត់គណនី ជាដើម។ បន្ទាប់មកចោរព័ត៌មានវិទ្យា (Hackers) ធ្វើការលួចយកគណនីតេឡេក្រាម។ ជាមួយគ្នានេះក្រសួងក៏បានបង្ហាញពីវិធានការបង្ការ ដើម្បីការពារកុំឲ្យធ្លាក់ចូលការបោកបញ្ឆោតនេះផងដែរ ដែលក្នុងនោះមាន៖ - ប្រុងប្រយ័ត្នខ្ពស់ចំពោះការបន្លំ ក្រោមទម្រង់រូបភាពមានចលនា(Gif) ដែលមានពាក្យថា “Gift 74/100 Free Premium” នៅក្នុងតេឡេក្រាម ដើម្បីបំពេញព័ត៌មានទទួលបានគណនីប្រើប្រាស់គ្មានដែនកំណត់ ដែលតម្រូវឱ្យមានការចុចទៅលើតំណភ្ជាប់ (Link)។ - ធ្វើការត្រួតពិនិត្យរាល់រូបភាពមានចលនា(Gif) ឬតំណភ្ជាប់នានាឱ្យបានច្បាស់លាស់និងមិនត្រូវចុចបើកមើល ឬបញ្ចូលព័ត៌មានសំខាន់ៗតាមការទាមទារ -បើសិនជាលោកអ្នកបានចុច សូមកុំបំពេញព័ត៌មានអ្វីទាំងអស់ សូមប្តូរលេខសម្ងាត់ និង ចាកចេញ (Sign Out) គ្រប់ឧបករណ៍ទាំងអស់ភ្លាម ជៀសវាងការបាត់បង់គណនី។ សម្រាប់ព័ត៌មានបច្ចេកទេសពាក់ព័ន្ធនឹងបញ្ហានេះ អ្នកប្រើប្រាស់អាចស្វែងយល់បន្ថែមក្នុងគេហទំព័ររបស់ “ការិយាល័យឆ្លើយតបបញ្ហាបន្ទាន់នៃកុំព្យូទ័រ (CamCERT)” នាយកដ្ឋានសន្តិសុខបច្ចេកវិទ្យាគមនាគមន៍និងព័ត៌មាន នៃក្រសួងប្រៃសណីយ៍និងទូរគមនាគមន៍ ដែលមានអាសយដ្ឋាន www.camcert.gov.kh ឬរាយការណ៍ ឬសុំជំនួយ បច្ចេកទេសបន្ថែមលើករណីនេះ តាមរយៈអ៊ីម៉ែល incident@camcert.gov.kh ឬទូរសព្ទលេខ ០២៣ ៧២២ ៣៩១ / ០១៦ ៨៥១ ៦៧៨៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T08:27:12.851Z", "category": "ព័ត៌មានថ្មីៗ", "views": 391, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កំហុស៤យ៉ាងដែលវិនិយោគិនអចលនទ្រព្យគួរចៀសវាង បើមិនចង់ទឹកភ្នែកព្រោះវិនិយោគខុស	https://business-cambodia.com/articles/4-mistakes-that-real-estate-investors-should-avoid	ការវិនិយោគអចលនទ្រព្យគឺជាការវិនិយោគដែលកំពុងតែពេញនិយមបំផុតដោយសារតែមនុស្សជាច្រើនយល់ថា មានតែការវិនិយោគក្នុងវិស័យនេះទេដែលធ្វើឱ្យពួកគេឆាប់មានបាន និងមិនបាច់ចំណាយកម្លាំងច្រើន។ តែដោយសារតែការគិតស្រួលពេកនេះហើយ ដែលធ្វើឱ្យមនុស្សមិនតិចទេដែលបាត់បង់លុយកាក់ដោយសារតែការសម្រេចចិត្តខុស និងមិនមានចំណេះដឹងគ្រប់គ្រាន់។  ជាក់ស្ដែងយោងតាមការដកស្រង់ចេញពីគេហទំព័រ Invesstopedia ក៏បានបង្ហាញពីកំហុសចំនួន៤យ៉ាង ដែលវិនិយោគគិនអចលនទ្រព្យគួរចៀសវាង ។ ១. បរាជ័យក្នុងការធ្វើផែនការ រឿងដំបូងដែលត្រូវធ្វើគឺធ្វើផែនការ។ ហើយរឿងបន្ទាប់ដែលលោកអ្នកគួរគិតគឺទិញផ្ទះដោយមិនដឹងថាវានឹងបង្កើតប្រាក់ចំណូលឬចំណេញយ៉ាងដូចម្តេច។ ព្រោះថានៅពេលដែលទីផ្សារអចលនទ្រព្យក្តៅគគុក វាអាចនឹងពិបាកក្នុងការទប់ទល់នឹងការ វិនិយោគ ដូច្នេះអ្នកត្រូវថយក្រោយមួយជំហ៊ាន ដើម្បីរៀបចំផែនការឡើងវិញក្នុងការវិនិយោគ។ ២.ខ្វះផែនការហិរញ្ញវត្ថុ ដោយសារតែចង់បានចំណូល និងផលចំណេញរយៈពេលខ្លី អ្នកវិនិយោគជាច្រើនមិនបានធ្វើផែនការហិរញ្ញវត្ថុសំរាប់រយៈពេលវែងនោះទេ។ ការណ៍នេះហើយដែលនាំឱ្យពួកគេឆ្លាក់ក្នុងវិបត្តិលំហូរសាច់ប្រាក់ និងឈានដល់ដំណាក់កាលបង្ខំចិត្តលក់ខាតផងក៏មាន។ ៣.មើលរំលងតម្រូវការរបស់អ្នកជួល អ្នកមិនគួរទុកផ្ទះឱ្យទំនេរចោលនោះទេ ការជួលផ្ទះគឺជាប្រភពចំណូលដ៏សំខាន់ ដូច្នេះហើយប្រសិនបើអ្នកគ្រាន់តែទិញផ្ទះចាំឱ្យតែទីផ្សារឡើងថ្លៃហើយអាងហ្នឹងលក់គឺមិនសូវជាល្អនោះទេ។ ព្រោះការជួលអាចរកចំណូលឱ្យអ្នករាល់ខែតែបើដាក់ផ្ទះលក់វិញគឺយូរណាស់។ ៤.ខ្វះព័ត៌មាន នៅក្នុងការវិនិយោគវិស័យអចលនទ្រព្យក៏ដូចជាការធ្វើអាជីវកម្មនានាដែរ ទាមទាឱ្យអ្នកមានព័ត៌មានគ្រប់ជ្រុងជ្រោយ។ ដូចជាស្ថានភាពតម្រូវការ និន្នាការទីផ្សារ តម្លៃ ទីតាំងភូមិសាស្ត្រ ទំនាក់ទំនងជាមួយអាជ្ញាធរមូលដ្ឋាន គំម្រោងអភិវឌ្ឍហេដ្ឋារចនាសម្ពន្ធ័នានា។ ដូច្នេះ អ្នកត្រូវផ្តោតការវិនិយោគតែលើតំបន់ដែលអ្នកអាចក្តោបបានព័ត៌មានគ្រប់ជ្រុងជ្រោយ៕  អត្ថបទដោយ៖ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T08:14:52.829Z", "category": "អចលនទ្រព្យ", "views": 372, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មកដឹងខ្លះៗពីប្រម៉ូសិន និង មជ្ឈមណ្ឌលថែទាំរថយន្តក្រុមហ៊ុន ខេ (ខេមបូឌា)……	https://business-cambodia.com/articles/k-cambodia	ក្រុមហ៊ុន ខេ (ខេមបូឌា) មិនត្រឹមតែជាក្រុមហ៊ុនរថយន្តលក់ Isuzu ប៉ុណ្ណោះទេ ថែមទាំងមានមជ្ឈមណ្ឌលថែទាំរថយន្តសម្រាប់ជូនអតិថិជនទាំងអស់ផងដែរ។ មជ្ឈមណ្ឌលថែទាំរថយន្តរបស់ក្រុមហ៊ុន ខេ (ខេមបូឌា) មានទីធ្លាធំទូលាយសម្រាប់ចតរថយន្ត និងទីធ្លាថែទាំរថយន្ត ហើយមានបុគ្គលិក ប្រឹក្សាផ្នែកសេវាកម្ម ដែលរួសរាយរាក់ទាក់ អាចប្រឹក្សាយោបល់ និងជួយបំពេញតម្រូវការរបស់អតិថិជនយ៉ាងពេញលេញ។ មិនត្រឹមតែប៉ុណ្ណោះ ជាងជំនាញរបស់ក្រុមហ៊ុន ខេ (ខេមបូឌា)ទាំងអស់ ក៏បានទទួលការបណ្តុះបណ្តាលជំនាញបច្ចេកទេស និងក្រមសិលធម៌វិជ្ជាជីវពីក្រុមហ៊ុន ISUZU ផ្ទាល់ផងដែរ។ លើសពីនេះក្រុមហ៊ុន ខេ (ខេមបូឌា) ក៏បានផ្តល់ជូនដល់អតិថិជននូវកញ្ចប់ Promotion យ៉ាងពិសេស ដែលបញ្ចុះតម្លៃរហូតដល់ 15% លើគ្រឿងបន្លាស់ហ្ស៊ីនជាង 1,000មុខ‼‼ ព្រមទាំងមានសេវាកម្មជួសជុលចល័ត សម្រាប់អតិថិជនដែលមានបញ្ហាខូចរថយន្តតាមផ្លូវ ឬ មិនអាចយករថយន្ត មកមជ្ឈមណ្ឌលជួសជុលបាន គ្រាន់តែធ្វើការទំនាក់ទំនងមកកាន់លេខ 095 888 202 នោះទីប្រឹក្សាផ្នែកសេវាកម្ម និងធ្វើការណាត់ជួប ក្រុមការងារនឹងទៅតាមរយ:ពេលកំណត់។ សូមស្វែងរកវីដេអូខាងក្រោម: សម្រាប់ព័ត៌មានបន្ថែមសូមទាក់ទងតាមលេខទូរសព្ទ័: ផ្នែកលក់ 077 66 88 99 / 023 950 084 ផ្នែកសេវាកម្ម 095 888 202 ឬអាចអញ្ចើញមកក្រុមហ៊ុនដែលស្ថិតតាមបណ្ដោយមហាវិថីសហព័ន្ធរុស្សី ទល់មុខអាកាសយានដ្ឋានអន្ដរជាតិភ្នំពេញ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T07:22:57.753Z", "category": "PR", "views": 86, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មួយណាល្អ ! ពេលចេញរកស៊ី តើគួរចុះបញ្ជីមុនបើកហាង ឬ បើកហាងរកស៊ីហើយចាំចុះតាមក្រោយ?	https://business-cambodia.com/articles/before-and-after	ជាទូទៅនៅពេលបើកអាជីវកម្ម ចង់ឱ្យអាជីវកម្មត្រឹមត្រូវទៅតាមផ្លូវច្បាប់ ដើម្បីការពារផលប្រយោជន៍ផ្សេងៗនោះ គឺតម្រូវឱ្យធ្វើការចុះបញ្ជីនៅក្រសួងពាណិជ្ជកម្ម ក្រសួងពន្ធដារ ក្រសួងការងារ និងក្រសួងសុខាភិបាលជាដើម។ ពាក់ព័ន្ធនឹងការចុះបញ្ជីនេះដែរ នៅមានបងប្អូនប្រជាពលរដ្ឋយើងជាច្រើននៅតែមានចម្ងល់ជាច្រើនពីរឿងចុះបញ្ជីនេះ ជាពិសេសចម្ងល់អំពីការចុះបញ្ជីមុនរកស៊ីនិងក្រោយរកស៊ី ដោយគិតថាតើគួរតែចុះមុនបើកអាជីវកម្មឬក៏រកស៊ីបានមួយរយៈពេលហើយចាំចុះតាមក្រោយ។ដូច្នេះនៅក្នុងថ្ងៃនេះ ក្រុមការងារចាបក្រហមក៏សូមលើកយកពីចំណុចវិជ្ជមាន និងអវិជ្ជពីការចំបញ្ជីមុនរកស៊ី និងក្រោយរកស៊ីឱ្យបងប្អូនបានធ្វើការពិចារណា។ ត្រង់ចំនុចនេះយើងអាចចុះមួយណាមុនក៍បាន អាចធ្វើបានដូចគ្នា។គា្រន់តែវាមានគុណប្រយោជន៍និងគុណវិបត្តិផ្សេងគ្នា។ ចុះបញ្ជីស្លាកយីហោពាណិជ្ជកម្មមុននឹងបើកហាង បើអាជីវកម្មមិនដំណើរការធ្វើឱ្យខាតលុយកាក់និងពេលវេលាក្នុងការចុះបញ្ជី ផ្ទុយទៅវិញបើអាជីវកម្មដើរ យើងចំណេញព្រោះអត្តសញ្ញាណក្រុមហ៊ុនត្រូវបានអតិជនស្គាល់ជាស្រេច ជាពិសេសមិនមាននរណាម្នាក់អាចលួចចំលងឈ្មោះក្រុមហ៊ុនបាន។ មានឈ្មោះរួចលក់ដាច់ចាំចុះបញ្ជី ដើរផ្លូវវនេះចំនេញច្រើន មិនបាច់ចំណាយលុយចុះបញ្ជីមុន ទោះបីអាជីវកម្មបរាជ័យក៏មិនខាតច្រើន  ងាយស្ទាបស្ទង់ពីស្ថានភាពអាជីវកម្ម តែបើអាជីវកម្មជោគជ័យ យើងមានហានិភ័យលើឈ្មោះស្លាកយីហោកំពុងប្រើប្រាស់គឺ៖ ១-ចុះបញ្ជីមិនបានព្រោះឈ្មោះនេះមានគេចុះហើយមុនយើងប្រើប្រាស់ទៀត  ២- ឈ្មោះនេះត្រូវបានគេចុះបញ្ជីក្នុងពេលយើងកំពុងប្រើប្រាស់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T07:13:36.293Z", "category": "ចាប់ផ្តើមអាជីវកម្ម", "views": 542, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
នៅផ្ទះក៏រៀនបាន! ក្រសួងទេសចរណ៍ ប្រកាសបើកបង្រៀនភាសាជប៉ុនឥតគិតថ្លៃរៀនហើយចេះដូចជនជាតិដើម	https://business-cambodia.com/articles/ministry-of-tourism-announces-free-japanese-language-classes	ឱកាសល្អបានមកដល់ហើយ សម្រាប់អ្នកនៅតាមខេត្តឬនៅភ្នំពេញដែលចង់ចេះភាសាជប៉ុនព្រោះពេលនេះក្រសួងទេសចរណ៍បើកវគ្គបង្រៀនតាមអនឡាញហើយ។ យោងតាមសេចក្ដីជូនដំណឹងរបស់ នាយកដ្ឋានបណ្តុះបណ្តាលជំនាញវិជ្ជាជីវៈទេសចរណ៍ TPTD បានឱ្យដឹងថា ក្រសួងទេសចរណ៍នឹងបើកវគ្គបណ្ដុះបណ្ដាលភាសាជប៉ុនកម្រិតដំបូងដោយឥតគិតថ្លៃតាមប្រព័ន្ធអនឡាញ www.tptd.org រៀងរាល់ថ្ងៃចន្ទ និងថ្ងៃពុធ ម៉ោង១១:៣០ ដល់ ១៣:០០ ចាប់ពីថ្ងៃទី១៤ វិច្ឆកា ឆ្នាំ២០២២។ ការបង្រៀននេះធ្វើឡើង ដើម្បីជំរុញ និងលើកកម្ពស់ការអភិវឌ្ឍធនធានមនុស្សក្នុងវិស័យទេសចរណ៍ ជាពិសេសដើម្បីផ្ដល់នូវជំនាញភាសាជប៉ុន ដល់បុគ្គលិកបម្រើការងារក្នុងវិស័យទេសចរណ៍ យុវជន សិស្ស និស្សិត និងសាធារណជន ដែលមានបំណងអភិវឌ្ឍន៍សមត្ថភាពសម្រាប់ប្រើប្រាស់ក្នុងវិស័យទេសចរណ៍ បដិសណ្ឋារកិច្ច និងការធ្វើដំណើរជាដើម។ សម្រាប់បុគ្គលិកបម្រើការងារក្នុងវិស័យទេសចរណ៍ យុវជន សិស្ស និស្សិត និងសាធារណជន អាចធ្វើការចុះឈ្មោះសិក្សាតាមគេហទំព័រ https://www.tptd.org ឬតាមរយៈ QRCode ក្នុងសេចក្ដីជូនដំណឹងខាងក្រោមនេះ៖	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T06:51:29.205Z", "category": "ចាប់ផ្តើមអាជីវកម្ម", "views": 331, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ខ្ជិលច្រើនជីវិតស្គាល់តែពាក្យវេទនា! ល្បិចតូចៗទាំង៣អនុវត្តបាននឹងធ្វើឱ្យអ្នកឈប់ខ្ជិលមួយជីវិត	https://business-cambodia.com/articles/how-to-stop-laziness-with-3-tips	តាមពិតទៅនរណាក៏មានភាពខ្ជិលច្រអូសនៅក្នុងខ្លួន គឺគ្រាន់តែមានតិចហើយនិងច្រើនទៅតាមស្មារតីភ្ញាក់រលឹករបស់មនុស្សម្នាក់ៗតែប៉ុណ្ណោះ។ ខ្ជិលច្រើនជីវិតនឹងស្គាល់តែពាក្យលំបាកវេទនា សូម្បីតែសក់ក្បាលក៏ពិបាកសិតដែរ កុំថាឡើយចង់សម្រេចគោលដៅធំ។ ជាការពិតណាស់ភាពខ្ជិលគឺកើតពីអារម្មណ៍និងផ្នត់គំនិតរបស់អ្នកប៉ុណ្ណោះ ប៉ុន្តែបើកសាងនូវវិធីស្រាស្រ្ត៣យ៉ាងតូចៗនេះបានជាប់លាប់ នោះជីវិតនឹង ឈប់ចង់ខ្ជិល ឈប់សុញ ឈប់រុញរា។ ១.មានគោលដៅរឹងមាំ កសាងគោលដៅជីវិតឱ្យរឹងមាំ ឱ្យមានន័យ ។ គោលដៅជីវិតដែលរឹងមាំគឺជាទិសដៅសម្រាប់ជីវិតចុងក្រោយរបស់យើង ជាទីកន្លែងដែលយើងអាចផ្ញើជីវិតចុងក្រោយនិងសម្រាកឱ្យមានអត្ថន័យបំផុតពោលគឺក្តីស្រមៃដែលយើងបានប៉ងទុកនោះឯង។ ២. ដាក់វិន័យលើខ្លួនឯង ទោះបីជាមានគោលដៅច្បាស់លាស់យ៉ាងណា បើយើងគ្មានវិន័យលើខ្លួនឯងជាប់លាប់នោះទេ គោលដៅក៏មិនអាចសម្រេចបាននោះដែរ។ ការដាក់វិន័យលើខ្លួនឯង វិន័យសម្រាប់ការងារ វិន័យជាមួយមនុស្សជុំវិញខ្លួន។ មនុស្សដែលមានវិន័យត្រឹមត្រូវគឺងាយនឹងសម្រេចគោលដៅបំផុត វិន័យទាំងអស់នោះអាចទាក់ទងនិងសុខភាពនិងប្រាជ្ញាស្មារតីនិងចំណេះដឹង។ ៣. អបអរលទ្ធផលតូចៗ ចេះរីករាយនូវអ្វីដែលខ្លួនសម្រេចបានទោះបីជាលទ្ធផលតូចតាចក្តី កុំរង់ចាំតែជោគជ័យធំទើបចេះរីករាយព្រោះថាការធ្វើបែបនេះនិងធ្វើឱ្យអ្នកឆាប់ស្រ្តេស និងងាយលួចខ្ជិលជាមិនខាន។ អបអរលទ្ធផលតូចៗដែលខ្លួនឯងសម្រេចបាន អ្នកជុំវិញខ្លួនសម្រេចបាន គឹជាមូលហេតុដ៏ធំមួយដែលធ្វើឱ្យអ្នកមានកម្លាំងចិត្តបន្តទៅមុខជានិច្ច។ សរុបមកវិញភាពខ្ជិលគឺជាសត្រូវដ៏ធំបំផុតរបស់ភាពជោគជ័យ ហើយភាពខ្ជិលនេះទៀតសោតពិតជាគ្មានថ្នាំទេវតាឯណាមកជម្រះបានទេក្រៅតែអំពីបុគ្គលខ្លួនឯងអាចយកឈ្នះនិងមានស្មារតីភ្ញាក់រលឹកដាស់តឿនខ្លួនឯងឱ្យធ្វើរឿងដែលមានប្រយោជន៍ បង្កើតទម្លាប់ល្អៗ ប្រើប្រាស់ពេលវេលាឱ្យតម្លៃជាដើម៕   ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T06:38:30.135Z", "category": "ភាពជាអ្នកដឹកនាំ", "views": 1312, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ត្រៀមលុយទិញហ៊ុន! សាលាអ្នកឧកញ៉ា គួច ម៉េងលី ត្រៀមឡើងIPO បោះហ៊ុនលក់ឆាប់ៗខាងមុខនេះ	https://business-cambodia.com/articles/neak-oknha-mengly-j-quach	ថ្លែងនៅក្នុង ពិធីសម្ពោធដាក់ឱ្យប្រើប្រាស់ជាផ្លូវការនូវអគារមជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង សាខាតាកែវ ត្រូវជាសាខាទី១៥ កាលពីថ្ងៃទី២០ ខែតុលា ឆ្នាំ២០២២ កាលពីពេលថ្មីៗនេះ អ្នកឧកញ៉ាវេជ្ជបណ្ឌិតគួច ម៉េចលី ជាស្ថាបនិក ប្រធានក្រុមប្រឹក្សាភិបាល និងជាអគ្គនាយកប្រតិបត្តិ នៃក្រុមហ៊ុន ម៉េងលី ជេ គួច អេឌ្យូខេសិន បានបង្ហើបតម្រុយថា សាលារបស់លោក គ្រោងនឹងឡើង IPO បោះផ្សាយភាគហ៊ុនលក់ជាសាធារណៈ នាពេលអនាគតដ៏ខ្លីខាងមុខ។ អ្នកឧកញ៉ាបានប្រសាសន៍ថា៖ “ខ្ញុំសូមប្រកាសជាផ្លូវការផងដែរថា យើងត្រៀមខ្លួន ទាំងផ្លូវកាយ ផ្លូវចិត្ត ទាំងថវិកា ថានៅក្នុងឆ្នាំនេះ យើងកំពុងសិក្សាចូល Stock Market ឡើង IPO ហើយនឹងឡើងនៅដើមឆ្នាំក្រោយ ហើយក៏ជាសាលារៀនដំបូងគេនៅក្នុងស្រុកខ្មែរដែលឡើងទីផ្សារ និងចូលរួមគាំទ្រទីផ្សារ Stock Exchange នៅខ្មែរយើង ដែលជាទីផ្សារមួយកំពុងពុះកញ្ជ្រោល ដែលប្រជាជនកម្ពុជាយើងមួយចំនួនមិនហ៊ានឡើង តែខ្ញុំគាំទ្រឱ្យមានការចូលរួមចំណែក គាំទ្រទីផ្សារស្រុកខ្មែរ ត្រូវនាំគ្នាឡើង ដើម្បីជំរុញស្ថេរភាពសេដ្ឋកិច្ចរបស់យើង។ ដូច្នេះខ្ញុំរំពឹងថាជាសាលាខ្មែរមួយ ក្រុមហ៊ុនខ្មែរមួយ ដែលបង្កើត និងដឹកនាំដោយកូនខ្មែរ និងឡើងទីផ្សារឱ្យបានជោគជ័យ។ ខ្ញុំសង្ឃឹមថា លោកឪពុកអ្នកម្ដាយ និងអាណាព្យាបាលទាំងអស់ ចូលរួមចំណែកទាំងអស់គ្នា ចូលរួមទិញភាគហ៊ុន ដើម្បីលើកស្ទួយនិងជួយគាំទ្រវិស័យអប់រំរបស់យើងទាំងអស់គ្នា”។ គួរជម្រាបផងដែរថា ប្រសិនបើ អ្នកឧកញ៉ាអាចសម្រេចអ្វីដែលលោកមានប្រសាសន៍ពិតមែន នោះសាលារបស់លោក នឹងក្លាយជាសាលាដំបូងគេ ដែលបាននាំយកយីហោសាលាក្នុងស្រុក បោះផ្សាយភាគហ៊ុនលក់ជាសាធារណៈក្នុងទីផ្សារប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T06:19:35.761Z", "category": "ភាពជាអ្នកដឹកនាំ", "views": 18155, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "tiny", "noisy" ] }
លក់ផលិតផលលើទីផ្សារ អ្នកជំនាញបង្ហើបរឿងសំខាន់៣ ផ្តោតឱ្យខ្លាំង មិនភ័យខ្វះភ្ញៀវឡើយ	https://business-cambodia.com/articles/focus-3-things-costumer	អ្នករកស៊ីលក់ដូរមួយចំនួនបរាជ័យដោយសារតែមិនស្គាល់ធាតុខ្លាំងរបស់ផលិតផលខ្លួនច្បាស់ ហើយ ពេលខ្លះធ្វើរឿងច្រើនពេកមិនច្បាស់លាស់រឿងតែមួយឡើយ ដែលធ្វើឱ្យអាជីវកម្មរឺផលិតផលអ្នកទាំង អស់គ្នាងាយនឹងប្រឈមបញ្ហា ។ ដូចគ្នានេះដែរ លោក ហេង សុវណ្ណនា ដែលជាអ្នកជំនាញផ្នែកទីផ្សារ រយៈជិត១០ឆ្នាំ បានបង្ហើបធាតុខ្លាំងចំនួន៣ ដែលអ្នករកស៊ីលក់ដូរផលិតផល គួរតែមាននាពេលបច្ចុប្បន្ននេះ ហើយផ្តោតឱ្យខ្លាំងភ្ញៀវដឹងតែរត់ចូលមក ៖ ផលិតផល ៖ ពេលនិយាយទៅដល់ផលិតផល គេនឹងសំដៅទៅលើគុណភាព អនាម័យ និងការវេចខ្ចប់ ផលិតផលដែលមានការទទួលស្គាល់ដោយច្បាប់ត្រឹមត្រូវ ផលិតផលដែលគេនិយមនិងចូកចិត្តនាពេល បច្ចុប្បន្ននិងអនាគត ជាអ្នកលក់ត្រូវចេះសង្កេតមើលទីផ្សារ ហើយរើសផលិតផលឱ្យត្រូវនឹងទីផ្សារ ព្រោះពេលខ្លះមិនមែនចេះតែលក់អោយតែបានៗនោះទេ ធ្វើបែបនេះឆាប់សាបទៅវិញណាស់ ។ សេវាកម្ម ៖ ជាទូទៅយើងតែងតែឭពាក្យថាសេវាកម្មច្រើនណាស់ ប៉ុន្តែពេលខ្លះមិនបានយល់ឱ្យស៊ីជម្រៅឡើយ សេវាកម្មក្នុងនេះលើសពីសេវាកម្មល្អ ឬរហ័សទាន់ចិត្ត តែជាសេវាកម្មដែលស្របទៅតាមសម័យកាលបច្ចេកវិទ្យា ដូចជាការស្កេនឃ្យូអរកូដកូតជាដើម ហើយលើសពីការស្កេនឃ្យូអរកូដទៀតនោះ គឺគេវិវត្តទៅជាសេវាកម្មមួយ គ្រាន់តែដាក់ស្មាតហ្វូនជិតគ្នា ការទូទាត់ថ្លៃទំនិញក៏ចេញមក សេវាកម្មបែបនេះនៅបណ្តាប្រទេសមួយចំនួនមានប្រើហើយ ។ យ៉ាងណាមិញ ទាំងអស់គ្នាត្រូវតែ ដើរឱ្យទាន់បច្ចេកវិទ្យា លក់តែបាយស្រូបក៏ត្រូវមានឃ្យូអរកូដឱ្យភ្ញៀវដែរ ហើយនេះជាអ្វីដែលទាំងអស់គ្នា ដែលជាអ្នកលក់ត្រូវគិតគូឱ្យបានច្រើន ។ ទំនុកចិត្ត ៖ យើងមានសេវាកម្មល្អនិងផលិតផលល្អហើយ តែបើយើងមិនអាចបំពេញទំនុកចិត្តឱ្យទៅ ភ្ញៀវបានក៏ជាបញ្ហាធំដែរ ។ ទំនុកចិត្តនៅក្នុងនេះគឺជារឿងសំខាន់បំផុតរបស់អ្នករកស៊ី ចំណេញតិចតួច ចែកគ្នាចំណេញទៅ មិនថាទាំងអស់គ្នាដែលកំពុងតែលក់បោះដុំ ឬលក់រាយនោះទេ ទីផ្សារធំទូលាយ ប៉ុន្តែបើយើងចិត្តចង្អៀតក៏រកស៊ីមិនកើតដែរ រៀនលក់ ថែមយកបេះដូងភ្ញៀវឱ្យបាន រៀនលក់ទំនុកចិត្ត ជាមួយនឹងពួកគាត់ ទើបជាអ្នកលក់ពូកែពិតប្រាកដ  ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T04:37:14.373Z", "category": "កំពូលអ្នកលក់", "views": 1281, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "tiny", "noisy" ] }
សម្ដេចតេជោ ហ៊ុន សែន មានប្រសាសន៍ថាសាលាស្រុកបន្ទាយស្រី និងសាលាស្រុក ១ ទៀតត្រូវរើទៅទីតាំងនេះ	https://business-cambodia.com/articles/samdech-hun-sen-says-banteay-srei-district-hall-and-another-district-hall-must-be-relocated	សាលាស្រុកបន្ទាយស្រី និងសាលាស្រុកអង្គធំ នឹងត្រូវផ្លាស់ប្តូរទីតាំងទីតាំងថ្មីវិញ ។ បើតាមប្រសាសន៍លើកឡើងរបស់សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា សាលាស្រុកបន្ទាយស្រី នឹងត្រូវរើមកដាក់នៅតំបន់អភិវឌ្ឍន៍រុនតាឯក ឯសាលាស្រុកអង្គធំត្រូវរើទៅនៅតំបន់អភិវឌ្ឍន៍ពាក់ស្នែងវិញ។  ថ្លែងក្នុងពិធីជួបសំណេះសំណាលលើកទី៣ ជាមួយប្រជាពលរដ្ឋស្ម័គ្រចិត្តរើសំណង់ ចេញពីតំបន់រមណីយដ្ឋានអង្គរ នៅថ្ងែទី២១ ខែតុលា ឆ្នាំ២០២២ សម្ដេចតេជោ នាយករដ្ឋមន្រ្ដីបានមានប្រសាសន៍បញ្ជាក់យ៉ាងដូច្នេះថា “សាលាស្រុកបន្ទាយស្រីដែលស្ថិតនៅក្នុងតំបន់មួយ ត្រូវរើមកនៅរុនតាឯក សម្រាប់សាលាស្រុកអង្គធំក៏នៅក្នុងតំបន់មួយដែល ត្រូវទៅធ្វើនៅពាក់ស្នែង”។  សម្តេចតេជោ ហ៊ុន សែន បានមានប្រសាសន៍បន្ថែមថា ការសម្រេចត្រូវរើសាលាស្រុកបន្ទាយស្រីនិងសាលាស្រុកអង្គធំ ក៏៏ព្រោះសាលាស្រុកទាំង២នេះស្ថិតនៅតំបន់រមណីយដ្ឋានអង្គរ និងតំបន់ ស្ថិតក្រោមការគ្រប់គ្រងរបស់អាជ្ញាធរជាតិអប្សរា ។ មួយវិញទៀតប្រជាពលរដ្ឋដែលរស់នៅតំបន់នោះបានរើចេញទៅរស់នៅតំបន់រុតាឯក និងតំបន់ពាក់ស្នែងច្រើនហើយដូច្នេះសាលាស្រុកក៏ត្រូវរើចេញទៅដែរ។  ឆ្លៀតក្នុងឱកាសនោះសម្ដេចតេជោបានមានប្រសាសន៍ឱ្យដឹងថា អគ្គិសនីកម្ពុជា បានរៀបចំប្រព័ន្ធខ្សែភ្លើងនៅតំបន់រុនតាឯក និងពាក់ស្នែង ដោយចំណាយថវិកាប្រមាណជា ៦លានដុល្លារ ប៉ុន្ដែអគ្គិសនីកម្ពុជា មិនទាមទារប្រាក់ពីរដ្ឋាភិបាលឡើយ ដើម្បីកសាងហេដ្ឋារចនាសម្ព័ន្ធនៅតំបន់ទាំងនេះ។ សម្ដេចតេជោបន្ដថា អគ្គិសនីនឹងដាក់ទីស្នាក់ការអគ្គីសនីនៅតំបន់រុនតាឯកនេះ  ខណៈរាជរដ្ឋាភិបាល ប្រគល់ដីជាងកន្លះហិកតា ដើម្បីប្រតិបត្តិការអគ្គិសនីនៅតំបន់នេះ។  សូមជម្រាបផងដែរថា កាលពីពេលកន្លងទៅ នៅក្នុងជំនួបចំណេះសំណាលជាមួយប្រជាពលរដ្ឋលើកមុន សម្ដេចតេជោ ហ៊ុន សែន ក៏ធ្លាប់បានមានប្រសាសន៍ថា ឲ្យអាជ្ញាធរ អភិវឌ្ឍន៍តំបន់រុនតាឯកនេះ ឲ្យក្លាយទៅជាកូនក្រុងតូចមួយទៅថ្ងៃអនាគតផងដែរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T04:32:31.918Z", "category": "ព័ត៌មានថ្មីៗ", "views": 456, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចេញតម្លៃថ្មីហើយ! មកដឹងពីតម្លៃប្រេងសាំងដែលក្រសួងកំណត់ឱ្យលក់ចាប់ពីថ្ងៃទី២១ ដល់៣១ ខែតុលា	https://business-cambodia.com/articles/find-out-the-price-of-gasoline-that-the-ministry-set-to-sell-from-october-21-to-31	យោងតាមសេចក្តីជូនដំណឹងរបស់ក្រសួងពាណិជ្ជកម្ម នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែតុលា ឆ្នាំ២០២២ ត្រូវលក់ ៤.២៥០ រៀល/ក្នុង១លីត្រសម្រាប់សាំងធម្មតា EA92  និង ៥,២០០រៀល/ក្នុង១លីត្រ សម្រាប់ប្រេងម៉ាស៊ូត DO 50ppm ។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅកម្ពុជាគឺនៅតម្លៃដដែល ប៉ុន្តែម៉ាស៊ូតវិញបានឡើងថ្លៃ ០,៥០ រៀល រៀលក្នុងមួយលីត្រ។ ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ ៤.២៥០ រៀល/ក្នុង១លីត្រ ចំណែកម៉ាស៊ូតវិញលក់ក្នុតម្លៃ ៥,១៥០ រៀល/ក្នុង១លីត្រ ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T04:25:40.239Z", "category": "ព័ត៌មានថ្មីៗ", "views": 841, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រហែសបាត់! អ្នកប្រើ Telegram ត្រូវប្រយ័ត្ន នេះជាក្បួនបោ.ក២ថ្មី មានអ្នកជួបច្រើនហើយ	https://business-cambodia.com/articles/ask-money-from-telegram	ក្នុងយុគសម័យបច្ចេកវិទ្យានេះ អ្វីៗកាន់តែទំនើប និងជឿនលឿនទៅៗ ដោយមនុស្សអាចជជែកគ្នាលេង សួរសុខទុក្ខ ឬធ្វើការងារផ្សេងៗរបស់ពួកគេ ដោយមិនចាំបាច់ចំណាយពេលជិះទៅដោយផ្ទាល់ ខ្លាចបារម្ភពីគ្រោះថ្នាក់តាមផ្លូវឡើយ ដោយគ្រាន់តែទំនាក់ទំនងតាមរយៈបណ្តាញសង្គមផ្សេងៗ ដូចជា កម្មវិធីផ្ញើសារនិង Telegram ជាដើមដែលវាមានភាពងាយស្រួលខ្លាំងមែនទែន។ ប៉ុន្តែទន្ទឹមនឹងភាពងាយស្រួល និងជឿនលឿននេះ ក៏មានជនខិលខូចមួយចំនួន ព្យាយាមក្លែងបន្លំ បោ.កយកលុយជាហូរហែរផងដែរ។ ខាងក្រោមនេះគឺជាក្បួនបោ.កថ្មីចំនួន២ បើបងប្អូនមិនប្រយ័ត្ន ឬមិនមានស្មារតីរឹងមាំទេ និងត្រូវបានពួកគេធ្វើស៊ីជាមិនខាន៖ ១. បោ.កជាក្រុម ក្បួនបោ.កមួយនេះ ពួកគេបានបង្កើត Group មានគ្នាចូលខ្ទង់ ៥ ទៅ១០នាក់ តែជាបនភឿនរបស់ពួកគេទាំងអស់ បន្ទាប់មកពួកគេទាញអ្នកចូលនៅក្នុងក្រុមរបស់ពួកគេ ហើយពួកគេថាលេខរបស់អ្នកជាលេខដែលបានខ្ចីលុយគេ បន្ទាប់មកពួកគេ ជំរិតអ្នកឱ្យសងលុយពួកគេ បើមិនដូច្នោះទេ គេនឹងយករូបរបស់អ្នកទៅបង្ហោះ។ ស្របគ្នានេះដែល បើក្នុងករណីអ្នកប្រកែក គ្នីគ្នារបស់ពួកគេនឹងចាប់ផ្តើម ប្រើភាសាមិនល្អដាក់អ្នកខ្លាំងៗរហូតដល់មានអ្នកខ្លះភ័យខ្លាច ឈានដល់ផ្ងើរលុយឱ្យពួកគេ។ ក្នុងករណីបងប្អូនជួបរឿងដូចខាងលើនេះ សូមកំុមានការភ័យខ្លាចថាពួកគេបង្ហោះរូបអ្នកឱ្យសោះ  ព្រោះថាពួកគេគ្រាន់តែគម្រាមគំហែងតែប៉ុណ្ណោះ តែបើករណីពួកគេបង្ហោះមែននោះ អ្នកមានសិទ្ធប្តឹងពួកគេតាមផ្លូវច្បាប់បាន។ ២. ក្លែងជានរណាម្នាក់ ថ្មីៗនេះ លោក ហេង វិសាល ដែលជា Creator ដ៏ល្បីឈ្មោះមួយរូបបានឱ្យដឹងថា មានជនមិនស្គាល់មុខម្នាក់ បានក្លែងខ្លួនជាអ្នកដែលលោកស្គាល់ ហើយឆាតតាមរយៈបណ្តាញសង្គម Telegram ដោយដាក់រូប និងឈ្មោះមនុស្សដែលលោកស្គាល់ រួចឆាតមកខ្ចីលុយលោកដោយឱ្យផ្ទេរប្រាក់តាមរយៈធរនាគា ដែលយើងងាយអាចចាញ់បោ.កមែនទែន បើធ្វេសប្រហែស។ ដូច្នេះហើយប្របើនរណា ឆាតមោទាលុយ ឬខ្ចីលុយអ្នក អ្នកត្រូវដឹងប្រភពពួកគេឱ្យច្បាស់សិន ជៀសវៀងការជួបរឿងស្តាយក្រោយ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T04:05:43.693Z", "category": "កំពូលអ្នកលក់", "views": 2650, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
ដីជាង ១ ម៉ឺនហិកតានៅក្នុងស្រុកធំៗ ២ នៃខេត្ដបាត់ដំបង ត្រូវបានកាត់ចូលទៅខេត្ដប៉ៃលិន	https://business-cambodia.com/articles/land-in-battambong	ផ្ទៃដីជាង ១ ម៉ឺនហិកតាស្ថិតនៅក្នុងភូមិសាស្រ្ដស្រុកសំឡូត និងស្រុកកំរៀង  ខេត្ដបាត់ដំបង ត្រូវបានកាត់បញ្ចូលទៅក្នុងខេត្ដប៉ៃលិនជាផ្លូវការ ក្រោយពីមានការណែនាំឲ្យមានការកែសម្រួលព្រុំប្រទល់ខេត្ដទាំងពីរពីសម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា នាពេលថ្មីៗកន្លងទៅនេះ។ យោងតាមការចុះផ្សាយពីរដ្ឋបាលខេត្ដបាត់ដំបង កាលពីថ្ងៃទី១៩ ខែតុលា ឆ្នាំ២០២២ រដ្ឋបាលខេត្ដបានរៀបចំកិច្ចប្រជុំពិភាក្សាការងារ លើសំណើសុំការកែសម្រួលព្រំប្រទល់រដ្ឋបាល រវាងខេត្តបាត់ដំបង និងខេត្តប៉ៃលិន។ ដោយនៅក្នុងកិច្ចប្រជុំខាងលើគឺមានការអញ្ជើញចូលរួមពីឯកឧត្តម សក់ សេដ្ឋា រដ្ឋលេខាធិការប្រចាំការក្រសួងមហាផ្ទៃ, ឯកឧត្តម សុខ លូ អភិបាល នៃគណៈអភិបាលខេត្តបាត់ដំបង និងលោកជំទាវ បាន ស្រីមុំ អភិបាល នៃគណៈអភិបាលខេត្តប៉ៃលិនផងដែរ។ បន្ទាប់ពីបានធ្វើការពិភាក្សារួចមក រដ្ឋបាលខេត្តទាំង២ បានឯកភាពកែសម្រួលផ្ទៃដីជាង១ម៉ឺនហិកតា ស្ថិតក្នុងភូមិសាស្រ្តស្រុកសំឡូត និងស្រុកកំរៀង ខេត្តបាត់ដំបង ឱ្យស្ថិតនៅក្រោមការគ្រប់គ្រង របស់រដ្ឋបាលខេត្តប៉ៃលិនវិញ ដោយក្នុងនោះ ព្រំប្រទល់ដែលខេត្តប៉ៃលិនស្នើសុំកែសម្រួលត្រង់ចំណុចភូមិឡាក់ហុកពីរ និងភូមិបឹងអូរជាង ឃុំកំរៀង ចូលព្រំដីនៅក្នុងខេត្តបាត់ដំបង មានទំហំ ១,៣៧៦ហិកតា ព្រំប្រទល់ដែលខេត្តប៉ៃលិន ស្នើសុំកែសម្រួលត្រង់ចំណុចភូមិកំពង់ចម្លងក្រោម ឃុំតាក្រី ចូលព្រំដី ក្នុងខេត្តបាត់ដំបង មានទំហំ ៣,៦១៨ហិកតា ព្រំប្រទល់ដែលខេត្តប៉ៃលិនស្នើសុំកែសម្រួលតាមគោលធម្មជាតិ(ស្ទឹង) ត្រង់ចំណុចភ្នំដំបង និងអូរស្លេវ ឃុំមានជ័យ ស្រុកសំឡូត ចូលព្រំដីក្នុងខេត្តបាត់ដំបង មានទំហំ ៦,៦៨៥ហិកតា។ ឯកឧត្តម សក់ សេដ្ឋា ព្រមទាំងប្រតិភូរដ្ឋបាលខេត្តបាត់ដំបង និងខេត្តប៉ៃលិន ក៏បានអញ្ជើញចុះទៅពិនិត្យមើលនៅចំណុចទីតាំងដែលត្រូវកែសម្រួលព្រំប្រទល់រដ្ឋបាល រវាង រដ្ឋបាលខេត្តទាំង២ ផ្ទាល់ផងដែរដោយបានណែនាំបន្ថែមថា បន្ទាប់ពីព្រះរាជក្រឹត្យចូលជាធរមាន រដ្ឋបាលខេត្តទាំងពីរ ត្រូវខិតខំពិនិត្យនូវឯកសារការផ្ទេរដីធ្លី អត្រានុកូលដ្ឋាន ឯកសារស្នាក់នៅ សៀវភៅគ្រួសារ ឱ្យបានឆាប់រហ័ស និងមានប្រសិទ្ធភាពជូនប្រជាពលរដ្ឋ ចំពោះការថែរក្សាសន្តិសុខសណ្ដាប់ធ្នាប់ និងការគ្រប់គ្រងប្រជាពលរដ្ឋ ត្រូវធ្វើការគ្រប់គ្រងឱ្យបានល្អតាមស្ថានភាពជាក់ស្ដែងដើម្បីចៀសវាងក្នុងរយៈពេលអន្តរកាលនេះ មានការចូលទន្រ្ទាន កាប់បំផ្លាញព្រៃឈើ ហើយចំពោះកងកម្លាំងទាំង៣ ក៏ត្រូវសហការគ្នាទាំងខេត្តបាត់ដំបង និងខេត្តប៉ៃលិន ដើម្បីពិនិត្យផ្ទេររវាង រដ្ឋបាលខេត្តទាំងពីរ ទាំងសន្តិសុខ សណ្ដាប់ធ្នាប់និងការគ្រប់គ្រងប្រជាពលរដ្ឋ ឱ្យបានទាន់ពេលវេលា និងមានភាពច្បាស់លាស់ម៉ត់ចត់ផងដែរ ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T02:33:56.037Z", "category": "អចលនទ្រព្យ", "views": 11494, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកនៅខេត្ត១ខែសល់១០០$ មិនដឹងធ្វើអី តោះមកដឹងពីរបៀបវិនិយោគទិញភាគហ៊ុនក្រុមហ៊ុនធំៗក្នុងស្រុក	https://business-cambodia.com/articles/100-dollars-to-become-shareholders-of-big-companies	ពេលខ្លះបងប្អូនតាមបណ្ដាខេត្ត សល់លុយបន្ទាប់ពីចំណាយចាំបាច់ប្រចាំខែ តែមិនដឹងជាយកលុយអ្វីទើបចំណេញព្រោះត្រឹម១០០ដុល្លារគិតថាតិចពេកវិនិយោគក៏មិនកើត ធ្វើដើមទុនរកលុយក៏មិនចេញ។  យ៉ាងណាមិញសម្រាប់បងប្អូននៅតាមបណ្ដាខេត្ត បើមួយខែសល់១០០ដុល្លារ តែមិនដឹងធ្វើអ្វីឲ្យចំណេញ បងប្អូនអាចចាប់ឱកាសរៀនវិនិយោគលើផ្សារមូលបត្រកម្ពុជា( ផ្សារហ៊ុនកម្ពុជា) ដើម្បីក្លាយជាម្ចាស់ភាគហ៊ុនក្រុមហ៊ុនធំៗក្នុងស្រុកហើយបើវិនិយោគជាប្រចាំនិងវិនិយោគរយៈពេលវែងនោះបងប្អូននឹងមានសេរីភាពហិរញ្ញវត្ថុ។ ខាងក្រោមនេះគឺជាផ្លូវដែលបងប្អូនអាចធ្វើដើម្បីវិនិយោគលើផ្សារហ៊ុនខ្មែរក្លាយជាម្ចាស់ភាគហ៊ុនក្រុមហ៊ុនធំៗក្នុងស្រុក៖ ១. សិក្សាស្វែងយល់ មិនថាបងប្អូនចេញរកស៊ីឬវិនិយោគនោះ មុននឹងចេញប្រឡូកជាក់ស្ដែងបងប្អូនត្រូវសិក្សាស្វែងយល់ជាមុនសិនព្រោះមិនថាការរកស៊ីនិងវិនិយោគនោះទេសុទ្ធតែមានហានិភ័យ អ៊ីចឹងបើមិនបានសិក្សាស្វែងយល់ទេ ច្បាស់ជាដាក់លុយវិនិយោគនឹងមានឱកាសបរាជ័យខាតលុយក៏ដូចជាកប់លុយមិនខាន។ ផ្សារភាគហ៊ុនគឺវាថ្មីសម្រាប់ប្រជាជនកម្ពុជាភាគច្រើន ហើយមានប្រជាជនយើងតិចតួចបំផុតដែលស្គាល់ផ្សារហ៊ុនខ្មែរ ដូច្នេះពួកគាត់អាចនឹងមានភាពស្មុគស្មាញបន្តិច។ ចំពោះការសិក្សានេះបងប្អូនអាចសិក្សាពីហានិភ័យក៏ដូចជាអត្ថបទប្រយោជន៍នៃការវិនិយោគលើផ្សារហ៊ុន។ លើសពីនេះបងប្អូនក៏អាចសិក្សាលើរឿងផ្សេងៗជាច្រើនដូចជាសិក្សាទៅលើរបាយការណ៍ហិរញ្ញវត្ថុរបស់ក្រុមហ៊ុននិងកត្តាមូលដ្ឋានរបស់ក្រុមហ៊ុនដើម្បីជ្រើសរើសក្រុមហ៊ុនដែលមានសក្តានុពលអាចផ្ដល់ផលចំណេញពេលអ្នកវិនិយោគទិញភាគហ៊ុនរបស់ក្រុមហ៊ុនទាំងនោះ។ ដើម្បីសិក្សាស្វែងយល់ពីការវិនិយោគលើផ្សារហ៊ុនខ្មែរបងប្អូនអាចតាដាន Facebook page របស់ខ្ញុំ Toeuy Hong-ទឿយ ហុង។ ខ្ញុំតែងតែ Live ចែករំលែកទាក់ទងនឹងការវិនិយោគលើភាគហ៊ុន។ ជាពិសេសបងប្អូនអាចតាមដាន Facebook page  ផ្សារមូលបត្រកម្ពុជា ហើយចូលទៅមើលវីដេអូក្នុងផេកដែលមន្រ្តីផ្សារហ៊ុនបង្ហាញពីជំហានចូលទៅវិនិយោគលើផ្សារហ៊ុនខ្មែរ។ ២. បើកគណនីជួញដូរភាគហ៊ុន ដើម្បីវិនិយោគលើផ្សារហ៊ុនខ្មែរបានអ្នកត្រូវមានគណនីជួញដូរជាមុនសិន។ ដើម្បីបើកគណនីជួញដូរសូមចុចទីនេះរួចជ្រើសរើសក្រុមហ៊ុនមូលបត្រណាមួយដែលអ្នកពេញចិត្តហើយសាកសួរព័ត៌មានពីដំណើរការនៃការបើកគណនីជួញដូរ។ មួយវិញទៀតដើម្បីបើកគណនីជួញដូរអ្នកអាចបើកតាមសាខាធនាគារ RHB ធនាគារ អេស៊ីលីដា និង ធនាគារ កាណាឌីយ៉ា ដោយភ្ជាប់ជាមួយនឹងអត្តសញ្ញាប័ណ្ណច្បាប់ដើមនិងរូបថត៤គុណ៦មួយសន្លឹកហើយប្រាប់បុគ្គលិកធនាគារថាចង់បើកគណនីជួញដូរភាគហ៊ុន។ ទាក់ទងនឹងការបើកគណនីជួញដូរនេះដែរ ផ្សារមូលបត្រកម្ពុជា( ផ្សារហ៊ុនកម្ពុជា) បានរៀបចំពិព័រណ៍ផ្សារហ៊ុនកម្ពុជាឆ្នាំ២០២២ ចាប់ពីថ្ងៃទី២១ដល់២៣ខែតុលាឆ្នាំ២០២២នៅផ្សារទំនើបអ៊ីអន១។ បងប្អូនអាចទៅចូលរួមដោយសេរីហើយអាចបើកគណនីជួញដូរដោយឥតគិតថ្លៃទៀតផង។ ពេលទៅសូមកុំភ្លេចភ្ជាប់ជាមួយអត្តសញ្ញាប័ណ្ណដើម្បីបើកគណនីជួញដូរនៅទីនេះតែម្ដង។ ដើម្បីទទួលបានចំណេះដឹងហិរញ្ញវត្ថុនិងការវិនិយោគលើភាគហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុង។  បើបងប្អូនរកចំណូលបានច្រើនតែមិនសល់និងមិនចេះចាត់ចែងលុយអាចអានសៀវភៅលុយពិត របស់ Business Cambodia។ ចង់រកទិញសៀវភៅលុយពិតអាចទាក់ទងតាមTelegram: https://t.me/hang24271	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T01:47:23.408Z", "category": "ហិរញ្ញវត្ថុ", "views": 28593, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លុយបាតធ្លាក់ថ្លៃខ្លាំង តែរដ្ឋាភិបាលថៃទុកថាជារឿងល្អ និងរំពឹងថាវិស័យ១នេះ នឹងរីកចម្រើនខ្លាំងនៅចុងឆ្នាំ	https://business-cambodia.com/articles/thai-baht-information	ជាទូទៅបម្រែបម្រួលនៃតម្លៃរូបិយប័ណ្ណក្នុងស្រុក គឺជារឿងរ៉ាវដ៏ធំមួយដែលរាជរដ្ឋាភិបាលត្រូវយកចិត្តទុកដាក់ ហើយប្រសិនបើមានការធ្លាក់ថ្លៃ វាគឺជារឿងដ៏គួរឱ្យបារម្ភខ្លាំងចំពោះសេដ្ឋកិច្ច។ ដោយឡែកនៅក្នុងប្រទេសថៃកំពុងប្រឈមជាមួយនឹងការធ្លាក់ចុះនៃតម្លៃលុយធៀបនឹងដុល្លារអាមេរិក ប៉ុន្តែរដ្ឋាភិបាលថៃបែរជាសប្បាយចិត្តចំពោះរឿងនេះទៅវិញ។ នេះបើតាមការចុះផ្សាយរបស់សារព័ត៌មាន Bangkok Post។ រដ្ឋមន្ត្រីក្រសួងហិរញ្ញវត្ថុ Arkhom Termpittayapasith បានលើកឡើងថា “ប្រាក់បាតចុះខ្សោយជារឿងល្អព្រោះវាអាចជួយឱ្យវិស័យទេសចរណ៍ងើបឡើងវិញ”។ ចាប់តាំងពីមានជំងឺរាតត្បាត កូវីដ-១៩ វិស័យទេសចរណ៍នៅថៃត្រូវបានផ្អាកដំណើរការ ជាហេតុនាំឱ្យសេដ្ឋកិច្ចរបស់ប្រទេសត្រូវបង្អាក់ ដូច្នេះលុយបាតធ្លាក់ចុះនឹងធ្វើឱ្យវិស័យទេសចរណ៍ដំណើរការឡើងវិញ។ វិស័យទេសចរណ៍របស់ថៃនឹងកាន់តែទាក់ទាញបន្ថែមទៀត ហើយពេលនោះប្រាក់ដុល្លារនឹងហូរចូលប្រទេសថៃកាន់តែច្រើនដែលអាចគាំទ្រដល់ប្រាក់បាតនិងគណនីចរន្ត ហើយថែមទាំងអាចជួយឱ្យទុនបម្រុងរបស់រដ្ឋាភិបាលថៃកើនឡើងថែមទៀតផង នៅក្នុងឆ្នាំ២០២៣ ខាងមុខនេះ។ នេះបើតាមការលើកឡើងរបស់សេដ្ឋវិទូនៅធនាគារ DBS ក្នុងប្រទេសសិង្ហបុរី។ លោក Arkom ក៏បានបញ្ជាក់ផងដែរថា “រដ្ឋាភិបាលថៃកំពុងពិចារណាលើការជំរុញគោលដៅមួយចំនួននៅចុងឆ្នាំ ដើម្បីជួយការពារតម្លៃថាមពលកុំឱ្យកើនឡើងខ្លាំង ចំណែកឯខាងស្បៀងអាហារវិញមិនបាច់ភ័យរឿងឡើងថ្លៃឡើយ ព្រោះថាថៃជាអ្នកនាំចេញអាហារ”៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:39", "date_created": "2022-10-21T01:36:43.975Z", "category": "ហិរញ្ញវត្ថុ", "views": 578, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
មាននៅខេត្តតាកែវហើយ! អ្នកឧកញ៉ា វេជ្ជបណ្ឌិត គួច ម៉េងលី បានសម្ពោធអគារសិក្សា Aii & AIS	https://business-cambodia.com/articles/open-new-shcool	នៅថ្ងៃទី២០ ខែតុលា ឆ្នាំ២០២២  អគារសិក្សាថ្មីនៃមជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង បានផុសឡើងនៅលើទឹកដីខេត្តតាកែវ ដែលជាបុត្រសម្ពន្ធរបស់ក្រុមហ៊ុន ម៉េងលី ជេ. គួច អេឌ្យូខេសិន (MJQE) ពិធីសម្ពោធដាក់ឱ្យប្រើប្រាស់ជាផ្លូវការនូវអគារមជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង សាខាតាកែវ ក្រោមអធិបតីភាព អ្នកឧកញ៉ា វេជ្ជបណ្ឌិត គួច ម៉េងលី ស្ថាបនិកប្រធានក្រុមប្រឹក្សាភិបាលនិងអគ្គនាយកប្រតិបត្តិនៃក្រុមហ៊ុន ម៉េងលី ជេ. គួច អេឌ្យូខេសិន ។ ពិធីសម្ពោធ នឹងប្រារព្ធឡើងនៅមជ្ឈមណ្ឌលភាសា អេ អាយ អាយ និងសាលារៀន អន្តរទ្វីបអាមេរិកាំង ស្ថិតនៅតាមបណ្តោយផ្លូវជាតិលេខ២ ភូមិផ្សារតាកោ សង្កាត់រកាក្នុង ក្រុងដូនកែវខេត្តតាកែវ ដែលនឹងមានការអញ្ជើញចូលរួមពីថ្នាក់ដឹកនាំជាន់ខ្ពស់ នាយកចាងហ្វាង បុគ្គលិក លោកគ្រូ អ្នកគ្រូ និងអ្នកសារព័ត៌មានយ៉ាងច្រើនកុះករ។ លោក រឿង សុភាព អនុប្រធានសាលារៀន អន្តរទ្វីប អាមេរិកាំង បានអះអាងថា អគារសិក្សាថ្មីដែលសាងសង់ឡើងលើទឹកដីនៃខេត្តតាកែវនេះ គឺជាអគារសិក្សាមួយក្នុងតំបន់ដែលទទួលបានការអប់រំមួយប្រកបដោយគុណភាពអប់រំល្អបំផុតជាមួយបរិស្ថានល្អបរិក្ខារអប់រំទំនើបៗនិងបច្ចេកវិទ្យាទំនើប ដើម្បីបំពេញតម្រូវការសិក្សារបស់សិស្សានុសិស្សនូវចំណេះដឹងពិតប្រាកដ មានវិន័យ សីលធម៌ និងជាពលរដ្ឋល្អនៅពេលអនាគត។ លោកបានអះអាងថា៖ «អគារសិក្សាថ្មីនេះបានបំពាក់នូវបរិក្ខារទំនើបៗដែលនឹងជំរុញឱ្យសិស្សានុសិស្ស លោកគ្រូ អ្នកគ្រូ អាចសិក្សានិងធ្វើការក្នុងសម័យទំនើបជឿនលឿន ដែលអភិវឌ្ឍនិងបណ្តុះគំនិតបានយ៉ាងទូលំទូលាយ ដើម្បីប្រកួតប្រជែងជាមួយបណ្តាប្រទេសជុំវិញពិភពលោក» ។ បើតាមប្រសាសន៍អ្នកឧកញ៉ា វេជ្ជបណ្ឌិត គួច ម៉េងលី បានឱ្យដឹងថា ក្នុងឆ្នាំ២០២២នេះ លោកបានបន្តពង្រីកសាខាមជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង ឆ្ពោះទៅតាមបណ្ដាខេត្តជាច្រើនទៀត ខណៈសាខាខេត្តតាកែវជាសាខាទី១៥ ហើយសាខាខេត្តកំពង់ចាម បន្ទាយមានជ័យ រតនគិរី ស្ទឹងត្រែង ទួលសង្កែ សែនសុខ និងសាខាចំការដូង ក៏នឹងគ្រោងសម្ពោធ ដាក់ឱ្យដំណើរការក្នុងពេលខាងមុខជាបន្តបន្ទាប់។ គួរជម្រាបជូនថា មជ្ឈមណ្ឌលភាសា អេ អាយ អាយ និងសាលារៀន អន្តរទ្វីប អាមេរិកាំង ត្រូវបានបង្កើតឡើងដោយ អ្នកឧកញ៉ា វេជ្ជបណ្ឌិត គួច ម៉េងលី នៅក្នុងឆ្នាំ២០០៥ ក្នុងគោលបំណងរួមចំណែកជាមួយរាជរដ្ឋាភិបាលកម្ពុជា ក្នុងការបណ្ដុះបណ្ដាលធនធានមនុស្សប្រកបដោយគុណភាព ប្រសិទ្ធភាពនិងសក្ដានុពល ដើម្បីចូលរួមអភិវឌ្ឍប្រទេសជាតិជាមួយរាជរដ្ឋាភិបាលកម្ពុជា។ តោះចុះឈ្មោះចូលរៀននៅសាលារៀន អន្តរទ្វីប អាមេរិកាំង សាខាខេត្តតាកែវឥឡូវនេះ! បវេសនកាលឆ្នាំសិក្សាថ្មី២០២២-២០២៣ ចូលរៀនថ្ងៃទី០១ ខែវិច្ឆិកា ឆ្នាំ២០២២។ ចាប់ទទួលចុះឈ្មោះចូលរៀនពីថ្ងៃនេះតទៅ ដោយផ្តល់ជូននូវអាហារូប ករណ៍១០ភាគរយ។ ចំពោះមជ្ឈមណ្ឌលភាសា អេ អាយ អាយ នឹងបើកដំណើរការឆាប់ៗខាងមុខនេះ៕	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T10:23:18.626Z", "category": "PR", "views": 649, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy", "short_sentences" ] }
លេង TikTok អូសប៉ះវីដេអូអត់ប្រយោជន៍ TikTok ចេញមុខងារមួយ ឱ្យអ្នកប្រើកំណត់បាន	https://business-cambodia.com/articles/video-tiktok-close-	បងប្អូនដែលជាអ្នកលែងបណ្តាញសង្គមTikTik ប្រហែលជាបានដឹងមួយចំនួនហើយ ជួនកាលអូវីដេអូយូរៗទៅជួបតែព័ត៌មានមិនសូវមានប្រយោជន៍ ហើយមូលហេតុដែលធ្វើឱ្យទាំងអស់គ្នាជួបតែព័ត៌មានបែបនេះ គឺដោយសារតែយើង Like វីដេអូមួយនោះ ឬចុកមើលវីដេអូមួយនោះរយៈពេលយូរ ដូច្នេះTikTok នឹងស្គាល់បានថាយើងនឹងចូលចិត្តវីដអូប្រភេទនោះ ហើយពេលក្រោយៗទៀត ចេញតែវីដេអូបែបនោះមក ។  យ៉ាងណាមិញផ្លេតហ្វម TikTok បានធ្វើតេស្តមុខងារមួយគឺ 18+ video livestream ដែលហាមមិនឱ្យក្មេងក្រោម18ឆ្នាំចូលមើលការ Live បាន ដោយឡែកកាលពីថ្មីៗនេះ TikTok បានប្រាកាសបញ្ចេញមុខងារមួយគឺ Content Level ដែលនឹងដាក់ឱ្យប្រើប្រាស់ជាផ្លូវការនៅប៉ុន្មានសប្ដាហ៍ខាងមុខទៀតនេះ។ តួយ៉ាង Content Level នេះគឺអនុញ្ញាតឱ្យអ្នកប្រើប្រាស់ TikTok អាចគ្រប់គ្រងគណនីរបស់គេបានទាំងស្រុងជាពិសេសទៅលើ Feeds តែម្តងដោយយើងអាចជ្រើសរើសវីដេអូដែលយើងពេញចិត្តចង់មើល ហើយខាង TikTok ក៏មិនរុញវីដេអូណាដែលផ្ទុះតែមិនមែនជាចំណង់ចំណូលចិត្តរបស់យើងឱ្យមើលដែរទាំងនៅលើមុខងារ For You និង Following។ ក្រុមហ៊ុន TikTok បានប្រកាសថា អ្នកប្រើប្រាស់ទាំងឡាយអាចកំណត់ការមើលវីដេអូទាំងនោះដោយប្រើពាក្យមួយចំនួនក៏ដូចជាប្រើ #Hastag ឱ្យចំវីដេអូណាមួយដែលអ្នកមិនចង់ឃើញបន្តទៅទៀតហើយចុចលើពាក្យ Submit ជាការស្រេច ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T10:00:08.600Z", "category": "កំពូលអ្នកលក់", "views": 279, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "tiny", "noisy" ] }
មនុស្សលំដាប់លេខ១! បុគ្គលិក១ប្រភេទនឹងក្លាយជា CEO ខណៈអ្នកដឹកនាំជាង១ពាន់ក្រុមហ៊ុនគឺជាមនុស្សបែបនេះ	https://business-cambodia.com/articles/the-employeee-that-will-became-an-ceo-in-future	មុនក្លាយជាអ្នកដឹកនាំគេ ភាគច្រើននៃពួកគេគឺសុទ្ធតែធ្លាប់ឆ្លងកាត់តំណែងជាបុគ្គលិកគេ និងឆ្លងកាត់ភាពជាអ្នកដឹកនាំសិន។ យោងតាមការចុះផ្សាយរបស់ CNBC ពិធីករនៃកម្មវិធី The CEO showលោក Robert Reiss ដែលបានចំណាយពេលវេលា១៥ឆ្នាំរបស់ខ្លួន សម្ភាសន៍នាយកប្រតិបត្តិកំពូលៗក្រុមហ៊ុនលំដាប់កំពូលជាង១០០០នាក់ ដែលបានចាត់ទុកមនុស្សប្រភេទនេះជាបុគ្គលិកលំដាប់លេខ១ និងអាចប្រែខ្លួនក្លាយជាអ្នកដឹកនាំឆ្នើម។ ១.ពួកគេទទួលភារកិច្ចដែលគ្មាននរណាម្នាក់ចង់ទទួល Robert Sanchez បានក្លាយជានាយកប្រតិបត្តិនៃក្រុមហ៊ុន Ryder System ដែលជាក្រុមហ៊ុនដំណោះស្រាយខ្សែសង្វាក់ផ្គត់ផ្គង់ និងដឹកជញ្ជូនដែលមានតម្លៃរាប់ពាន់លានដុល្លារក្នុងឆ្នាំ ២០១៣។ លោកបានយល់ថាអស់រយៈពេល៣០ឆ្នាំដែលលោកនៅជាមួយក្រុមហ៊ុន លោកតែងតែទទួលធ្វើភារកិច្ចដែលបុគ្គលិកផ្សេងៗទៀតបដិសេធ  និងតែងតែដោះស្រាយបញ្ហាសម្រាប់អ្នករាល់គ្នាជានិច្ច ចំណុចនេះហើយដែលធ្វើឱ្យគាត់លេចធ្លោជានិច្ចរហូតក្លាយទៅជានាយកប្រតិបត្តិ។ ២.ចង់ដឹងចង់ឃើញទោះមិនពាក់ព័ន្ធនិងការងារខ្លួនក្តី នាយកប្រតិបត្តិក្រុមហ៊ុន Whole Foods លោក John Mackey យល់ស្របថា ការចង់ដឹងចង់ឃើញគឺជាលក្ខណៈដ៏មានតម្លៃរបស់មនុស្ស។ ទោះបីជាវាមិនទាក់ទងទៅនឹងការងារ របស់គាត់ក៏ដោយ គាត់បាននិយាយថា ”ខ្ញុំព្យាយាមរៀនពីគ្រប់ស្ថានភាពនិងគ្រប់មនុស្សដែលខ្ញុំបានជួប”។ ៣. ជំនួសឱ្យការបង្ហាញបញ្ហា ពួកគេរកដំណោះស្រាយផងដែរ បុគ្គលិកម្នាក់មករកអ្នកដឹកនាំដោយសារមានបញ្ហា ហើយសួរអ្នកដឹកនាំអំពីរបៀបដែលពួកគេគួរដោះស្រាយវា។ ជាអ្នកដឹកនាំឱ្យតម្លៃដំណោះស្រាយ ជំនួសឱ្យការគ្រាន់តែបង្ហាញបញ្ហា ថាខ្លួនក៏ធ្លាប់ជួបបញ្ហាដូចនេះដែរ ប៉ុន្តែបទពិសោធន៍នៃបញ្ហាទាំងអស់នោះនឹងក្លាយជាដំណោះស្រាយសម្រាប់ពួកគេ មិនមែននិទានរឿងខ្លួនឯងឱ្យគេស្តាប់នោះទេ។  សារជាថ្មីទាំងនេះគឺសញ្ញាដែលបុគ្គលិកលំដាប់់លេខ១នឹងអាចក្លាយជា CEO នាពេលអនាគតពោលគឺគ្រប់គ្រងគេបាន។ គួរបញ្ជាក់ផងដែរថាលោក Robert Riess គឺជាស្ថាបនិកនិងជាពិធីករកម្មវិធី " The ceo talk show " ដែលនិយាយអំពីការដឹកនាំរបស់នាយកប្រតិបត្តិនិងទម្លាប់របស់វាគ្មិនល្បីៗមកពីជុំវិញពិភពលោក៕   ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T09:51:58.167Z", "category": "ភាពជាអ្នកដឹកនាំ", "views": 300, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចំណូលក្រៅពីប្រាក់ខែ! លោក នៃ ច័ន្ទត្រា ឆ្លៀតពេលដាំបន្លែប៉ុន្មានមុខនេះ អាចរកចំណូល៥០០$ ក្នុង១ខែ	https://business-cambodia.com/articles/plant-vegetable-earn-more-money-per-month	មានមនុស្សជាច្រើននៅក្នុងសម័យបច្ចុប្បន្ន តែងតែមានបំណងប្រថ្នាមួយចង់បានជីវិតបែបសាមញ្ញាធម្មតាមួយ ក្រោយពេលលាឈប់ពីការងាដែលជួបរឿងស្ត្រេសច្រើន និងការប្រគួតប្រជែងខ្លាំង។ ប៉ុន្តែបើក្រឡេកមកមើលលោក នៃ ច័ន្ទត្រា វិញអាចរកចំណូលបន្ថែមពីការដាំបន្លែរលក់ទាំងប្រកបការងារផ្សេងធម្មតា ដោយឆ្លៀតដាំបន្លែក្រោយផ្ទះ អាចរកចំណូលរាប់រយដុល្លារក្នុងមួយខែៗ។ លោក នៃ ច័ន្ទត្រា ម្ចាស់ចម្ការបន្លែលើទឹក C-TRA Green House បានប្រាប់ក្រុមការងារ BUSINESS CAMBODIA ថា លោក បានចាប់យកការដាំបន្លែលើទឹកនេះ អស់រយៈពេលចូល ៧ឆ្នាំមកហើយ ដើម្បីបំពេញតម្រូវការក្នុងគ្រួសារផ្ទាល់ និងសម្រាប់ផ្គត់ផ្គង់ទីផ្សារ ក្នុងរាជធានីភ្នំពេញ តាមបណ្តាខេត្ត ហើយក៏មាននាំចេញទៅក្រុមហ៊ុនជប៉ុនផងដែរ ដោយមួយខែលោកអាចទាញចំណូលខ្ទង់៥០០ដុល្លារ ពីរបរមួយនេះ។ លោកបានបន្ថែមថា ចំការដែលលោកដាំមានពូជសំខាន់ៗដូចជា សាឡាត់ ប្រភេទបន្លែស្លឹក និងខាត់ណាជាដើម ដោយក្នុង១គីឡូលោកអាចលក់បានក្នុងតម្លៃ ១ម៉ឺនរៀល ទៅ ១២០០០រៀល តម្លៃលក់រាយ និងដំុតិចជាង ២០% ទៅ៣០% នៃទំនេញលក់រាយ។ ជាមួយគ្នានេះដែរបន្លែទាំងអស់នោះ ត្រូវបានលូតលាស់ឡើងដោយដាំលើទឹកផ្ទាល់តែម្តង ដែលគ្រោបដណ្តាប់នៅលើផ្ទៃដីទំហំ១៨ម៉ែត្រ គុណនិង ១៣ម៉ែត្រ ហើយមួយទៀត មានបណ្តោយ៨ម៉ែត្រ និងទទឹង១២ម៉ែត្រ។ លើសពីនេះ លោកក៏បានបញ្ជាក់យ៉ាងច្បាស់ៗផងដែរថា សម្រាប់អ្នកដែលមានដើមទុនតិច ប្រហែលជាមិនអាចដាំដុះបច្ចេកទេសនេះបានទេ ព្រោះការចំណាយអស់ច្រើន ជាពិសេសបំពង់ទឹក (ទុយយោ) ប៉ុន្តែយើងចំណាយត្រឹមតែម្តងតែប៉ុណ្ណោះ ហើយអាចប្រើការបានរាប់ឆ្នាំ។ គួរជម្រាបផងដែរថា សម្រាប់បងប្អូនដែលចាប់អារម្មណ៍ចង់ដាំអាចទៅរៀនវគ្គសិក្សាខ្លីៗ តែមុនដាំត្រូវមានប្រភពច្បាស់លាស់ និងត្រូវរកទីផ្សារជាមុនសិន ជ្រៀសវៀងការធ្វើទៅគ្មានទីផ្សារ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T09:40:32.748Z", "category": "កំពូលអ្នកលក់", "views": 619, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
មិនអនុវត្ដមានទោស! រាជរដ្ឋាភិបាលចេញសេចក្ដីណែនាំ ៥ ចំណុចឲ្យអាជីវកម្មកាស៊ីណូទាំងអស់នៅខ្មែរអនុវត្ដ	https://business-cambodia.com/articles/royal-government-issues-5-guidelines-for-all-casino-businesses-in-cambodia-to-implement	នៅថ្ងៃទី២០ ខែតុលា ឆ្នាំ២០២២ គណៈកម្មការគ្រប់គ្រងល្បែងពាណិជ្ជកម្មកម្ពុជា បានចេញសេក្ដីណែនាំស្ដីពី ការគ្រប់គ្រងប្រតិបត្តិការកាស៊ីណូ នៅក្នុងព្រះរាជាណាចក្រកកម្ពុជា តាមអនុលោមតាមមាត្រា៤ នៃច្បាប់ស្ដីពីការគ្រប់គ្រងល្បែងពាណិជ្ជកម្ម។ ក្នុងលិខិតបានឱ្យដឹងថាគោលដៅធានាឱ្យការធ្វើប្រតិបត្តិការកាស៊ីណូ អាចប្រព្រឹត្តទៅបានស្របច្បាប់ និងលិខិតបទដ្ឋានគតិយុត្តពាក់ព័ន្ធនិងការគ្រប់គ្រង ល្បែងពាណិជ្ជកម្មអគ្គលេខាធិការដ្ឋាន បានធ្វើការណែនាំ៖  ១.ប្រតិបត្តិករកាស៊ីណូ ឬកម្មសិទ្ធិករកាស៊ីណូ ត្រូវដាក់ពាក្យស្នើសុំអាជ្ញាបណ្ណ ឬបន្តសុពលភាពអាជ្ញាបណ្ណកាស៊ីណូ ដោយផ្អែកជាចម្បងលើគោលការណ៍អនុញ្ញាតពីរាជរដ្ឋាភិបាល ដែលបានកំណត់យ៉ាងច្បាស់នូវទីតាំងភូមិសាស្រ្តនៃការស្នើរសុំអភិវឌ្ឍន៍កាស៊ីណូ និងលក្ខខណ្ឌ ទាំងឡាយដែលមានចែងក្នុងច្បាប់ស្ដីពីការគ្រប់គ្រងល្បែងពាណិជ្ជកម្ម និងលិខិបទដ្ឋានគតិយុត្តពាក់ព័ន្ធជាធរមាន។ ២.ប្រតិបត្តិការកាស៊ីណូ និងកម្មសិទ្ធិករកាស៊ីណូ  ដែលទទួលបានអាជ្ញាបណ្ណកាស៊ីណូ អាចធ្វើប្រតិបត្តិការកាស៊ីណូបានតែនៅក្នុងបរិវេណទីតាំងដែលបានកំណត់នៅក្នុងអាជ្ញាបណ្ណកាស៊ីណូតែប៉ុណ្ណោះ។ ៣.ប្រតិបត្តិករកាស៊ីណូ និងកម្មសិទិ្ធករកាស៊ីណូដែលធ្លាប់មានអាជ្ញាបណ្ណការស៊ីណូពីក្រសួងសេដ្ឋកិច្ចនិងហិរញ្ញវត្ថុ ហើយមានដាក់ពាក្យស្នើសុំ និងកំពុងបំពេញលក្ខខណ្ឌតម្រូវ ដើម្បីបន្តសុពលភាពអាជ្ញាបណ្ណឆ្នាំ២០២២ បានចេញលិខិតបញ្ចាក់នីតិភាពជូនសម្រាប់បន្តសុពលភាពអាជ្ញាបណ្ណឆ្នាំ២០២២នេះស្របច្បាប់និងអាចធ្វើប្រតិបត្តិការកាស៊ីណូបានតែនៅក្នុងបរិវេណទីតាំង ដែលបានកំណត់នៅក្នុងលិខិតបញ្ជាក់នីតិភាព ប៉ុណ្ណោះ ហើយដែលស្ថិតនៅក្រោមការគ្រប់គ្រងនិងត្រួតពិនិត្យយ៉ាងតឹងរឹង។ ៤.ប្រតិបត្តិករកាស៊ីណូនិងកម្មសិទិ្ធករការស៊ីណូ ត្រូវដាក់តាំងបង្ហាញអាជ្ញាបណ្ណ ឬលិខិតបញ្ជាក់នីតិភាពច្បាប់ដើម នៅកន្លែងដែលអាចមើលឃើញក្នុងទីតាំងធ្វើអាជីវកម្មរបស់ខ្លួន។ ករណីមានការប្រើប្រាស់អាជ្ញាបណ្ណឬលិខិតបញ្ជាក់នីតិភាពថតចម្លង នៅទីតាំងផ្សេងនឹងត្រូវចាត់ទុកថាជាការក្លែងបន្លំ ដែលត្រូវប្រឈមនឹងការចាត់វិធានការនានាតាមច្បាប់ និងលិខិតបទដ្ឋានគតិយុត្តពាក់ព័ន្ធជាធរមាន។ ៥.ប្រតិបត្តិករការស៊ីណូ និងកម្មសិទ្ធិករកាស៊ីណូ ត្រូវបង់ចំណូលកាតព្វកិច្ចផ្សេងៗទៀត ឱ្យគ្រប់ចំនួន ទាន់ពេលវេលាទៅតាមច្បាប់ និងលិខិតបទដ្ឋានគតិយុត្តជាធរមាន។ ជាមួយគ្នានេះដែរក្នុងករណី ប្រតិបត្តិករកាស៊ីណូនិងកម្មសិទ្ធិករកាស៊ីណូ មិនអនុវត្តតាមសេចក្តីណែនាំនេះត្រូវចាត់ទុកថាបានប្រព្រឹត្តល្មើសទៅនឹងច្បាប់ស្ដីពីការគ្រប់គ្រងល្បែងពាណិជ្ជកម្មដែលត្រូវប្រឈមនឹងការដាក់ទណ្ឌកម្មរដ្ឋបាល និងពិន័យអន្តរការណ៍ ស្របតាមការកំណត់ដោយច្បាប់និងលិខិតបទដ្ឋានគតិយុត្តជាធរមាន៕  អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T09:33:06.377Z", "category": "ព័ត៌មានថ្មីៗ", "views": 400, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកលក់ត្រូវដឹង! ប៊ូសឱ្យលក់ដាច់ ហ្វេសប៊ុកប្រាប់ពីរបៀបធ្វើ និងមានគម្រូ សម្រាប់អ្នកចូលចិត្តប៊ូស	https://business-cambodia.com/articles/facebook-story-messenger	ហ្វេសប៊ុកគឺជាបណ្តាញសង្គមមួយដែលអាចឱ្យបងប្អូនទាំងអស់គ្នា ចូលទៅលក់ដូរផលិតផល ឬសេវាកម្មក្នុងនោះបាន ដោយសេរី ប៉ុន្តែអ្នកលក់ដូរមិនមែនសុទ្ធតែបានផលទាំងអស់នោះទេតាមរយៈការផ្សព្វផ្សាយរបស់ខ្លួន ហ្វេសប៊ុកក៏ទុក ផ្លូវក្រោយឱ្យខ្លួនឯងដែរ ដែលផ្លូវក្រោយមួយនោះគឺ បើទាំងអស់គ្នាចង់លក់ដាច់ និងចង់ផ្សព្វផ្សាយពីផលិតផល ឱ្យមានគេ ស្គាល់ច្រើន ទាំងអស់គ្នាត្រូវតែចាយលុយ Boost ជាមួយនឹងហ្វេសប៊ុក ។  យ៉ាងណាមិញ ដើម្បីរួមចំណែកដោះស្រាយបញ្ហាខាងលើនេះ ខាងក្រុមហ៊ុន Meta បានបង្កើត Facebook Inspiration ដែលជាកន្លែងប្រមូលផ្ដុំជាគំនិតច្នៃប្រឌិត សម្រាប់ជាជំនួយដល់អ្នកធ្វើទីផ្សារនៅលើ Facebook ថាតើទម្រង់រូបភាព និងវីដេអូប្រភេទណាខ្លះទាក់ទាញ និងត្រឹមត្រូវតាមទ្រង់ក្បួនខ្នាត មិនថាតែការធ្វើមាតិកាពាណិជ្ជកម្មរូបភាព វីដេអូ ផ្សព្វផ្សាយនៅលើ Facebook Story , Messenger ឬ Audience Network នោះឡើយ។  ក្រៅពី Facebook Inspiration អ្នកក៏អាចទៅសិក្សាពីទិកនិកធ្វើទីផ្សារលើ Facebook នៅក្នុង Meta Blueprint ទាំងការរៀបចំផែនការយុទ្ធសាស្រ្ដទីផ្សារ និងការ Boost ឱ្យមានប្រសិទ្ធិភាពផ្សេងៗ។ បន្ថែមពីនេះទៀត ក្រៅតែពីការសិក្សាពីកន្លែងទាំងពីរខាងលើ អ្វីដែលអ្នកគួរធ្វើនោះ គឺគួរតែចំណាយពេលសង្កេតតាមដាន របៀបដែលផេកធំៗ ឬផេកដែលគេលក់ដាច់នៅលើ Facebook ថាតើគេមានសកម្មភាពអ្វីខ្លះ? គេផុសអ្វីខ្លះ? គេឌីហ្សាញយ៉ាងមិចញ? ហើយគេសរសេរ Caption បែបណាទើបទាក់ទាញជាដើម ។  អ្វីដែលកាន់តែពិសេសនោះ ប្រសិនបើទាំងអស់គ្នាដែលជាអ្នកលក់ទាំងឡាយ គួរតែផលិតវីដេអូអោយបានច្រើន ហើយវីដេអូត្រូវធ្វើខ្លីៗ ពីសេសវាកម្ម និងផលិតផលរបស់ខ្លួនឱ្យមានភាពទាក់ទាញ ពេលដែលចាយលុយBoost ទើបចំគោលដៅ ហ្វេសប៊ុកគឺរុញវីដេអូលឿន នៅពេលដែលវីដេអូនោះមានភាពទាក់ទាញ ហើយបើចាយលុយជាមួយហ្វេសប៊ុក លទ្ធផលកាន់ តែនៅក្នុងដៃច្រើន ។  ដូច្នេះទាំងអស់គ្នាជាអ្នកលក់អនឡាញ ត្រូវរៀនមើល ហើយរៀនសង្កេតឱ្យបានច្រើនចំពោះជើងខ្លាំងលក់នៅលើហ្វេសប៊ុក មួយចំនួន ពោលគឺប្រាកដណាស់គេនឹងមានវិធីសាស្រ្តនិងតិចនិកមួយចំនួនហើយ ទាំងការឡាយ ពេលវេលាផុស ឬការឌីហ្សាយរូបភាពផលិតផលផ្សេងៗ ។	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T09:32:46.734Z", "category": "កំពូលអ្នកលក់", "views": 314, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }
បង់ពន្ធរាល់ខែ ហេតុអ្វីពេលចូលនិវត្តន៍រដ្ឋមិនចិញ្ចឹម? អគ្គនាយកដ្ឋានពន្ធដារ បញ្ជាក់ពីមូលហេតុច្បាស់ៗបែបនេះ	https://business-cambodia.com/articles/tax-knowledge	នៅក្នុងកម្មវិធី “ពន្ធដារកម្ពុជា” ស្ដីពីពន្ធលើប្រាក់បៀវត្ស ដែលផ្សាយផ្ទាល់នៅលើហ្វេសប៊ុកផេកផ្លូវការរបស់អគ្គនាយកដ្ឋានពន្ធដា នាថ្ងៃទី២០ ខែតុលា ឆ្នាំ២០២២ វាគ្មិនកិត្តិយសដែលត្រូវជាអនុប្រធាននាយកដ្ឋានគ្រប់គ្រងអ្នកជាប់ពន្ធធំ នៃអគ្គនាយកដ្ឋានពន្ធដា លោក ឆាយ ជាហេង បានឆ្លៀតឱកាសឆ្លើយតបទៅនឹងពាក្យដែលប្រជាជនខ្មែរមួយចំនួនតែងលើកឡើងថា “ឃើញតែបង់ពន្ធប្រាក់បៀវត្សរាល់ៗខែ ប៉ុន្តែពេលឈប់ធ្វើការទៅ អត់មានរដ្ឋជួយចិញ្ចឹមដូចប្រទេសគេដទៃសោះ”។ លោកបានបញ្ជាក់ច្បាស់ៗថា “សូមលោកអ្នកកុំបន្តការយល់ច្រឡំ ត្រូវដឹងថានៅស្រុកគេនិងនៅស្រុកខ្មែរការបង់ពន្ធមិនដូចគ្នាឡើយ”។ នៅស្រុកគេ មានការបង់៣មុខគឺ ទី១បង់ពន្ធ ទី២បង់បេឡាសន្តិសុខសង្គម (បសស) និងទី៣បង់បេឡាសោធននិវត្តន៍។ ចំណែកឯស្រុកខ្មែរយើងវិញគឺមានត្រឹមតែ២ខាងដើម ចំណែកបេឡាសោធននិវត្តន៍នៅមិនទាន់មានបង់ឡើយ។ លោកបន្តថា បេឡាសោធននិវត្តន៍នេះហើយគឺជាប្រាក់ដែលរដ្ឋគេប្រើសម្រាប់ បើកជូនប្រជាជនវិញពេលដែលគាត់ដល់វ័យចូលនិវត្តន៍ទៅ។ លោក ជាហេង ក៏បានគូសបញ្ជាក់ផងដែរថា “មូលហេតុដែលរដ្ឋាភិបាលយើងមិនទាន់បង្កើតឱ្យមានបេឡាសោធននិវត្តន៍ គឺព្រោះតែមិនចង់ទម្លាក់បន្ទុកទៅលើវិនិយោគិនបរទេសដែលមកវិនិយោគនៅកម្ពុជា”។ ដោយសារតែប្រទេសយើងមានសេដ្ឋកិច្ចកំពុងអភិវឌ្ឍន៍ ដូច្នេះហើយយើងត្រូវការទាក់ទាញវិនិយោគិនពីខាងក្រៅឱ្យបានច្រើន ដើម្បីជួយជម្រុញកំណើនសេដ្ឋកិច្ចជាតិ ព្រមទាំងបង្កើតការងារសមរម្យជូនប្រជាជន។ ហេតុនេះបើយើងបង្ខំឱ្យគេបង់អ្វីច្រើនទៅ វាអាចក្លាយជាបន្ទុកសម្រាប់អ្នកដែលមកវិនិយោគ ទាំងអស់នោះ។ ទន្ទឹមនឹងនោះលោកក៏បានបង្ហើបដែរថា “រង់ចាំឱ្យសេដ្ឋកិច្ចយើងរឹងមាំ ប្រជាជនមានការងារល្អធ្វើច្រើនហើយ ទើបការអនុវត្តន៍បង់បេឡាសោធននិវត្តន៍អាចចាប់ផ្ដើមបាន”។ សរុបមក សូមលោកអ្នកញែកឱ្យដាច់ថា លុយពន្ធគឺសម្រាប់គោលដៅពន្ធ ចំណែកឯបេឡាសោធននិវត្តន៍ទើបសម្រាប់ចាយពេលចាស់ចូលនិវត្តន៍បាន៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T09:28:14.420Z", "category": "ហិរញ្ញវត្ថុ", "views": 6661, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ភោជនីយដ្ឋានម៉ិចស៊ិកូ១កន្លែង ធ្វើសុទ្ធតែចុងភៅបរទេសល្អបំផុតសម្រាប់ប្រជាជនខ្មែរដែលនិយមនៅមុខម្ហូបបរទេស	https://business-cambodia.com/articles/restaurant-itacate	នាពេលនេះមិនបាច់ហោះទៅដល់ក្រៅប្រទេសទៀតឡើយ ដោយសារតែពេលនេះមានភោជនីដ្ឋាន១កន្លែងនៅទីក្រុងកណ្ដាលទីក្រុងភ្នំពេញ ។ នៅក្នុងបទសម្ភាសន៍ជាមួយ ចាបក្រហម អ្នកតំណាងឱ្យភោជនីដ្ឋានម៉ិកស៊ិកូមួយរូប បាននិយាយថាបច្ចុប្បន្ននេះភោជនីដ្ឋានមានឈ្មោះថា Itacate ដែលជាក្រុមហ៊ុនដំបូលតែមួយជាមួយ Ostra Fine Foods។ សម្រាប់ហាងនេះដែរ គឺចាប់ផ្តើមតាំងពីឆ្នាំ២០១៩ មកម្លេះ ដែល មាន១សាខាទីតាំងនៅផ្ទះលេខ 6B ផ្លូវ៣០២ សង្កាត់បឹងកេងកង១ https://goo.gl/maps/PnWJsrrG9P9DXHu57 ។ លើសពីនេះភោជនីដ្ឋាន Itacate ក៏មានជា Food Truck ដែលមានទីតាំងនៅ Bassac Street https://goo.gl/maps/V6A3VzWYDXa2yZgF9 ដែលជាតំបន់ទេសចរណ៍ពេលរាត្រី។ មុខម្ហូបនីមួយៗសុទ្ធតែមានលក្ខណៈពិសេសហើយម្ហូបដែលពេញនិយមជាងគេមានដូចជា Tacos, Quesadillas, Burritos, Chip and Sala ដែលបានធ្វើឡើងដោយចុងភៅចំណានៗ ជាជនជាតិម៉ិកស៊ិកូនិងជនជាតិគុយបា។ ចំណែកឯភេសជ្ជៈតំណាងប្រទេសម៉ិកស៊ិកូដែលមានឈ្មោះថា Margaritas។ មិនតែប៉ុណ្ណោះ ហាង Itacate ក៏មានទទួលធ្វើកម្មវិធីជប់លៀងផ្សេងៗទាំងនៅក្នុងហាងនិងនៅតាមទីតាំងដែលជាតម្រូវការរបស់អតិថិជន។ ដោយឡែកនៅក្នុងកម្មវិធីពិសេសរបស់ Business Cambodia គឺ Startup Expo ហាង Itacate ក៏នាំជូននៅមុខម្ហូប និងភេសជ្ជៈមានតម្លៃពិសេសដូចជា៖ 2$ Tacos, 4$ Quesadillas, 4$ Margaritas។ ដូច្នេះហើយសម្រាប់បងប្អូនទាំងអស់ចង់ភ្លក់មុខម្ហូបដោយចំអិនដោយចុងភៅប្រទេសម៉ិចស៊ិកកូក្នុងតម្លៃធូរថ្លៃដូចបាននិយាយខាងលើអាអញ្ជើញទៅទីតាំង The Factory Phnom Penh នៅថ្ងៃទី២៩ ដល់៣០ ខែតុលា ឆ្នាំ២០២២ នេះបាន៕ Itacate · 6B street 302, Phnom Penh 12302 (https://goo.gl/maps/PnWJsrrG9P9DXHu57) អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T09:05:54.473Z", "category": "ពិព័រណ៍មុខរបរ 2022", "views": 249, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឧកញ៉ាច័ន្ទ តារា ថៅកែឃ្លាំងត្រជាក់ ស្ដុកទំនិញ៥០០មុខនៅកម្ពុជា ប្រាប់គន្លឹះកសាងខ្លួនជាអ្នកជំនួញឆ្នើម	https://business-cambodia.com/articles/lee-food-service	ក្រុមហ៊ុន Lee’s Food គឺជាក្រុមហ៊ុនឈានមុខគេនៅក្នុងវិស័យផ្គត់ផ្គង់ម្ហូបអាហារចាប់តាំងពីឆ្នាំ១៩៦២មកម៉្លេះ ដែលបានចាប់កំណើតដំបូងបង្អស់នៅលើទឹកដីប្រទេសម៉ាឡេស៊ី។ បច្ចុប្បន្ននេះ ក្រុមហ៊ុន Lee’s គឺជាក្រុមហ៊ុននាំចូល និងផ្គត់ផ្គង់ម្ហូបអាហារធំជាងគេបំផុតមួយនៅក្នុងតំបន់ ដែលកំពុងដំណើរការនៅក្នុងប្រទេសម៉ាឡេស៊ី ប្រទេសវៀតណាម និងប្រទេសកម្ពុជា។ សម្រាប់ទីផ្សារប្រទេសកម្ពុជា Lee’s Food បានចាប់ដៃសហការជាមួយនឹងលោក ឧកញ៉ា ច័ន្ទ តារា ក្រោមស្លាកយីហោ Lee’s Food Service រហូតក្លាយជាក្រុមហ៊ុនចែកចាយម្ហូបអាហារធំជាងគេ នៅប្រទេសកម្ពុជាមានកេរ្តិ៍ឈ្មោះជាង ១០ ឆ្នាំមកហើយលើវិស័យនេះ។ នាពេលបច្ចុប្បន្នឃ្លាំង ត្រជាក់សម្រាប់ស្តុកអាហាររបស់ Lee’s Food គឺជាក្រុមហ៊ុនក្នុងស្រុកទីមួយ ដែលមានបំពាក់បច្ចេកវិទ្យាទំនើបបំផុត និងមានសមត្ថភាពស្តុកទុកទំនិញបានច្រើនរហូតដល់ទៅរាប់ពាន់តោន ព្រមទាំងចែកចាយទំនិញបានច្រើនជាង ៥០០ មុខទៅកាន់ប្រជាជនកម្ពុជា។ ចំពោះគោលដៅរបស់ Lee’s Food Service គឺផ្គត់ផ្គង់ផលិតផលទៅដល់គ្រប់អាជីវកម្មតូចធំទាំងអស់ ជួយកាត់បន្ថយការដាច់ស្តុក និងលក់ផលិតផលក្នុងតម្លៃសមរម្យផងដែរ។ ថ្លែងប្រាប់ក្រុមការងារ Business Cambodia លោក ឧកញ៉ា ច័ន្ទ តារា នាយកប្រតិបត្តិ Lee’s Food Service បានថ្លែងថា៖ “មូលហេតុដែលលោកបានសិក្សា និងរស់នៅដល់ប្រទេសញូហ្សែលឡែន ប៉ុន្តែលោកបែរជាត្រឡប់មកចាប់ផ្ដើមអាជីវកម្មនៅកម្ពុជាវិញ ដោយសារតែខ្ញុំមើលឃើញនូវសក្ដានុពលនៃវិស័យម្ហូបអាហារនៅកម្ពុជាគឺមានសញ្ញាខៀវខ្លាំងជាងមេឃខៀវទៅទៀត ដែលមានន័យថាមានតម្រូវការខ្ពស់។ មួយវិញទៀតខ្ញុំឱ្យមានការប្រកួតប្រជែងតម្លៃ ពោលគឺចង់ផ្គត់ផ្គង់អាហារឱ្យប្រជាជនកម្ពុជាក្នុងតម្លៃសមរម្យ ប៉ុន្តែមានគុណភាពខ្ពស់”។ មកទល់នឹងចំណុចនេះ ប្រហែលជាមិត្តអ្នកអាននឹងមានកង្វល់ឆ្ងល់ក្នុងចិត្តថា តើលោកមានទស្សនៈជំនួញបែបណាខ្លះ ដើម្បីអាចក្លាយជាអ្នកជំនួញឆ្នើម ក្ដោបក្ដាប់អាជីវកម្មតម្លៃរាប់សិបលានដុល្លារបាន? ជាចម្លើយតប លោកឧកញ៉ា បានបង្ហាញនូវគន្លឹះសំខាន់ៗចំនួន៣យ៉ាង ដើម្បីកសាងខ្លួនជាអ្នកជំនួញឆ្នើមរួមមាន៖ ១. ក្លាហាន ហ៊ានប្រឈមហានិភ័យ គេថាធ្វើជាជ្រូកកុំរាទឹកក្ដៅ ធ្វើជាអ្នករកស៊ីកុំខ្លាចខាត។ រាល់អ្នករកស៊ីធំៗជាច្រើន គឺសុទ្ធសឹងតែធ្លាប់ឆ្លងកាត់នូវភាពបរាជ័យដោយជៀសមិនផុតនោះទេ ប៉ុន្តែពួកគេនៅតែមានភាពក្លាហាន ហ៊ានប្រឈមហានិភ័យជានិច្ច។ មនុស្សក្លាហាន ដែលបានត្រៀមខ្លួនរួចរាល់ និងចេះវិភាគនូវបញ្ហាប្រឈមនានាទុកជាមុនប្រកបដោយភាពឆ្លាតវៃ គាត់នឹងអាចចាប់យកឱកាសមាសពេជ្របានមុន និងធំៗ បានមុនមនុស្សឯទៀត។ ២. ការប្ដេជ្ញាចិត្តខ្ពស់ អ្នករកស៊ីដែលពូកែសុទ្ធតែជាមនុស្សដែលមានការប្ដេជ្ញាចិត្តខ្ពស់បំផុត។ មនុស្សទូទៅអាចនឹងមានការប្ដេជ្ញាចិត្តខ្ពស់បំផុត ក្នុងកម្រិត១០០% ប៉ុន្តែអ្នករកស៊ីខ្លាំងពូកែគឺដាក់ការប្ដេជ្ញាចិត្តលើសពី១០០% ឡើងទៅទៀត ព្រោះពួកគេកំពុងតែឈ្លក់វង្វេងជាមួយនឹងការសម្រេចគោលដៅ សម្រេចក្ដីស្រមៃដ៏ត្រចះត្រចង់របស់ពួកគេ ដែលជាហេតុធ្វើឱ្យគាត់ខំប្រឹងអស់ពីកម្លាំងកាយចិត្ត ធ្វើការដោយមិនហត់នឿយ និងមិនព្រមចុះចាញ់ងាយៗចំពោះឧបសគ្គ។ ៣. ការលះបង់ខ្ពស់បំផុត រាល់សមិទ្ធផលអស្ចារ្យគឺត្រូវាការ ការលះបង់ក៏មិនតិចនោះដែរ។ ក្នុងនាមជាអ្នករកស៊ី លោកឧកញ៉ាបានលើកឡើងថា បើចង់រកស៊ីពូកែត្រូវតែមានការលះបង់ខ្ពស់បំផុត។ លះបង់ទ្រព្យធន លះបង់កម្លាំង លះបង់ពេលវេលាជាដើម។ ជាក់ស្ដែងកាលពីអំឡុងកូវីដ១៩ លោកឧកញ៉ាបានចំណាយពេលវេលាជាច្រើនផ្ដោតលើអាជីវកម្ម ពោលគឺលោកធ្វើការចន្លោះពី១២ ទៅ១៤ម៉ោងឯនោះក្នុងមួយថ្ងៃ ទើបធ្វើឱ្យអាជីវកម្មអាចរស់រាន និងរីកចម្រើនមកទល់ចំណុចបច្ចុប្បន្ននេះ៕ អត្ថបទដោយ៖ ឡុង វឌ្ឍនៈ (ប្រធាននិពន្ធផ្នែកដឹកនាំ) តេឡេក្រាម៖ 096 351 7713  ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T08:39:41.533Z", "category": "ភាពជាអ្នកដឹកនាំ", "views": 1377, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ឈប់សុញរឿងប្រាក់ខែ! មកស្គាល់របរ ៣ សម្រាប់អ្នកប្រាក់ខែ ៥០០ដុល្លារ អាចពិចារណាចាប់ផ្តើមរកស៊ីបាន	https://business-cambodia.com/articles/3-job-for-salary-500	បើនិយាយពីប្រាក់ខែ ៥០០$ ពិតមិនតិចប៉ុន្មានឡើយសម្រាប់អ្នកដែលគ្រាន់តែប្រើការចាយវាយប្រចាំថ្ងៃទូទៅ ប៉ុន្តែបើនិយាយទៅដល់ការយកលុយ ៥០០ដុល្លារនេះទៅរកស៊ីវិញគឺតិច ហេតុនេះហើយទើបមានមនុស្សជាត្រូវបង្ខំចិត្តបិទក្តីស្រមៃចេញរកស៊ីខ្លួនឯងព្រោះតែប្រាក់ខែតិច មិនអាចយកទៅធ្វើអ្វីបាន។ដូច្នេះក្នុងថ្ងៃនេះ ក្រុមការងារចាប់ក្រហមនឹងធ្វើការលើកយកនូវរបរ ៣ប្រភេទដែលសាកសមបំផុតសម្រាប់អ្នកធ្វើការបុគ្គលិកត្រឹម៥០០ដុល្លារ អាចចាប់ផ្តើមរកស៊ីបាន៖ ១.របរក្នុងវិស័យម្ហូបអាហារ បច្ចុប្បន្នវិស័យម្ហូបអាហារកំពុងតែមានសន្ទុះកើនឡើងគួរឱ្យកត់សម្គាល់ដែលមានអាហារប្លែកៗថ្មីជាច្រើន ហេតុនេះសម្រាប់បុគ្គលិកធ្វើការប្រាក់ខែ ៥០០ដុល្លារ អាចពិចារណា។សម្រាប់របរក្នុងវិស័យម្ហូបអាហារនេះ អាចចាប់ផ្តើមពីរបរដើមទុនតិចដូចជារបរលក់មីឆា លតឆា លក់អាហារតាមរទេះតូចៗជាដើម បើមានប្រាក់ខែតិចគួរពិចារណាចាប់ផ្តើមរបរដែលមានទុនតិចជាមុនសិន ចាំរបរដើមទុនតិចមានរំនឹង ចាំពង្រីកជាហាងនិងលក់ហ្វ្រេនឆាយ។ ២.លក់ផលិតផលឱ្យគេសិន របរទី២ដែលសាកសមសម្រាប់អ្នកប្រាក់ខែតិចនោះគឺការទទួលទិញផលិតផលពីគេមកលក់បន្ត ដែលគេហៅជាទូទៅថាសំណាងចែកចាយផលិតផល យើងអាចធ្វើជាតំណាងចែកចាយផលិតផលណាមួយដែលត្រូវជាជំនាញយើង ជាផលិតផលដែលយើងស្រឡាញ់ចូលចិត្ត ហើយជាផលិតផលមានទីផ្សារ។របៀបរកស៊ីរបរនេះយើងអាចឆ្លៀតពេលពីការងាររៀបចំអីវ៉ាន់ ឱ្យភ្ញៀវនឹងដាក់តាមម៉ូតូឌុបឱ្យគេដឹកឱ្យភ្ញៀវបាន ហើយនៅពេលណាដែលយើងមានបទពិសោធន៍ និងមានប្រាក់ចំណេញខ្លះហើយចាំពង្រីកខ្លួនក៏មិនហួសពេលដែរ។ ៣.របរប្រភេទសេវាកម្ម ក្រៅពីប្រាក់ខែផ្លូវបង្កើតឱកាសមួយទៀតនោះសម្រាប់អ្នកដែលចេះជំនាញគូរប្លង់ គំនូរ និងឌីហ្សាញ អាចបន្ថែមប្រភពចំណូលមួយផ្លូវទៀតគឺអាចទទួលធ្វើការងារក្រៅម៉ោងដើម្បីសន្សំលុយ ក្រោយពីសន្សំលុយបានហើយចាំបើកទៅជាក្រុមហ៊ុនឬសេវាកម្មទទួលការងារឌីហ្សាញ គូររូបក៏បាន កុំចាំដល់មានលុយគ្រប់ចាំបើកក្រុមហ៊ុនធំតែម្តង តែត្រូវរៀនធ្វើវាពីតូចទៅកុំបណ្តោយឱ្យឱកាសបាត់ទៅទទេរៗ។ គួរបញ្ជាក់ផងដែរថា អត្ថបទនេះ ចង់ឱ្យចែករំលែកឱ្យបងប្អូនទាំងអស់គ្នា ប្រើប្រាស់ជំនាញ និងពេលវេលាដែលបងប្អូនមានឱ្យមានតម្លៃបំផុត និងទម្លាប់ឈប់ធ្វើការដើម្បីប្រាក់ខែ តែរៀនធ្វើការដើម្បីគោលដៅ ចេះសន្សំគ្រឹះនៅកន្លែងការងារដើម្បីគោលដៅចេញរកស៊ី៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T08:36:40.402Z", "category": "ចាប់ផ្តើមអាជីវកម្ម", "views": 1434, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនងាយបរាជ័យ! វេជ្ជបណ្ឌិត ឯក ផាណារី បង្ហើបគន្លឹះ៣អាចបើកគ្លីនិកជោគជ័យ មានអតិថិជនគាំទ្រ	https://business-cambodia.com/articles/miss-ek-phanary-founder-of-ek-clinic-share-business-ideas	សព្វថ្ងៃនេះ គឺមាននិស្សិតជាច្រើនមានក្តីស្រមៃក្លាយជាគ្រូពេទ្យបន្ទាប់ពីរៀនចប់ ហើយអ្នកខ្លះក៏មានក្ដីស្រមៃចង់បើកគ្លីនិក ឬមន្ទីរពេទ្យមួយជារបស់ខ្លួនឯងផងដែរ។ ប៉ុន្តែការចាប់ផ្តើមគឺពិតជាពេលវេលាដែលលំបាកបំផុត ដំណាក់កាលដំបូងគឺពិតជាមិនងាយស្រួលទេថានឹងត្រូវចាប់ផ្តើមពីចំណុចណា និងអាចមានរាមច្បងឬអ្នកមានបទពិសោធន៍ចាស់វស្សាណាម្នាក់ជួយណែនាំផ្លូវដែរឬទេ។ ថ្លែងប្រាប់ក្រុមការងារ Business Cambodia កញ្ញា វេជ្ជបណ្ឌិត ឯក ផាណារី ដែលជាម្ចាស់គីន្លិកឯកទេសស្បែកនិងសម្ផស្សដែលបានបញ្ចប់ការសិក្សាពីប្រទេសថៃ និងម៉ាឡេស៊ី តាមរយៈកិច្ចសម្ភាសន៍ជាមួយក្រុមការងារចាបក្រហម បានឱ្យដឹងថាតាមរយៈបទពិសោធន៍របស់កញ្ញាលើវិស័យនេះអស់រយៈពេល ៦ឆ្នាំមកហើយនេះ សម្រាប់ការបើកគ្លីនិកមួយដោយជោគជ័យគឺត្រូវមានគន្លឹះ៣ដែលនាំឱ្យមានអតិថិជនទទួលស្គាល់និងគាំទ្រជាហូរហែរ។ ១.បទពិសោធន៍ អ្នកចេះទ្រឹស្តីមិនប្រាកដថា អាចដំណើរការមន្ទីរពេទ្យឬគ្លីនិកមួយបានភ្លាមៗនោះទេ ពោលគឺត្រូវមានការហ្វឹកហាត់និងអនុវត្តផ្ទាល់ឱ្យបានច្រើនឆ្នាំរហូតកើតចេញជាបទពិសោធន៍។ ចំណែកឯបទពិសោធន៍នេះទៀតសោត វេជ្ជបណ្ឌិតរូបស្រស់សម្បុរសរូបនេះបានឱ្យដឹងថា “បទពិសោធន៍ដែលយើងអាចច្នៃខ្លួនឯងឱ្យក្លាយជាអ្នកជំនាញមួយរូបគឺតាមរយៈការធ្វើការឱ្យគេនិងខិតខំរៀនសូត្រដោយខ្លួនឯង”។ កញ្ញាបានបន្តទៀតថា “មួយវិញទៀតសម្រាប់ប្អូនៗដែលទើបរៀនចប់លើវិស័យសុខាភិបាល តែចង់បើកអាជីវកម្មឲ្យមានអាយុវែងនេះដោយខ្លួនឯង ប៉ុន្តែមិនមានលទ្ធភាព ចូរយកខ្លួនឯងជាដើមទុន គឺទៅបំរើការងារឱ្យគេកុំខ្លាចនឿយហត់ កុំខ្វល់ពីប្រាក់ខែច្រើនមិនច្រើនជាដំបូងសិន តែយើងអាចសន្សំបទពិសោធន៍ល្អៗច្រើនលើសការរំពឹងទុក និងអាចសន្សំទុនទុកសូម្បីតែរបៀបរបបគេគ្រប់គ្រងមន្ទីរពេទ្យតាំងពីថ្នាក់ក្រោមដល់ថ្នាក់ខាងលើ”។ ដូចពាក្យសុភាសិតខ្មែរពោលថា “ងើយស្កក អោនដាក់គ្រាប់”។ ២.ទំនុកចិត្ត អាយុជីវិតអ្នកជំងឺគឺផ្ញើលើគ្រូពេទ្យ ទំនុកចិត្តលើខ្លួនឯងគឹសំខាន់ជាងអ្វីៗទាំងអស់។ អតិថិជនម្នាក់ដែលយើងអាចកសាងបាននោះគឺខ្លួនឯង នៅពេលដែលយើងមានកំផែងទំនុកចិត្តដ៏ធំហើយ អ្នកណាក៏ត្រូវការយើងដែរ។ ទំនុកចិត្តនេះគឺផ្សាភ្ជាប់ទៅនិងបទពិសោធន៍ ព្រមទាំងចំណេះជំនាញច្បាស់លាស់។ ដូច្នេះចូរបង្កើនទំនុកចិត្តដល់ខ្លួនឯងឱ្យបានខ្ពស់បំផុត ។ រំលឹកទៅកាន់កំឡុងដើមឆ្នាំ២០១៩ បន្តិចនៅពេលវេជ្ជបណ្ឌិតវ័យ៣៤ឆ្នាំរូបនេះបានបើកដំណើរការ អ៊ីខេគ្លីនិក ស្បែកនិងឡាស៊ែរនេះឡើង បានត្រឹមតែរយៈពេល២ថ្ងៃប៉ុណ្ណោះ ជំងឺកូវីដ១៩ ក៏បានផ្ទុះឡើងភ្លាមៗ ដែលជាស្ថានភាពមួយដែលអ្នករកស៊ីតូចធំកំពុងប្រឈមមុខនឹងវិបត្តិ។ ដោយឡែកអ្នកគ្រូរូបនេះក៏ខកចិត្តមិនស្ទើរដែរ ប៉ុន្តែដោយត្រូវបិទខ្ទប់នៅផ្ទះយូរពេក និងមើលឃើញបញ្ហារបស់ប្រជាជនដែលឈឺត្រូវការពិគ្រោះយោបល់ជាហូរហែរកញ្ញាក៏សម្រេចចិត្តបើកការប្រឹក្សាយោបល់នៅលើអនឡាញដោយ( Online Consultation )ឥតគិតថ្លៃនិងអាចជួយសំរួលអ្នកជំងឺដែលត្រូវការពេទ្យក្នុងប្រឹក្សាយោបល់អំពីអាការៈជំងឺ និងការព្យាបាលឲ្យទាន់ពេលថែមទៀតផង ជាពិសេសអ្នកគ្រូពេទ្យក៍ឆ្លៀតចែករំលែកលើប្រព័ន្ធអនឡាញ ទាំងការសរសេរអត្ថបទនិងផ្សាយផ្ទាល់ អំពីសុខភាពស្បែក និង ជំងឺស្បែកជាច្រើនក្នុងអំឡុងពេលនោះ ហើយនេះគឺជាចំណុចដែលកញ្ញាបានសាងទំនុកចិត្តពីសំណាក់អតិថិជនជាច្រើនរូបរហូតដល់សព្វថ្ងៃ។ ៣.ចាប់ផ្តើមពីតូច អុីខេគ្លីនិកដែលមានទីតាំងនៅតាមបណ្តាយផ្លូវ២០០២ នេះមានត្រឹមផ្ទះមួយល្វែងប៉ុណ្ណោះ ដែលដំបូងមានត្រឹមតែគ្លីនិកនៅជាន់ខាងលើ ហើយដើមទុនដំបូងបំផុតមានត្រឹម២ម៉ឺនដុល្លារ ដែលកញ្ញាសន្សំបានពីការធ្វើការនៅមន្ទីរពេទ្យធំមួយ។ ការចាប់ផ្តើមបើកអាជីវកម្មដំបូងគួរតែពីតូចមកសិន កញ្ញាបានលើកទឹកចិត្តឱ្យប្រើប្រាស់ធនធានតិចតួចនិងចាំបាច់បំផុត ក្នុងការប្រមើរមើលពីអាជីវាកម្មមួយនេះ ថាមានតំរូវការអ្វីជាចាំបាច់ ចៀសវាងការវិនិយោគចោល និង មិនចំគោលដៅអតិថិជន ។  គួរជម្រាបផងដែរថាកញ្ញាវេជ្ជបណ្ឌិត ឯក ផាណារី គឺជាស្ថាបនិក អុីខេគ្លីនិក ស្បែក និងឡាស៊ែរ និងបានហ្វឹកហាត់ការជាច្រើននៅប្រទេសបារាំង ស្វីស និងសឹង្ហបូរីជាដើម។ អុីខេគ្លីនិក មានសេវាកម្មឯកទេសសើស្បែកទូទៅ សម្រស់ស្បែក និងព្យាបាលដោយម៉ាស៊ីនឡាស៊ែរផងដែរជាមួយជំនាញច្បាស់លាស់ វិជ្ជាជីវៈ និងបទពិសោធន៍ខ្ពស់ ប្រកបដោយស្តង់ដារ។  សម្រាប់ព័ត៌មានបន្ថែមសូមចូលទៅកាន់ផេក EK Skin and Laser Clinic ដែលនឹងមានវត្តមានចូលរួមក្នុងកម្មវិធីពិព័រណ៌មុខរបរដែលរៀបចំដោយក្រុមការងារ Business Cambodia នៅថ្ងៃទី២៩ និង ទី៣០ ខែតុលា ឆ្នាំ២០២២ ខាងមុខនេះ ។ ដូច្នេះសម្រាប់លោកអ្នកដែលមានបំណងចង់ចូលរួម សូមទំនាក់ទំនងចុះឈ្មោះតាមរយៈលេខ៖ 081 688 228 (ចំនួនមានកំណត់)៕   ខ្វះគំនិតរកស៊ី ចង់បានសៀវភៅចែកជូនហ្វ្រី ចង់ជួបវាគ្មិនដែលជាសហគ្រិនល្បីៗ សូមកុំភ្លេចមកចូលរួមពិព័រណ៍ Startup Expo 2022 សូមចូលក្នុងគ្រុបនេះ https://t.me/startupexpo2022 អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:39", "date_created": "2022-10-20T08:12:40.021Z", "category": "ភាពជាអ្នកដឹកនាំ", "views": 1109, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កម្មវិធី WEEKEND LIFESTYLE បានទាំងសប្បាយ បានទាំងឱកាសចំណេញសន្ធឹកសន្ធាប់	https://business-cambodia.com/articles/weekend-lifestyle-program-is-both-fun-	ចុងសប្ដាហ៍នេះ តើលោកអ្នកមានគម្រោងទៅកម្សាន្តនៅទីណាដែរឬទេ? ប្រសិនបើមិនទាន់មានគម្រោងទេ បុរី ប៉េង ហួត សូមអញ្ជើញលោកអ្នកចូលរួមកម្មវិធីជួបជុំលក្ខណៈគ្រួសារដ៏សប្បាយរីករាយ WEEKEND LIFESTYLE ដែលរៀបចំឡើងនៅការិយាល័យលក់គម្រោង បុរី ប៉េង ហួត ដឹស្តា មេរាហ្កាដិន ស្ថិតនៅតាមបណ្ដោយផ្លូវក្រវាត់ក្រុងទី2 (ផ្លូវ50ម៉ែត្រ)។ នៅក្នុងកម្មវិធីនេះ លោកអ្នកនឹងបានរីករាយជាមួយតារាចម្រៀងល្បីឈ្មោះគឺលោក ដួង វីរៈសិទ្ធ អ្នកនាង ពេជ្រ សូលីកា និងលោក ប៉ែន ចំរុង ដែលជាពិធីករមានវោហាស័ព្ទមិនចេះរីងស្ងួត ការលេងហ្គេមកម្សាន្តសប្បាយៗ សកម្មភាពរបស់កុមារតូចៗ ការតាំងពិព័រណ៍ផលិតផលចម្រុះ រួមទាំងឱកាសចំណេញដ៏ច្រើនសន្ធឹកសន្ធាប់សម្រាប់ការទិញផ្ទះក្នុងថ្ងៃកម្មវិធីនេះទៀតផង។ កម្មវិធី WEEKEND LIFESTYLE នឹងរៀបចំឡើងរយៈពេល 02ថ្ងៃ គឺថ្ងៃទី22-23 ខែតុលា ឆ្នាំ2022 ចាប់ពីម៉ោង09:00 ព្រឹក - 08:00 យប់ នៅការិយាល័យលក់គម្រោង ដឹស្តា មេរាហ្កាដិន (ផ្លូវ50ម៉ែត្រ)។ដើម្បីជ្រាបកាន់តែច្បាស់អំពីកម្មវិធីដ៏វិសេសនេះ លោកអ្នកអាចសាកសួរព័ត៌មានបន្ថែម តាមរយៈលេខទូរសព្ទ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ៕	{ "spider_name": "businesscambodia", "scrape_at": "2025-06-14_19:40:40", "date_created": "2022-10-20T07:50:19.208Z", "category": "ព័ត៌មានថ្មីៗ", "views": 787, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
ដេកលក់ លុយហូរចូលកុង! ក្បួនបង្កើតលុយសាមញ្ញៗបើធ្វើបាន លែងដេកភ័យរឿងលុយទៀតហើយ	https://business-cambodia.com/articles/easy-way-to-make-you-passive-income	បងប្អូនមួយចំនួនទាំងអ្នកប្រាក់ខែតិចនិងប្រាក់ខែខ្ពស់ប្រហែលជាមិនដឹងយកលុយបង្កើតលុយដោយរបៀបណាហើយគិតថាពិបាក។ ប៉ុន្ដែការយកលុយបង្កើតមិនពិបាកនោះទេបើបងប្អូនដឹងពីរបៀបវិនិយោគលើផ្សារភាគហ៊ុន ហើយបើបងប្អូនវិនិយោគជាប់ជានិច្ចនិងវិនិយោគរយៈពេលវែងនោះ ទោះដេកលក់ក៏មានចំណូល ដើរលេងក៏លុយហូរចូលកុង។   ខាងក្រោមនេះ Business Cambodia សូមបង្ហាញពីជំហានវិនិយោគលើផ្សារមូលបត្រដែលជាផ្សារភាគហ៊ុនខ្មែរ ដើម្បីឲ្យបងប្អូនអាចកសាងប្រភពចំណូលមួយទោះជាដេកលក់ក៏លុយហូរចូលកុង។ ១. សិក្សាស្វែងយល់ពីផ្សារហ៊ុន មិនថាបងប្អូនចេញរកស៊ីឬវិនិយោគនោះ មុននឹងចេញប្រឡូកជាក់ស្ដែងបងប្អូនត្រូវសិក្សាស្វែងយល់ជាមុនសិនព្រោះមិនថាការរកស៊ីនិងវិនិយោគនោះទេសុទ្ធតែមានហានិភ័យ អ៊ីចឹងបើមិនបានសិក្សាស្វែងយល់ទេ ច្បាស់ជាដាក់លុយវិនិយោគនឹងមានឱកាសបរាជ័យខាតលុយក៏ដូចជាកប់លុយមិនខាន។ ផ្សារភាគហ៊ុនគឺវាថ្មីសម្រាប់ប្រជាជនកម្ពុជាភាគច្រើន ហើយមានប្រជាជនយើងតិចតួចបំផុតដែលស្គាល់ផ្សារហ៊ុនខ្មែរ ដូច្នេះពួកគាត់អាចនឹងមានភាពស្មុគស្មាញបន្តិច។ ចំពោះការសិក្សានេះបងប្អូនអាចសិក្សាពីហានិភ័យក៏ដូចជាអត្ថបទប្រយោជន៍នៃការវិនិយោគលើផ្សារហ៊ុន។ លើសពីនេះបងប្អូនក៏អាចសិក្សាលើរឿងផ្សេងៗជាច្រើនដូចជាសិក្សាទៅលើរបាយការណ៍ហិរញ្ញវត្ថុរបស់ក្រុមហ៊ុននិងកត្តាមូលដ្ឋានរបស់ក្រុមហ៊ុនដើម្បីជ្រើសរើសក្រុមហ៊ុនដែលមានសក្តានុពលអាចផ្ដល់ផលចំណេញពេលអ្នកវិនិយោគទិញភាគហ៊ុនរបស់ក្រុមហ៊ុនទាំងនោះ។ ដើម្បីសិក្សាស្វែងយល់ពីការវិនិយោគលើផ្សារហ៊ុនខ្មែរបងប្អូនអាចតាដាន Facebook page របស់ខ្ញុំ Toeuy Hong-ទឿយ ហុង។ ខ្ញុំតែងតែ Live ចែករំលែកទាក់ទងនឹងការវិនិយោគលើភាគហ៊ុន។ ជាពិសេសបងប្អូនអាចតាមដាន Facebook page  ផ្សារមូលបត្រកម្ពុជា ហើយចូលទៅមើលវីដេអូក្នុងផេកដែលមន្រ្តីផ្សារហ៊ុនបង្ហាញពីជំហានចូលទៅវិនិយោគលើផ្សារហ៊ុនខ្មែរ។ ២. វិនិយោគជាប់ជានិច្ច  បើអ្នកដាក់ចិត្តធ្វើជាអ្នកវិនិយោគហើយសូមចាត់ទុកវាជាមុខរបរ អាចនិយាយបានថាចាត់ទុកវាជាឆ្នាំងបាយ ដូច្នេះអ្នកនឹងវិនិយោគជាប្រចាំជាប់ជានិច្ចដើម្បីបង្គរទ្រព្យជាភាគហ៊ុននៅក្នុងក្រុមហ៊ុនណាមួយ។ ត្រង់នេះដែរ បងប្អូនអាចដាក់ផែនការវិនិយោគប្រចាំខែឬប្រចាំឆ្នាំ។ ឧទាហរណ៍បើមួយខែបងប្អូនសល់លុយ១០០ដុល្លា អ្នកអាចដាក់ផែនការវិនិយោគទិញភាគហ៊ុន ធនាគារ អេស៊ីលីដា លើផ្សារហ៊ុនជារៀងរាល់ខែហើយវិនិយោគជាប់ជានិច្ច ហើយបើរកចំណូលបានច្រើនអាចបង្កើនដើមទុនវិនិយោគជាប្រចាំនោះអ្នកនឹងកាន់ភាគហ៊ុនកាន់តែច្រើនហើយចំណូលពីភាគលាភក៏ច្រើនទៅតាមហ្នឹង។ ៣. វិនិយោគសន្សំភាគហ៊ុនរយៈពេលវែង  សត្វកណ្ដៀរខ្លួនវាតូចមែនតែវាអាចពូនដីបន្តិចម្ដងៗរហូតក្លាយជាដំបូកធំមួយបាន។ ការវិនិយោគភាគហ៊ុនក៏ដូច្នេះដែរ បើអ្នកមានផែនការច្បាស់ហើយវិនិយោគជាប្រចាំជាប់ជានិច្ចដូចបានរៀបរាប់ចំណុចទី២ខាងលើនោះបងប្អូននឹងកាន់ហ៊ុនបានច្រើនដែលអាចបង្កើតជាប្រភពចំណូលមួយ ពេលដេកលក់ក៏មានចំណូលដែរ ។ ឧទាហរណ៍បើអ្នកដាក់ផែនការវិនិយោគទិញភាគហ៊ុន អេស៊ីលីដាសន្សំរយៈពេលវែងបាន ៣ម៉ឺនហ៊ុន ហើយធនាគារអេស៊ីលីដាចែកភាលាភ១,២០០រៀលក្នុងមួយហ៊ុននោះចំណូលពីភាគលាភប្រចាំបាន៣៦លានរៀល។ បើយកចំណូលភាគហ៊ុនប្រចាំឆ្នាំ៣៦លានរៀលនេះមកចែកនឹង១២ខែ មានន័យថាអ្នករកចំណូលពីការវិនិយោគហ៊ុនចំនួន៣លានរៀល(ស្មើនឹង៧៥០ដុល្លារ) ដោយមិនចាំបាច់ធ្វើអ្វីសោះ។ ដូច្នេះនេះគឺជាគំរូបនៃផ្លូវសាមញ្ញយកលុយបង្កើតលុយដែលធ្វើឲ្យបងប្អូនលែងដេកភ័យរឿងលុយកាក់ទៀតហើយពោលគឺទោះជាបងប្អូនដើរលេងមិនធ្វើការក៏នៅតែមានលុយហូរចូលកុងដែរ។   ដើម្បីទទួលបានចំណេះដឹងហិរញ្ញវត្ថុនិងការវិនិយោគលើភាគហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុង។ បើបងប្អូនរកចំណូលច្រើនតែមិនសល់និងមិនចេះចាត់ចែងលុយអាចអានសៀវភៅលុយពិត។ កក់មុនហើយទូទាត់ឥឡូវនេះតម្លៃត្រឹមតែ១០ដុល្លារប៉ុណ្ណោះ។ ដើម្បីកក់មុនសូមចុចទីនេះ https://t.me/hang24271។	{ "spider_name": "businesscambodia", "scrape_at": "2025-06-14_19:40:40", "date_created": "2022-10-20T05:57:44.956Z", "category": "ហិរញ្ញវត្ថុ", "views": 4303, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឈប់រស់ពឹងប្រាក់ខែទៀតទៅ! សញ្ញាសំខាន់៣ ប្រាប់អ្នកថាដល់ពេលផ្តាច់ចំណងប្រាក់ខែ ទៅរកស៊ីហើយ	https://business-cambodia.com/articles/way-to-run-own-business	មនុស្សម្នាក់ៗមានទេពកោសល្យ ជំនាញ និងចំណាប់អារម្មណ៍ខុសៗគ្នា ទោះបីមិនខុសគ្នាខ្លាំងក៏ដោយ ប៉ុន្តែនៅតែមានភាពខុសគ្នាខ្លះ។  ស្របគ្នានេះដែរ មានអ្នកខ្លះចូលចិត្តធ្វើការឱ្យគេ ខណៈអ្នកខ្លះចូលចិត្តលក់ដូររកស៊ី ឯមួយចំនួនទៀតកំពុងធ្វើការឱ្យគេតែមានគំនិតចង់រកស៊ី ប៉ុន្តែខ្លាច ពេលចេញរកស៊ី រកមិនគ្រប់ស៊ី ព្រោះមិនដឹងថាខ្លួនត្រូវមានទុនអ្វីខ្លះដើម្បីអាចកាត់បន្ថយហានិភ័យ ។ ជុំវិញបញ្ហាទាំងអស់នេះ អ្នកអាចពិនិត្យមើលខ្លួនឯងបានថា មានចំណុចសំខាន់អស់ទាំងនេះដែរឬទេ? បើមាន វាជាសញ្ញាល្អបំផុតក្នុងការផ្ដាច់ខ្សែសង្វាក់ប្រាក់ខែ ទៅរកស៊ីបានហើយ។ ខាងក្រោមនេះជាភ្លើងខៀវបង្ហាញទិសអ្នកកាន់តែច្បាស់ ជ្រៀសវៀសការលាឈប់ពីការងារភ្លាម៖ ១. រកឃើញអ្វីដែលខ្លួនស្រលាញ់ ដើម្បីឱ្យអាជីវកម្មរីកចម្រើនក្នុងរយៈពេលយូរ អ្នកជំនួញត្រូវវិនិយោគលើកម្លាំងពលកម្មដែលស្រលាញ់ដោយដាក់ថាមពលរបស់អ្នកទៅក្នុងអាជីវកម្ម ដែលជាកម្លាំងដ៏អស្ចារ្យដែលអាចជួយឱ្យយើងជោគជ័យបានយ៉ាងឆាប់រហ័ស ទោះបីជាពេលខ្លះយើងមានអារម្មណ៍ហត់នឿយក៏ដោយ។ ប៉ុន្តែកុំបោះបង់ការព្យាយាមស្វែងរកវិធីដើម្បីទទួលស្គាល់និងគាំទ្រផលិតផល។ ម៉្យាងវិញទៀត អ្នកត្រូវដឹងថា រាល់សហគ្រិនជោគជ័យទាំងអស់ ផ្តើមចេញពីគំនិតអាជីវកម្ម ដែលកើតចេញពីសេចក្តីស្រលាញ់ ព្រោះការធ្វើអ្វីដែលជាក្តីស្រលាញ់ គឺមិនងាយនឹងបោះបង់នោះទេ ទោះមានបញ្ហាអ្វីក៏ដោយ ក៏យើងនៅតែព្យាយាមជំនះ។ វាហើយរកវិធីដោះស្រាយរហូតដោយមិនបោះបង់។ ប៉ុន្តែប្រសិនបើអ្នកចាប់ផ្តើមជាមួយនឹងគំនិតអាជីវកម្មផ្ទាល់ខ្លួន ឬអាជីវកម្មផ្ទាល់ខ្លួនរបស់អ្នក ហើយគ្រាន់តែចង់រកប្រាក់ចំណេញ និងក្លាយជាមនុស្សល្បីល្បាញ នោះអ្នកនឹងឆាប់បោះបង់នៅពេលដែលអ្នកមានបញ្ហាធំ។ ២. ចំណេះជំនាញ ជាការពិតណាស់ មានតែចំណេះ ខ្វះជំនាញ វាប្រៀបបានដូចជា មានឡាន មិនចេះបើកបរដូច្នេះដែរ ម្ល៉ោះហើយ ពេលបងប្អូនរកឃើញអ្វីដែលខ្លួនធ្វើឃើញហើយ ទៅរៀនពីវា យល់ពីវា ស្វែងយល់ពីវា និងសង្កេតឱ្យខ្លាំង ដោយច្បាស់ថា របៀបលក់យ៉ាងមិច ទំនាក់ទំនងរបៀបណា រើលផលិតផលណាលក់ទៅមានអ្នកគាំទ្រច្រើន និងគ្រប់គ្រងអាជីវកម្មគេធ្វើយ៉ាងមិច ហើយនៅពេលដែលដឹងតាក់ទិកវាហើយ អ្នកត្រូវមានបទពិសោធន៍ និងសន្សុំខ្លួនជាមួយវា រស់នៅជាមួយវា។  ត្រឡប់មកវិញ នៅពេលដែលចេះរកស៊ីខ្លួនឯង អ្នកមិនសូវស្រាលខ្លួន ហើយមិនសូវបារម្ភពេលជួបបញ្ហា ព្រោះធ្លាប់យល់ពីបញ្ហាបានច្រើន ពោលគឺមានស្មារតីរឹងមាំមិនងាយចុះចាញ់។ ៣. ប្រាក់ទុន ពិតណាស់មានតែការស្រលាញ់ ចំនេះដឹង និងជំនាញវាមិនគ្រប់គ្រាន់ទេ បើអ្នកមិនមានដើមទុនគ្រប់គ្រាន់ក្នុងការចេញទៅធ្វើ វាប្រៀបបានដូចជាអ្នកឃ្លានបាយ តែអត់អង្ករដាំ អញ្ចឹងដែរ។ ហើយមានត្រឹមតែទុន បើកហាងនោះទៀតសោតក៏មិនទាន់ចេញរកស៊ីបានដែរ ព្រោះថាពេលចេញរកស៊ីថ្មីថ្មោង បញ្ហាមិនអត់ទេ ដូច្នេះហើយ អ្នកត្រូវត្រៀមខាតយ៉ាងតិចក៏ចាប់ពីកន្លះឆ្នាំ ទៅមួយឆ្នាំដែរ។ អត្ថបទដោយ៖ នៅ ថាត់សណា	{ "spider_name": "businesscambodia", "scrape_at": "2025-06-14_19:40:40", "date_created": "2022-10-20T05:23:17.867Z", "category": "កំពូលអ្នកលក់", "views": 1354, "author": { "first_name": "នៅ", "last_name": "ហៀង", "email": "932@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.